
Prológ k trilógii „Nevesty“

Londýn, 11. máj 1641 

Phoebe si pretrela oči a druhou rukou hľadala vreckovku. Nenašla ju, ale nepre​kvapilo ju to. Počas svojho života už stra​tila veľa vreckoviek. Potiahla nosom, prekĺzla okolo vavrínového živého plota a vytratila sa z dohľadu baviacich a sme​júcich sa svadobčanov. 

Veselie podgurá​žených hostí sa miešalo so zlostnými výkrikmi rozvášneného davu, ktoré dolie​hali z druhého brehu rieky Temže.

Obzrela sa ponad plece na pôvabné dre​vené sídlo, ktoré bolo jej domovom. Stálo na nízkom pahorku na južnom brehu Temže a poskytovalo výhľad na Londýn a jeho okolie. V oknách sa odrážalo popo​ludňajšie slnko. Začula tklivé zvuky harfy, ktoré chvíľami zanikali vo virvare spoločnosti oslavujúcej sobáš jej sestry Diany.

Nikto ju nehľadal. Diana ju po tej bla​máži vykázala zo svadobnej siene. Phoebe sa pri spomienke na svoju nešikovnosť iba znechutene zatvárila. Vôbec nechápala, prečo sa Jej telo podchvíľou vymyká spod kontroly a robí si, čo sa mu zachce, zane​chávajúc po sebe spúšť.

Tu bola v bezpečí. Pridala do kroku a zamierila ku starému prístrešku pre člny - do svojho tajného úkrytu. Už keď sa sem s rodičmi presťahovah, bol v úbohom stave. Chátral v spleti rákosia na brehu Temže, s ovisnutou strechou a prehnitými doskami v stenách od vlhkého vzduchu a s povylamovanými od vetra.

No bolo to jediné miesto, kde si mohla lízať rany. Nevedela, či niekto z domu o tej starej chajde vie, ale keď sa k nej priblížila, zbadala, že dvere, ktoré vždy starostlivo zatvárala, sú pootvo​rené.

V prvom okamihu sa jej zmocnil hnev. Kto sa opo​vážil prekročiť prah jej svätyne? Vzápätí ju však po​chytil strach. Po svete sa motalo veľa beštií v ľudskej koži a ktokoľvek z nich mohol vniknúť do tejto očivid​ne nepoužívanej šopy. Zaváhala a napäto hľadela do tmavej štrbiny medzi dverami a zárubiíou, aby z bez​pečnej vzdialenosti preskúmala zaprášené vnútro.

Opäť ju premohol hnev. Tento prístrešok patrí len jej! Ak v ňom niekoho nájde, vyženie ho svinským krokom.

Otočila sa k rákosiu, aby si našla nejakú zbraň, trebárs kus naplaveného dreva. Napokon objavila dosku, z ktorej trčali pokrivené a hrdzavé klince. To bude dobrá zbraň.

Takto vyzbrojená sa vrátila ku dverám. Srdce jej divoko búchalo, no na tvári sa jej od napätia nepohol ani sval. Kopla do dverí, ktoré sa so, škripotom otvo​rili. Prenikol cez ne pás svetla a ožiaril oplesnené kúty.

„Kto si?" spýtala sa votrelca, ktorý na ňu vyľakane vypleštil žmurkajúce oči. Postava sedela na vratkej stoličke s tromi nohami pri otvore, ktorý bol kedysi oknom, a cez ktorý dopadalo matné svetlo na otvore​nú knihu, ktorú samozvanec čítal.

Phoebe vošla dnu a odhodila dosku na zem. „Ach, to si ty!" vydýchla s úľavou. „Poznám ťa. Si dcéra lor​da Granvilla. Čo tu robíš? Prečo nie si na svadbe? Myslela som si, že budeš mojej sestre niesť vlečku."

Tmavovlasé dievča opatrne zavrelo knihu a prst nechalo za-strčený na strane, ktorú práve čítalo. „Volám sa Olivia," predstavilo sa po chvíli. „A vô-vô-bec sa mi tam n-nechce byť. Otec mi povedal, že tam ne-nemusím b-byť, ak n-nechcem." Po tom dlhom namáhavom preslove, ktorý ju očividne stál veľkú námahu, si zhlboka vydýchla.

Phoebe si zvedavo prezerala svoju novú príbuznú. Bola od nej mladšia, hoci sa zdala rovnako vysoká. A bola tiež štíhla ani prútik. Smutne si povzdychla nad vlastnou gulatosťou. „Toto je moja skrýša," po​vedala už bez hnevu a sadla si na kladu na zemi. Z vrecka vytiahla skrkvaný balíček. „Nečudujem sa ti, že nechceš byť na svadbe. Ja som mala byť poru​ke svojej sestre, ale vyliala som jej voňavku a potom som postúpala po volánoch na jej svadobných ša​tách." Otvorila balíček, vybrala z neho perník a po​núkla aj Oliviu, no tá len odmietavo pokrútila hlavou.

„Diana ma poslala do horúcich pekiel. Vraj sa jej nemám viac ukazovať na oči," referovala ďalej Phoe​be. „Nemusí sa báť. Už ma nikdy neuvidí, zvlášť, keď odíde s tvojím otcom do Yorkshiru, stovky míľ odtiaľ​to. Ak mám povedať pravdu, vôbec mi za ňou nebu​de smutno." Z jej pohľadu sršal vzdor, ktorý postupne prerástol v hnev metajúci blesky.

„A-ani ja ju ne-nemám rada," zdôverila sa Olivia.

„Nechcela by som ju za macochu... Je príšerná! Ach, prepáč, hovorím hrozné veci," kajala sa Phoebe vzápätí. „Ale ja vždy hovorím, čo si myslím."

„Aj tak je to p-pravda," súhlasila Olivia. Znovu otvorila knihu a začala čítať.

Phoebe sa zamračila. Jej nová príbuzná sa jej ne​zdala príliš zhovorčivá. „To sa stále zajakávaš?"

Olivia sa zapýrila až po korienky vlasov. „N-neviem si s tým rady."

„Nič si z toho nerob, mne to vôbec neprekáža," ubezpečila ju Phoebe chlácholivo. „Len som sa pýta​la." Keď sa nedočkala odpovede, pustila sa do ďalšie​ho chutného perníka a nedbalo prešla prstami po mastnej škvrne, ktorá sa rozpíjala na jej ružových hodvábnych šatách.

Šaty jej ušili špeciálne na sestri​nu svadbu. Mali ladiť s Dianinou tmavoružovou ró​bou vyšívanou perlami slonovinovej farby. No zámer, aby Phoebe bola sestre poruke, stroskotal na jej nešikovnosti, čo Diana ohodnotila svojím zvyčajným vý​smešným spôsobom.

Náhle sa zdvihol vietor a s buchotom zavrel dvere na šope. Dievčatá sa ocitli v pološere.

„Aj Pánboh mi dáva za pravdu, že toto je tá naj​hroznejšia svadba, akú som kedy videla!" ozval sa odo dverí rázny dievčenský hlas. Zadýchané hrdza​vé dievča si sklamane prešlo rukou po čele a zotrelo z neho kvapôčky potu. Jasnými zelenými očami si premeralo obidve dievčatá. „Nevedela som, že ešte niekto iný vie o tejto skrýši. Včera som sa sem ukry​la pred tými dotieravcami a zaspala som tu. A dnes som sa znovu prišla ukryť, ale vidím, že ste ma predbehli."

„Toto je môj úkryt!" vyhlásila Phoebe. „A ty si kto?"

Dievča rozhodne nevyzeralo ako svadobný hosť. Jeho strapatých vlasov sa hrebeň nedotkol najmenej mesiac a tvár vyzerala špinavá, hoci pod mnohými pehami bolo len ťažké povedať, či je to špina alebo len pigmentové škvrny. Malo na sebe nevýrazné šaty z obyčajného, hrubého plátna a volány na rukávoch i sukni pokrčené.

„Som pozvaná na svadbu..." odvetilo hrdzavé diev​ča a sadlo si na prevrátený trup starého člna. „Teda spolu s otcom," dodalo nečakane spôsobne. „Lebo kam ide Jack, tam idem aj ja."

„Už viem," povedala Olivia a zdvihla zrak od knihy po prvý raz od okamihu, čo dievča vtrhlo do šopy. „Tý si dcéra ne-nevlastného b-brata m-môjho otca."

„Volám sa Portia Worthová," upresnila posledná z trojice, „a som nemanželské dieťa Jacka Wortha, nevlastného brata lorda Granvilla. Ty si určite Oli​via. Jack mi o tebe rozprával. A ty si nevestina ses​tra Phoebe. Je tak?"

Phoebe sa opäť posadila. „Zdá sa, že vieš všetko."

Portia mykla plecom. „Nie, všetko nie, ale mám oči a uši otvorené. Skúste čo i len jedno zavrieť a okam​žite sa vás zmocnia diabli."

„Akí diabli?"

„Muži predsa!" vyhlásila pohŕdavo Portia. „Však si nemyslíte, že by o mňa mohli mať záujem?" Za​chichotala sa. „Som chudá ako trlica, ale im je to jedno. Žena sa pred nimi musí mať neustále na pozore."

„Muži sa mi hnusia!" vyhlásila Olivia s odporom v hlase, ani raz sa nezajakajúc.

„Aj mne," pritakala Portia. „Ale ty si ešte primladá na to, aby si na také niečo myslela," pokračovala Portia tak povýšenecky, ako to len bolo možné v jej štrnástich rokoch. „Koľko máš rokov?" 

„Jedenásť."

„Raz zmeníš názor," vyhlásila Portia skúsené.

„To teda nie! J-Ja sa n-nikdy nevydám." Z Oliviných hnedých očí spod výrazného čierneho obočia sršalo odhodlanie.

„Ani ja sa nikdy nevydám," pridala sa Phoebe. „Keď náš otec zohnal takú skvelú partiu pre Dianu, mňa azda nechá na pokoji."

„Prečo sa nechcete vydať?" spýtala sa Portia s ná​znakom prekvapenia v hlase. „Je to predsa údel všetkých žien. A s vaším spoločenským postavením to nebude žiadny problém."

Phoebe rozhodne pokrútila hlavou. „Aj tak by ma nikto nechcel. Som nešika. Stále do niečoho vrážam a hovorím to, čo si myslím. Diana s otcom tvrdia, že som celej rodine len na obtiaž. Nič nie je dobré, čo urobím. Rozhodla som sa, že namiesto výdaja budem písať verše."

„Určite sa nájde niekto, kto sa bude chcieť s tebou oženiť," namietla Portia. „Si pekná a vyzeráš veľmi žensky. To mňa nebude nikto chcieť. Len sa pozri." Vstala a predviedla sa v celej svojej kráse. „Som rov​ná ako lata a okrem toho som nemanželské decko. Nemám peniaze ani majetok. Som beznádejný prí​pad." Znovu si sadla a veselo sa usmiala, akoby ju čakala tá najkrajšia budúcnosť.

Phoebe sa zamyslela. „Chápem ťa," vzdychla po chvíli. „Asi si len ťažko nájdeš manžela."

„Najradšej by som bola rytierom. Škoda, že som sa nenarodila ako chlapec. Som si istá, že to tak aj malo byť, ale niečo sa pokašlalo."

„Ja budem u-čenec," ozvala sa Olivia. „Keď budem staršia, p-poprosím otca, aby som m-mohla mať d-domáceho učiteľa. Chcem ísť do Oxfordu a študovať na univerzite."

„Ženy neštudujú na univerzite," podotkla Phoebe.

„Ale ja budem!" nedala sa Olivia a tvrdohlavo trva​la na svojom.

„Panebože! Rytier, básnik a učenec! Sme to my ale podarený trojlístok! Jedna väčšia stratená existen​cia než druhá!" Portiin zvonivý smiech naplnil tma​vú chajdu.

Vzápätí sa rozosmiala aj Phoebe a zaplavil ju prí​jemný pocit šťastia a voľnosti, ktorý doteraz nepo​znala. Chcelo sa jej spievať a tancovať. Dokonca aj Olivia sa usmiala a vzdor z jej očí sa vytratil.

„Musíme si sľúbiť, že sa navzájom podržíme, keď niektorá z nás upadne do pokušenia žiť ako ostatné ženy," vyhlásila Portia, vyskočiac na rovné nohy. „Oli​via, máš pri sebe nožničky?"

Olivia rozviazala ozdobné šnúrky na vrecúšku za pásom. Vytiahla z neho malé nožničky a podala ich Portii, ktorá si opatrne odstrihla tri červené pramien​ky z neposlušnej hrivy lemujúcej jej pehavú tvár.

„Ukáž, Phoebe, odstrihnem z tvojich plavých vla​sov tiež tri kučery a potom aj z tvojich čiernych, Oli​via." Slová premenila na činy a každej odstrihla tri pramienky vlasov. „Pozerajte."

Obidve dievčatá zvedavo hľadeli, ako Portia svoji​mi dlhými, tenkými prstami so špinavými nechtami šikovne splieta trikrát po tri rôznofarebné pramien​ky. „Každá bude mať jednu trojicu. Môj bude ten s najdlhším červeným prameňom, Phoebe patrí s plavým a Olivii s čiernym," povedala a podala kaž​dej z nich jej vrkôčik. „Vždy, keď zabudnete na svoje predsavzatie, pozrite sa na tieto vlasy... Ach, a ešte našu dohodu musíme spečatiť krvou!" Jej zelené oči prežiarené nadšením sa zúžili ako oči mačky.

Otočila zápästie a zľahka si doň zarezala nožnica​mi. Potom si z rany vytlačila kvapku krvi. „Teraz ty, Phoebe." Podala jej nožničky.

Phoebe pokrútila hlavou. „Nemôžem. Urob to ty." Pevne zavrela oči a natiahla k nej ruku. Portia jej urobila malú ranku a potom sa obrátila k Olivii, kto​rá k nej tiež natiahla ruku.

„Tak. A teraz pritlačíme zápästia k sebe a premie​šame si krv. Naveky si budeme pomáhať v dobrom aj v zlom."

Olivii bolo jasné, že je to len hra, no keď sa dotý​kala zápästí obidvoch dievčat, zmocnilo sa jej zvlášt​ne chvenie. To puto jej zrazu pripadalo oveľa závaž​nejšie než len obyčajná detská hra. No vždy bola vecná a nemala zmysel pre romantiku, a tak rázne zahnala tento chvíľkový pocit.

„Ak sa hociktorá z nás dostane do maléru, ostatné dve jej pomôžu," vyhlásila Phoebe horlivo.

„Je to naivne romantické," podotkla Olivia s po​hŕdaním v hlase, ktoré vytrysklo z jej múdrej mys​le.

„Čo je zlé na romantike?" ohradila sa Portia a myk​la plecom.

Phoebe sa na ňu vďačne usmiala.

„Učenci nemajú zmysel pre romantiku," odvetila Olivia. S odporom sa zamračila, až sa jej čierne obo​čie takmer dotýkalo hlboko posadených tmavých očí. Potom vzdychla. „Asi b-by som sa mala v-vrátiť k ho-hosťom." Vložila svoj prameň spletených trojfareb​ných vlasov do vrecúška na páse a zamyslene, akoby si dodávala odvahy, sa dotkla zápästia a zotrela z neho krv. Nato vykročila ku dverám. Keď ich otvo​rila, do ticha chajdy zaznel triumfálny rev nesúci sa Londýnom. Striasla sa pri jeho surovom a divokom zvuku. „Č-čo to k-kričia?"

„ Už je sťatý, už je sťatý," odvetila Portia. „Práve po​pravili grófa zo Staffordu."

„Ale prečo?" spýtala sa Phoebe.

„Panebože! Ako to, že nič nevieš?" Portia sa úprim​ne začudovala nad toľkou neznalosťou. „Stafford bol kráľov najbližší poradca a keď sa Parlament postavil proti kráľovi, grófa obvinili z vlastizrady. Práve ho popravili."

Olivia pocítila nevoľnosť pri tom krvižíznivom reve davu, ktorý s ováciami oslavoval násilnú smrť krá​ľovho poskoka.

„Jack tvrdí, že čoskoro vypukne občianska vojna," pokračovala Portia, citujúc svojho otca. „Zvyčajne má v takýchto veciach pravdu... aj keď sem-tam sa mýli," dodala s úškľabkom.

„N-nesmie byť vojna!" vykríkla Olivia zhrozene.

„Uvidíme." Portia mykla plecom.

„Kiež by vypukla v tomto okamihu, aby som sa nemusela vrátiť na svadobnú hostinu," nadhodila Phoebe otrávene. „Ideš s nami, Portia?"

Portia pokrútila hlavou a potom ňou prudko poky​nula smerom ku dverám. „Len choďte. Pre mňa tam aj tak niet miesta."

Phoebe zaváhala, potom však nasledovala Oliviu. V pevne zovretej dlani zvierala trojfarebný prameň vlasov.

Portia osamela v šere a jedinú spoločnosť jej robili plesnivé steny a husté pavučiny. Zohla sa a vzala vrecko s perníkmi, ktoré Phoebe, rozrušená novým priatelstvom, zabudla v šope. S pôžitkom zahryzla do lahodného perníka a vychutnávala ho na jazyku tak dlho, ako to len bolo možné.

Vonku sa zatiaľ predlžovali tiene a v pohasínajúcom slnku utíchali aj hlasy nadšených povstalcov i veselých svadobčanov.

Prológ

Rotterdam, december 1645

 Brian Morse rezko vykračoval tmavou alejou, ve​dúcou z prístavu. Nepozorovane ho nasledoval muž, zababušený do dlhšieho kabáta, ktorého kapucňu mal stiahnutú hlboko do čela. Ukrývajúc sa v tie​ňoch, nečujne sa zakrádal popri vlhkých kamenných múroch. Hoci strechy protiľahlých domov sa takmer dotýkali, vytrvalý dážď ho celkom zmáčal.

Brian vedel o svojom prenasledovateľovi, no tváril sa, že ho nevidí. Od napätia mu stuhli svaly na chrb​te a každý nerv v jeho tele bol napätý na prasknutie. Chvíľku váhajúc, zastal pred bránou. Po chvíli zdvi​hol ruku, akoby chcel zaklopať. V poslednej chvíli si to však rozmyslel a pritisol sa na dvere v tmavom kúte.

Jeho prenasledovateľ zastal a zamračil sa. Neča​kal, že sa Angličan zastaví práve tu. Veď mal ísť do hostinca Čierny tulipán, kde sa mal stretnúť s agen​tom Frederika Henricha Oranžského! Muž potichu zaklial. Žeby sa jeho informátori mýlili? Hlupáci! po​myslel si zlostne.

Prihrbil sa a znova vykročil po klzkých mačacích hlavách za svojou obeťou. Keď sa priblížil k bráne, priamo pred ním vyskočil z tmy Brian Morse. Prvé, čo si stihol všimnúť, boli malé, hnedé oči, chladné a meravé ako oči zmije. Potom sa vo vzduchu za​blysla oceľ. V okamihu siahol po svojej dýke, no vzá​pätí pochopil beznádejnosť svojej situácie.

Hrot kordu vysunutého z vychádzkovej palice mu prepichol kabát i košeľu a zaryl sa mu do hrude s ta​kou ľahkosťou, akoby to bola len hruda masla. Pocítiac ostrú bolesť, sklzol popri múre. Zopár sekúnd rukami šmátral po vlhkých kameňoch, akoby hľadal oporu, ktorej by sa mohol zachytiť, no napokon sa bezvládne sklátil na zem. Krv vytekajúca z jeho hrudníka sa miešala so špinavou vodou tmavej ka​luže.

Brian Morse ho špičkou čižmy prevrátil na chrbát. Mužove oči naňho upierali meravý pohľad bez znám​ky života. Brianovu tvár skrivila posmešná grimasa. Vytiahol zbraň z mužovej hrude a zapichol mu ju do brucha. Jediným pohybom mu ho rozpáral a vzápätí mu z neho začala vytekať sivastá krvavá hmota.

Hľadiac na krvavú masu, Brian zaklial, znechute​ne sa odvrátil a kráčal ďalej.

Táto ulica bola širšia než ulička, z ktorej vyšiel. Z horných okien hostinca Čierny tulipán sa do tmy rozlievalo mdlé svetlo a nad vchodom sa vo vetre so škripotom pokyvkával vývesný štít so znakom čierne​ho tulipána.

Brian kopol do dverí a vošiel do preplnenej a za​páchajúcej miestnosti, v ktorej sa vznášal štipľavý tabakový dym a ťažké výpary odstatého piva, ne​umytých tiel zákazníkov a varených prasačích noži​čiek. Na stenách vybielených haseným vápnom sa zrážali kvapky vody a z mohutných trámov viseli svietniky s lojovými sviečkami.

Pomedzi podgurážené skupinky sa predieral k níz​kym dverám za barovým pultom. Za ním stál červenolící muž, ktorý nenáhlivo čapoval pivo do korbeľov a staval ich na pult. Zjavne unavená dievčina ich ukladala na podnos a potom s rukami zdvihnutými vysoko nad hlavou ich roznášala, uhýbajúc pred chlipnými a dobiedzajúcimi prstami podgurážených zákazníkov.

Keď sa Brian prešuchol popri mužovi za pultom, ten ľahostajne zdvihol zrak. Odmerane prikývol a pokynul hlavou smerom ku dverám.

Zdvihnúc závoru, Brian vstúpil do neveľkej miest​nosti s nízkym stropom. Za stolom vedľa kozuba se​del muž. V ruke držal korbeľ a práve si z neho odpíjal. Napriek tomu, že v kozube praskal oheň, z ktorého sa valil hustý dym, v miestnosti bolo vlhko a chladno. Muž bol oblečený v kabáte a na hlave mal klobúk. Uprel na príchodzieho prenikavý pohľad a rýchlo si ho premeral.

„Sledovali vás," vyriekol pokojne nosovým hlasom, pričom jeho pohľad zmeravel na korde vytŕčajúcom z Brianovej vychádzkovej palice. Z jeho hrotu kvap​kala na piliny roztrúsené po dlážke krv.

„Viem," s príslovečným pokojom pritakal Brian. Potom nadvihol palicu a so spokojným výrazom na tvári sa zahľadel na krvavé škvrny. Po chvíli zručným pohybom zasunul hrot hlbšie do palice, odtiahol sto​ličku a sadol si oproti mužovi.

„Bol to niekto zo Stricklandových agentov?" spýtal sa muž a zodvihol korbeľ.

„Zrejme. Nemal som čas spýtať sa ho," sarkastic​ky odvetil Brian. Natiahol sa za krčahom piva, prilo​žil si ho k ústam a hltavo sa napil. „Poriadne som vysmädol." Potom položil krčah naspäť na stôl a pôžitkársky si jazykom oblizol pery.

Muž sediaci oproti nemu len potichu niečo zašom​ral a rukou siahol do vnútorného vrecka kabáta. Vytiahol z neho list a zamyslene ním klopkal po zamastenom stole.

Brianove malé prasačie očká viseli na mužových rukách. Mlčal, no pomaly v ňom začala narastať ne​trpezlivosť.

„Nuž," spustil napokon muž po nekonečných se​kundách. „Jeho Veličenstvo je až príliš šľachetné."

„Dedič Jeho Veličenstva má za ženu dcéru kráľa Karola," pripomenul mu Brian uštipačne.

Muž prijeho slovách prižmúril oči. „Nech už je, ako chce, Holandsko zastáva k vašej občianskej vojne neutrálny postoj," poznamenal. „Náš kráľ preukazu​je touto ponukou vašej krajine veľkú láskavosť."

„Bude spravodlivo odmenený." Brian znova zodvi​hol džbán a priložil si ho k ústam.

Muž s uspokojením prikývol, otvoril list a posunul ho po stole smerom k Brianovi.

Brian odložil džbán nabok, zobral list a napochyt​ro preletel po úhľadných riadkoch. Oranžský kráľ je naozaj veľmi šľachetný, pomyslel si. Zbrane a muní​cia, ktoré ponúka, dostatočne posilnia oslabenú armádu anglického kráľa a určite prispejú k vyrov​naniu pomeru síl medzi Cromwellovým vojskom a rojalistami.

„Jeho Veličenstvo nebude šetriť vďakou," podotkol

Brian, siahol do vrecka a vybral pergamenový zvitok s pečaťou kráľa Karola.

Podal ho spoločníkovi, ktorý si kráľovský znak dôkladne poprezeral. Vedel, ako má vyzerať, takže nebolo pochýb, že pečať je pravá. 

Schoval zvitok do kabáta a vyprázdnil obsah svojho korbeľa do dna. Odsunul stoličku, ktorá na dlážke z hrubých dosák nepríjemne zaškrípala, a spoza opaska vytiahol ru​kavice. 

„Podrobnosti o dodávke munície vám ozná​mime, len čo sa náš kráľ oboznámi s obsahom listu vášho panovníka a poradí sa so svojimi poradcami. Loď vypláva z Rotterdamu čo nevidieť. Buďte pripra​vení." Po týchto úsečných slovách vykročil ku dve​rám a hlasno ich za sebou pribuchol.

Brian Morse dopil pivo. Keď sa jeho misia úspešne skončí, vráti sa domov s palmou víťazstva. Konečne na seba upúta zaslúženú pozornosť najmocnejších tejto krajiny, ktorí ho budú musieť akceptovať ako mimoriadne schopného muža a podľa toho ho aj pri​merane odmeniť, a tak pod rúškom oddanosti kráľo​vi uspokojí vlastné záujmy.

Prvá kapitola

Woodstock, neďaleko Oxfordu, Január 1646

Lady Phoebe Carltoriová pokojne ležala v posteli a načúvala, ako jej spoločníčka pravidelne oddychu​je. Olivia bola zlým spáčom a dokázal ju prebudiť aj ten najjemnejší šuchot. Dnes v noci však nesmela mať ani potuchy o tom, čo sa preháňa v Phoebinej hlave. S Oliviou si boli blízke ako sestry a nemali pred sebou žiadne tajnosti, ale tentoraz si Phoebe ne​mohla dovoliť prezradiť ani svojej najlepšej priateľke, čo zamýšľa urobiť.

Opatrne odhodila prikrývku a nohy spustila na dlážku. Olivia sa okamžite zahniezdila a obrátila na druhý bok. Phoebe stuhla. Oheň v kozube už doha​sínal a izbu pohlcoval chlad. Keď zhlboka vydýchla, pri ústach sa jej vytvoril obláčik pary, ktorý bol vidi​teľný aj v mdlom svetle sviečky blikajúcej na rímse kozuba. Olivia sa totiž odjakživa bála tmy, a preto vždy nechávali zapálenú sviečku, aj keď spala.

Keď Olivia začala znovu pravidelne dýchať, Phoe​be vykročila po špičkách cez izbu ku skrini. Skôr než si ľahli, nechala ju pootvorenú, aby dvere nezavŕzgali práve vtedy, keď to bude najmenej potrebovať.

Vybrala si oblečenie a batoh, ktorý si večer nepo​zorovane zbalila. Potom bosky zamierila ku dverám. Nadvihnúc závoru, dvere pootvorila len natoľko, aby sa cez ne bokom prešuchla. Vykĺzla na tmavú chod​bu. Trasúc sa od zimy, navliekla si šaty na nočnú košeľu. Sviečky v svietnikoch boli už pozhasínané, takže na chodbe vládla nepreniknuteľná tma, ale jej zámerom to vyhovovalo. Ak nič nevidí ona, potom ani nikto nemôže vidieť ju.

V dome vládlo hrobové ticho. Starým sídlom sa rozliehalo iba občasné praskanie drevených trámov, ktoré cez deň vôbec nevnímala. Natiahla si vlnené ponožky a potom s čižmami i s batohom v rukách vykročila k širokému schodišťu, ktoré viedlo do dvorany na prízemie.

Dvoranu ponorenú do nočného ticha osvetľovalo len matné svetlo, vyžarujúce zo žeravých uhlíkov v obrovskom kozube na opačnom konci miestnosti.

Phoebe opatrne zišla nadol schodmi. To, čo sa od​hodlala urobiť, bolo životunebezpečné, ale nebolo inej možnosti. Nemala totiž najmenšiu chuť vstúpiť do manželstva, ktoré bolo len obyčajným obchodom, aké sa uzatvárajú na trhu pri predaji prasiat. 

A už vonkoncom sa nechcela vydať za muža, ktorý o ňu nejavil ani ten najmenší záujem a ktorý v nej videl len budúcu matku jeho mužského potomka.

Phoebe sa mimovoľne uškrnula, lebo jej momen​tálne myšlienky presne vystihovali situáciu, v ktorej sa ocitla. Už predsa nie je stredovek! Nikto ju nedo​núti, aby sa vydala za takýchto ponižujúcich okol​ností. Keďže otec odmietol všetky jej argumenty, rozhodla sa konať. V tomto sobáši videl len vlastný prospech, a preto bol ochotný urobiť čokoľvek, aby sa jeho teraz už jediná dcéra podrobila jeho záme​rom.

Phoebe znechutene zašomrala, keď prechádzajúc po dvorane aj napriek hrubým vlneným ponožkám cítila ľadový chlad kamenných dlaždíc. Vzápätí si však spomenula na otcov egoizmus, a to jej dodalo odvahu. Mala strach, pretože si uvedomovala, že jej pokus o útek je šialenstvom, no v žiadnom prípade sa nemienila vydať za muža, ktorý sotva vníma jej exis​tenciu.

Ťažké dubové dvere boli zatvorené na závoru, a tak musela čižmy s batohom položiť na zem a železnú tyč nadvihnúť. Hoci bola ťažká, dokázala ju vysunúť zo skôb na obidvoch stranách dverí. 

Srdce jej prudko bilo a napriek chladu jej po chrbte stekali pramienky potu.

Keď napokon tíško otvorila masívne dvere, ktoré boli v tomto okamihu jedinou prekážkou v realizácii jej zámeru, cez škáru sa dnu predral ostrý, mrazivý vzduch. Zmobilizujúc odvahu, zhlboka sa nadýchla a chcela vykročiť. V tej chvíli sa jej ponad plece na​tiahla mužská ruka a dvere sa s buchotom zavreli. Phoebe na ňu iba ohromene civela.

Kde sa tu, preboha, vzala? uvažovala v zúfalstve. Na chrbte pocítila teplo, sálajúce z mohutného muž​ského tela, ktoré jej zabránilo v úteku.

Napokon sa jej podarilo otočiť hlavu a uprieť oči na tvár svojho očividne nahnevaného ženícha.   

Cato, markíz z Granvillu, na ňu chvíľu mlčky hľadel. „Čo to tu stváraš?" zaznel do nočného ticha jeho hromový hlas.

Tento sýty mužný bas v nej v ostatných dňoch vyvolával triašku. Chvíľu zo seba nebola schopná dostať ani pol slova, len naňho nechápavo vytriešťala oči ako nejaký slabomyseľný úbožiak.

„Chcela som sa len trocha poprechádzať, pane," hlesla bez života, uvedomujúc si trápnosť výhovorky.

Cato jej zjavne neveril. „O tretej ráno? Nebuď smiešna!" Prižmúriac oči, s hrozivo zvrašteným obo​čím veľavýznamne fľochol očami po čižmách a bato​hu v jej ruke. „Takže tebe sa zažiadalo poprechádzať sa?" zavrčal s neskrývanou iróniou. „A to len takto v ponožkách?" Položil jej ruky na plecia a posotil ju dnu. Potom závoru znovu založil na skoby. Cengot železnej tyče zazvonil v jej ušiach ako umieráčik. „Poď," vyzval ju, s hrozivým pokojom. 

Zodvihol z dlážky batoh a vykročil ku dverám na opačnom konci dvorany, ktoré viedli do jeho pracovne.

Phoebe smutno pozrela na čižmy, potom odovzda​ne mykla plecom a nechala ich pri dverách. Nasledu​júc markíza, aj napriek rozčarovaniu nedokázala odtrhnúť pohľad od jeho mohutného tela, ktoré obo​pínal zamatový župan, elegantne sa mu vlniaci oko​lo členkov. On nespal? uvažovala skľúčene. Ako len mohla byť taká hlúpa, že si nevšimla svetlo sviece, vychádzajúce spod jeho dverí? Vôbec nerátala s tým, že v takúto nekresťanskú hodinu by niekto v dome mohol byť ešte hore.

Cato vošiel do pracovne a batoh hodil na stôl spôsobom, ktorý Phoebe pripadal ako gesto najväčšieho možného opovrhnutia. Potom sa k nej otočil tvárou, pričom sa mu kožušinou lemovaný župan znova za​vlnil okolo členkov. „Zatvor dvere, aby sme ostat​ných nerušili v spánku."

Poslúchnuc ho, zostala stáť pri dverách a oprela sa o ne chrbtom. V pracovni bolo vďaka ohňu plápolajúcemu v kozube príjemne teplo. No z jeho pohľa​du sálal zničujúci chlad. Zamračene si ju premeral a potom znova pozrel na batoh.

„Takže," začal naoko priateľsky, „ty si sa vybrala na prechádzku?" Rozbalil batoh a vytiahol z neho jej najlepší kabát. Položil ho na stoličku a postupne povyťahoval celý jeho obsah. Po celý čas z nej ne​spúšťal pohľad spod ironicky stiahnutého obočia a okázalo povykladal na stoličku aj jej spodnú bieli​zeň, spodničku, ponožky i košele. Ako posledné vy​ložil na stôl kefu na vlasy spolu s balíčkom sponiek a stužiek.

„A toto všetko si potrebovala na prechádzku," po​dotkol sarkasticky. „Človek, ktorý sa rozhodne ísť na prechádzku o tretej ráno, a k tomu všetkému v polo​vici januára, musí byť prinajmenšom čudák, nemys​líš?" 

Phoebe mala sto chutí niečo po ňom hodiť. Na​miesto toho však obišla stôl a ľahostajne začala ukla​dať hromadu šatstva späť do batoha. „Idem si ľahnúť," zamrmlala potichu.

„Ešte nie!" skríkol Cato a chytil ju za plece. „Dlhu​ješ vysvetlenie. Už dva roky žiješ pod mojou strechou a mal som dojem, že ti je tu celkom dobre. A zrazu chceš zdúchnuť pod pláštikom noci... Alebo snáď Olivia o tom vie?" Jeho hlas znel už oveľa príkrejšie.

„Olivia nič nevie, pane," vyhlásila Phoebe spupne. „Nemá ani potuchy o tom, čo som chcela urobiť."

Cato zamumlal: „Čakám vysvetlenie."

Vari naozaj nič nechápe? pýtala sa Phoebe v du​chu. Ako ju len môže tak veľmi priťahovať a pripa​dať jej očarujúci, keď on ju nepokladá za nič viac než za bezvýznamného úbohého mravca, presnejšie povedané za prostriedok na uskutočnenie svojich plánov? 

Za celé dva roky, čo u nich žila, si ju poriad​ne nevšimol. Vedela, že to bol otcov nápad, aby si ju Cato Granville vzal za manželku. A on s tým súhla​sil jednoducho preto, lebo to preňho znamenalo ne​sporné výhody.

Jej sestra Diana zomrela pred ôsmimi mesiacmi a v Anglicku platil nepísaný zákon, že vdovec sa ože​ní so svojou švagrinou. Veno tak zostalo v rodine a nový manželský zväzok ešte viac posilnil puto me​dzi dvomi rodinami. Obidve tieto okolnosti Catovi hrali do karát, a preto bez námietok súhlasil so so​bášom, hoci ona bola oveľa mladšia.

Nikto sa jej neobťažoval opýtať na názor, pretože to nikto nepokladal za potrebné. A Cato sa jej ani len očistom nesnažil dvoriť.

Zamračene si ju premeriavajúc, si všimol, že má nakrivo pozapínané gombíky, ako keby sa napochyt​re obliekala potme. Jej plavé vlasy, zopnuté na teme​ne hlavy do chvosta, striežili na všetky svetové strany a spodný gombík na kabáte visel na jedinej niti. 

Vyzerá hrozne, pomyslel si a vzápätí si uvedo​mil, že to nie je po prvý raz, čo si to všimol. Spome​nul si, že Diana jej sústavne vyčítala, že je lajdácka.

„Phoebe..." spustil s náznakom netrpezlivosti.

„Nechcem sa vydávať, pane," vyhŕkla bez dychu.

Zdalo sa, že Cato nevie, čo na to povedať. Zahrabol si do nakrátko ostrihanej ofiny a potom si rukou pre​šiel až na temeno hlavy. Práve toto gesto Phoebe tak bolestne priťahovalo. Robil to vždy, keď bol rozruše​ný alebo keď tuho premýšľal o nejakom probléme. Phoebe si spomenula, že v ostatných týždňoch sa jej pri pohľade naň vždy podlamovali kolená.

Cato sa zvrtol a podišiel k masívnemu mahagóno​vému servírovaciemu stolíku. Zo striebornej karafy si nalial víno do cínového pohára, odpil z neho a potom sa znova obrátil k nej.

„Neviem, či som ťa správne pochopil. Nechceš sa vydať za mňa, alebo máš výhrady voči manželské​mu stavu ako takému?" Jeho hlas teraz už znel miernejšie a rezonovala v ňom zvedavosť.

Keby vedela, že má čo i len nepatrnú nádej, že jej venuje aspoň toľko pozornosti ako svojim koňom, alebo že ho zaujíma rovnako ako tá prekliata ob​čianska vojna, vydala by sa zaňho bez zaváhania. Všetky jej výhrady voči manželstvu by sa razom roz​plynuli. Stačilo by, aby markíz preukázal záujem o ňu ako o ženu, a nielen ako o prostriedok na usku​točnenie svojich plánov.

„Nechcem sa za nikoho vydať, lord Granville," kla​mala zaťato. „Nevidím v tom žiaden prínos, teda aspoň pre seba."

Jej slová vyzneli tak zvláštne a komicky, až sa Cato musel zasmiať. „Moje drahé dieťa, ty predsa nemôžeš zostať na ocot. Kto ti zabezpečí strechu nad hlavou? A kto ťa bude živiť a šatiť?" No jeho smiech razom pohasol, keď zbadal jej urputne zovreté plné pery. „Pochybujem, že lord Carlton by bol ochotný naďalej živiť svoju neposlušnú a nevďačnú dcéru."

„Vy by ste odmietli podporovať Oliviu, keby sa ocit​la v takejto situácii?" spýtala sa Phoebe.

„To je niečo celkom iné," odvetil Cato stroho.

Je to presne to isté, pomyslela si Phoebe. Olivia je ešte neústupčivejšie presvedčená o tom, že sa nikdy nepodriadi žiadnemu mužovi. No radšej držala jazyk za zubami. Neprislúchalo jej vyjadrovať sa k tomu.

„Takže radšej, než by si sa mala stať markízou z Granvillu, žijúcou v pohodlí a bezpečí, si sa roz​hodla zdúchnuť v temnej noci do krajiny, zmietanej vojnou, zaplavenej potulujúcimi sa zbehmi, ktorí by ťa bez mihnutia, oka znásilnili a zabili, skôr než by sa na teba pozreli." V jeho hlase opäť zaznel známy ironický tón. Odpijúc si z vína ďalší dúšok, hľadel na ňu ponad okraj pohára.

Phoebe nemala vo zvyku chodiť okolo horúcej kaše. „Lord Granville, mohli by ste môjmu otcovi povedať, že sa za vás nemienim vydať?" spýtala sa otvorene.

„Nie!" odvrkol. „Nič také mu nepoviem. Keby som ti bol fyzicky odporný, tak by som to možno aj uro​bil. Ale pokiaľ tvoja nechuť voči manželstvu nie je ničím iným než len dievčenským rozmarom, vrto​chom bláznivého dievčaťa, tak to neurobím."

„Nie som bláznivá," namietla Phoebe. „Iba si mys​lím, že mám plné právo povedať vlastný názor, pane."

„Máš plné právo vyjadriť rozumný názor," odvrkol Cato, no už o chvíľu sa výraz jeho tváre zjemnil. Aj keď Phoebe bola teraz v rovnakom veku ako Diana pred ich sobášom, predsa bola oproti nej v nevýho​de. Diana sa nemala prečo brániť manželstvu. Bola štíhla, elegantná, pôvabná ako labuť. Nikdy nemu​sela bojovať za svoje práva, pretože muži ju obleto​vali.

Dianina zaoblená a trochu popletená sestra bola z úplne iného cesta - Phoebe bola ako roztomilé stra​paté kuriatko. Cato sa pri svojom prirovnaní pous​mial.

Phoebe zachytila náznak jeho úsmevu, ktorý ju po takom nekompromisnom vyhlásení prekvapil. Lenže ako sa zjavil, tak sa razom vytratil a ona mala pocit, že sa jej to len zdalo.

„Vráť sa do postele!" prikázal jej napokon a podal jej batoh so šatstvom. „Tvojmu otcovi o tomto inci​dente nepoviem ani slovo."

Z jeho strany to bolo veľkorysé gesto, no nebola mu zaň vďačná. Skutočnosť, že svoje právo stať sa pánom nad jej životom mieni uplatniť napriek jej pro​testom, ju ponížila, a tak mu nemá byť prečo vďač​ná. Narýchlo sa ukloniac, vyšla z pracovne a pobrala sa do spálne.

Aby nezobudila Oliviu, vyzliekla sa na chodbe. Keby sa prebudila, musela by jej o všetkom poroz​právať. Nemala ani len potuchy, ako by jej opísala svoje pocity.

Nevedela by jej vysvetliť, čo pocítila jedného mra​zivého decembrového dňa. V ten deň sedela ako zvy​čajne vo výklenku okna a zápasila s nezvládnuteľnou strofou básne, keď na dvor dorazil Cato s posádkou Ostrihancov. Vídala ho celé dva roky a vôbec ju to nevyvádzalo z miery. No v ten deň na ňu zrazu doľah​lo niečo veľmi zvláštne a pre ňu nepochopiteľné.

Ľahla si do postele vedľa Olivie. Jej miesto už bolo vychladnuté, a tak sa posunula bližšie k priateľke. Nemohla zaspať. Hľadela na tmavé tiene, črtajúce sa na baldachýne, ktoré zobrazovali idylický pastiersky motív. Mysľou jej vírili spomienky na adventné dni, keď sa do Cata zaľúbila. Alebo iba po markízovi z Granvillu zatúžila? A nech už ten cit bol akýkoľvek, stále ju neopúšťal.

Cato vošiel do dvora na svojom hnedákovi na čele skupiny jazdcov. Keď mu pritiahol uzdu, jeho poboč​ník Giles Crampton zastal vedia neho. Cato sa k nemu naklonil a o niečom sa rozprávali.

Keďže bol prostovlasý, Phoebe si všimla, ako sa mu na tmavohnedých vlasoch odráža slnečný jas. Po chvíli pokynul rukou smerom ku Gilesovi. Toto jeho gesto vyvolalo v Phoeblnej duši hotovú búrku poci​tov. Takéto niečo sa predsa stáva iba v romantických poémach! Hoci bola talentovaná poetka, len zriedka​kedy ju zasiahol prudký poryv citov. Nikdy nepripúš​ťala, že by verše mohli byť pravdivým obrazom skutočnosti.

Meravo sedela vo výklenku okna a z brka jej kvap​kal atrament na drahý pergamen. Zamyslene obhrýzala jablko, no v jej vnútri sa už rozhorel neuhasiteľný plameň.

Ako prikovaná sledovala každý Catov pohyb, keď Cato zoskočil z koňa. Skúmajúc jeho profil, po prvý raz si všimla sotva badateľný hrbolček na výraznom nose, hranatú bradu a líniu jeho plných úst.

Phoebe odula pery. Musí na to zabudnúť. Veď to je nezmysel! Lenže akosi si nevedela rozkázať. Zakaž​dým, keď počula jeho hlas či zvuk jeho krokov na schodoch, kdesi hlboko v lone pocítila zvláštne štek​lenie. Keď vošla do miestnosti, v ktorej sa zdržiaval on, najradšej by utiekla. No zvyčajne si len sadla, pretože sa jej okamžite podlomili kolená.

Bol to najväčší a najneuveriteľnejší nezmysel, ale nedokázala mu čeliť. Je to nespravodlivé, pomyslela si skormútene. 

A o dva dni neskôr jej otec oznámil, že bude náhradníčkou svojej mŕtvej sestry a stane sa manželkou lorda Granvilla. Na chvíľu sa jej za​hmlilo pred očami. Ocitla sa len krôčik od naplnenia nádhernej vidiny. Má sa vydať za muža, ktorého taj​ne ľúbi a po ktorom túži jej telo. Za muža, v blízkosti ktorého jej ide vyskočiť srdce z hrude.

V tej chvíli stál markíz vedľa jej otca a iba mlčky prikývol. Jej nepovedal ani slovka. Otec potom už len stručne vymenoval podrobnosti, viažuce sa k jej venu a manželskej zmluve. Cato si ho ľahostajne vypočul, zrejme preto, že podobné slová počul už po štvrtý raz. 

Phoebe mala dojem, že sa nudí a že by sa najradšej venoval iným záležitostiam. Žil v stálom zhone. Ak sa práve nezúčastňoval na obliehaní kráľovskej dŕžavy niekde v údolí Temže, tak určite diskutoval s Cromwellom a ostatnými veliteľmi v hlavnom štábe neďaleko Oxfordu o ďalšej stratégii boja.

Phoebe s Oliviou ho vídali len zriedkakedy. Žili si svojím vlastným životom v prepychovom kaštieli, ktorý Cato kúpil vo Woodstocku, slabých osem míľ od Oxfordu. Zadovážil si ho v čase, keď sa hlavné bojisko presunulo zo severu Anglicka na juh a západ. 

Nechcel nechať rodinu bez ochrany v Yorkshire, a tak ich všetkých presťahoval práve sem. Phoebe sa zda​lo, že jeho život Dianina smrť vôbec neovplyvnila.

Zato na osud ich dvoch mala jej smrť veľký dopad. Oslobodili sa spod jej tyranie a konečne sa mohli bez akýchkoľvek obmedzení venovať vlastným záujmom.

Teraz je však odsúdená na manželstvo s mužom, ktorý sobášom len získa. Prinesie mu slušné veno a porodí mu mužského potomka. Oproti tomu, čo ju čakalo, je aj Danteho peklo len prechádzkou ružovým sadom. Zvyšok života bude musieť stráviť po boku muža, ktorého síce vášnivo miluje, no ktorý si sotva uvedomuje jej existenciu.

Ale najhoršie na tom všetkom bolo, že nemala ni​koho, komu by sa mohla zdôveriť so svojím zúfal​stvom. Olivia neprichádzala do úvahy, nevedela, ako by jej to mohla vysvetliť.

Jedine Portia by ju azda pochopila. No ona žila v Yorkshire v šťastnom manželstve s Rufusom Decaturom. Keby Cato Granville dnes v noci spal, bola by už na ceste k nej.

Phoebe si zhlboka vzdychla, prevalila sa na svoju polovicu postele a zavrela oči.

Cato sfúkol sviečky v svietniku, zohol sa ku kozu​bu a zasunul do ohňa vypadávajúce poleno. Potom sa vystrel a zamyslene sa doň zahľadel. Až teraz po​chopil, čo chcela Phoebe urobiť. Čo je to za ženu, že sa odhodlala vydať na cestu v ústrety mrazivej noci a všakovakým nástrahám? Kam asi mala namiere​né?

Čo ju primalo k tomu, že chcela tak veľmi risko​vať? Žena s urodzeným pôvodom a bohatstvom by predsa mala pokorne súhlasiť s výdajom. To dievča sa podistým zbláznilo!

Možno by pochopil, keby ju otec nútil vydať sa za nejakého netvora, alebo keby jej nastávajúcim mal byť trasľavý starec.

Hádam ho len nevidí v tejto podobe?

To je nezmysel! Je predsa v najlepších rokoch, veď má len tridsaťpäť. Pravdou je, že už prežil tri manžel​ky. Nestáva sa často, aby muž prišiel o tri ženy v takom mladom veku. Je celkom možné, že Phoebe sa zmocnili obavy práve kvôli tomu.

Ale veď sa nevyjadrila, že by mala nejaké námiet​ky voči nemu. Jej prekáža manželský stav ako taký a to jé povážlivo smiešne.

Možno, že ešte nie je dosť zrelá na manželstvo a možno by si to mal ešte premyslieť. Hysterická žena nie je lákavou perspektívou, najmä s ohľadom na to, že by sa mala čo najskôr stať matkou.

Práve toto bol rozhodujúci moment. Potrebuje mužského dediča. Svoje dcéry má veľmi rád, ale tie nemôžu zdediť jeho titul, ani majetok.

Ak nesplodí mužského potomka, potom všetok majetok Granvillovcov pripadne jeho nevlastnému synovi Brianovi Morsovi, synovi jeho prvej ženy, kto​rého adoptoval, pretože sa mu to zdalo šľachetné. Ani vo sne by mu totiž nenapadlo, že mu osud nedo​praje vlastného syna, ktorý by zdedil všetok rodinný majetok. Adopciou chcel Brianovi zabezpečiť iba slušnú budúcnosť.

Nedomyslené gesto sa teraz obracia proti nemu. Pri spomienke na Briana pevne zovrel peiy. V kú​tiku srdca mu neveril, pretože nevedel, čo od neho môže očakávať. Brian síce pôsobil na prvý pohľad dôveryhodne, no pohľad jeho malých očí bol ľstivý a jeho jazyk príliš úlisný na to, aby mu mohol dôve​rovať bez výhrady. Niečo mu na ňom nesedelo už od čias, keď bol Brian ešte len malým chlapcom. A k tomu všetkému sa teraz, počas vojny, postavil na nesprávnu stranu - na stranu kráľa Karola.

Znovu si pomyslel, že kráľ by mal počúvať hlas svojich poddaných a nemal by pokračovať v pustoše​ní krajiny. Nemôže si predsa dovoliť naďalej igno​rovať vôľu ľudu. Cato a ľudia s jemu podobným zmýšľaním chceli prinútiť kráľa Karola, aby uzákonil reformy, ktoré mu predložil Parlament. No na​miesto toho, aby ich Karol prijal, radšej uvrhol krajinu do bratovražednej vojny. Dokonca aj takí, ktorí sa podobne ako on spočiatku zdráhali pozdvih​núť zbraň proti svojmu panovníkovi, sa teraz už otvorene postavili proti nemu.

Bol presvedčený, že kráľove dni sú spočítané. Prí​vrženci Parlamentu posilnili svoje vojsko pod vede​ním Olivera Cromwella a ich oddiely, platené oveľa lepšie než kráľovské vojsko, teraz víťazili v každej bitke po celej krajine.

Znova sa vrátil v myšlienkach k Brianovi Morsovi, v týchto ťažkých a nebezpečných časoch sa mohlo stať čokoľvek - bitka, zblúdená strela, nečakaný úder mečom, alebo pád z koňa, čo by urobilo z Briana Morsa markíza Granvilla. Preto sa chcel oženiť s Phoebe. Je poruke, a on nechce zbytočne strácať čas. Rozhodol sa vsadiť na toto manželstvo, nech už dopadne akokoľvek.

Keďže Phoebe má len osemnásť rokov, veril, že dokáže zvládnuť aj jej bláznivý vrtoch. Je mladá, čo mu poskytovalo šancu vychovať si ju podľa svojich vlastných predstáv.

Zošpúliac pery, so stoickym pokojom premýšľal o svojej nastávajúcej. Má žensky zaoblenú postavu so širokými bokmi, a tým všetky predpoklady dono​siť zdravé dieťa. Je oveľa silnejšia, než bola jej ses​tra. Skrátka, táto žena by mu mohla porodiť synov. Ani trochu nepochyboval o tom, že bude dobrou matkou.

Spokojne podišiel ku dverám. Matné svetlo kozu​ba mu svietilo na cestu.

*      *      *

Phoebe sa prebudila na svitaní a na pleci pocítila Oliviinu ruku. „Phoebe, prečo máš šaty po-porozha-dzované po dlážke?"

„Čo-čože?" Phoebe sa rozospato oprela o lakeť a zahmlený pohľad uprela na Oliviu. Cítila sa mizer​ne, akoby ani na chvíľu nezažmúrila oka. „Koľko je hodín? Čo ma budíš uprostred noci!" namietla po​dráždene, pretože sa cítila tak unavene, akoby bola len polnoc.

„Je ta-takmer šesť," vyhlásila Olivia, čiernymi oča​mi si prenikavo premeriavajúc Phoebinu poblednutú tvár. Zhlboka sa nadýchla, aby zmiernila jachtanie, ktoré ju sužovalo už od útleho detstva.

„Tvoje šaty sú po-porozhadzované po celej dlážke. Keď sme si ľahli, celkom isto tam ne-neboli."

„Nemohla som zaspať, tak som sa chcela trocha prejsť," zamrmlala Phoebe.

„Ty si bo-bola vonku?" spýtala sa Olivia užasnuto.

Phoebe pokrútila hlavou. „Nie len som sa chys​tala. No potom mi bolo príliš chladno, tak som sa vrátila." Čo je napokon aj pravda, pomyslela si.

Olivia jej však neverila. „Klameš," obvinila ju.

Phoebe opäť klesla na vankúš. Oči ju boleli, ako​by ich mala plné piesku. Nervózne si ich pretierala hánkami.

Olivia si sadla, pokrčiac kolená pod bradu. Zamra​čila sa, pričom sa jej tmavé obočie zlovestne spojilo nad rovným granvillovským nosom. „Mám taký po​cit, že sa nechceš vydať za môjho otca," nadhodila.

Keby to bolo také jednoduché! Phoebe nemala po​tuchy, ako by vysvetlila Catovej dcére zložitosť situá​cie, v ktorej sa ocitla. 

„Vieš dobre, že sa vôbec nechcem vydať. Za nikoho," odvetila. „Sľúbili Sme si to všetky tri v tej starej lodenici v Londýne..."

„Ja viem, a-ale to už bolo dávno," vyjachtala Olivia. „Lenže pozri na Portiu. Ve-verila si, že sa vydá p-prvá z nás?"

„Portia sa zaľúbila," namietla Phoebe. „Vydala sa, pretože to chcela. A ja sa musím vydať napriek tomu, že to nechcem."

Olivia sa zamyslela nad smutnou pravdou. „Viem," odvetila. „A-ale aspoň zo-zostaneme spolu."

„Pokým sa nevydáš," podotkla Phoebe.

„Ja? Nikdy!" odmietla Olivia rozhodne.

„To sme si povedali všetky tri," pripomenula jej Phoebe. „Ak sa to stalo Portii a teraz mne, nemôžeš si byť istá, že ty jediná odoláš."

Oliviine jemné pery sa tvrdošijne zovreli a na líca jej vystúpila červeň. „Nikto ma nikdy ne-nedonúti vydať sa!" vyhŕkla vášnivo.

„Never tomu;" zamumlala Phoebe mrzuto a natiah​la sa. „Kto sa ťa bude pýtať na tvoj názor? Mňa sa tiež nikto nespýtal na to, ako si predstavujem svoj život. Môj otec a tvoj mi jednoducho oznámili, že sa tak dohodli a hotovo. Nič by sa nezmenilo, aj keby som vrieskala a trhala si vlasy. Jednoducho to tak je a bude to rovnaké aj po sobáši. Možno ešte horšie." Phoebe zvraštila svoj malý noštek. „Tvoj otec v sku​točnosti ani nestojí o to, aby som sa práve ja stala jeho ženou. Veď napokon, akoby aj mohol?" Siahla si na driek a vystrúhala trpkú grimasu. „Len sa na mňa pozri! Diana bola štíhla a príťažlivá, a ja som guľatá ako sud."

„To nie je p-pravda! Si len žensky za-zaoblená," vyhŕkla Olivia. Ako vždy tvrdošijne obhajovala svoju priateľku, a to aj pred ňou samou. „Aj Portia to tvr​dí."

„Tvoj otec potrebuje syna, a ja mu pripadám ako vhodná nosnica," povedala Phoebe namrzene.

Olivia na ňu len mlčky hľadela. Neschádzalo jej na um nič, čím by vyvrátila smutnú pravdu. „Možno za-zatúžiš mať dieťa," povedala po chvíli.

„To sa tak skoro nestane."

„Ako to môžeš vedieť?" namietla Olivia, nespúšťa​júc z Phoebe zvedavý pohľad.

Phoebe sa zahľadela do neznáma. „Existuje spô​sob, ako tomu zabrániť."

„Aký?" Olivia vypleštila oči.

„Poznáš predsa moju priateľku Meg."

Olivia netrpezlivo prikývla. Meg bola bylinkárka, ktorá mala v dedine povesť dobrej čarodejnice.

„Ona mi poradila. Pozná rastliny, ktoré zabraňu​jú počatiu. Upozornila ma síce, že to nieje stoper​centne spoľahlivé, ale stojí to za pokus."

„Ale prečo nechceš mať dieťa?"

Phoebe zamyslene hľadela kamsi ponad Oliviu. „Už som ti povedala, že tvoj otec sa chce so mnou oženiť iba preto, lebo sa mu to zdá výhodné. Výhod​né a užitočné. Pokiaľ ma nezačne vnímať, ako milo​vanú manželku, neporodím mu dieťa."

Teraz už s pevne zovretými perami pozerala Olivii rovno do očí. „Keď mu dám, čo chce, nikdy v živote sa ma nebude snažiť pochopiť. Chápeš, o čo mi ide, Olivia?"

„Chápem."

„Chcem mu byť rovnocennou partnerkou," zápa​listo pokračovala Phoebe.

„Ale vydaté ženy nie sú nikdy rovnocenné svojim manželom. Sú od nich závislé," poznamenala Olivia. „Na svete je to už raz tak. Pravda, s vý-výnimkou Portie," dodala s úsmevom.

„Čo dokázala Portia, dokážem aj ja!"

„Ak otcovi po-porodíš dediča, nebude ťa trápiť. Stále je predsa niečím zaneprázdnený..." Oliviin hlas zamrel. V tejto chvíli nedokázala svojej priateľke, ktorá sa ocitla v nezávideniahodnej situácii, poskyt​núť podporu. Sľúbili si, že sa do takejto situácie nikdy nedostanú, no stalo sa niečo, s čím nepočítali.

„Nikdy nebude zaneprázdnený natoľko, aby mi nevytkol, že mu nie som dostatočne vďačná za stre​chu nad hlavou," zahundrala Phoebe a spustila nohy z peľaste postele. „Manželky nie sú ľudia. Manželky sú majetok."

Olivia len bezmocne mykla plecom. „Neviem, čo ti povedať na ú-útechu."

„Tu ani niet čo povedať," vyhlásila Phoebe. „Som v poriadnej kaši. Ale pokúsim sa urobiť proti tomu všetko, čo bude v mojich silách."

Druhá kapitola

„Stojte pokojne, lady Phoebe! Ako vám mám upra​viť šaty, keď sa vrtíte ako motovidlo. A čo ste zasa chytali? Máte strašne špinavé ruky."

Phoebe si zhlboka povzdychla, zovrela ruky, ktoré pokrývala hrubá vrstva špiny v päste, a odtiahla ich od seba. Práve sa vrátila z dediny, kde pomáhala jed​nej mladej vdove vyviezť hnoj zo stajne. Čas jej pri robote utiekol tak rýchlo, že si ani neuvedomila, že mešká na skúšku svadobných šiat. Preto nemala čas poumývať sa.

„Čo myslíš, Olivia, stihne Portia prísť na svadbu načas?"

Olivia sedela pri okne a striedavo čítala a pozerala na Phoebine svadobné šaty. Pokrútila hlavou. „Ne​stihne. Poslali sme jej správu o svadbe pred tromi týždňami a otec po-povedal, že to k nim trvá viac než mesiac."

Phoebe zachmúrene prikývla. Naliehavo potrebo​vala rozumnú radu a podporu, ktorú jej mohla po​skytnúť jedine Portia.

Svadobná noc. Na nič iné nedokázala po tieto dni myslieť. Mala len hmlistú predstavu o tom, čo sa sta​ne, keď sa ocitne v Catovej manželskej posteli s bal​dachýnom. Pri tejto predstave jej telo zakaždým zachvátila horúčka. Nech už budú robiť čokoľvek, bolo jej jasné, že budú veľmi blízko seba - telo pri tele, ústa na ústach. Bude mu smieť zaboriť prsty do vlasov, prisať sa perami na jamku pod jeho hrdlom a vdychovať jeho mužnú vôňu. Bola to vlastne zmes vôní, ktorú spájala jedine s jeho osobou.

„Lady Phoebe, stojte rovno!" zúfalo zvolala krajčír​ka, keď Phoebe mimovoľne zoskočila zo stoličky, na ktorej stála.

„Chcem sa vidieť v zrkadle," vysvetlila Phoebe, odtisnúc ženu nabok. Nadvihla si okraj vlečky a vykro​čila k zrkadlu.

Phoebe si premeriavala svoju postavu kritickým okom. „Zdedené šaty pre zdedenú nevestu," pozna​menala trpko. „Ako si len niekto môže myslieť, že v Dianiných svadobných šatách budem vyzerať dob​re?"

Damaškové šaty slonovinovej farby zdobili perly a pod prsiami boli stiahnuté pásom látky striebornej farby. Keď sa v nich pred piatimi rokmi Diana vydá​vala za markíza Granvilla, vyzerala nádherne, priam nadpozemsky. No ona sa v nich cítila ešte zavalitej-šia, než v skutočnosti bola.

„Nikto sa neobťažoval opýtať sa ma, či si ich ch​cem obliecť! Otca nezaujíma nič iné, len aby ušetril a lord Granville iba mykol plecom, ako keby mu bolo celkom jedno, v čom prídem pred oltár."

„To si ne-nemyslím," namietla Olivia, ktorá pozna​la svojho otca. „Ale momentálne asi zvažuje, že no-nové svadobné šaty by stáli oveľa viac než výstroj pre jeho posádku. Kiež by sa tá p-prekliata vojna skonči​la," dodala a smutne si povzdychla. „Nič iné ho neza​ujíma."

„Na vojnu sa nedá nemyslieť," podotkla Phoebe. „Aj keby sa skončila, môj otec by bol rovnako lakomý. Iba by si musel nájsť inú výhovorku."

V pochmúrnych úvahách sa jej na tvári objavil zamračený výraz. „Najradšej by som si obliekla neja​ké svoje šaty," zašomrala. Otočiac sa bokom k zr​kadlu, prihladila si látku na tele. „Som strašne tučná," vzdychla nešťastne.

„Ale to vôbec nie je pravda, lady Phoebe," utešova​la ju krajčírka, vrtiac sa okolo nej. „Náhodou máte celkom chutnú ženskú postavičku s krivkami na tých správnych miestach. Muži majú radi, keď majú ženu za čo chytiť."

„Naozaj?" spýtala sa Phoebe s náznakom nádeje v hlase. Patrí snáď aj Cato medzi týchto mužov? To sotva! Veď bol ženatý s Dianou, a tá bola štíhla ani prútik.

V úvahách si podoprela plné prsia tesne nad šví​kom. Výstrih bol oveľa hlbší než na jej šatách, ale mal široký čipkový lem, ktorý jej ako-tak zakrýval hornú časť poprsia. Plecia sa jej zdali príliš tuč​né a prsia pod damaskom ako nakysnuté bochníky chleba.

„Nesmiete sa sťažovať na to, čo vám nadelil Pán​boh," pokarhala ju krajčírka prísne. „Ešte prišpen​dlím vlečku a potom si ich už budete môcť vyzliecť."

„Nemyslíš si, Olivia, že by som predsa len vyzerala lepšie v niektorých mojich šatách?" naliehala Phoebe.

Olivia odtrhla zrak od knihy a zamračila sa. „Všet​ky už máš dosť o-obnosené a okrem toho si za-zasa pribrala," namietla so zraňujúcou úprimnosťou. „A tieto majú aspoň pe-peknú farbu." 

„Lenže boli Dianine a jej pristali oveľa viac než mne."

Olivia sa zamyslela a napokon musela s Phoebe súhlasiť. „Tu nejde o to, či sa po-podobáš na Dianu. Vďaka ne-nebesiam, že si celkom iná!" Skúmavo si premeriavala Phoebe. „Mala by si nosiť t-tmavšie šaty. Zvýraznili by farbu tvojich očí a v-vlasov."

Phoebe zostala prekvapene stáť. Olivia zvyčajne neprejavovala záujem ani o vlastný šatník, nieto ešte o šatstvo niekoho druhého. „Nezostáva mi nič iné, len sa s nimi zmieriť," zamrmlala napokon. S po​vzdychom dodala: „Ponáhľajte sa, Elien. Už toho mám po krk."

Krajčírka náhlivo pretiahla šaty cez Phoebinu hla​vu a odišla s nimi. Phoebe zostala stáť pred zrkadlom len v spodnej bielizni.

„Možno ke-keby si povedala môjmu otcovi, že sa ti tie šaty ne-nepáčia, požiadal by tvojho otca, aby ti kú-kúpil nové," nahlas uvažovala Olivia.

„Keby som mala peniaze," vyhlásila Phoebe, „kúpi​la by som si ich sama." Sadla si na taburetku a nohy vo vlnených pančuchách natiahla ku mriežke na ko​zube. V zamyslení krútila palcom, trčiacim z poriad​ne veľkej diery. „Dočerta, veď mám predsa peniaze z dedičstva po matke! Ale myslíš, že mi ich niekto dá?" vybuchla a vzápätí rázne pokrútila hlavou.

„Sú to tvoje pe-peniaze," poznamenala Olivia súcit​ne.

„To áno, ale môj majetok bude po svadbe spravo​vať manžel. Podľa mužov ženy nemajú ani len potu​chy, ako zaobchádzať s finančnými prostriedkami," dodala Phoebe znechutene.

„Asi by si ma-mala otcovi ukázať niektoré z tvojich básní," vytrvalo povzbudzovala priateľku Olivia. „Po​chopí, aká si inteligentná."

„Muži sa nezaujímajú o poéziu," odsekla Phoebe.

„Ale veď básne pí-píšu najmä muži," poznamenala Olivia.

„Ale nie vojaci."

„Neprestaneš ich p-predsa písať len preto, že sa vydáš!"

„Samozrejme, že neprestanem. Poézia je zmyslom môjho života," zasnila sa Phoebe. „Nemám v úmysle prestať s ničím, čo robím teraz. Aj naďalej budem pomáhať ženám v dedine, od Meg sa budem učiť, ako liečiť bylinkami a budem písať básne."

„Potom ani ne-nezbadáš, že si vydatá," skonštato​vala Olivia vecne.

Phoebe na ňu vrhla sklamaný pohľad. Ako má Oli​vii vysvetliť, že sa túži za Cata vydať, ale nie za tých​to okolností? Na jednej strane si želá viac než čokoľvek iné, aby Cato bol jej manželom, ale pretože on ju neľúbi, má z toho obrovský strach. Uvedomo​vala si, že len ťažko unesie, ak sa veci vyvinú inak, než si vysnívala.

„Nuž," pokračovala Olivia, akoby vytušila jej myš​lienky, „možno to ne-nebude celkom tak."

„Nie, nebude," súhlasila roztrpčené Phoebe.

Vo svadobný deň sa Phoebe zobudila vyčerpaná, ako keby celú noc nezažmúrila oka. Hlavou sa jej preháňali sny...sny, hraničiace s nočnou mórou. Nádej kapitulovala pred neodbytnou istotou zo skla​mania. Ani len počasie jej nebolo naklonené. Okenné tabule bičoval prudký lejak a ťažké kvapky, ktoré stekali po komíne na žeravé uhlíky v kozube, neprí​jemne hlasno syčali.

„Bože, to je za po-počasie!" vyhŕkla Olivia znechu​tene. „Hrozné po-počasie, hrozný deň. Svadobná hostina pre služobníctvo sa bude musieť urobiť v sto​dole."

„Nevadí. Tam bude teplejšie než vonku," nahlas uvažovala Phoebe. Tá pľúšť za oknami presne zodpo​vedala jej nálade. Ako keby si ju objednala. „Kým prídem do kostola, budem premočená do nitky," pro​rokovala zdrvené. „Moje šaty, vlastne Dianine šaty sa celkom zničia."

Mala to byť celkom malá svadba, vonkoncom nie taká okázalá, ako bola Catova svadba s Dianou v deň, keď Parlament odsúdil na smrť kráľovho ob​ľúbenca grófa Strafforda a keď začalo byť jasné, že čoskoro vypukne občianska vojna. V ten deň boli politické názory povstalcov ešte len v plienkach, a tak nič nenarušilo pohodu svadobného dňa. Ale teraz mnohí z mužov, ktorí s markízom Granvillom osla​vovali jeho sobáš s Dianou, sa stali jeho protivníkmi. 

Niekoľkí z nich padli v krutých bojoch, ktoré teraz vystriedalo obdbie vyčerpávajúcich, únavných a ne​konečne dlhých obliehaní.

Svadba bola malá aj z finančných dôvodov. Phoebin otec nikdy nepatril k mužom, ktorí by len tak pre nič za nič vyhadzovali peniaze. A okrem toho, Phoebe sa v ničom nemohla rovnať svojej sestre. Jej úlohou bolo posilniť zväzok medzi obomi rodinami a kvôli tomu jej otec lord Carlton nemienil zbytočne rozha​dzovať majetok, najmä v čase vojny.

V týchto hektických časoch sa obidvom mužom zdalo nanajvýš praktické, aby sa Phoebe vydala do domu, v ktorom už aj tak žila dva roky.

„Môj otec ťa nenechá z-zmoknúť," presvedčené vyhlásila Olivia.

„Myslíš, že dokáže zastaviť dážď mávnutím ruky?" nervózne vyprskla Phoebe a neprestala sa mračiť.

Ani touto poznámkou však neoslabila Oliviino presvedčenie, že všetko dopadne dobre.

Keď sa Cato na svitaní zahľadel na oblohu, pokry​tú ťažkými olovenými mrakmi, a na premočenú zem, rozhodol sa, že nikto nepôjde do kostola peši, ako pôvodne zamýšľali. Vojaci dostali príkaz porozsýpať po cestičke vedúcej od domu až ku vchodu do malé​ho vidieckeho kostola slamu, aby sa železné kolesá kočov nezabárali do blata. Od brány cintorína až ku kostolným dverám postavili ponad chodník provizór​ny stan z plachtoviny, aby nikto nezmokol. Hostí mali dopraviť do kostola na kočoch a za nimi sa po-vezie nevesta, sprevádzaná svojím otcom a Oliviou.

Cato osobne dozeral na úpravy a vôbec nevnímal dážď, ktorý mu premočil kabát. Keď sa do domu vrá​til na raňajky, z mokrých vlasov mu stekali za krk pramienky vody.

Phoebe s Oliviou raňajkovali v dámskom salóne v zadnej časti domu. Olivia jedla svojím zaužívaným, duchom neprítomným spôsobom s očami zabod​nutými do knihy, ktorú mala na stole. 

Phoebe po pr​výkrát v živote necítila hlad. Drobila chlieb na tanie​ri, potom si usrkla z pohára piva a nervózne pobiehala medzi oknom a stolom, modliac sa, aby prestalo pršať.

Keď Cato zaklopal a vošiel dnu, Olivia vyskočila zo stoličky, zatiaľ čo Phoebe zastala uprostred salóna celá vyplašená a zahanbená.

Mala oblečenú nočnú košeľu, ktorá jej bola prima​lá. Obopínala jej bujné prsia a nesiahala jej ani do pol lýtok. Obnažené lýtka a členky sa v nej zdali oveľa hrubšie a tučnejšie. Celkový lajdácky výzor podčiar​kovalo niekoľko odtrhnutých gombíkov, pokrčené volány, lemujúce okraj košele, a neodstrániteľné škvrny na bruchu.

Cato ju už veľa ráz videl neupravenú, ale v svadob​ný deň mu to pripadalo oveľa horšie než inokedy.

„Pane, vidieť nevestu pred sobášom prináša ne​šťastie," vyhŕkla. „Choďte preč, prosím vás!"

„Babské reči," zavrčal Cato netrpezlivo. „Chcel som ti len povedať, že kvôli počasiu sa nemusíš zne​pokojovať."

„Ale veď stále prší," podotkla namrzene.

„To je pravda," pritakal, snažiac sa potlačiť nevôľu pri pohľade na neupravenú ženu, ktorá sa čo nevi​dieť stane jeho manželkou. „Postaral som sa o to, aby si cestou do kostola nezmokla."

„Ďakujem, pane. Teraz vás naozaj prosím, aby ste odišli."

Cato so zamračenou tvárou chvíľu váhal, no po​tom prikývol a vyšiel zo salóna.

„Bože! Vyzerám príšerne!" vzdychla Phoebe. „Pre​čo musel prísť a vidieť ma takúto? A práve dnes!"

Olivia k nej prekvapene vzhliadla. „Vždy predsa vy-vyzeráš takto. Prečo si sa tak vy-vyplašila?" Len čo to však vyriekla, pochopila, že takto svoju priateľ​ku neupokojí.

„Som strašne nervózna," hlesla Phoebe, pokúšajúc sa nájsť aké-také vysvetlenie. „Máš pravdu. Naozaj nezáleží na tom, ako vyzerám."

„Teraz by si sa mala ísť radšej obliecť," pripomenu​la jej Olivia. „Už je skoro deväť a ešte sa mu-musíš okúpať a umyť si vlasy."

Oliviinu dobre mienenú radu umocnilo vzápätí za​klopanie na dvere. Zjavila sa v nich vrchná komor​ná, pani Bissetová. 

„Panebože, lady Phoebe, vy ste ešte stále v nočnej košeli? Ponáhľajte sa! Už som vám pripravila horúci kúpeľ." Vyčítavo vystrčila Phoebe cez chodbu do spálne, kde komorná práve sypala sušenú levandulu a ružové lupienky do vody, pariacej sa z vane pred kozubom,

Phoebe sa pokorne odovzdala do rúk komorných a krajčírky. Bezmyšlienkovito poslúchala ich príkazy, nevnímajúc veselý štebot žien, ktoré pobiehali okolo nej. Celá sa chvela a zrejme napnuté nervy spôsobi​li, že cítila každý ich dotyk na pokožke.

Keď jej komorná stiahla bohaté plavé vlasy a sto​čila na vrchu hlavy, povedala si, že jej strach nemá opodstatnenie a všetko bude v poriadku. V kútiku duše jej vzklíčila nádej, že dnes v noci odhalí sladké tajomstvo trinástej komnaty a že aj Cato objaví nie​čo, čo ho k nej navždy pripúta.

Vzápätí sa jej však znovu zmocnili pochybnosti.

„Táák, a teraz sa môžete pozrieť do zrkadla, lady Phoebe." Pani Bissetová jej zapla okolo krku perlový náhrdelník, ktorý patril Phoebinej matke, potom Dia​ne a oddnes mal patriť jej. Poodstúpiac od nej, po​kynula smerom k zrkadlu.

Phoebe sa len letmo pozrela na svoj obraz. Dlhšie skúmanie by len posilnilo narastajúci pocit úzkosti v jej duši. Podišla ku dverám. „Som pripravená. Už môžem zísť dolu? Kde je Olivia?" spýtala sa hlasom priškrteným od strachu.

„Tu som," ozvala sa Olivia, vynoriac sa spoza po​steľného závesu. „Budem pri te-tebe."

„Kiež by si mohla byť so mnou po celý čas." Phoe​be kŕčovito chytila Oliviu za ruku. „Škoda, že ma do spálne odvedú moje tety. Keby si tam bola so mnou ty, necítila by som sa ako obetný baránok!"

Olivia pevne stisla priateľkinu ruku. „Je to odpor​ný ri-rituál," povedala s porozumením. „Ale čo-čoskoro ho budeš mať za se-sebou..."

„Dúfam." Phoebe opäť zovrela Oliviinu ruku tak silno, až sa strhla, no statočne mlčala.

Lord Carlton čakal na svoju dcéru v dvorane, ner​vózne sa prechádzajúc z jedného konca na druhý. Ženích odišiel do kostola pred prvou skupinou hostí, ktorých tam odvážali na kočoch.

„Ach, tu si!" Podišiel ku schodišťu a čakal, pokým Phoebe nezíde dole. „Trvalo ti to dosť dlho... Hoci nevesta má právo na dostatok času," dodal, usilujúc sa vykúzliť otcovský úsmev. 

„Vyzeráš dobre, moja drahá," zapriadol, ale jeho hlas neznel príliš presved​čivo. „Je to zvláštne, na Diane vyzerali tieto šaty úpl​ne inak... Ale už poďme. Musíme sa poponáhľať."

Phoebe sa zľahka uklonila, neschopná vysúkať zo seba jediné slovko. Položila ruku na otcovu a jediné, čo si uvedomovala, bolo napätie.

„Myslím, že dážď prestáva," bodro oznámila Oli​via, ktorá už stála pri vchodových dverách. „To je do-dobré znamenie, Phoebe." Pritom vrhla na priateľku znepokojený pohľad. Phoebe očividne nebola vo svo​jej koži a bolo jej úplne jasné, že to nespôsobil len neobvyklý účes a svadobné šaty po sestre.

„Áno," zamrmlala Phoebe s meravým úsmevom na perách. Pri nastupovaní do koča jej Olivia nadvihla vlečku, ktorá sa ťahala po slame.

Celú cestu do kostola hľadela Phoebe nepohnute pred seba, ako keby z výšky niekoľkých metrov po​zorovala niekoho iného. Niekoho, koho vôbec nepo​zná.

Cato stál predo dverami kostola a nenútene sa ba​vil so skupinkou hostí. Z rozhovoru ho vytrhla vzru​šená vrava zo zadných radov, signalizujúca, že práve prišla nevesta. Nenáhlivo vykročil k oltáru, tesne pred ním sa otočil a s úsmevom čakal na svoju ne​vestu, ktorá sa k nemu blížila uličkou medzi lavi​cami. Tento jeho v poradí už štvrtý svadobný obrad v ňom nevyvolal ani náznak vzrušenia, či prekvape​nia. Jeho pozornosti však neuniklo, že Phoebe sa pohybuje nemotorne ako bábka, ktorú vedie neskú​sený bábkoherec.

Znenazdania k nej pocítil súcit. Najkrajšie na nej boli jej oči, bohaté, lesklé vlasy a hebká pokožka, no nič z toho v Dianiných šatách nevyniklo.

Toto úbohé stvorenie nemá nič zo svojej sestry. Ani spôsoby, ani krásu, pomyslel si. Keby Phoebe o seba trochu dbala, mohla by vyzerať oveľa lepšie.

Phoebe sa zahľadela na smaragdovozelenú farbu jeho odevu. Cato vymenil svoj zvyčajný čierny odev za nádherný zamatový kabát a bielu hodvábnu košeľu. Vyzeral úžasne. A tento úžasný muž sa o chvíľu sta​ne jej manželom.

Keď zobral jej ruku do svojej, jej zrak spočinul na smaragdovom pečatnom prsteni, krátkych prstoch na upravených nechtoch. Nikdy predtým ju takto ne​držal.

Potom sa mu zahľadela do očí. Výraz jeho tváre pri ukladaní manželského sľubu bol síce zdvorilý, ale chladný, nevyžaroval z neho žiaden cit.

Tretia kapitola

Na svadobnej hostine Phoebe nedokázala prehltnúť ani sústo. Nezvábili ju dokonca ani marcipánové koláčiky, ani bonbóny s mandľami. Ľahostajne po​zerala na strieborné podnosy, ktoré sluhovia kládli na dlhý stôl, a v duchu sa čudovala, prečo ju jej zvy​čajne mlsný jazyk zradil.

Na galérii, tiahnúcej sa vysoko nad hlavami hostí, vyspevovali potulní speváci. Keď sa zvečerilo, nespočet​né množstvo vysokých sviec vrhalo hrejivú, zlatistú žia​ru na červené tváre napchávajúcich sa svadobčanov.

Cato sedel vedľa nej za vrchstolom. Nepil veľa, kalich mu lokaji dopĺňali len zriedka. Jeho pozornému pohľa​du preto neuniklo, že Phoebe má ďaleko od nadšenia, prislúchajúcemu neveste. Oveľa viac pozornosti však venoval hosťom a služobníctvu, ktoré obchádzalo oko​lo stolov a roznášalo karafy s vínom a veľké podnosy s pariacim sa jedlom. Keď zbadal, že jeho dvom malým dcérkam klesli hlávky i viečka, okamžite pokynul pes​túnke, aby ich odviedla do detskej izby.

Napriek Catovej snahe byť zdvorilým Phoebe trpe​la a najradšej by sa prepadla pod zem. Nezdalo sa jej, že by si čo i len trocha uvedomoval jej prítomnosť a jej otec čoraz častejšie siahal po opojnom bur​gundskom víne.

O smutnú nevestu sa nezaujímal nik okrem Olivie.
               Tá síce sedela oproti nej, ale bola príliš ďaleko na to, aby sa mohli pustiť do dôverného rozhovoru.

Olivia nespúšťala zrak z priateľkinej nervóznej tváre. Premýšľala o tom, čo Phoebe o chvíľu čaká. Je taká napätá kvôli svadobnej noci? Premýšľa o tom, čo ju čaká v najbližších hodinách? O okamihu, v kto​rom jej prestane patriť jej telo? Zovrela pery. Jej sa to nesmie stať. Nikdy!

Phoebe kývla rukou, aby odmietla košík so slad​kosťami. Catovi neušlo, že jeho nevesta nevenuje ani najmenšiu pozornosť lahôdkam, ktoré pred ňu ser​vírujú.

„Nie si hladná?" spýtal sa prekvapene, pretože Phoebina chuť do jedla bola povestná.

„Nie som," odvetila Phoebe, odtrhnúc pohľad od smaragdového pečatného prsteňa, ktorý dovtedy zamyslene pozorovala. Po prvý raz, odkedy vyšli z kostola, zahľadela sa Catovi rovno do očí.

Každou bunkou svojho tela si uvedomovala jeho blízkosť. Sedeli vedľa seba na čestnom mieste na vysokej, zamatom potiahnutej dvoj stoličke a Cato sa svojím pevným stehnom dotýkal jej stehna. Jeho ruka zavadila o ňu vždy, keď sa pohol, na čo sa jej zakaždým zakrútila hlava. Nedokázala vnímať nič iné len pohľad jeho tmavých očí, ktoré na ňu uprene hľadeli. Zbadala v nich odraz samej seba a mala po​cit, že sa v nich utopí. Vyschlo jej v ústach, jazyk sa jej lepil na podnebie a nebola schopná vysúkať zo seba jedinú súvislú vetu.

Správam sa ako nemotorná hlupaňa, pomyslela si mrzuto a natiahla sa za čašou s vínom. Jej roztrase​né prsty ju však neudržali. Vyšmykla sa jej z prstov u na snehobielom obruse sa začala rozpíjať červená škvrna.

„Bože, aká som nešikovná!" vykríkla zahanbene a papierovým obrúskom vypíjala škvrnu.

Napriek jej úsiliu sa však škvrna nebezpečne pri​bližovala ku Catovej ruke v bielom hodvábe. V oka​mihu ju zastavil. „Nechaj to tak! Sluha sa o to postará." Rýchlym pohybom jej vzal premočený obrúsok práve vo chvíli, keď si ho chcela položiť do lona. „Chceš mať škvrnu aj na šatách?"

Jeho podráždený tón jú prebral k životu a v jej dovtedy ľahostajných očiach zahorel záblesk mrzutosti. Rovnako ako jej otec bol aj on zodpovedný za to, že z úsporných dôvodov nemohla mať vlastné svadobné šaty. „Nič by sa nestalo," odvetila kyslo. „Aj tak sa v nich cítim hrozne."

„Prečo? Sú to elegantné a navyše aj drahé šaty," zavrčal Cato so zamračenou tvárou. „Tvoja sestra -"

„O to práve ide!" skočila mu do reči Phoebe. „Dia​ne sedeli dokonale. Mne nesedia. Ani ich farba mi nepristane."

„To je nezmysel! Je to veľmi pekná farba." „Možno pre niekoho..."

Keď k nemu kráčala ku oltáru, Cato na ňu pozrel len letmo. No teraz si ju pozorne premeral. Bola ner​vózna a vyzerala neupravené, pretože sa jej z parád​neho účesu uvoľnilo niekoľko prameňov vlasov. Dokonca aj nádherný perlový náhrdelník bol pre​krútený. Možno má pravdu, že šaty jej nepristanú tak ako Diane, ale nič nedokáže ospravedlniť jej ne​dbalosť, pomyslel si.

„Nové svadobné šaty by boli, samozrejme, hriešne drahé," pokračovala Phoebe zaťato.

„Je vojna, Phoebe, a tvoj otec si myslí -"

„Myslí si, že peniaze treba na kopije, muškety a vojenské kabátce," vyhŕkla so slzami na krajíčku. „Ak musím mať na sebe túto príšernú slonovinovú róbu, nech je tak."

„Robíš z komára somára," vyhlásil Cato. „V tých šatách vyzeráš celkom dobre."

Phoebe na neho len nemo civela s neskrývanou nedôverou. Vtom sa pri nich zastavil sluha s čistým obrusom a zakryl škvrnu. Jeho prítomnosť prerušila ich slovnú výmenu a Cato si s úľavou vydýchol.

Phoebe sa musela nakloniť ku svojmu manželovi, aby sluhovi uvoľnila priestor. Lícom sa dotkla jeho ple​ca v smaragdovom zamate a všetko jej predchádzajúce pobúrenie sa razom vytratilo. Srdce sa jej rozbúchalo ako zvon. Do nosa jej udrela vôňa vína, levandule a pomády na vlasoch, ktoré sa vo svetle sviec žiarivo leskli. Cítila, ako sa jej napli všetky žilky v tele. Lokaj medzitým vymenil špinavý obrúsok za čistý.

„Ďakujem," zašomrala popod nos. Až teraz si uve​domila, že jej nohy visia vo vzduchu a nedočiahne nimi na zem. Cítila sa hlúpo a nemotorne.

Zrazu Cato prikývol smerom k jej otcovi a on veľa​významne kývol na Phoebine tety, ktoré absolvovali riskantnú cestu z Londýna cez vojnou zmietané údo​lie Temže, len aby mohli asistovať pri tradičnom obrade prípravy nevesty na svadobnú noc.

Phoebe sa začervenala a zhlboka sa nadýchla. „Už je čas?" šepla.

„Áno," odvetil Cato ticho. „Choď so svojimi tetami. Postarajú sa o teba."

Phoebe meravo hľadela na tety, ktoré sa ku nej blížili plece pri pleci. Boli to sestry jej matky, ktorú si nepamätala. Obidve zbožňovali Dianu a každý bez výnimky, kto zbožňoval Dianu, mal len málo pochopenia pre ňu.

Phoebe sa zúfalo pozrela na Oliviu. Keby tak ona mohla byť pri nej počas tej nechutnej ceremónie! Podľa tradície ju však mohli odviesť len vydaté ženy, ktoré už mali skúsenosti.

Cato vstal, chytil nevestu za ruku a zdvorilo jej pomohol vstať. Phoebe vedela, že všetky oči sa teraz upierajú na ňu. Zodvihol si jej ruku k perám a potom ustúpil, aby mohla prejsť k tetám. 

Podgurážení muži sa usmievali, pretože vedeli, čo bude nasledovať. Ich zahmlené pohľady sa zmenili na chlipne.

Phoebe sa znovu začervenala. Nenávidela chvíle, kedy bola stredobodom pozornosti. Zvyčajne to bolo vďaka jej nešikovnosti a trápnym prešľapom, ale tentoraz to bolo horšie.

Olivia vybrala niečo z vrecka a opatrne to položila na biely obrúsok vedľa taniera. Phoebe sa zahľadela na obrúsok a spoznala Oliviin vrkôčik spletený z vla​sov troch farieb, ktorý kedysi zaplietla Portia pri Dia​ninej svadbe. Strčila ruku do malého vrecúška na šatách a pevne zovrela svoj vrkôčik. Potrebovala sa zbaviť strachu. Placho sa usmiala na Oliviu a odo​vzdala sa do rúk tiet, ktoré ju vyviedli zo slávnostne vyzdobenej dvorany.

Uprostred Catovej spálne zostala stáť. V tejto miestnosti ešte nebola. Všetko v nej bolo tmavé masivne. Pred kozubom s plápolajúcim ohňom Bolo kreslo, konča postele sa vynímal vyrezávaný bielizník a pri stene stál mahagónový príborník

obrovská skriňa s mosadzným kľúčom. Z hrubej
dubovej tyče nad oknom viseli ťažké tmavočervené zamatové závesy. Vyleštenú dubovú dlážku pokrývali ozdobne tkané koberce.

Zdráhavo vzhliadla smerom k manželskej posteli gobelínoyým baldachýnom. Zdala sa jej privysoká a neuniklo jej, že z jednej strany pri nej stojí malá podnožka, ktorú tam zrejme dali kvôli nej. Cato ju určite nepotrebuje. Vyrezávanú posteľ s motívmi ha​dov a drakov zakrývala tmavomodrá hodvábna prikrývka. 

Znenazdania sa cítila hrozne malá a úbo​há.

„Poď, dieťa, nieje čas na zízanie," napomenula ju lady Morecombová a začala jej rozopínať šaty. „Tvoj manžel určite nebude ochotný dlho čakať."

Phoebe sa striasla a podišla bližšie ku kozubu. Teta, ktorá ju nasledovala, jej nadvihla ruky, aby jej pomohla vyzliecť šaty.

„Stoj pokojne."

Phoebe zastala tesne pri kozube. Pripadala si ako bezduchá bábka, ktorá sa ocitla v pazúroch démonov. Keď zostala nahá, tety zobrali z poličky handričku na umývanie a umyli ju od hlavy až po päty napriek tomu, že sa ráno kúpala. Potom ju rýchlo i dosucha vyutierali.

„Teraz si vypláchni ústa výťažkom z klinčekov," prikázala jej jedna z tiet a podala jej pohár s tmavo​hnedou tekutinou. „Svieži dych je dôležitý najmä v spálni. Na to nikdy nezabudni."

„Ale nečakaj, že na to bude myslieť aj tvoj manžel," dodala lady Morecombová vecne. Jej manžel bol zná​my ako notorický pijan, ktorý navyše fajčil fajku a vášnivo obľuboval nakladané cibuľky.

Phoebe ich slová nevnímala. Poslušne si vypláchla ústa a tekutinu vypľula do misy. Potom jej cez hlavu navliekli dlhú bielu nočnú košeľu a pozapínali jej ju na chrbte.

„Vyzeráš celkom dobre," skonštatovala lady Barettová. Boli to prvé slová úprimného povzbudenia, kto​ré od nej dnes počula na svoju adresu. „Teraz ťa učešeme."

Phoebe si sadla na bielizník a tety jej rozpustili vla​sy. Potom poodstúpili a komorná jej ich česala kefou, až pokým lesklé svetlohnedé pramene nesplývali úhľadne na chrbte.

„A teraz šup do postele!" Obe tety naraz odhrnuli hodvábnu prikrývku a rukami prešli po naškrobenej bielej plachte a ponatriasali podušky. Vankúše boli posypané lupienkami levandule.

Phoebe vystúpila na podnožku a vyliezla na po​steľ. Tety jej prikázali, aby si sadla a oprela sa o vankúše. Zakryli ju prikrývkou a upravili Jej vlasy okolo pliec.

„Táák, a je to!" zvolali spokojne.

Lady Morecombová sa otočila ku komornej so slo​vami: „Uprac to tu. My zídeme dole a oznámime lor​dovi Granvillovi, že jeho nevesta je pripravená."

Ešte raz skúmavým pohľadom prebehli po svojej obeti a spokojne vyšli z izby, zanechajúc Phoebe samu so svojimi myšlienkami.

Keď sa tety vrátili do dvorany, lord Carlton zabá​val spolustolovníkov nejakým neslušným vtipom. Cato sa len znechutene uškrnul pri výbuchoch opileckého smiechu, ktorý prehlušoval spev trubadúra na galérii.

„Nevesta vás očakáva, lord Granville," oznámili tety vysokými hlasmi.

„Do boja!" zvolal lord Carlton a odtisol stoličku tak rázne, až sa prevrátila na zem. „Poďte, páni, odprevadíme ženícha na hostinu!"

Hostia odmenili šteklivú poznámku bujarým smie​chom. Cato sa len strnulo pousmial a opäť zvážnel.

Obstúpiac Cata, podgurážení muži ho sprevádzali smerom ku schodišťu. Potom s ním vystúpili až na poschodie a mávajúc čašami, vykrikovali a smiali sa.

Phoebe pozorne načúvala hlasným výkrikom hostí, ich hlučnému smiechu a spevu. Sedela vzpriame​ne na posteli ako sfinga a s obavou zmiešanou so zvláštnym vzrušením čakala na manžela. Zmyselné sny, ktoré ju sužovali už niekoľko týždňov, sa čoskoro naplnia.

Konečne sa dvere na spálni otvorili a pred nimi zastala skupinka podgurážených mužov. Phoebe vydesene civela na spotené tváre. Hoci sedela prikrytá na vysokej posteli, cítila sa ako nahá, akoby bola to​varom na dedinskom trhu.

Vtom sa Cato otočil a podguráženým hosťom ráz​ne pribuchol dvere pred nosom. Len čo spustil závo​ru, z vonkajšej strany dverí sa ozval buchot protes​tujúcich mužov. Chvíľu čakal s rukami zapretými o zárubne. Napokon hluk utíchol spolu s dvojzmyselnými narážkami svadobčanov, ktorí sa vrátili do dvorany ku karafám s vínom.

„Neviem, čím to je, ale na svadbách sa aj slušní muži správajú ako zvieratá," poznamenal Cato a pod​išiel ku posteli.

Skúmavo sa zahľadel na Phoebe. Ak je vystrašená a napätá, čaká ma ťažká a nepríjemná úloha, pomys​lel si.

Jeho prvá manželka, matka Briana Morsa, bola vdova a ich svadobná noc dopadla katastrofálne kvô​li jeho neskúsenosti. Ako sedemnásťročný ešte nemal ani najmenšiu predstavu o tom, ako ženu uspokojiť.

Jeho druhá žena Nan, Oliviina matka, rovnako ako aj Diana, boli až do svadby pannami, a tak ani jedna z nich v svadobnú noc nepocítila uspokojenie. Pri obi​dvoch sa nežnosťou usiloval spríjemniť stratu panen​stva, no bez úspechu. Nan po celý čas spolužitia len horko-ťažko skrývala odpor a nechuť voči manželským povinnostiam. Ich manželstvo bolo síce harmonické, ale Nan nikdy nemala pôžitok z telesných rozkoší. Aj Diana si plnila svoje povinnosti len z poslušnosti.

Cato nadobudol presvedčenie, že ženy, ktoré sa stanú manželkami a matkami, už nemajú príliš v láske posteľné radovánky. Zvykol si na to a nena​liehal na ne. Telesné pôžitky si radšej vychutnával v spoločnosti žien, pre ktoré bolo neviazané obcova​nie zamestnaním a zároveň potešením.

Odvrátil sa od nej a bez slova si vyzul čižmy.

Na Phoebe doľahlo desivé sklamanie. Cato si ju najprv zamyslene premeriaval zhodnocujúcim po​hľadom a potom sa otočil, akoby zistil, že sa mu vô​bec nepáči.

Hľadela naňho, ako si vyzlieka kabát a starostlivo ho kladie na stoličku. Na opasku mu visela malá dýka. Odopol ho a prehodil cez operadlo stoličky. Dlhé zamatové nohavice rovnakej farby ako kabát mal tesne pod kolenami stiahnuté čiernymi mašľami.

Ako v tranze hľadela, ako si rozopol nohavice, spustil ich cez boky a ležérne z nich vyliezol. Stál pred ňou len v spodkoch, ponožkách a bielej hodvábnej košeli s rukávmi olemovanými čipkou. 
Uprene sa zahľadela na priehlbinku pod jeho hrdlom, v ktorej bolo viditeľné pulzovanie krvi. Tušila, že pod tenkým hodvábom sa skrýva mohutný hrudník. Vy​strašene skĺzla pohľadom nižšie, kde sa pod spodka​mi črtala vzrušujúca vypuklina. Zahryzla si do pery.

Cato pozhasínal všetky sviečky, na čo sa izba po​norila do tlmeného svetla plameňov ohňa, praskajú​ceho v kozube. Napokon si zobliekol všetko, čo mal na sebe, a v polotme podišiel k posteli. Energicky zatiahol závesy na posteli, aby dnu neprenikol ani najslabší záblesk svetla.

Matrace sa pod váhou jeho tela prehli. Phoebe v tme nerozoznávala celkom nič. Bola zvedavá, ako vyzerá nahý, ale jej manžel sa zrejme rozhodol, že spečatenie ich manželského zväzku prebehne v úplnej tme.

Že sa nad ňu sklonil, vytušila len z toho, že pocítila teplo, sálajúce z jeho tela. Keď si jej oči trocha privykli na tmu, zachytili tmavý tieň, ktorý si kľakol. V túžbe dotknúť sa ho váhavo zodvihla ruku a po​ložila ju na jeho prsia.

Cato si vôbec nevšimol jej nervózne poláskanie. „O chvíľu bude po všetkom," zašepkal. „Nechcem ti ublížiť, ale po prvý raz to trocha bolí. Len pokojne lež a uvoľni sa."

Nechcel, aby sa ho dotýkala a ani on sa nemienil dotýkať jej s výnimkou okamihov, keď to bolo ne​vyhnutné. Intuitívne cítila, že to nieje správne. Vo chvíli, keď jej manžel roztiahol stehná, jej vnútro za​chvátil zmätok a odpor.

Keď vnikol do jej tela, vykríkla od bolesti. Pošepky jej sľuboval, že o chvíľu sa to skončí. Po chvíľke sa so zjavným povzdychom úľavy prevrátil nabok. Nato sa obidvaja ponorili do hlbokého ticha.

Tak o toto ide mužom? Phoebe nehybne ležala celá rozboľavená. Toto má byť všetko, čo si predstavovala. O čom snívala, čoho sa desila a zároveň po tom tak túila? Len dnu a von, a nič viac! Toto nečakala. Kaž​dým kúskom svojho tela cítila, že musí ísť o niečo viac. Vari nie je preňho ani trocha príťažlivá?

Je to možné. Keďže pred ňou mal po svojom boku Dianu, teraz si už určite len bude plniť svoje manžel​ské povinnosti, pokým mu neporodí syna. A keď sa tak stane, príde aj o ten okamih intímnosti.

Meravo ležala a jej dušou lomcovalo pobúrenie a hlboké sklamanie. Síce nebola krásna ako Diana, ale zato mu mala čo ponúknuť. A bolo toho oveľa viac, než by mu bola schopná ponúkrmť jej sestra. Ale Cato sa správal ako slepý. Zjavne vôbec nevidel, čo sa skrýva pod povrchom.

Cato, ležiaci vedľa jej nehybného tela, sa cítil ako zviera. V hlbokom tichu sa okolo neho vznášalo jej zdesenie. Ich manželské spojenie ju očividne vyľaka​lo. Vari ju na to nikto nepripravil? Cítil sa, akoby ju zneuctil alebo znásilnil. Takýto spôsob počatia nebol podľa jeho predstáv.

Pevne zovrel pery. Je po všetkom. Z tohto pre nich obidvoch nechutného spojenia sa mu možno narodí vytúžený syn. Len čo sa tak stane, ponechá svoju štvrtú manželku napospas vlastnému osudu.

Zdalo sa, že Phoebe zaspala. Jej mrazivú strnulosť vystriedal pravidelný dych. Odvtedy, ako sa naposle​dy delil so ženou o spoločnú posteľ, uplynuli už dva roky. Hoci Dianina ťažká choroba zanechala v jeho duši hlboké stopy, pripadalo mu celkom príjemné opäť cítiť vedľa seba teplo ženského tela.

Zaspal pri zvukoch hlučnej zábavy, rozliehajúcich sa z dvorany, ktorá pokračovala do skorého rána.

Keď sa Phoebe ráno zobudila, okamžite zistila, že je vo veľkej posteli sama. Zišla na prízemie, no po jej manželovi nebolo ani stopy. V tichu uprataného kaštieľa nič nenasvedčovalo tomu, že tu bola včera svadba.

Aj jej otec odišiel bez slovka na rozlúčku. Určite sa vrátil k vojenským záležitostiam, celý šťastný, že dcé​ru má z krku. Phoebe sa pri tejto predstave trpko pousmiala. Ako objekt finančných výdavkov pre svoj​ho otca prestala existovať.

Štrvrtá kapitola

„Tento je posledný, starká!" Phoebe vložila hlávku kelu do košíka a vystrela si ubolený chrbát. Oprela sa o rýl a rukou v rukavici si odhrnula vlasy z očí. Napriek tomu, že v tento slnečný deň bolo ešte chladno, Phoebe sa poriadne zapotila pri vyrezávaní kelu, ktorý zostal v zemi od jesene. Blato z rukavice sa jej na čele zmiešalo s kvapkami potu a cícerkom jej stekalo po lícach. No ona tomu nevenovala pozor​nosť.

„Dievčička, máš naozaj dobré srdce," pochválila ju starenka. „Keďže všetci muži sú na fronte, každá pomocná ruka padne vhod."

„Máte správy od vnukov?" Phoebe zodvihla košík a vykročila s ním po záhradnom chodníku ku ku​chynským dverám.

„Od Vianoc o nich nič neviem." Starká Spruelová nasledovala Phoebe do kuchyne. „Ulož ich do komo​ry, moja. Jeden mládenec, ktorý tadialto prechá​dzal, mi zvestoval, že stretol Jeremiaha niekde pri Cornwalle. Vraj tam zúrili ťažké boje, ale Jeremiaha videl živého a zdravého."

„Počula som, že kráľovská armáda nemá v Corn​walle žiadnu podporu," poznamenala Phoebe, vraca​júc sa z komory. „Vraj sa už vzdala. Som si istá, že čoskoro budete mať vnukov opäť doma."

„V to dúfam a modlím sa za nich. Mám kúsok bis​kupského chlebíka. Dáš si? A môžem ti naliať trocha jablčného vína?" 

Starenka podišla ku kredencu a nadvihla veko hlineného pekáča. Vybrala z neho koláč zabalený v ľanovom obrúsku, z ktorého odkrojila hrubý plátok. „Ponúkni sa, dievčička."

Phoebe sa s chuťou pustila do koláča. Vedela, že pomoc, ktorú preukazuje starkej aj iným opusteným ženám v dedine, bojujúcim bez mužov a synov o pre​žitie, je pre nich darom z neba. Všetky tieto ženy sa potrebovali aj s niekým porozprávať, aby si tak skrátili dlhé dni čakania na svojich blízkych. Mladé ženy nemali čas na rozprávanie, pretože sa starali o deti a museli zastať aj prácu okolo domu a záhrady. Po​čas nekonečných mesiacov občianskej vojny staršie ženy trpeli izoláciou, ktorá bola pre úzko späté spo​ločenstvo obyvateľov vidieka veľmi nezvyčajná.

Zvuky zvona na kostolnej veži prinútili Phoebe vy​skočiť na rovné nohy. „Však ešte nie je pol dvanás​tej?"

„Ale áno. Hodiny na veži nikdy nemeškajú," odve​tila starká. „Mysleli sme si, že po sobáši už nebudeš mať čas pomáhať nám starým ženám v dedine a že sa z teba stane urodzená dáma," vzdychla si starká, odprevádzajúc Phoebe k záhradnej bránke.

Phoebe sa zachichotala, akoby to bol najväčší ne​zmysel, aký kedy počula. „A čo keby sa zo mňa nao​zaj stala veľká dáma?" spýtala sa a okázalo sa uklonila. Otvorila bránku a zakývala žene na po​zdrav. „Nič sa nezmenilo. Som stále rovnaká."

Starkú Phoebine slová rozosmiali, pričom sa jej vráskavá, vetrom ošľahaná tvár scvrkla ako vysuše​né jablko. „To sa ešte uvidí, moja," zamrmlala a chichotajúc sa, pobrala sa späť do domca.

Phoebe sa rozbehla dolu uličkou, nadvihujúc si sukňu, aby sa jej pri behu nenamáčala do blata. Hla​vou jej preblesklo, že poriadne mešká. Lem jej hne​dých vlnených šiat a ešte ráno biela spodníčka boli pokryté hrubou vrstvou blata, ktoré sa na ne prilepi​lo v záhrade starkej Spruelovej. Letela ako víchor, lebo Cato si potrpel na to, aby sa obedovalo presne o dvanástej a jej nedochvíľnosť vždy s patričnou dáv​kou irónie okomentoval. Bolo jej jasné, že sa už ne​stihne prezliecť a že ju znovu uvidí zablatenú. Ale to predsa nebude nič nové.

Keď sa priblížila k dedinskému trhovisku, zbadala skupinku ľudí, zhromaždených pri klade na muče​nie. Nad nimi sa týčila postava Cata Granvilla na statnom hnedákovi.

Pri pohľade na jeho nakrátko ostrihané tmavé vla​sy, ktoré strapatil chladný vietor, zachvátil jej srdce zvyčajný rozmar - začalo jej trepotať ani v tempera​mentnom ľudovom tanci. V čiernom kabátci, s bie​lym golierom lemovaným bruselskou čipkou, vyzeral úžasne. Jeho vzpriamený postoj nemohol nechať ni​koho na pochybách, že je zvyknutý veliť vojakom. Na opálenej pokožke s olivovým nádychom vynikali jeho prenikavé tmavé oči.

Phoebe nechtiac spomalila. Aj napriek jeho stro​hému odevu bolo očividné, že je bohatý. Ruky v ko​žených rukaviciach olemovaných čipkou, v ktorých držal bičík a uzdu, pokojne spočívali na hruške ko​ženého sedla. Na nohách mal obuté čižmy z najjem​nejšieho semišu. Čierny zamatový plášť, ktorý mu podchvíľou padal z pliec, odkrýval bielu košeľu s nariasenými rukávmi a s golierom olemovaným čip​kou. Na čiernom kabátci sa vynímali veľké striebor​né gombíky a na boku strieborná tepaná pošva so zahnutou jazdeckou šabľou.

Priťahuje ju k nemu jeho výzor, alebo jeho sila a impozantný výzor veliteľa? Prečo sa jej pri pohľade naňho zakaždým podlomia kolená? Prečo je posad​nutá žiadostivosťou a túžbou po tomto mužovi, kto​rému leží celý svet pri nohách?

Je to nezmyselné, a zároveň nepochopiteľné, ale je to tak. Túto skutočnosť nedokáže zmeniť ani neko​nečné sklamanie, ktoré jej priniesol sobáš.

Znenazdania si uvedomila, že sa približuje ku sku​pinke ľudí, hoci nechcela, aby ju Cato zbadal. Ak sa poponáhľa, bude doma skôr než on a stihne sa pre​zliecť na obed. Zvrtla sa, no prineskoro.

Cato z titulu svojej funkcie zmierovacieho sudcu dozeral na potrestanie tuláka. Vo chvíli, keď sa oddelila od skupinky divákov, zodvihol zrak a zbadal ju. Čo tu, dočerta, robí? Je absolútne neprijateľné, aby sa mladá žena v jej postavení potulovala sama po dedine. Okrem toho, žena nesmie byť prítomná, pri potrestaní zlodejov a násilníkov.

Pomkol koňa vpred a bez toho, aby sa presvedčil, či bol trest vykonaný, sa vydal za svojou manželkou.

Keď Phoebe začula dupot podkov na vlhkej tráve, po chrbte jej prebehli zimomriavky a nevedela, či od očakávania, alebo od radostného strachu. V posledných dňoch si nedokázala ujasniť, či sa chce zdržia​vať v Catovej blízkosti, alebo nie. Rezignovane zasta​la a otočila sa.

„Dobrý deň, pane," pozdravila ho vážnym hlasom.

„Čo tu robíš, Phoebe?" Cato pritiahol uzdu a zahľa​diac sa jej do tváre, sa prísne zamračil. Líca mala zamazané od blata a vlasy sa podobali na vrabčie hniezdo. „Čo sa ti stalo? Vyzeráš, ako by si sa predie​rala cez živý plot."

„Vyrezávala som kel."

„Kel? To myslíš vážne?"

Prikývla. „Pomáhala som starkej Spruelovej."

Cato na ňu v úžase vypleštil oči. Jej slová nedávali žiadny zmysel. Sklonil sa v sedle a natiahol k nej ruku. „Podaj mi ruku a nohu si polož na moju," pri​kázal jej.

Phoebe naňho zdesene pozrela veľkými očami far​by letnej oblohy. Cato netrpezlivo čakal, kedy ho po​slúchne.

„Prepáčte, pane," vyhŕkla Phoebe po chvíli, „ale ja nemám kone príliš v láske. Priam ma desia. Majú veľké žlté zuby a keď náhodou na nejakého vysad​nem, okamžite pochopí, že si môže robiť, čo chce."

„To nie je prípad tohto koňa," vyhlásil Cato. „Rob, čo ti kážem. Lady Granvillová sa nesmie potulovať po dedine." Netrpezlivo luskol prstami.

Sťažka prehltnúc, Phoebe ho chytila za ruku a pokúsila sa zdvihnúť nohu do výšky jeho nohy v strmeni. Keďže na rozdiel od Diany nemala dlhé nohy, bolo jej úsilie márne. Spomienka na sestru v nej však prebudila zlosť, ktorá ju vyburcovala k tomu, že napokon predsa len stúpila na špičku manželovej čižmy.

Cato ju potiahol hore a zovrúc ju okolo drieku, posadil ju na sedlo pred seba. „Ničoho sa nemusíš báť. So mnou si v bezpečí."

Phoebe mu odpovedala len strnulým prikývnutím hlavou. Keď pocítila na chrbte teplo jeho mohutného tela, srdce sa jej opäť pustilo do divokého cvalu. Na​priek vypätiu vôle nedokázala potlačiť chvenie celého tela. Našťastie sa kôň pohol takže si Cato mohol myslieť, že to chvenie spôsobila rýchla jazda.

„Teraz by si ml mohla podrobnejšie vysvetliť, čo tu robíš," povedal Cato po chvíli. Súčasne ju pevnejšie objal okolo drieku, pretože kôň sa chystal preskočiť ponad priekopu, ktorá oddeľovala cestu od statku.

„V dedine niet ani jediného mocného muža. Zostali tu len starci, všetci mladí bojujú," odvetila Phoebe, keď trocha ovládla svoje rozrušenie. „Niekto predsa musí pomôcť starým ženám pri práci, ktorú zvyčaj​ne robievajú muži. A to sa týka aj zberu kelu," zakon​čila, doširoka mávnuc rukou.

„Je správne, že sa zaujímaš o blaho našich podda​ných," odvetil Cato po krátkom uvažovaní. „Ale mô​žeš pomáhať aj tak, že im poskytneš lieky a jedlo. Musíš mať na pamäti, že markíza Granvillová nie je žiadna sedliačka, a preto nemá čo vyrezávať hlávky kelu ani vykonávať žiadnu inú manuálnu prácu."

„Tak kto to má potom robiť?" spýtala sa Phoebe nechápavo.

Cato zaryto mlčal. Keď dorazili na dvor pred stajňou, zoskočil z koňa a potom pomohol zosadnúť Phoebe zo sedla. Uchopiac jej tvár do dlaní, zamra​čene si ju premeriaval.

„Nepáči sa mi, keď moja žena vyzerá ako strašiak do maku," vyriekol rozhodne a bruškom palca jej zotrel blato z líc.

„Myslíte si, pane, že je správne, aby vaši poddaní žili v biede?" Phoebine modré oči vyžarovali odhodlanie. „Ak nájdete niekoho, kto by im pomohol, poslúchnem vás a budem sedieť doma a vyšívať."

„Tento tón ti nesvedčí." V Catových očiach prebles​kovali plamienky hnevu.

Phoebe sa zhlboka nadýchla a vyhŕkla: „Prepáčte, pane, ale pripadá mi zvrátené, keď vlastník pôdy ig​noruje biedu svojich poddaných." Než sa stihol spa​mätať, uklonila sa mu a rozbehla sa do domu.

To je ale opovážlivosť! Cato hľadel za Phoebinou vzďaľujúcou sa postavou. Lem jej šiat, ktorý sa ťahal po zablatených kameňoch, zametal slamu a drobné nečistoty.

„Prepáčte, pane."

Pobočníkov hlas ho prinútil, aby sa otočil.

„Deje sa niečo, pane?" spýtal sa markízov poboč​ník s obavou v hlase.

„Aká je situácia v dedine. Myslím medzi podda​nými?" spýtal sa Cato nečakane.

Giles chvíľu premýšľal nad odpoveďou, no nebol si istý, akú situáciu má jeho pán na mysli. „Vcelku nor​málna," odvetil vyhýbavé.

„Čo to znamená?" netrpezlivo vyzvedal Cato. „Vieš azda o nejakom probléme?"

„Všetko ide po starom, pane," zamumlal Giles, myknúc plecom. „Ženy roľníkov majú čo robiť, aby zvládli práce na poli, keď im teraz muži nemôžu po​máhať."

„Je to zlé." Cato sa zahľadel do diaľky ponad Gilesa, ktorý bol o dobrú hlavu nižší než jeho pán.

„Je to drina najmä pre staré ženy a matky s malý​mi deťmi."

Šúchajúc si šiju, Cato zvraštil čelo. „Prečo mi o tom nikto nepovedal?"

Giles zostal očividne zmätený. „Nikdy ste sa na to nepýtali, pane."

Bola to pravda. „Tak sa pýtam teraz!" vyštekol prí​kro. „Pošli niekoľkých mužov do dediny, nech po​môžu pri prácach na poli a všade, kde to bude potrebné."

„Rozkaz, pane." Giles zdvihol ruku k čelu a zasa​lutoval. „Čoskoro sa vydáme na obliehanie Basing Housu, tak sa musíme poponáhľať," nadhodil akoby mimochodom.

Cato pochopil skrytý význam jeho slov. Giles Crampton nepokladal práce na poli za hodné pre svoju disciplinovanú a dokonale vycvičenú posádku. Už takmer štyri týždne vykonával všetky pánove ne​zvyčajné príkazy, ale medové týždne by sa už podľa jeho názoru mali konečne skončiť.

„Vyrazíme až ráno. Povedz mužom, aby urobili čo najviac," zahundral Cato. Na jeho slová pobočník zareagoval úsmevom.

„Rozumiem, pane. Vykonám."

Cato prikývol a náhlivým krokom sa pobral do domu.

*        *        *

„Rozdeľ a panuj!" nečakane sa rozľaliol miestnos​ťou mužský hlas.

Všetky pohľady sa upreli na sira Jacoba Astleya, stojaceho pri klenutom okne s vyhliadkou na štvor​cové nádvorie kolégia Kristovej cirkvi. V tichu sa ozý​valo len občasné cinknutie jeho rubínového prsteňa o hrubú kamennú parapetu, po ktorej bubnoval prs​tami.

„Neviem, čo tým myslíte, Astley." Zdvihnúc ťažké viečka, kráľ Karol I. otočil hlavu s hustými kučera​vými vlasmi, ktoré mu splývali až na plecia, smerom k oknu. Jemné črty jeho tváre vo svetle lampy pre​zrádzali únavu. Dorazil iba včera popoludní, prena​sledovaný jazdeckou gardou Cromwellovej armády. Unikol len o vlások. Ešte stále sa z toho nespamätal, pretože ho zdrvilo, že nimi boli jeho vlastní poddaní. Udalosť ho len utvrdila, že panovníkom Anglicka už iba pre hŕstku svojich priaznivcov.

„Myslím tým, Veličenstvo, že keby sa nám podari​lo vyvolať roztržku medzi vodcami Parlamentu, po​radili by sme si s nimi oveľa ľahšie." Po týchto slovách sa sir Jacob odvrátil od okna. Jeho oči v bledej tvári vyžarovali hlbokú vieru v správnosť návrhu.

„Aj ja si to myslím, Veličenstvo. Dostali sa mi do uší klebety o nezhodách medzi ich najvyšším vele​ním," vyhlásil Brian Morse, vystúpiac z tieňa. Trpez​livo počúval v úzadí a čakal na vhodný okamih, aby upútal na seba kráľovu pozornosť.

Kráľ Karol neprítomné pozrel na mladého muža a v mysli sa ho snažil zaradiť. Jeho štíhla postava odetá do hodvábu holubičej farby mu bola trocha povedomá, rovnako ako aj pohľad tých malých hne​dých očiek, ktorý bol chladný ako oceľ.

„Som Brian Morse, Vaše Veličenstvo," predstavil sa mladík, graciózne sa ukloniac. „Prepáčte mi, že som si dovolil zapojiť sa do rozhovoru."

Kráľ len odmietavo mávol rukou. „Ak máte nejaký rozumný návrh, potom neberte ohľad na etiketu."

„Pán Morse má leví podiel na úspešnom vyjedná​vaní ohradom ponuky munície od oranžského kráľa, Veličenstvo. Možno si spomeniete, že po jeho návra​te z Rotterdamu ste mu zablahoželali k úspechu," ozval sa vojvoda Hamilton od výklenku okna na opačnej strane štvorcovej miestnosti. Obhrýzal si kožu okolo nechta na palci, opatrne ju zubami od​hryzol a potom vypľul na dlážku.

Kráľ chvíľu uvažoval a potom sa usmial. Bol to úsmev, ktorý prezrádzal náhle poznanie. „Pravdaže si spomínam. Poslúžili ste našej veci, pán Morse. Radi si vypočujeme vaše názory."

Briana sa zmocnil pocit víťazstva. Konečne sa mu podarilo dostať do svätyne vyvolených. Krôčik po krôčiku sa prebojoval až k samotnému kráľovi. „Som nevlastným synom markíza Granvilla, Veličenstvo," začal úlisné.

Po kráľovej tvári preletel tieň mrzutosti. Boli časy, keď bol markíz jeho obľúbencom, a zároveň jedným z najoddanejších šľachticov.

„Pán Morse nenesie nijakú zodpovednosť za kona​nie svojich nepokrvných blízkych," vyhlásil kráľov synovec, princ Rupert. Jeho slová vyzneli ako ospra​vedlnenie. Peknú tvár mal červenú od vína, v ruke ovešanej ťažkými prsteňmi zdvíhal ďalšiu čašu.

„A už vonkoncom nemôže za skutky svojho ne​vlastného otca," dodal sir Jacob súhlasne. „Navšte​vujete Granvilla?"

„Doteraz som ho občas navštevoval." Po tejto od​povedi Brian zovrel perý a prižmúril nenávistné oči. Na poníženie, ktorého utŕžil, keď bol naposledy pod Granvillovou strechou, len tak ľahko nezabudne. Tá potvora Portia Worthová, markízova neter, teraz gróf​ka z Rothbuiy, z neho urobila poriadneho blázna. A ako by to nestačilo, asistovala jej pri tom aj Olivia, decko jeho nevlastného otca.

Ešte dnes sa prepadal od hanby pri spomienke, ako sa mu nevlastná sestra, ktorá bola svedkom jeho zahanbenia, smiala. Ale karta sa obráti. V minulosti mal navrch vždy on. To dievča si podriadil psychic​kým terorom a udržiaval ju v neistote, aby si doprial trocha zábavy. Od toho potupného dňa sa neustále presviedčal o tom, že opäť musí získať prevahu a pre naplnenie svojich zámerov bol ochotný urobiť čokoľ​vek. Keď sa stane markízom Granvillom, bude mať dostatok príležitostí pomstiť sa tomu hnusnému dec​ku.

„Uvažoval som, že rozbroj by som mohol vyvolať pod strechou môjho nevlastného otca," pokračoval falošným hlasom. „Ak mu naznačím, že už nie som slepo oddaný kráľovi, prijme ma s otvorenou náručou."

V očakávaní, akú reakciu vyvolajú Jeho slová, po​obzeral sa vôkol seba. Zatiaľ čo Rupert ho počúval so záujmom, sir Jacob s vojvodom sa tvárili rezervova​ne a kráľa očividne zmáhala únava.

„Náš človek v nepriateľskom tábore?" spýtal sa Rupert.

„Niečo na ten spôsob, sir." Brian ľahostajne mykol plecom. „Pre začiatok by stačilo pustiť do pľacu zo​pár dezinformácií a pritom mať otvorené oči i uši. Určite by som sa dozvedel niečo zaujímavé, čo by mohlo spôsobiť problémy medzi Granvillom a ostat​nými prívržencami Parlamentu."

Na niekoľko sekúnd zavládlo ticho. „Máte nejaký konkrétny plán, pán Morse?" spýtal sa kráľ napo​kon. „Alebo sa len chytáte každého stebielka?"

„Nechjtám sa žiadneho stebielka, Veličenstvo. Síce ešte nemám celkom presnú predstavu, ale zato mám mimoriadne vyvinutú intuíciu. Dokážem rozpoznať veci, ktoré iní nevidia."

„Tí menej chápaví," dodal princ Rupert s úškľab​kom. „Počul som o tom, že ste si poradili so Stricklandom v Haagu. Vraj ste ho úplne dezorientovali."

„Aby som od neho vymámil informácie, ktoré som potreboval," upresnil Brian skromne. Ale na falošnú skromnosť teraz nebol čas.

„Počul som, že Granville sa znovu oženil," preho​voril sir Jacob.

Brianova tvár skamenela. „Za sestru svojej po​slednej manželky," dodal. „Puto medzi Granvillovcami a Carltonovcami Je silnejšie než kedykoľvek predtým."

Šúchajúc si spánky, kráľ zahundral: „Mali by sme sa vrátiť k návrhu sira Jacoba - rozdeľ a panuj."

„Cromwell s Fairfaxom sú si podobní ako vajce vajcu," poznamenal vojvoda. „A ako spomenul Mor​se, spojenie medzi Granvillovcami a Carltonovcami sa len tak ľahko nenaruší."

„Iba keby boli nútení vylúčiť niekoho zo svojich radov," nahlas uvažoval Brian. Jeho myseľ pracova​la na plné obrátky. Nečakal, že príležitosť votrieť sa kráľovej priazne sa mu naskytne tak rýchlo.

Podišiel ku stolu a rukou zovretou v päsť sa zľah​ka oprel o lesklé atlasové drevo.

„Môj nevlastný otec dôveruje Cromwellovi i Fairfaxovi, pretože oni dôverujú jemu. Ak ho bude Cromwell podporovať i naďalej, ale Fairfax nie..." Významne sa odmlčiac, s nadvihnutým obočím sa rozhliadol po miestnosti.

Sir Jacob kopol do polena, ktoré vytŕčalo z kozu​ba. „Granville je čestný muž." Jeho slová zostali vi​sieť vo vzduchu ako výkričník.

„Vy nazývate čestným človeka, ktorý sa opovážil vzbúriť proti vlastnému panovníkovi, sir?" vyštekol princ Rupert a zúrivo odtisnúc stoličku, vyskočil na rovné nohy. Pobúrené zazeral na spoločníkov, že sa opovážili vysloviť mienku, s ktorou on nesúhlasil. 

Princ bol veľmi impulzívny a žiarlivo si strážil povesť vynikajúceho veliteľa na bojovom poli, rovnako ako vášnivo obhajoval neobmedzené právo kráľa Karola vládnuť Anglicku. „Granville je obyčajný zradca. Len čo sa vojna skončí, príde o hlavu." pokračoval princ. „A spolu s ním všetci, čo ho podporujú." Rozochvený​mi rukami si nalial víno do kalicha, pričom sa niekoľ​ko krvavočervených kvapiek rozprsklo po stole.

Sir Jacob len mykol plecom, usúdiac, že nemá zmysel obhajovať markíza Granvilla pred rozvášneným kráľovým synovcom.

Zakloniac hlavu, Rupert hltavo vyprázdnil obsah kalicha. Jeho dlhé vlasy pri prudkom pohybe celkom zakryli široký čipkový golier. Potom rázne položil ka​lich na stôl.

Kráľ si odkašlal, aby prítomným mužom pripome​nul, že iba on je tým, kto má v tejto spoločnosti prá​vo na posledné slovo. „Páni, vráťme sa k nášmu problému. V tomto meste som prakticky väzeň. Krá​ľovské šíky sú prakticky zlikvidované a naši mece​náši sú zajatcami vo vlastných domoch. Ak budem chcieť získať podporu Škótov, budem nútený súhla​siť..."

Oprel sa lakťami o stôl a preplietol si dlhé prsty. Dohoda so Škótskom by znamenala nastolenie presbyteriánskej cirkvi v Anglicku. Bol hlboko presved​čený, že tento ťažký hriech by na jeho hlavu privolal boží hnev. Pristúpiť na dohodu by sa odhodlal len v krajnej núdzi.

„Uvítam akýkoľvek rozumný návrh. Zdá sa, že Astley má pravdu a pán Morse nám môže byť veľmi nápomocný." Blahosklonne sa usmial na Briana, ktorý len ťažko potláčal záblesk triumfu v očiach.

„Takže skúsime preraziť cez Granvilla," nadhodil sir Jacob. „Ale pri ňom nevystačíte len s obyčajnou ľsťou, pán Morse. Znovu opakujem, že je príliš čest​ný a okrem toho nie je hlúpy." S ironicky nadvihnutým obočím sa zahľadel na princa, očakávajúc ďalšiu útočnú reakciu.

No Rupert mlčal.

„Ak ich poštveme proti sebe," pokračoval po chvíh sir Jacob, „každý bude stáť proti každému. Aj keď má Granville veľa stúpencov, určite sa medzi nimi nájdu takí, ktorí by ho radi videli na kolenách." Cy​nicky sa usmial a dodal: „Z najprimitívnejších ľud​ských slabostí sa dá vždy veľmi vyťažiť."

„Ak ma poveríte touto úlohou. Vaše Veličenstvo, dávam vám svoje čestné slovo, že vás nesklamem." Vážnosť Brianovho hlasu mala kráľa presvedčiť, že svoje slová myslí úprimne.

„Vkladáme do vás veľké nádeje, mladý muž," uzav​rel kráľ a vstal. „Páni..." Zodvihol ruku na pozdrav a vykročil ku dverám, ku ktorým okamžite priskočil lokaj a otvoril ich. Kráľ majestátne odišiel s princom v pätách, zanechajúc svojich najvernejších v zdvori​lom úklone.

„Všetko si dobre premyslite, Morse," poradil Bria​novi sir Jacob a aj on podišiel ku dverám. „Granville je silný protivník."

„To je síce pravda, ale momentálne je mladoženáč," vyriekol ktosi zo skupinky so smiechom. „Som si istý, že prinajmenšom dva mesiace bude jeho myseľ za​mestnávať niečo celkom iné."

Brian na šteklivú narážku nezareagoval. Podišiel k oknu s výhľadom na rozľahlú lúku pred kolégiom, ktorú pozdĺž brehu rieky lemovali stromy bez lístia. Všade vládol pokoj, takže človeku sa zdalo neuveri​teľné, že za mestskými hradbami zúri vojna.

Na Tomovej veži práve odbilo päť a ponad mesto sa ešte dlho niesol hlahol zvona.

Keďže Cato má novú ženu, čoskoro sa mu môže narodiť syn. A to znamená, že jeho šanca na majetok a titul markíza je ohrozená. Napriek všemožným ná​strahám a nebezpečenstvám Cato doteraz prežil voj​nu a pri troche šťastia sa môže dožiť aj jej konca. Preto sa rozhodol, že lepšie bude znovu sa zamerať na jeho manželku. Svadba bola už pred mesiacom a Granvillová žena už možno nosí pod srdcom syna, ktorý ho pripraví o dedičstvo.

S pevne zovretými perami hľadel, ako na krajinu za oknami padá súmrak. Keď si dokázal získať ná​klonnosť jeho predchádzajúcej ženy, ktorá priviedla na svet len dve dievčatá, jej sestra by nemala zname​nať pre neho väčší problém. Ešte nikdy ju nevidel, ale ak je rovnaká ako Diana, nebude ťažké získať si ju - obzvlášť, ak nemá v hlave nič iné len módu a túžbu po lichôtkach.

Len čo sa dostane pod Granvillovu strechu, nájde spôsob, ako ju zneškodní. Ale najprv ju využije. Pri Diane sa mu to takmer podarilo. Stačil už len krôčik, aby sa postavila proti vlastnému manželovi. Pri Phoebe to možno pôjde rovnako dobre. A potom, keď mu poslúži, zbaví sa jej, ale predovšetkým plodu, ktorý azda nosí pod srdcom.

Ak sa Catovi vo vojne nič nestane, upriami svoju pozornosť aj naňho. Pre vynaliezavú myseľ nie je žiadnym problémom vymyslieť nejakú nehodu, na ktorú doplatí jeho nevlastný otec životom.

Zvuk zvona sa rozplynul v čiernej mrákave. Brian spokojne pokyvkával hlavou.

Cato s Gilesom Cramptonom dorazili do stajne na poludnie. Bol jasný slnečný deň prvého marcového týždňa, ale slnko vyžarovalo ešte stále len zubaté lúče.

„Ako dlho sa zdržíte doma, pane?" spýtal sa Giles s predstieranou bezstarostnosťou a zahvízdal, ovíjajúc uzdu okolo krku svojho koňa.

Cato si bol vedomý, že Giles prekypuje túžbou vrátiť sa k nedokončenej úlohe - k dlhému a nudnému obliehaniu Basing Housu. Na tretí deň od začiatku obliehania dostal posolstvo od Cromwella, aby prišiel na zasadnutie hlavného štábu do mestečka neďale​ko Oxfordu. Giles ako jeho pobočník ho chtiac-nechtiac musel sprevádzať, a tak ako zvyčajne sa opäť ocitol medzi dvomi mlynskými kameňmi. Jed​ným z nich bola potreba dozerať na disciplínu Granvilovej posádky a druhým túžba stáť po boku svojho veliteľa.

Cestou do Cromwellovho hlavného stanu sa Cato rozhodol zastaviť vo Woodstocku. Nebolo pre neho ľahké odpútať sa od svojho prvoradého záujmu, ktorým boli záležitosti okolo vojny, ale nedokázal obísť svoje panstvo bez toho, aby aspoň nenazrel, ako sa má jeho žena a dcéry.

„Iba niekoľko hodín. Večer vyrazíme do Oxfordu. Na spiatočnej ceste strávim doma deň-dva, ale ty sa budeš môcť vrátiť k posádke." Po týchto slovách Cato zoskočil z koňa a podal uzdu paholkovi. Vzápätí do dvora priklusali na shetlandských poníkoch jeho dve malé dcérky v sprievode znudeného čeľadníka.

Keď sa k nim otec priblížil, placho sa usmiali a s vážnymi tváričkami mu oznámili, že sa naučili jazdiť. Týmto mačiatkam to pripadá ako hra, pomys​lel si Cato a s patričnou vážnosťou im zagratuloval. Ich matka Diana bola zdatná jazdkyňa, čo sa však

o jej mladšej sestre nedalo povedať.
              Napochytro sa s dievčatami rozlúčil a vykročil

k domu. Hlavou mu vírili myšlienky, ako by zbavil Phoebenho panického strachu z koni. Bolo nepredstavi​teľné, aby jazdila v sedle za paholkom. Teraz na to nebude mať dosť času, ale len čo zostane zopár dní doma, začne s výukou.

Slnečný svit mäkko ožaroval tehlové priečelie ty​pického anglického panského sídla. Cato si cestou k domu uvedomil, že aj napriek zubu času vyzerá stále veľmi prívetivo a pohostinne. Spomenul si, s akou radosťou sa kedysi vracal k Nan po dlhšom odlúčení. Jej nechuť k manželským povinnostiam nikdy neotupila vrúcnosť ich vzťahu. Súzvuk ich duší ho robil dokonale šťastným a jej smrť hlboko zasiah​la jeho srdce. Oveľa viac než predtým smrť Brianovej matky. Manželstvo s ňou trvalo príliš krátko na to, aby sa medzi nimi vytvorilo hlbšie citové puto. Z man​želstiev jeho priateľov - a potom aj z vlastného s Dia​nou sa poučil, že manželská harmónia je niečo veľmi vzácne a usúdil, že ju pociťoval len s Nan. 

Uplynulo niekoľko mesiacov naplnených trpkým sklamaním, kým pochopil, že od Diany sa mu toľké​ho šťastia nikdy nedostane. Rozhodol sa, že nedo​pustí, aby mu jej mladšia sestra pripravila rovnaké sklamanie.

Pani Bissetová, ktorá vybehla z dvorany, aby ho
privítala, žmurkala, pokým si jej oči neprivykli na ostré slnečné svetlo.

„Dobrý deň. Vaše lordstvo. Nečakali sme vás tak skoro."

„Ani som nemal prísť, ale mám nejaké povinnosti neďaleko Oxfordu, tak som si povedal, že sa tu ces​tou na pár hodín zastavím," odvetil. Bičík položil na dlhú lavicu vedľa dverí a stiahol si rukavice. 

„Lady Granvillová je doma?"

„Myslím, že ešte nevstala."

Cato sa zamračil. Phoebe nikdy dlho nevylihovala v posteli, a už bolo takmer poludnie.

„Dobrý deň, pane," pozdravila ho Olivia, schádza​júc dole schodmi s neodmysliteľnou knihou v ruke. „Ne-nečakali sme vás."

„Idem do štábu," odpovedal Cato. Zahľadiac sa na svoju dcéru, sa usmial. Ten úsmev akoby vytryskol z jeho spomienok na jej matku Nan. Veľmi sa na seba ponášali, pravda, okrem toho granvillovského nosa. Olivia rovnako vraštila obočie a špúlila ústa, keď o niečom tuho premýšľala.

„P-prišla som si zobrať zopár sviečok," prehodila Olivia. „V sa-salóne sa mi zle číta, aj keď svieti sln​ko."

„Čo čítaš?"

„Caesarove Zápisky o vojne v Galii." Ukázala mu chrbát knihy a dodala: „Je to ve-veľmi zaujímavé čí​tanie."

Cato prikývol. „Pamätám si to."

„Vám sa to ne-nezdalo zaujímavé?" Čierne oči jej žiarili od nadšenia.

„Ani nie," odvetil Cato, vybavujúc si v mysli obsah knihy, a pokračoval: „Ale niektoré pasáže sa mi vryli do pamäti."

Olivia bola očividne prekvapená. „Nechápem, ako sa vám tá kniha mo-mohla nepáčiť."

Nan vždy podporovala dcérinu túžbu po poznaní. Ona sama bola obdarená mimoriadnou inteligen​ciou, ktorú po nej Olivia zdedila. Cato zľahka pohla​dil dcéru po líci. „To vieš, že ma zaujíma všetko, čo súvisí s vojenskou históriou," ubezpečil ju.

Olivia sa naňho skúmavo zahľadela. Aj napriek úsmevu vyčítala z jeho pohľadu rozpaky a neuniklo jej, že je napätý. „Trápi vás niečo?"

Cato pokrútil hlavou. „Nie, ale to obliehanie je prí​šerné. Je to horšie než čokoľvek iné."

Olivia prikývla a chytila ho za ruku. Puto, ktoré ich spájalo, nebolo okázalé, ale vedeli si aj letmým doty​kom vyjadriť to, o čom nikdy spolu nehovorili.

Catove prsty na chvíľu zovreli dcérine ruky. „Kde je Phoebe?"

Olivia sa zamračila. „Ešte som ju dnes nevidela. Možno píše tú svoju h-hru." „Akú hru?"

„Phoebe je veľmi na-nadaná poetka," vyhlásila Olivia pokojne, akoby to bola tá najprirodzenejšia vec na svete.

Cato nemal ani potuchy, že jeho žena má literárne ambície. V jeho predsťavách to k nej vôbec neprista​lo.

Zamyslene pokrútil hlavou, ako keby z nej chcel vypudiť novinku, ktorú sa práve dozvedel, a podišiel ku schodišťu. Prešiel po chodbe, ktorá viedla do vý​chodného krídla, a otvoril dvere spálne.

Izba bola ponorená do tmy, na oknách boli zatiah​nuté závesy, rovnako ako aj baldachýn okolo poste​le. Oheň v kozube už takmer celkom vyhasol.

Cato náhlivo podišiel k posteli a odhrnul záves. „Si chorá?"

Jeho manželka ležala skrútená do klbka na opač​nom konci postele a keď sa jej prihovoril, s bolest​ným povzdychom sa obrátila na chrbát. Bola bledá ako stena a pod očami mala tmavé kruhy. Vyzerala velmi zle.

Žeby bola chorá. A čo ak je tehotná?

„Čo ti je?" spýtal sa, zo všetkých síl potláčajúc ne​trpezlivosť. Ešte viac odhrnul záves, aby na ňu lepšie videl.

Phoebe sa otočila tvárou k nemu a s ďalším sto​nom si pritiahla kolená tesne pod bradu. „Mám svoje dni," zašomrala. V tom okamihu sa Catova klíčiaca nádej zrútila ako domček z karát. „Vždy mi býva v prvý deň zle, ale dnes mi je oveľa horšie než zvyčaj​ne."

Takže moje mesačné úsilie neprinieslo žiadne ovo​cie, pomyslel si Cato mrzuto.

„Som hrozne prostoreká," zabedákala Phoebe, keď si všimla jeho pochmúrny výraz. Opäť bolestne za​stenala.

Cato nevedel, čo by jej mal povedať. Jeho predchá​dzajúce manželky ho nezaťažovali takýmito vecami. Počas tých dní zvyčajne prespávali na posteli v šat​níku a po ich skončení sa bez akéhokoľvek vysvetľo​vania vrátili k nemu do manželskej postele.

Po chvíľke napätého ticha Phoebe napokon znova otvorila oči. „Mrzí ma, pane, ak som vás vyľakala," zamrmlala ospravedlňujúco. Nadvihnúc sa na van​kúši, odhrnula si vlasy z tváre. 

„Posledné mesiace nedokážem ovládať svoje správanie najmä počas mojich dní. Som podráždená, precitlivelá, skleslá a chce sa mi plakať... Bože, čo to táram? Nemáte chuť počúvať ma, však?"

Catovi sa zdalo, že sa nezdrží a rozosmeje sa, no ovládol sa a s ustarosteným výrazom na tvári sa roz​hliadol po tmavej izbe. „Nečudujem sa, že sa cítiš tak mizerne. Je tu tma a zima ako v jaskyni, zatiaľ čo vonku svieti slnko blížiacej sa jari."

Počas rozprávania odhrnul záves na posteli a podišiel k oknu, odtiahol aj ťažký zamatový záves, spo​za ktorého začalo do izby prúdiť jasné slnečné svetlo. Potom zamieril ku kozubu, poprehrabával žeravé uhlíky a hodil na ne zopár triesok z košíka vedľa kozuba.

Phoebe vyčerpaná bolesťami sledovala jeho zruč​né pohyby, mimovoľne si rukou pritlačiac podbruško, kloré kvárili kŕče: „Ak vás to nebude obťažovať, mohli by ste povedať pani Bissetovej, aby mi uvarila mlie​ko s vínom?" spýtala sa.

„Mlieko s vínom? Uprostred dňa... Nemyslím, že je to rozumný nápad. Ale ak chceš, ak si myslíš, že ti to pomôže..." Jeho slová sa rozplynuli v šramote, pre​tože sa až príliš horlivo zamestnával strkaním polien do ohňa. Napokon sa narovnal a vykročil ku dverám.

„Na ako dlho ste prišli domov?" Pohľad Phoebiných modrých očí ho sledoval až ku dverám. Znovu mal na sebe čierny kabát, ktorý kontrastoval s bielym golie​rom na košeli. Celkový dojem ešte umocňoval smaragdový prsteň na ruke.

„Dnes večer mám stretnutie s Cromwellom. Keď som už išiel okolo, zastavil som sa, aby som sa presne vedel, ako sa tu máte."

„A potom sa znova vrátite k posádke?"

Cato sa otočil tvárou k nej. Žeby sa už nemohla dočkať, kedy odíde? Vyzerala nezdravo bledá, pod očami mala tmavé kruhy, pohľad napätý.

Pôvodne mal v úmysle stráviť doma zopár dní, ale teraz by to bolo asi aj tak zbytočné. „Áno, vrátim sa k posádke," odvetil. „Domov prídem až o týždeň." otvoril dvere a pootočiac sa v nich, zamrmlal: „Pošlem pani Bissetovú."

Vzápätí sa už Phoebinmu zahmlenému zraku na​skytol len pohľad na zavreté dvere. Neuvidí ho celý týždeň. V nápore ďalšej vlny kŕčov, ktoré jej podchví​ľou zaplavovali podbruško, si natiahla vprikrývku tesne pod bradu.

Bolesť bola skutočne oveľa horšia než inokedy. Uvažovala nad tým, či to nespôsobili bylinky, ktoré jej dala Meg, aby zabránila otehotneniu. Phoebe ich pila pravidelne každý večer tesne predtým, než si ľahla do postele. Keď si bola istá, že Cato zaspal, potichu sa vytratila a dôkladne vyumývala šťavy po ich spojení. Tento mesiac to vyšlo, pomyslela si a znova žalostne zaúpela.

Asi som Cata sklamala, pokračovala v úvahách, len čo zovretie v podbrušku na chvíľu povolilo. Z vý​razu jeho tváre nedokázala nič vyčítať. Ale to sa jej napokon nepodarilo ešte nikdy. Jeho tmavohnedé oči boli vždy nepreniknuteľné a črty tváre odmerané. Ešte nikdy ho nevidela zúriť od hnevu, hoci vedel byť nepríjemne ironický.

Zrazu sa dvere otvorili a dnu vošla Olivia s podno​som, na ktorom niesla zakrytý hrnček.

„Otec už odišiel. Že vraj sa necítiš do-dobre," pri​hovorila sa jej s obavou v hlase. „Aj mi bolo trochu čudné, že si ne-neprišla na raňajky. Ale potom som si pomyslela, že si išla do dediny, alebo píšeš v poste​li svoju hru." Podnos položila na stolík vedľa poste​le. „Nepovedal mi, čo ti je. Máš mesiačiky?" Keďže až do minulého mesiaca sa delili o jednu posteľ, jedna druhej sa zdôverovali aj s takýmito intímnosťami.

Phoebe prikývla. „Nechcela som ťa tým zaťažovať," odvetila. „Dnes by som ti nebola dobrou spoločníč​kou."

Olivia pokrútila hlavou. Jej priateľka bola bledá ani stena a akási stratená vo veľkej posteli - akoby prišliapnutá neviditeľnou prítomnosťou lorda Gran​villa v izbe. Táto izba ničím nenaznačovala, že patrí aj Phoebe. Nebolo tu ani stopy po veciach, ktoré pat​ria žene. Žiadne kefy na vlasy, žiadne pohodené šaty, ani kvety, sponky či flakóny s krémom a parfumom. „Je to zvláštne," vzdychla Olivia, „ale keď žila Diana, táto izba vyzerala ako jej, a nie ako otcova. Ale ty akoby si tu ani nebola." Nato stiahla z hrnčeka obrúsok a podala ho Phoebe.

„Aj mne sa to tak zdá," úprimne odvetila Phoebe, zhlboka vdychujúc upokojujúcu arómu nápoja. „Ne​cítim sa jeho ženou."

„Je na vine môj otec?" spýtala sa Olivia váhavo. „Viem, že je stále preč. Ale tebe to vyhovuje, nie? As​poň môžeš po-pokojne žiť tak ako doteraz. Veď pres​ne to si chcela, či nie?"

„Samozrejme, že som to chcela," pritakala Phoebe nepresvedčivo. „Mám len obyčajný svetabôľ. Vieš, ako to s nami ženami chodí. Ako keby ma prigniavil ob​rovský balvan." Napila sa horúceho mlieka s vínom a spokojne sa usmiala. „Už mi je oveľa lepšie."

Olivia jej to však akosi nemohla uveriť, hoci si že​lala, aby to bola pravda. Sadla si na posteľ a začala Phoebe zabávať kuchynskými klebetami. Horúci ná​poj pôsobil na Phoebino ubolené telo i dušu ako bal​zam. O chvíľu sa uvoľnila a kŕče ustali.

Dupot konských kopýt a naliehavý štekot psa, ozý​vajúci sa z cestičky pod oknom, primäl Oliviu vysko​čiť na rovné nohy. „Kto to len môže byť?"

Podíduc k oknu, nadšene zvolala: „Portia!"

„Naozaj?" Phoebe odhodila prikrývky a vstala z postele, akoby všetky bolesti razom zmizli.

„A je s ňou aj Juno!" zvestovala Olivia vzrušene. Zvesila Phoebin kabát z vešiaka a podala jej ho. „Daj si zatiaľ aspoň toto. Oblečieš sa neskôr."

Olivia nemusela dlho naliehať. Phoebe si prehodi​la kabát cez plecia a hopkajúc ku dverám, strkala si nohy do papúč.

Piata kapitola

Keď o necelý týždeň neskôr, v daždivé dopoludnie, Cato vkročil do dvorany svojho kaštieľa, na chvíľu ; zostal zmätene stáť v domnení, že vošiel do cudzieho domu.

Prekvapenie sa pritmolilo v podobe psa s horčicovou srsťou. Kto raz mal do činenia s Juno, nikdy na ňu nezabudne a Cato už mal tú česť viackrát. Vytrielila v ústrety pánovi domu a vítala ho vzrušeným štekotom ako starého známeho.

„Sadni!" prikázal jej Cato napoly nežným, napoly prísnym hlasom.

Juno si poslušne sadla na zadné laby a protestne zaskučala.

Po skrotení psa Cato obrátil pozornosť na virvar v dvorane. Dvaja malí chlapci sa šmýkali po zábradlí schodišťa a keď z neho zoskočili, vzápätí sa rozbehli po schodoch nahor. Pri pohľade na drobné dievčatko, ktoré sa motalo za nimi, Catovi preblesklo hlavou, že jeho vytrvalé úsilie je obdivuhodné. Chlapci si ho nevšímali, až pokým sa nedoštveralo na najvrchnej​ší schod. V tej chvíli ho jeden z nich zodvihol a pokú​šal sa ho vysadiť na zábradlie.

Precitnúc z ohromenia, Cato rýchlo vybehol hore a schmatol dievčatko do náručia len o zlomok sekun​dy skôr, ako ho bratova ruka potisla dolu zábradlím.

Cato si skúmavo premeriaval Rufusových synov. Aj oni naňho hľadeli jasnomodrými očami spod stra​patých ofín slamovožltej farby.

„To nesmiete!" karhal chlapcov Cato.

„Ale Eve sa to páči," bránil sa jeden z bratov. „Vždy
sa rozplače, keď jej nedovolíme robiť to, čo robíme aj my."
I

„Aká matka, taká Katka," zašomral Cato a s dieťaťom, ktorému sa očividne páčilo v náručí neznámeho muža, zišiel dolu schodmi. Vtom zbadal svoje dve malé dcérky s očkami ako uhlíky, ktoré stáli na opačnom konci dvorany. Zdráhali sa pripojiť k vy​strájaniu chlapcov. Hoci Dianine dcéry boli od chlapcov mladšie o dva roky, chýbala im nespútanosť Rufusových detí. Z ich pohľadov však vyčítal závisť.

Cato na ne zakýval. Obidve dievčatá k nemu podišli, placho sa uklonili a potom vybehli na po​schodie do svojej izby. Eva sa mu zavrtela na rukách. Zrejme sa chcela dostať na zem, aby mohla znova šantiť s bratmi.

Cato ju však pevne držal. „Portia!" zaznel jeho du​nivý hlas.

Bezprostredne po výkriku sa rozleteli dvere na pravej strane dvorany a dnu vbehla štíhla mladá žena so žiarivými hrdzavými vlasmi, s množstvom pieh na tvári a s jasnozelenými očami. Mala na sebe kožené jazdecké nohavice, čižmy, bielu vlnenú koše​ľu a krátky kabátec. Catovi jej mužské oblečenie ne​pripadalo zvláštne. Portia Worthová sa predsa aj vydávala v mužskom odeve a navyše na bojovom po​li.

„Ach, lord Granville, prepáčte. Keby som vedela, že prídete, nedovolila by som im takto vystrájať. Určite ste zapochybovali, či ste vo svojom dome." Energic​ká mladá žena vykračovala k nemu s vystretou ru​kou.

Cato ju uchopil a sklonil hlavu k neteri, aby ju pobozkal. „Naozaj mi to napadlo."

„Vonku prší, takže nemôžu ísť von," vysvetľovala Portia s ospravedlňujúcim úsmevom na perách.

„Keď som vošiel, chystali sa spustiť toto bezbran​né stvorenie po zábradlí." Cato si zvedavo premeria​val Portiu a v duchu musel uznať, že manželstvo jeho nevlastnej netere s grófom Rothburym ju v ničom nezmenilo. V ničom sa nelíšila od chudého dievčaťa, ktoré v tú pamätnú prvú zimu, keď vypukla občian​ska vojna prišlo pod strechu jeho hradu na hrani​ciach so Škótskom.

„Dávajú na ňu pozor," povedala bezstarostne a zobrala mu dcérku z náručia. „Hnevá sa, keď nemô​že vystrájať s nimi."

„Dobrodružka, presne ako jej matka," utrúsil.

Portia sa hrdo usmiala. „Je to aj Rufusova dcéra, pane."

„Prišiel aj tvoj manžel?" Catov pokojný hlas znel zrazu akosi vážne.

„Nie," odvetila Portia rovnakým tónom. „Len nás sem odprevadil. Musel ísť do Londýna na stretnutie s lordom Manchesterom. Majú sa dohodnúť na ver​bovaní nových vojakov. Ale Rufus s tým nesúhlasí," dodala.

„Ani ja, ale niet inej cesty," s povzdychom pripustil Cato. Rozhovory o vojne s Portiou prebiehali vždy otvorene a Cato si pri nich vôbec neuvedomoval, že nieje obvyklé hovoriť o takýchto veciach so ženou.

„Zastaví sa po nás koncom týždňa." Cato prikývol. S Rufusom navždy pochovali nená​visť, ktorá strpčovala ich životy, ako aj životy ich naj​bližších, celú generáciu. Pochovali ho v okamihu, keď sa Portia Worthová, dcéra nevlastného Catovho brata, na bojovom poli vydala za Rufusa Decatura. Odvtedy sa v spoločnosti správali k sebe nanajvýš zdvorilo - nielen ako rodina, ale aj ako spojenci. Na​priek tomu sa v súkromí nevyhľadávali a Rufus sa štítil prijímať Granvillovu pohostinnosť, rovnako ako Cato neprijímal Rufusovu. Rufus ale nebránil svojej žene, aby s deťmi z času na čas nestrávila niekoľko dní pod strýkovou strechou. Ale to bolo všetko.

„Už ste sa vrátili, pane? Nečakala som vás tak sko​ro." Phoebe potrebovala niekoľko minút, aby sa upo​kojila, keď tak nečakane začula Catov sýty hlas. Uvedomila si, že jej od vzrušenia blčia líca a srdce bije ako zvon.

„Nemyslel som si... Pozor!" Cato v poslednej chvíli zbadal nebezpečenstvo a vrhol sa vpred, práve keď sa Phoebina noha zachytila o zvlnený okraj koberca. Keď zakopla, rozhodila rukami, no, našťastie, ju sti​hol zachytiť, skôr než sa roztiahla na zem.

Phoebe sa na neho inštinktívne zavesila, pevne ho objala okolo krku a na chvíľu obidvaja zmeraveli. Vdychovala jeho vôňu, počúvala tlkot jeho srdca pod kabátcom a vychutnávala dotyk jeho pevných rúk na jej chrbte. Nikdy predtým ju takto nedržal. Zdá sa, že nešikovnosť má aj svoje výhody, pomyslela si pobavene. Aspoň teraz sa jej zdalo, že je to jediný spôsob, ako ukojiť neskrotnú túžbu dotýkať sa ho.

Po chvíli ju spustil na zem a donútil o krok ustúpiť.

„Prepáčte, pane," vyriekla Phoebe bez dychu. Zdvorilo sa ukloniac, horúčkovito zhľadúvala slová na privítanie. „Darilo sa vám?"

Cato hneď neodpovedal, iba si ju zamračene pre​meriaval. Niečo na jej tvári sa mu nepozdávalo. Keď sa jej lepšie prizrel, na jej perách zbadal stopy po atramente.

„Stalo sa niečo?" spýtala sa nervózne.

„Ty si pila atrament?"

„Ach, bože!" Ruka jej mimovoľne vyletela k ústam. „Len som trocha písala." Pomocou slín sa pokúšala zotrieť modrú machuľu, no iba čo si ju rozotrela po brade. „Asi som si v zamyslení priložila k perám opačný koniec brka." Zahľadela sa na dlaň, ktorú mala celú modrú, a pokrčila plecami. „Občas sa mi to stáva, keď sa veľmi sústredím."

Catovi jej vysvetlenie stačilo. Aspoň sa jej tak zda​lo. Všimol si, že Portia v mnohých ohľadoch zatieňuje jeho ženu. Phoebina bledá tvár a svetlé vlasy zanikali popri Portiiných ohnivohrdzavých vlasoch a jasno-zelených očiach. Niežeby bola Portia ktovieaká krásavica, ale jej zjav pútal pozornosť.

Napriek týmto odlišnostiam mal Cato pocit, že Phoebe ho predsa len viac priťahuje. Má oveľa jem​nejšie spôsoby, aj keď dosť svojské. Pripadalo mu zvláštne, že to zbadal až teraz, a to napriek atra​mentu a vyslovene škaredým šatám - vlastne žiadne Phoebine šaty neboli pekné - vyzerali, akoby boli šité na celkom inú postavu. Podľa všetkého to bol ďalší z dôkazov šetrnosti lorda Carltona.

„Pravdu povediac, ani ja som nečakal, že prídem už dnes. Ale pred tromi dňami sme zaútočih na Ba​sing House." Po Catovej tvári preletel tieň, pretože tá záležitosť nebola ani trocha príjemná. Pevnosť dlho odolávala a Cromwell, keď napokon prinútil kapitu​lovať jeho obrancov, nemal s nimi zľutovania. Väčší​nu vojakov dal sťať, civilov zajal a odviedol v putách. Pevosť sa stala vzorom statočnosti pre všetky ostat​né sídla, podporujúce kráľa, ktoré ešte stále odolá​vali obliehateľom. Bitky na bojovom poli sa premenili na nekonečne dlhé obliehania, ktoré una​vovali všetkých zúčastnených - útočiacich i bránia​cich sa. Cato chápal strategický význam lekcie, ktorú Cromwell uštedril Basingousu, ale z ľud​ského hľadiska mu to bolo úprimne ľúto.

Vzápätí sa za ním ozval hlasný dupot. Chlapci, ktorých už nudil rozhovor dospelých, pokračovali v šmýkaní po zábradlí. Veselý krik ozývajúci sa od schodišťa náhle preťal naliehavý detský nárek odnie​kiaľ z poschodia.

„To je Alex. Už sa zobudil." Portia postavila Evu na zem a ponáhľala sa za plačom. „Luke! Toby! Stačilo!" napomenula chlapcov prísne, za čo jej bol Cato vďač​ný. „Môžete ísť von. Už prestalo pršať."

Skackajúc od radosti, chlapci sa rozbehli ku vchodovým dverám s Juno na čele. Lokaj sa im len tak-tak stihol vyhnúť, aby ho nezrazili z nôh.

Dolu schodmi schádzala pestúnka s dieťaťom v náručí. Keď ho Portia zobrala na ruky, dieťa okam​žite prestalo plakať a vážnymi modrými očkami si prezeralo ľudí v hale. Jeho vlásky mali rovnakú far​bu ako vlasy jeho otca.

„A toto je vikomt Decatur, pane," predstavila Portia Catovi svoje najmladšie dieťa s neskrývanou ma​terinskou pýchou.

Tak už aj Rufus Decatur má právoplatného dediča! V nápore bolestnej závisti Cato pozrel na Phoebe a ona mu rozpačitý pohľad opätovala.

„Pekný chlapček," vyhlásil s toľkou vrúcnosťou, koľkej bol schopný. „Som rád, Phoebe, že si mala spoločnosť, pokým som bol preč. Čo sa za ten čas udialo?"

„Nuž, pane..." spustila Phoebe nadšene. „Ide o dve cigánčatká. Mali by ste o nich vedieť."

„Čo by som mal o nich vedieť?"

„Našla som dve sirôtky v priekope."

„V priekope?"

„Hej." Rozrušená Phoebe si mimovoľne odhrnula z očí prameň vlasov. „Ale som si istá, že budete súhlasiť s tým, čo som urobila. Iné som totiž ani urobiť nemohla."

V tej chvíli si Cato spomenul na kel. „Vari si znova vyrezávala hlávky kelu?"

„To nie," odvetila Phoebe. „Bola to priekopa za de​dinou, plná blata a vody."

„Také už priekopy bývajú," utrúsil Cato.

„Buďte trocha vážny, pane," napomenula ho s bojovným výrazom v očiach. „Ide o vážnu vec."

Cato si prehrabol vlasy dôverne známym gestom, ktoré vždy rozochvelo celé Phoebino vnútro. „Už som vážny," povedal. „Možno by sme sa o tom mohli po​rozprávať v mojej pracovni."

Prešiel okolo nej a zamieril ku dverám pracovne. Phoebe sa náhlila za ním, chrliac zo seba: „Viete pane, v ich tábore sa odohral súboj o vajdovstvo, v ktorom otca tých detí zabili. Keďže nový vodca si zobral manželku svojho soka a nechcel, aby jeho vlastné deti žiarlili, tie úbohé deti nechali v prieko​pe. Pripomína mi to povesť o Romulovi a Removi."

Cato zavrel dvere a začal ju spovedať: „Prečo sa moja manželka zaujíma o šarvátky medzi Cigánmi?"

„Nemohla som ich tam nechať len tak napospas osudu," zápalisto sa obhajovala Phoebe. „Našla som ich na vašom pozemku, pane, ďaleko od ľudských príbytkov. Nemali by ste -"

„Počkaj chvíľu. Sú to len Cigáni. Nie sú mojimi poddanými, a preto im nie som ničím zaviazaný."

„Ale čo to má s tým spoločné?" zvolala Phoebe. „Sú to predsa malé deti. Je len samozrejmé, že som sa o ne postarala."

„A ako si sa o ne postarala?" Cato podišiel k stolí​ku a naliaľ si vína.

„Nechala som ich v opatere v dedine a sľúbila som, že im budeme uhrádzať výdavky na živobytie. Nikto v dedine nemá toľko peňazí, aby mohol nakŕmiť dvo​je ďalších hladných krkov. Ale vy áno." Zatiaľ čo spý​tavé hľadela na Cata, on si len bezmocne uvedomil, že mu práve uštedrila ďalšiu príučku.

 „Nemienim sa zaoberať tvojou morálkou, Phoebe. To som ti už povedal," precedil odmerane.

„Tak potom mi prepáčte, pane. Ale ak sa to vám nezdá dôležité, ako vám mám naznačiť, čo treba uro​biť?" Phoebe odolávala jeho ľadovému pohľadu.

„Akým právom rozhoduješ za mňa?" oboril sa na ňu. „Myslím, že si už povedala všetko, čo si mala povedať," zavrčal už zmierlivejšie a pokývajúc hlavou, začal sa prehrabávať medzi papiermi na stole.

Phoebe pochopila jeho odmietnutie a vyšla z pra​covne. Dvere zatvorila až prehnane pozorne.

Cato šmaril papiere späť na stôl. Mal pocit, že prá​ve zbadal prízrak. Cigánčatá v priekope! Čo ešte?!

Zazvonil na zvonček a pokým neprišiel sluha, pre​chádzal sa hore-dolu po pracovni. „Pošli po správcu. Ihneď!" prikázal. Správca by mal vedieť, u koho sú tie decká a aké budú na ne výdavky.

Phoebe zastala v dvorane a uvažovala, aký dojem asi urobila na Cata. Jeho neoblomný postoj jej mo​mentálne nedával žiadnu šancu niečo podniknúť. Kam zmizla Olivia s Portiou?

Portia zrejme dojčí v salóne hladného Alexa. Vy​behla hore schodmi do spálne, rukou si zotierajúc atrament z úst. Zo schodiska zamierila do dámskeho salóna v zadnej časti domu.

Portia sedela pri okne, s Alexom pri prsiach. Eva, opierajúc sa o matkine kolená, si ospanlivo cmúľala palec.

„Toto by bol nádherný obraz madony, keby si ne​mala mužský odev," nadhodila. „Nikdy nenosíš ša​ty?"

„Iba ak si to Rufus výslovne želá," odvetila Portia a šibalsky sa usmiala. Pritom si Alexa preložila k druhému prsníku.

„Kde je Olivia?"

„Vo svojej izbe, číta Plínia." Portia sa pozorne za​hľadela na priateľku, ktorá nepokojne pobiehala po izbe od kozuba ku dverám a späť.

„Tak ako sa ti pozdáva manželský stav?" začala vyzvedať Portia. „Pokiaľ si dobre spomínam, mala si voči nemu rovnaký odpor ako ja."

„A stále aj mám," vyhlásila Phoebe. „Je smutné žiť s vedomím, že už nikdy nebudeš patriť sebe samej, ale iba manželovi."

Portia chápavo prikývla. „Muži vymýšľajú zákony výlučne pre seba," podotkla s ironickým úsmevom. „Ale ani my nie sme celkom bezmocné. Len sa tre​ba naučiť, ako manipulovať s manželom."

„Možno... Ale iba ak registruje, že má manželku," vyhŕkla Phoebe s bolesťou v hlase a zastala pri pra​covnom stolíku. Prudko otvorila veko na lakovanej škatuli so šitím a začala sa nervózne prehrabávať v hodváboch na vyšívanie.

„Čo tým myslíš?" Portia zdvihla nakŕmené dieťa, oprela si jeho hlávku o plece a nežne ho poklepkávala po chrbátiku.

Phoebe očividne niečo trápilo a Portia bola jediným človekom, ktorému sa mohla zdôveriť.

„Je normálne, aby sa ľudia milovali potme, za stiahnutými závesmi na posteli, a pritom si nepove​dali ani slovka? Je vôbec možné, aby sa všetko udia​lo tak rýchlo, že si sotva uvedomíš, že sa vôbec niečo stalo?"

„Počkaj, počkaj!" prerušila ju Portia. „Tak toto ťa trápi?"

„Áno. A každú noc je to rovnaké," dodala Phoebe skľúčene. „A bude to také až dovtedy, pokým neote​hotniem. Nevšimla si si, že ho vôbec nepriťahujem? Veď ako by som aj po Diane mohla!"

„Diana bola potvora... tvrdá ako kameň," skonšta​tovala Portia. „Myslím, že to ona dávala prednosť tme. A možno to mala najradšej, keď sa to stalo v spánku, aby o ničom nevedela." Portia pohŕdavo zošpúlila pery.

Phoebe sa zamyslela nad Portiinými slovami. „Nikdy som o tom takto nepremýšľala," povedala po chvíli. „Možno si Cato myslí, že som rovnaká ako Diana."

„Ale ty nie si, však?" uškrnula sa Portia.

„To teda nie!" vykríkla horlivo Phoebe. „Hrozne tr​pím, Portia. Tak veľmi túžim po jeho dotykoch! Chcela by som ho vidieť nahého, chcela by som sa dotýkať každučkého kúska jeho tela. Najradšej by som ho celú noc bozkávala," dodala plačlivo, „Sú to hotové muky!"

Portia onemela od úžasu. Niežeby nevedela, čo je to spaľujúca túžba, ale prekvapilo ju, že to počuje práve z Phoebiných úst. „Ty ho ľúbiš?"

„Ja neviem, či je to láska!" Phoebe rázne zaklapla veko na škatuli. „Viem len to, že pri zvuku jeho kro​kov sa mi stiahne žalúdok. Keď si odhŕňa vlasy z čela, tak mi na celom tele naskočia zimomriavky a keď sa ma čo i len náhodou dotkne, rozochvejem sa ako osika. Vtedy si pripadám ako hora huspeniny. Chcem ho celého."

„Veru tak, aj takáto horúca vie byť túžba." Portia si položila spiace dieťa na hruď a volnou rukou pohla​dila Evu po ryšavých prstienkoch na hlave. So za​mračenou tvárou premýšľala o trápení, ktoré sužuje Phoebe a ktoré jej tak farbisto vykreslila.

„Čo mám robiť?" vzlykla Phoebe. „Musí predsa existovať nejaký spôsob, ako by som upútala jeho pozornosť spôsob, ako mu dať najavo, čo cítim bez toho, aby som ho od seba odpudila."

„Vôbec by si ho neodpudila," namietla Portia. „Na​opak, lichotilo by mu to."

„Ale ženy, od ktorých sa očakáva len to, že porodia deti, nesmú cítiť takú hriešnu túžbu."

„Na mňa sa to nevzťahuje," prehodila Portia sucho. „Nezabúdaj, že som nemanželské dieťa. A okrem toho rodenie detí nemá s túžbou nič spoločné."

„Myslíš?"

„Samozrejme," vyhlásila Portia rozhodne a zamys​lene sa zahľadela na Phoebe. „Mala by si urobiť nie​čo, čo ho vzruší," zamumlala zamyslene.

„Dobre, ale čo?" Phoebe si sadla na kraj stola. Mala pocit, že Portia práve otvorila Pandorinu skrinku. Vykľuje sa z nej ďalšie trápenie?

„Budeš hrať," víťazoslávne vyhlásila Portia.

Phoebe na ňu pozrela s otvorenými ústami.

„Pred chvíľou som o tom hovorila. Rufusovi sa páči, keď si oblečiem niečo pekné alebo keď pred​stieram, že som niekto iný. Často ho prekvapím tým, že vymyslím nejakú hru. Nedokážem ti to výstižne opísať. Ale asi práve toto by si mala urobiť, ak nao​zaj chceš, aby si ťa Cato všimol. Musíš ho niečím prekvapiť a ukázať sa mu z inej stránky."

Phoebe vypleštila oči. V hlave sa jej začala rodiť matná predstava. Ale čo, ak to nezaberie a Cato sa iba nahnevá?

„Pripúšťam, že je to trocha riskantné," povedala Portia, akoby čítala Phoebine myšlienky. „Netrúfam si tvrdiť, že Cato je puritán, lebo muž, ktorý sa doká​zal oženiť s Dianou, musí byť tak trochu suchopár."

„S Dianou sa oženil len preto, lebo sa dohodol s mojím otcom," vysvetlila Phoebe. „A z rovnakého dôvodu sa oženil aj so mnou. Kvôli majetku a dedi​čovi," dodala.

„Ach tak." Portia si zamyslene hrýzla spodnú peru. „Mám nápad," vyhŕkla nadšene a vstala. „Najprv nie​čo vyskúšame, aby sme zistili, ako zareaguje."

„Čo?"

„Šaty!" sebaisto vyhlásila Portia a s Alexom na ru​kách vykročila ku dverám. „Zober Evu, prosím ťa. Už by mala ísť spať. A potom ti všetko vysvetlím."

Phoebe zobrala Evu na ruky a plná očakávania nasledovala Portiu.

Portia mlčala, pokým nezverila obidve deti pes​túnke a pokým sa nezavreli v Portiinej izbe. „Máš nejaké peniaze?"

„Peniaze?" zopakovala Phoebe a prekvapene sa zamračila. „Načo by mi boli?"

„No predsa aby si si mohla niečo kúpiť! Rufus mi nejaké nechal, ale neviem, či to postačí na to, čo po​trebujeme." Portia otvorila malý kožený meštek a vysypala jeho obsah na posteľnú prikrývku. Niekoľ​ko zlatých mincí sa rozkotúľalo po zelenom tafte na všetky svetové strany.

„Päť guineí. To by mohlo stačiť."

„Nemôžem prijať tvoje peniaze," zamrmlala Phoe​be zarazene.

Portia sa posunula na kraj postele. „Na nové šaty," povedala rozhodne. „Tie, čo máš na sebe, ti museli ušiť, keď si bola ešte dievča."

„Je to tak," pritakala Phoebe. Ani táto ponižujúca pravda ju nedokázala vyviesť z miery. „Môj otec ne​mienil investovať do môjho šatníka. Diana bola iný prípad," dodala trpko. „Vlastne, mne nikdy na šatách nezáležalo. Mňa zaujímali iné veci."

„Takto to nemôže ísť ďalej," rozhodla Portia a s hlavou naklonenou nabok si pozorne premeriavala priateľku. „Potrebuješ šaty, ktoré zvýraznia prednosti tvojej postavy."

„Akurát!" odvrkla Phoebe. „Práve naopak, potre​bujem také, ktoré všetko skryjú."

Portia pokrútila hlavou. „V tom sa teda poriadne mýliš, moja milá. Si len žensky zaoblená na tých správnych miestach, a preto to musíš ukázať, a nie skrývať. Okrem toho sa musíš prestať hrbiť, ako keby si sa hanbila za svoje prsia. Máš ich pekné a pevné. Kiež by som aj ja mala také..." dodala a skú​mavo sa zahľadela na svoje poprsie, „teraz sú o niečo väčšie než zvyčajne, lebo dojčím Alexa."

„Rufusovi sa páčia veľké prsia?" spýtala sa Phoe​be, vzrušená touto témou.

„Myslím, že áno... Väčšine mužov sa páčia veľké prsia. Ale musí sa zmieriť s tým, čo má," zašvitorila Portia veselo.„Teraz ale nejde o Rufusa, ale o Cata. Ak chceš, aby si ťa viac všímal, musíš sa trocha sna​žiť. Vráťme sa k peniazom."

Phoebe pokrútila hlavou. „Žiadne nemám, lebo doposiaľ som ich nikdy v živote nepotrebovala. Keď príde podomový obchodník, my s Oliviou si niečo vy​berieme a Cato to zaplatí. A teraz cez vojnu aj tak nie sú žiadne jarmoky. Niet na čo míňať." Zamračila sa. „Uvažovala som, či nezavolať krajčírku, aby mi niečo ušila, lebo si nemyslím, že Cato by bol až taký lako​mý ako môj otec." Len čo to vyslovila, spomenula si na jeho ľahostajnosť, keď pred svadbou naviedla reč na svadobné šaty. „Hoci, možno aj je," dodala pochy​bovačné.

„Mýliš sa," energicky vyhlásila Portia. „Ty nepotre​buješ obyčajné šaty, ale niečo extra. A na to potre​bujeme veľa peňazí. Čo keby sme dali niečo do záložne? Šperky... alebo niečo cenné."

Phoebe sa zamyslela. „Mám prstene, ktoré patrili mojej matke." Už len samotná predstava, že by mala dať do záložne matkine prstene, v nej vyvolávala pocit viny, ale rozhodla sa nebrať ohľad na svedomie.

„Dobre." Portia zoskočila z postele. „Je v okolí ne​jaké väčšie mesto? Nepoznám to tu."

„Bicester a Witney. Ale ako sa tam dostaneme?"

„No predsa na koňoch. Ako inak?"

Phoebe sa tá myšlienka príliš nepozdávala. Jednak sa bála koni. V týchto nebezpečných časoch sa nikto neopováži potulovať po krajine bez zbrane. Ale v tom prípade by musela Catovi povedať, kam ide. Určite by mu to bolo podozrivé, takže prekvapenie by sa neko​nalo. No jej predstavivosť už fungovala na plné obrát​ky a vyhliadka na vzrušujúce dobrodružstvo bola príliš lákavá, aby sa jej vzdala kvôli takým mizerným detailom.

„Pôjdem s tebou na jednom koni a keby nás mohli sprevádzať ozbrojenci tvojho muža, nemusela by som sa vôbec o tom zmieniť Catovi. Pani Bissetovej poviem, že si ideme obzrieť okolie panstva. Nemalo by jej to byť čudné, pretože často chodievam do dediny. Ak sa vrátime do tmy, nikomu nebude nič podozrivé."

Portia prikývla. „Ty nachystaj prstene a potom sa spýtame Olivie, či nechce ísť s nami."

Oliviu myšlienka na výlet vzrušila rovnako ako Phoebe. Príležitosť navštíviť mesto sa jej nenaskytovala často. „Myslím, že by si si mala kúpiť za-zama-tové šaty," rozhodla. „A to buď čierne, alebo tmavomodré."

„Odkedy sa zaujímaš o takéto veci?" spýtala sa prekvapená Portia.

Olivia sa zamyslela. „Vlastne ani neviem," zahun
drala, pretože vlastné slová ju prekvapili rovnako ako Portiu. „Napadlo mi to iba mimovoľne, ale som si istá, že mám pravdu."

„Ale áno," pritakala Portia a pozorne sa zahľadela na. Phoebe. „Myslím, že máš."

Šiesta kapitola

Phoebe zaškrípala zubami, keď jej paholok pomáhal vysadnúť za Portiu do sedla pre spolujazdca. V záujme veci to musím pretrpieť, pomyslela si v duchu a opakovala si to neprestajne celou cestou do i Witney, mesta vzdialeného päť míľ od ich sídla. Portia si nevšímala strach spolujazdkyne a nebojácnej hnala kobylu cez šíre polia.

Do mesta dorazili popoludní a kone spolu so sprievodom nechali na dvore  stajne  hostinca Ostrihanej ovce. Portia mala na sebe dlhú jazdeckú sukňu, ktorá jej zakrývala nohavice, ale nijako jej nebránila v ráznej chôdzi pri hľadaní štítu s tromi zlatými guľami - charakteristického symbolu zálož​ne.

Phoebe si s počudovaním uvedomila, že sa správa tak prirodzene, akoby také niečo podnikala denno​denne. Poháňalo ju vzrušujúce, neodolateľné nutka​nie. Vošla do šera záložne, rozbalila hodvábnu šatku a svoj malý poklad poukladala na popraskaný pult; z borovicového dreva. „Chcem za ne dvadsať guineí," vyhŕkla odvážne.

Majiteľ záložne si ju premeriaval spoza monokla, uvažujúc, aké ťažkosti k nemu môžu privádzať tri mladé ženy z vyššej spoločnosti. Od jeho zvyčajných zákazníkov sa líšili už na prvý pohľad. Vyzerali príliš sebaisto, vonkoncom nie ako niekto, kto prichádza ako prosebník. Zatiaľ čo tmavovlasé dievča sa pre​chádzalo po jeho obchode a prezeralo si tovar, akoby niečo hľadalo, vysoká červenovláska len stála pri dverách s rukami prekríženými na prsiach a chlad​ne sa rozhliadala okolo seba, akoby jej záložňa patri​la.

Napokon obrátil pozornosť na prstene. Na prvý pohľad mu bolo jasné, že ide o starožitné šperky, kto​ré mali oveľa vyššiu cenu než dvadsať guineí. Bolo mu čudné, prečo žena nepýtala viac. Kým si dôklad​ne prezeral prstene, netrpezlivo klopkala prstami po pulte. Dospel k jedinému záveru - mladú ženu zrejme zaujíma práve táto konkrétna suma peňazí. Nevyzeralo, že by sa ocitla v núdzi. Ľudia, ktorí majú ozajstné finančné problémy, sa správajú celkom inak. V každom prípade ho návštevníčky nesmierne zaujali.

Keď si prstene poprezeral, mlčky pokýval hlavou a odomkol striebornú truhličku. Vybral z nej dvadsať guineí a bez slova jej ich podal.

„Vďaka." Phoebe si zastrčila mince do vrecka a otočila sa ku dverám. „Poď, Olivia. Nemáme veľa času."

„Hľadala som len kružidlo," zamumlala Olivia. Na​pokon sa vzdala a vykročila za Phoebe a Portiou.

Dámske krajčírstvo objavili v strede High Street. Phoebe si s úžasom v očiach prezerala výklad. „Ešte nikdy som si nekúpila hotové šaty." Odrazu ju pre​padli pochybnosti, ale Portia už vchádzala do obcho​du.

Krajčírka, ktorá na zvuk zvončeka vybehla zo zad​nej miestnosti, vyzerala, akoby našla vzácny poklad. „Čo môžem pre vás urobiť, vzácne dámy?" Podľa ich šiat a správania jej bolo jasné, že ich oslovila správ​ne, ale zároveň jej hlavou vírili myšlienky, prečo ich nikto nesprevádza.

„Lady Granvillová si chce kúpiť šaty," ozvala sa Portia a rukou ukázala na Phoebe. „Rada by si ich zobrala ešte dnes. Môžete nám nejaké ukázať?"

Krajčírka sa zahľadela na Phoebe, ktorá napäto čakala na jej verdikt. Z diaľky mladá žena nevyzera​la zle, no jej pôvab potláčali obnosené šaty, ktoré jej boli príliš úzke. Výstredné módne šaty neprichádza​jú do úvahy, usúdila. Odišla do skladu a o pár minút sa vrátila s niekoľkými tuctovými šatami, ktorých výstrih zakrýval puritánsky šálový golier z čipky. Po​ložila ich na stoličku.

Phoebe pocítila sklamanie.

„Tieto v žiadnom prípade," bez obalu vyhlásila Por​tia. „Máme záujem o exkluzívne šaty, ktoré zvýraznia prednosti markízinej postavy."

Phoebe nebola zvyknutá na predstavu, že by moh​la mať nejaké prednosti. V rozpakoch jej prebleslo hlavou, že krajčírka sa určite čuduje tomu, čo Portia hovorí.

Ale krajčírka okamžite pochopila, o čo Portii ide, prikývla a hodnotiacim pohľadom si znovu premera​la Phoebe zo všetkých strán. „No áno, milady, máte skutočne chutnú postavičku. Ako z Rubensovho ob​razu. Bude mi potešením obliecť vás."

„Tieto sa mi páčia." Olivia hnaná vrodenou zveda​vosťou sa zatúlala do skladu a vyšla z neho s oran​žovými hodvábnymi šatami olemovanými čiernou látkou. „Nie sú nádherné?" spýtala sa a s obdivom ich nadvihla.

„Tá farba by pristala skôr k vašim tmavým vla​som, slečna," poznamenala krajčírka, „ale pre lady Granvillovú sú trochu krikľavé."

„Naozaj?" spýtala sa Phoebe sklamane. „Sú veľ​mi odvážne. A ja chcem odvážne šaty," spomenula si na šok, ktorý nimi túžila dosiahnuť.

„Presne tak!" zvolala Portia a potichu zatlieskala.

Krajčírka sa pošúchala po brade. „Musia byť mod​ré," vyriekla rozhodne. „K vašim očiam sa najlepšie hodia modré. Mám jedny také. Šili sme ich do výbavy pre jednu nevestu, ale tej úbohej slečne zabili snú​benca pri Naseby." Rezko sa zvrtla a znovu sa roz​behla do zadnej miestnosti.

„Keby som si ich tak mohla kú-kúpiť!" Olivia si priložila šaty k telu a obzerala sa v zrkadle.

„Nepochybne ti pristanú, ale myslím si, že na za​čiatok Catovi postačí jedno prekvapenie," so smie​chom prehodila Portia.

„Ty chceš p-prekvapiť môjho otca?" Olivia sa po​maly odvrátila od zrkadla. „Preto si teraz Phoebe kupuje šaty namiesto toho, aby jej ich ušila Elien?"

„Správna dedukcia," odvetila Portia. „Muži potre​bujú, aby ich ženy niečím prekvapovali. Robí im to dobre."

Olivia si nevedela predstaviť prekvapeného otca. Vždy sa tak dokonale ovládal. Keby mu nebodaj, hro​zilo nejaké prekvapenie, okamžite by ho zmietol zo sveta.

„Vyskúšajte si tieto, lady Granvillová," povedala krajčírka, keď sa vrátila so šatami z tmavomodrého zamatu, ktoré sa žiarivo ligotali vo svetle olejovej lampy visiacej zo stropu.

„Ach!" vyrazila zo seba Phoebe v úžase a placho sa dotknúc šiat, pohladkala mäkkú látku.

Portia jej medzitým porozopínala staré barchetové šaty. Len čo sa zviezli na dlážku, Phoebe ich netrpez​livo odkopla nabok.

Krajčírka jej prevliekla nové šaty cez hlavu, zruč​ne ich na nej upravila a nariasila sukňu, spod ktorej vykúkala spodnička z modrého hodvábu.

„To je ono," navýsosť spokojne vyhlásila Portia. „Tomuto sa hovorí vzrušujúce šaty."

„Tu-tušila som, že vám ide o to," povedala Olivia s očividným uspokojením.

Phoebe vzrušene dýchajúc, zastala pred zr​kadlom. Prsia v hlbokom výstrihu, ktorý len tak-tak zakrýval bradavky, sa jej pri každom nádychu prud​ko zdvíhali a pri výdychu klesali. Tuho naškrobený golier, zdobený čipkou, ktorý jej siahal až po temeno hlavy, hĺbku výstrihu ešte viac zdôrazňoval. Šaty boli pod prsiami stiahnuté šnurovaním, vďaka kto​rému vynikli krivky jej bokov.

„Akoby som to ani nebola ja," zamrmlala. „Je to šokujúce. Mám pocit, že mi prsia už-už vyskočia z výstrihu."

„Toho sa nemusíte báť, milady," ubezpečovala ju krajčírka. „Ale potrebujú trocha upraviť, lebo ru​kávy i sukňa sú pridlhé. Do hodinky s tým budem hotová." Krajčírka mala na zápästí priviazaný van​kúšik, z ktorého vyťahovala špendlíky a opatrne ich zapichávala na miesta, kde to bolo potrebné.

„Koľko stoja?" spýtala sa Phoebe hlasom, v ktorom sa miešala obava s nefalšovanou radosťou. Pripada​la si ako ľahká žena. Cato bude určite zhrozený, no jednako ju vlastný obraz fascinoval. Možno vyzerá ako pobehlica, ale určite ako elegantná pobehlica. Nikdy si neuvedomovala, aké má pekné prsia a me​dzi nimi hlbokú priehlbinku. A hoci jej šaty boli na drieku trochu voľné, predsa v nich vyzerala oveľa štíhlejšia, než bola v skutočnosti. A práve to zvýranilo prsia a oblé boky.

„Desať guineí, pani," odvetila krajčírka, poklačiačky špendliac okraj spodničky.

„To znamená, že si môžeš kúpiť ešte jedny." skon​štatovala Portia vecne.

„To nie!" vykríkla Phoebe. „Ale ak tá úbohá snú​benica..." dodala vzápätí už miernejšie.

„Mám ešte jedny pekné šaty, milady." Krajčírka sa opäť stratila v zadnej miestnosti a o chvíľu priniesla vínovočervené hodvábne šaty. „Sú rovnako nádher​né ako tieto," rozplývala sa a nadvihla ich, aby si ich mladé zákazníčky mohli lepšie poprezerať. „Aj tieto vám môžem predať za desať guineí."

„Úžasná farba," zašepkala Phoebe.

„Určite ti pristanú," podotkla Portia.

Phoebe pozrela na Oliviu, ktorá si ju prezerala s neskrývaným obdivom.

„Čo si myslíš ty, Olivia?"

„Určite otca prekvapíš," odvetila Olivia. „V obidvoch šatách." Na chvíľu zaváhala. „Ale prečo ti o to ide?" spýtala sa opatrne. Mala neurčitý pocit, že sa za tým skrýva nejaké tajomstvo, o ktorom nič nevie.

Portia s Phoelse si vymenili veľavravné pohľady. „Keď sa vydáš, pochopíš to," zahundrala Portia.

„Ale ja sa nikdy nevydám," oponovala Olivia.

„Myslíš, Phoebe, že naša milá Olivia má nejaké šance vyhnúť sa tomu?" spýtala sa Portia a tajnostkársky sa uškrnula.

„Minimálne," odvetila Phoebe bez uvažovania. „Len sa pozri, čo sa prihodilo nám dvom."

„Mne sa to nikdy nestane," vzdorovité vyhlásila Olivia. „Môj otec by ma k tomu nikdy nenútil, Phoe​be. A keďže som presvedčená, že sa ani nikdy neza​milujem ako Portia, znamená to, že zostanem slobodná." Nahnevalo ju, že si ju priateľky doberajú.

Phoebe sa znovu s rešpektom zahľadela na svoj obraz do zrkadla. „Mám si ich skúsiť?" vydýchla.

„Kto neriskuje, nevyhrá," odvetila Portia. „Vyzera​jú skvele." Usmiala sa. „Akoby si to ani nebola ty. Teraz už len musíš vymyslieť nejaké ľúbostné hry."

„A-aké lúbostné h-hry?" nechápavo sa spýtala Olivia.

„Ty to nepotrebuješ vedieť, lebo sa nikdy nemieniš vydať," poznamenala Portia, umlčiac užasnutú pria​teľku.

Phoebe sa otočila chrbtom ku krajčírke a začala si rozopínať šaty. „Ani ja neviem, čo máš mysli." Keďže jej krajčírka vyzliekala róbu cez hlavu, jej hlas sa stratil pod hrubým zamatom. Potom si obliekla čer​vené šaty a s hlavou naklonenou nabok sa obzerala v zrkadle. S neskrývaným nadšením zhíkla a na oka​mih zabudla na ľúbostné hry, o ktorých hovorila Por​tia.

„Bože! Sú prekrásne! Neviem, ktoré sa mi páčia viac. Určite v nich nevyzerám ako pobehlica?"

„Práve naopak, sú veľmi elegantné," povedala Por​tia presvedčivo s istou dávkou taktu. „Poďme sa te​raz najesť do hostinca. Už som hladná ako vlk. Potom sa vrátime po šaty."

Phoebe si obliekla svoje staré šaty a s očividnou úľavou sa vrátila do reality. Portia s Oliviou sa zave​sili Phoebe popod pazuchu a vytiahli ju na ulicu, aby si to náhodou nerozmyslela a nerozhodla sa, že si nič nekúpi.

Synovia Rufusa Decatura sa prihnali ku Catovi, ktorý kráčal cez dvoranu. „Kde je Portia? Kam odiš​la?" kričali, navzájom sa prehlušujúc.

„Nemám potuchy. Kedy ste ju videli naposledy?" Skúmavo sa im prizeral, premýšľajúc so zhovievavým úsmevom na perách o tom, že aj napriek tomu, že sú ufúľaní, sú to chutní špunti.

„Pred sto rokmi!" vykríkol Luke. „Odišli s Phoebe a s Oliviou na koňoch a povedala, že sa skoro vrátia. Ale ešte tu nie sú."

„Na koňoch? Ony odišli na koňoch?" Phoebe, a dobrovoľne na koni? Cato nadvihol obočie. „Pove​dali, kam idú?"

Toby pokrútil hlavou. „Zabudli sme sa spýtať."

„Určite nešli ďaleko." Cato pozrel z okna vedľa vchodových dverí. Vonku sa už zmrákalo. „Idem do stajne prezvedieť sa, či niekomu nepovedali, kam idú." Nato sa pohol ku dverám s chlapcami v pätách, zatiaľ čo Juno vzrušene poskakovala pred ním.

„Aj my ideme," rozhodol Toby.

K stajni dorazili súčasne s malou skupinkou Jazd​cov. Cato si spokojne vydýchol, keď zbadal Decaturových ozbrojencov, ale čudoval sa, prečo mladé ženy nesprevádzal niekto z jeho posádky.

„Kde ste boli? Chlapci sa už o vás báli."

Otázku adresoval Phoebe, ktorá držala Portiu oko​lo pása. Keď Portia svižne zoskočila z koňa, Phoebe sa chytila hrušky sedla a zaúpela od hrôzy: „Nenechávaj ma tu, Portia! To zviera ma odnesie preč!"

„Nebuď smiešna!" zahriakol ju Cato. Natiahol k nej ruky a uvoľnil jej kŕčovito zovreté prsty. „Poď dolu."

Phoebe ho poslúchla. Skĺzla zo sedla a ocitla sa mu v náručí, až sa zapotácal a chvíľku trvalo, než nado​budol stratenú rovnováhu.

„Ďakujem, že ste ma zachytili," zamumlala.

„Nemal som na výber," zahundral, uvedomujúc si jej horúce ramená okolo krku a zrýchlený dych na líci.

Vďaka bezprostrednej blízkosti si Phoebe všimla vejáriky vrások okolo jeho očí, ktoré boli o poznanie bledšie než opálená pokožka. Zhlboka vdychovala vôňu kože zmiešanú s vôňou dymu.

„Chcela som si popozerať vaše tunajšie panstvo," vyhlásila Portia pohotovo namiesto priateľky. Jej hlas prehlušil vzrušený štekot Juno i nástojčivé výkriky chlapcov. „Vôbec to tu nepoznám. Vybrali sme sa, až keď prestalo pršať."

Ostatní mlčali.

Cato pustil Phoebe a vykročil ku dverám. „Ako dlho zostanete doma, pane?" zvolala za ním Phoebe.

Otočil sa a skúmavo sa na ňu zahľadel. „Keďže Basing House konečne kapituloval, budem teraz ne​jaký čas s Cromwellom na veliteľstve. Predpokladám, že nasledujúce týždne budem spávať doma."

Phoebe od radosti poskočilo srdce. Takže plánu, vymyslela Portia rozbehli a už jej nič nestojí v ceste.
„Musíš si niečo urobiť aj s vlasmi," rezolútne vyhlásila Portia o niekoľko hodín neskôr, zakrádajúc sa za Phoebe ako tiger, ktorý zacítil svoju korisť. „So zviazanými vlasmi vyzeráš príliš skromne a nevinne. Takýto účes sa nehodí k tvojim novým šatám,"

Phoebe uchopila obomi rukami svoje dlhé husté vlasy a na temene hlavy si ich stočila do uzla. „Čo povieš na toto?"

„To je ono!" zvolala Portia, prehrabávajúc sa v malej truhličke na bielizníku. „Dočerta, máš tu len sponky. Na zachytenie vlasov by si potrebovala neja​ké hrebene. K tým šatám by boli najlepšie striebor​né."

„Ja nejaké mám," ozvala sa Olivia. „Patrili mojej matke, ale ja ich nikdy nenosím. Idem ich pohľadať." „Dobre, choď už, káčatko."

Len čo sa za Oliviou zavreli dvere, Phoebe zamum​lala: „Bojím sa, Portia. Diana nikdy nenosila takéto odvážne šaty. Vždy bola veľmi elegantná."

Nakloniac hlavu nabok, Portia sa zamyslela. „Dia​na by takéto šaty ani nemohla nosiť," povedala na​pokon. „Pristanú jedine ženám s tvojou postavou."

Už tieto Portiine slová jej trochu zdvihli sebadôve​ru, no keď sa Olivia vrátila s dvomi striebornými hrebeňmi, ktoré zdobili drobné zafíry, jej obavy sa rozptýlili úplne.

„Celkom som zabudla, aké sú krásne," povedala Olivia. „Zvýraznia fa-farbu šiat, však?"

„Bude to dokonalé," nadšene pritakala Portia a zobrala hrebene. „Chceš, aby som ťa učesala?"

„Samozrejme. Ja sama by som to nezvládla. Čo ako sa snažím, účes mi nikdy nevydrží."

„Ani ja nie som ktovieaká odborníčka, ale skúsim to." Portia so sústredeným výrazom na tvári zapichla obidva hrebene do hrubého uzla. Potom poodstúpila od Phoebe a obzerala si svoje dielo. „Malo by to dr​žať."

Phoebe opatrne pokrútila hlavou. „Mám pocit, ako keby sa mi už-už išli uvolniť."

„Tak nehýb hlavou," navrhla Olivia.

„Nemôžem predsa celú večeru sedieť ako bábika z porcelánu. Musím sa hýbať aspoň pri jedení hoci neviem, či budem vôbec schopná niečo do seba do​stať," dodala. Od nervozity mala žalúdok úplne scvrknutý.

Portia upevnila Phoebine vlasy ešte niekoľkými sponkami. „Takto by to malo držať."

„Už b-by sme mali ísť do-dole," podotkla Olivia a zamierila ku dverám. „Je takmer šesť."

Hodiny odbili presne šesť, keď Cato vyšiel zo svo​jej pracovne. Prechádzajúc cez dvoranu, mimovoľne pozrel na schodište. V tom okamihu stuhol. Dolu schodmi schádzala Portia v šatách, Olivia a ešte niekto. Sprvoti mu napadlo, že je to asi nejaká zná​ma jeho ženy, no keď sa tej osobe lepšie prizrel, one​mel od úžasu.

„Phoebe? Si to ty?!" vyhŕkol ohromene a podišiel ku schodom.

Napriek tomu, že srdce jej bilo ako splašené a ko​lená sa jej podlamovali, Phoebe odvážne pokračova​la v chôdzi dolu schodmi. „Dúfam, že sme vás nenechali dlho čakať, pane."

„Phoebe?" zopakoval Cato omráčené.

Jeho manželka bola oblečená akosi nezvyčajne. Ešte na nej nič také nikdy nevidel... Nie, to nemôže byť pravda! Samozrejme, na kráľovskom dvore videl ženy vo vyzývavých róbach, ale aby tak bola obleče​ná jeho vlastná manželka!

Pobúrené fľochol na neter. Došlo mu, že v tom má prsty ona. Phoebe by si nikdy neobliekla niečo také provokatívne.

Skôr než sa stihol spamätať a čokoľvek povedať, vošiel do dvorany sluha s naloženým servírovacím stolíkom a zamieril do jedálne. Za ním z kuchyne vyšiel majordóm, manžel pani Bissetovej.

„Večera sa podáva, pane."

Catovi, ktorý nechcel robiť scény pred služobníctvom, nezostalo nič iné, než ovládnuť sa. „Ďakujem, Bisset." Podišiel ku dverám jedálne, otvoril ich a ne​chal Phoebe, Portiu a Oliviu vojsť.

Keď Phoebe prechádzala okolo neho, jej tmavo​modré zamatové šaty sa o neho zľahka obtreli. V roz​pakoch mu pohľad skĺzol do hlbokého jarčeka medzi jej prsiami.

Zatiaľ čo Olivia nervózne zakašľala do obrúska, Portia si pokojne sadla na svoje miesto. Ukradomky sledujúc otca, pokúšala sa uhádnuť, čo si myslí. Nebolo to jednoduché. Síce sa ovládal ako vždy, no predsa len keď odťahoval stoličku Phoebe na konci stola, v jeho tmavých očiach sa mihlo čosi ako hlbo​ký údiv. Potom si sadol na opačný koniec oproti nej.

Olivia si všimla, že Phoebine šaty na otca veľmi zapôsobili. Zatiaľ však nevedela, či sa mu páčia, ale​bo je nimi zdesený. Vrhla pohľad na Portiu, ktorá na ňu sprisahanecky žmurkla a úslužne ponúkla lordo​vi Granvillovi karafu s vínom. Portii bolo jasné, že spokojný výraz na strýkovej tvári je len kamennou maskou, pod ktorou sa snaží ukryť svoje rozpaky.

Šokujúca premena lady Granvillovej rovnako ako Cata ohromila aj služobníctvo.

„Môžeš ísť," povedal Cato Bissetovi. „Obslúžime sa sami."

Majordóm sa uklonil a pobral sa na odchod, vytlá​čajúc rukami z jedálne ostatných sluhov. Cato sa zahľadel na Phoebe ponad okraj čaše, neschopný odtrhnúť pohľad od zamatovej pokožky jej poprsia, na ktorú vrhalo svetlo sviečok červenkasté záblesky. Vysoký golier zvýrazňoval kontúry jej hrdla. Nariasené rukávy na šatách, ktoré boli stiahnuté pásikmi látky svetlejšej farby, končili tesne pod lakťami, strá​cajúcimi sa v troch vrstvách bielych volánov.

Dokonca aj držanie tela mala dnes akési iné. Se​dela vzpriamene ako svieca a všetko, čo na nej bolo pekné, hrdo vystavovala na obdiv.

Počas celej večere Phoebe cítila na sebe Catove oči.

Aj vo chvíľach, keď sa otočil k Portii alebo Olivii, jeho pohľad, z ktorého nezmizol náznak zamyslenia, ne​prestajne mieril na ňu. Veď práve to chcela - upútať na seba jeho pozornosť. A zdalo sa, že sa jej to poda​rilo.

Phoebe sa tak sústreďovala na to, aby nič nevyliala na svoje nové šaty, že si vôbec nevšimla, kedy sa jej začal uvoľňovať účes. Znenazdania len pocítila, ako sa jeden stočený prameň vymanil spod hrebeňa a skĺzol jej na šiju. Zmätene nadvihla ruku a pokúsi​la sa zatlačiť hrebeň späť do vlasov, no tie si, ako napokon vždy, robili, čo chceli. Čím viac sa pokúšala napraviť účes, tým viac sa jej pramene uvoľňovali z uzla.

V rozpakoch zodvihla svoju čašu. Keďže si z vína odpila príliš hltavo, rozkašľala sa a prskajúc do obrúska, v duchu preklínala svoju nešikovnosť, kto​rá nad ňou vždy zvíťazila.

Cato odložil obrúsok, odtisol stoličku a podišiel k opačnému koncu stola. Jemne jú pobúchal po chrbte, pokým sa neprestala dusiť a potom jej prilo​žil čašu k perám. „Napi sa. Ale pomalšie."

Phoebe, nahnevaná sama na seba, mu vytrhla čašu z ruky. Kašeľ ešte viac prispel k zničeniu jej účesu, takže teraz jej z rozpusteného uzla voľne vi​seli plavé pramene. Mala sto chutí kričať od zlosti.

„Seď pokojne," prikázal jej Cato nežným hlasom a uvoľnené pramene zručne zvinul do uzla, do kto​rého zapichol obidva strieborné hrebene. Pri pohľa​de na ne sa zrazu zamračil a prerušil úpravu účesu. Spomenul si, že patrili Nan. Olivia ich zrejme poži​čala Phoebe. Nan bývala vždy dokonale upravená.

Pri jeho dôverných dotykoch sa Phoebe v žilách rozprúdila krv. So zatajeným dychom čakala, kým Cato nedokončí svoje dielo a nesadne si na svoje miesto.

Keďže sa jej ešte nikdy takto nedotýkal, ich man​želský zväzok nebolo možné označiť za dôverný. Phoebe kradmo pozrela na Portiu, ktorá s rozmarné zdvihnutým obočím pokračovala v porciovaní loso​sa.

Cato netrpezlivo zazvonil, aby priniesli druhý chod. Nevedel sa dočkať, kedy s Phoebe zostane osa​mote. Chcel jej povedať, že šaty, ktoré má na sebe, sú nevkusné. Chcel počuť jej vysvetlenie, čo to má znamenať. A v neposlednom rade ho zaujímalo, za čo si ich kúpila. Na prvý pohľad bolo zrejmé, že zamat aj čipky, sú veľmi drahé. No okrem toho boli aj od​vážne a módne  a módne výstrelky mávali aj exklu​zívne ceny.

Oprúc sa o vyrezávanú stoličku, prstami nervóz​ne klopkal po vyleštenom stole z čerešňového dreva, zatiaľ čo sluhovia odpratávali taniere a servírovali pirohy plnené divinou, jablkový koláč, slivkový kom​pót a napokon položili na stôl tanier s hubovými tortičkami.

Jeho netrpezlivosť očividne rástla zo sekundy na sekundu, takže všetci si s úľavou vydýchli, keď na​pokon vstal.

„Ospravedlňte ma, ale mám ešte veľa práce." vy​hlásil. „Vy sa ale nedajte rušiť." Potom sa obrátil k svojej manželke. „Na slovíčko, Phoebe."

„Pravdaže, pane." Phoebe so zrumenenou tvárou náhlivo vstala.

Cato podišiel ku dverám a otvoriac ich, čakal, po​kým Phoebe nevyjde. „Myslím, že by sme mali ísť hore," zavrčal, keď prechádzala okolo neho.

Phoebe pochytil strach. Cato vyzeral ako prísny sudca pred procesom.

Siedma kapitola

Cato pokynul Phoebe rukou, aby šla hore schodmi prvá. Rozvážnym krokom vystupoval za ňou, no i ona zreteľne cítila netrpezlivosť, ktorú sa usiloval potlačiť. Keď ju chytil za ruku a na podeste schodiš​ťa ju nasmeroval na chodbu, ktorá viedla do východ​ného krídla, zachvela sa. Určite má v úmysle zaviesť ju do jeho spálne, kde sa ešte stále cítila ako hosť.

V okamihu, keď sa natiahol ponad ňu, aby im otvoril dvere, na líci pocítila jeho teplý dych. Len čo ich otvoril, po chrbte jej prebehli zimomriavky. Spál​ňu osvetľovalo len slabé svetlo sviec a ohňa v kozube. V šere miestnosti sa črtali na pozadí noč​nej oblohy ťažké závesy. Konca postele spod plachty vytŕčala rúčka ohrievadla. Čoskoro sa tu objaví ko​morná a odnesie ho.

Hľadela na známe veci v spálni ako v sne. Mala po​cit, že sa jej myseľ oddelila od jej fyzického tela.

Cato potichu zavrel dvere, obrátil sa k nim chrb​tom a v napätom tichu si zamračene premeriaval svoju ženu.

Phoebe, neuvedomujúc si vyzývavosť svojho po​stoja, založila si ruky vbok a rovnako mlčky hľadela na neho.

Cato prešiel pohľadom po krivke jej bokov pod nariasenými záhybmi šiat a zamyslene sa pošúchal po zátylku. Diabolské šaty...

„Nepáčia sa vám moje šaty, pane?" vyhŕkla, lebo už nevládala zniesť ťaživé ticho.

„Momentálne ma zaujíma, kde si ich kúpila a za čo," odvetil stroho. „Teda, aspoň dúfam, že si za ne zaplatila." Spýtavo nadvihol obočie.

Tento jeho ironický tón i gesto Phoebe nenávide​la. Radšej sa zmierila s jeho hnevom.

Cítila, že sa červená, čo tiež nenávidela. „Samo​zrejme, že som za ne zaplatila!" vyprskla urazene.

„A čím?" vyzvedal Cato. „Nikdy si si odo mňa ne​pýtala žiadne peniaze. O všetko, čo potrebuješ, sa predsa stará pani Bissetová. Okrem stužiek a sponiek, ktoré nosí podomový obchodník." Cato mrzuto thodil rukou. „Ak si potrebovala peniaze, mala si si ich vypýtať. Keďže si to neurobila, nečuduj sa, že som zvedavý." Jeho ironický tón sa zmenil na popudlivý.

„Nemohla som si od vás pýtať peniaze, pretože som nechcela, aby ste vedeli, na čo ich potrebujem," zamumlala Phoebe. „Malo to byt prekvapenie."

„Do pekla aj s tebou!" Cato si v rozpakoch prešiel rukou po vlasoch. „Prečo si ma chcela prekvapiť? Nemám rád prekvapenia."

„Och," zastenala Phoebe a ešte výraznejšie zrumenela. „Ľudia ich zvyčajne mávajú radi. Teda aspoň tie príjemné." 

„Odpovedz!"

„Nuž... nuž... mala som nejaké vlastné peniaze," odvetila. „Od otca." Hoci jej odpoveď bola smiešna, v niečom bola pravdivá.

Cato sa znova zamračil. Očividne jej neveril. Lord Carlton by ho predsa informoval o tom, keby dal svo​jej dcére nejaké finančné prostriedky. Vtom mu v mysli skrsla pravdepodobnejšia myšlienka.

„Dala ti ich Portia?" Nezniesol pomyslenie, že jeho žena prijala almužnu od Rufusa Decatura. Jeho tma​vé oči metali hromy-blesky a na spánkoch mu bolo vidno pulzovať krv.

Phoebe pokrútila rýchlo hlavou. „Nie to nie. Ver​te mi, pane."

„Nesnaž sa ma obalamutiť rozprávkami o veľkorysosti tvojho otca," vyštekol stroho. „Chcem počuť pravdu."

Phoebe už nemala inú možnosť, než vyrukovať s pravdou von. „Dala som do záložne matkine prste​ne."

Cato na ňu vyjavené zízal. „Ty si bola v záložni?"

„Áno, ale vo všetkej počestnosti," zašemotila, usi​lujúc sa o čo najpresvedčivejší tón. „Vybavila som to rýchlo a delikátne."

„Pane na nebi, Phoebe! To si si nemohla zavolať krajčírku?"

„Elien by ml takéto šaty nikdy neušila." Phoebe sa úprimne čudovala, že ju Cato nechápe. „Elien nemá ani potuchy o móde. A ja sa už nechcem obliekať ako vidiečanka."

„A prečo nie?" spýtal sa Cato. „Čo ťa to pochytilo?
Vieš, kto nosí takéto šaty? Kurtizány! To naozaj nemáš ani štipku hanby v tele?"

„Vari sa vám nepáčia?" Phoebe sa ako malé diev​čatko otáčala s rukami v bok, pričom sa jej sukňa na šatách elegantne vlnila a leskla vo svetle sviec.

Cato si mimovolne prešiel rukou po ústach. „Začí​najú sa mi páčiť." zašomral, no len čo to vyriekol, najradšej by svoje slová vzal späť.

Phoebe sa k nemu otočila s rozžiarenou tvárou. „Vedela som, že sa vám budú páčiť."

Cato musel uznať, že toto nevypočítateľné dievča mu zobralo vietor z plachiet. Nechýbalo veľa a takmer nahlas uznal, že jej pristanú a že v nich vyzerá nád​herne. Ale nedoprial jej ani ten najmenší prejav ob​divu, pretavený do úsmevu. Pri spomienke, že ich kúpila za založené matkine šperky, v ňom opäť vzky​pel hnev.

„Toto nie sú. Opakujem, nie sú vhodné šaty pre moju manželku," vyhlásil, pričom sa snažil, aby jeho hlas vyznel čo najodmeranejšie. „Absolútne sa neho​dia ku spôsobu života, ktorý vedieme na vidieku. Ne​musíš sa obliekať ako dvorná dáma." Nato sa zvrtol na opätku a podišiel ku dverám. „Mám ešte prácu. Musím poslať nejaké správy do hlavného štábu. Dnes pôjdem spať neskoro."

Phoebe meravo stála uprostred izby ešte dlho po tom, ako Cato odišiel. Ale aspoň si ju konečne vši​mol a začal ju vnímať ako ženu. Rozhnevalo ho to, ale to zrejme bola cena, ktorú musela zaplatiť.

„Cítim sa, akoby som spadla z mesiaca," posťažo​vala sa Phoebe svojej priateľke Meg nasledujúci deň, keď jej pomáhala zbierať materinu dúšku. „Cato si ma zaškatuľkoval podľa svojej predstavy, a nie je ochotný svoj názor zmeniť."

Zošpúliac pery, Meg prehodila: „Muži sú už raz takí. Namýšľajú si, že sa celý svet krúti len okolo nich."

Meg bola od Phoebe staršia o desať rokov. Táto vysoká, tmavovlasá žena mala pokožku tmavú ako zrnko kávy, čo bolo následkom nekonečných hodín strávených na slnku zberom liečivých bylín. Jej jas​né sivé oči lemovali vejáriky drobných vrások. Nič ju nedokázalo prekvapiť a nad vrtochmi ľudí sa len po​vznesené usmievala. Každému, kto zaklopal na jej dvere, rozdávala rady a lieky a Phoebe sa stala naj​lepšou dôverníčkou.

„Ale ako si s nimi poradiť?" spýtala sa, keď Meg mlčala.

Meg zvesila z háka nad ohňom kanvicu, z ktorej sa šírila omamná vôňa bylín. „Muž je vo svojej prapod​state najnešťastnejší tvor na zemi," začala. „V jeho tele sídli pôžitkárska prízemná duša, kvôli ktorej si nedovidí na špičku nosa, ale aspoň ho to chráni pred poznaním, čo všetko mu chýba k dokonalosti."

„To je od prírody trocha kruté, nemyslíš?" chichotajúc sa, nahlas uvažovala Phoebe. „To preto si sa nikdy nevydala?"

„Uhádla si," odvetila Meg so stoickym pokojom. „V tejto veci som zásadová. Žiadny muž mi predsa nebude diktovať, čo smiem a čo nesmiem robiť, len preto, že si namýšľa, že má na to právo. Muži, teda aspoň väčšina z nich, sú malicherní, zaťažení pred​sudkami, pudoví -"

„To stačí!" zahriakla ju Phoebe a na znak protestu rozhodila rukami. „Cato nie je taký."

„Že nie?" Meg na ňu nedôverčivo zagánila. „Má svoju skostnatelú predstavu o tom, ako sa má sprá​vať manželka, a tej sa nechce vzdať. Veď si to sama povedala."

Čierny kocúr s jedným uchom skočil Phoebe do lona a zamraučal. Poslušne zaborila prsty do jeho kožúška na chrbte a začala ho hladkať. Kocúr od vytrženia spokojne priadol a prehol chrbát, aby cítil škrabkajúce prsty.

„To je pravda," pripustila Phoebe napokon. „Ale on nie je obmedzený."

„Vari si myslíš, že by bol ochotný niečo sa naučiť?" vysmiala ju Meg. „Ak áno, potom je vskutku výnimoč​ný prípad. Môžeš vziať jed na to, že muži sú takí na​dutí a samoľúbi, že nikdy a na nič nezmenia názor. A prečo by aj mali? Všetko majú zariadené tak, aby to vyhovovalo im."

„Si zaujatá," vyčítavo skonštatovala Phoebe. Meg vždy otvorene dávala najavo svoj nelichotivý názor na mužov. Phoebe sa na ňu zvedavo zahľadela. „Ublížil ti niekedy nejaký muž?"

Meg pokrútila hlavou. „Nikdy som na to žiadnemu nedala príležitosť." Vstala a natiahla sa k polici nad ohňom, na ktorej sa sušili bylinky. Zobrala z nej nie​koľko byliniek, vhodila ich do kanvice a potom ich zamiešala.

Phoebe bezmyšlienkovite potiahla kocúrika za ucho. S Meg sa zoznámila hneď po príchode do Woodstocku, keď Cato kúpil panstvo, kde teraz žili. Všetci ju tu poznali ako pani Meg, ale o jej rodine ani pôvode nikto nič nevedel. Vďaka svojim liečiteľským schopnostiam a múdrosti si veľmi rýchlo získala vážnosť. Niektorí ľudia spôsob života ženy, ktorá pohŕda zvyklosťami a žije osamotene, nezávisle od muža, pokladali za výstredný. Našli sa aj takí, ktorí ju označovali za čarodejnicu, ale Meg sa im vysmia​la a pokojne pokračovala v rozdávaní rád a liečivých výťažkov.

Phoebe od prvej chvíle priam očarili jej vedomosti. Čoskoro sa z nej stala usilovná žiačka, ktorá hltala Megine často svojrázne životné múdrosti.

Phoebe zvedavo hľadela na Meg, uvažujúc nad tým, z čoho pramení jej antipatia voči mužom.

„Nikdy si nepocítila vášeň?" spýtala sa.

„Myslíš k mužovi? Nikdy!" Meg pokrútila hlavou. „Ale k žene áno," dodala, uškŕňajúc sa a znova pre​miešala obsah kanvice.

Ohromená Phoebe len nemo civela na priateľku a nedokázala sa zmôcť na slovo. „K žene?"

Meg sa usmiala. „Nie všetci ľudia sú rovnakí, milá Phoebe. O tom sme práve hovorili."

„To nie... ale..."

„Ale čo?" Megin úsmev sa zmenil na posmešok.

„Čo sa stalo? Kto je tá žena?"

„Nestalo sa nič zvláštne, iba podľahla. Vzdala sa pod nátlakom muža," povedala Meg a pohŕdavo sa uškrnula. „Libby sa vydala za jedného sedliaka a te​raz má okolo seba hŕbu uplakaných deciek."

„To mi je ľúto." Phoebe nevedela, čo iné by mala povedať.

Meg len mykla plecom. „Nebola to Libbina chyba. Len ťažko sa dá vzdorovať biču, ktorým sa oháňa sil​nejší."

„Ale ty by si sa nevzdala." „Nikdy!"

Na chvíľu zavládlo ticho, ktoré prerušilo hlasné klopanie na dvere. Phoebe sa pohniezdila. Čierny kocúr urazený zoskočil z jej lona na zem. Pri zosko​ku jej poškriabal vystrčenými pazúrikmi stehná.

Phoebe otvorila dvere, na čo do tmavej, zadymenej miestnosti prenikli žiarivé slnečné lúče.

Na prahu stál starec v teplom sedliackom odeve. Vyzeral ustarane. „Je Meg doma?" spýtal sa.

„Áno, poďte ďalej." Phoebe ustúpila, aby muž mo​hol vojsť dnu.

„Dobrý deň, starký," privítala ho Meg. „Ako sa má malý?"

„Práve kvôli nemu som prišiel." V rukách nervózne zvieral klobúk. „Ťažko dýcha. Myslím, že by ste sa naňho mali ísť pozrieť, Meg. Jeho matka si s ním už nevie rady."

„Hneď idem." Meg zobrala košík s bylinkami, kto​rý mala nachystaný pre prípad, že by ju niekto po​treboval. „Uvidíme sa neskôr." Rýchlo prešla okolo Phoebe a vykročila na lesný chodník. 

Muž musel pri​dať do kroku, aby jej stačil.

Phoebe zamkla chatrč a nechala pootvorené okno, aby sa kocúr mohol dostať dnu. Potom sa aj ona pobrala do dediny.

Keď prechádzala cez hlavnú ulicu, za normálnych okolností by si celkom isto všimla mladého muža, stojaceho pred otvorenými dverami hostinca U medveďa. Cudzinci, a najmä takíto vyparádení, boli v týchto končinách zvláštnosťou. Jej myseľ však za​mestnávalo znepokojujúce Megino priznanie.

Keď zabočila do uličky vedúcej popri cintoríne, Brian Morse sa pobral nazad do hostinca. „To bola lady Granvillová?" spýtal sa ponad plece.

„Áno, pane." Muž za pultom ani nemusel zdvihnúť pohľad od súdka, ktorý práve nabíjal. „Už som vám ju predsa ukázal."

Brian si zamyslene pošúchal bradu. Krčmár mu ju ukázal už pred hodinou, keď išla opačným sme​rom. Po celý ten čas netrpezlivo vyčkával, kedy sa bude vracať. Je to vôbec možné, aby táto neupra​vená, rozkysnutá kreatúra bola sestrou vznešenej Diany? Ako sa mohol Cato oženiť s takým odpudzu​júcim dievčaťom? Pýtal sa Brian v duchu sám seba.

Po krátkom uvažovaní však pochopil. Aj keď boh​vieako nevyzerala, dostala slušné veno a ako Carltonova dcéra mala aj skvelý rodokmeň. A Cata zaujíma iba to - majetok a potomok.

Brian sa hlboko zamyslel. Návšteva Woodstocku mala byť prieskumom, aby sa tu zorientoval a zistil, ako sa najľahšie dostane Catovi na kobylku. Napo​kon mu možno aj pomôže, že jeho nová žena nie je príťažlivá. Takto je aspoň väčší predpoklad, že bude hltať jeho komplimenty, aj keď vopred si tým nemô​že byť istý.

Keď sa mu však podarí dostať pod Catovu strechu, urobí všetko pre to, aby sa votrel do jej priazne. Ur​čite jej zalichotí, keď s ňou začne flirtovať. Výčitky svedomia spolu s náklonnosťou z nich urobia spojen​cov a potom už nebude problém manipulovať s ňou. Doposiaľ mu to vyšlo s každou ženou.

Vlastne s výnimkou Portie Worthovej. Pri spomien​ke na ňu mu mysľou prebleskol pocit poníženia a túžby po pomste.

„Pivo!" zvolal, obrátiac sa k výčapu. Zobral do ruky kožou potiahnutý korheľ a hltavo ho vyprázdnil. Po​tom hodil na pult mincu a prikázal, aby mu osedlali koňa. Vráti sa do Oxfordu, kde sa dôkladne pripraví na pobyt v dome svojho nevlastného otca.

  
Phoebe práve vystupovala po schodoch do sedliackeho domu, keď začula dupot kopýt a cinkanie kon​ského postroja. 

               Skupina jazdcov, klusajúcich po zamrznutej ceste do Oxfordu, bola neobvykle veľká. Na poslednom schode si sadla a zvedavo vyčkávala. Asi to bude vojsko Parlamentu, uvažovala. V údolí Temže sa vojenské posádky pohybovali veľmi čas​to.

Zrazu jej pozornosť upútala vlajka, vejúca vo vet​re. Nadskakovala nad živým plotom v jednotnom ryt​me jazdcom, ktorý ju niesol. Spoznala vlajku rodu Rothburyovcov. Rufus Decatur sa vracia po svoju ženu a deti.

Zabudnúc na všetky udalosti, ktoré sa odohrali toho dňa, Phoebe sa prikrčila, aby ju Rufus nezbadal. Grófa Rothburyho chcela privítať už v novej podobe, a nie ako sedliačka.

Utekajúc po poli, sa jej po zemi vliekol široký plášť. V okamihu, keď sa zachytil o tŕnistý krík, ozvalo sa nepríjemné chrapčanie trhanej látky, no ona si to nevšímala. Prebehla cez ovocný sad a ako vietor sa vrútila cez kuchyňu do domu.

Pani Bissetová na ňu vrhla pohoršený pohľad, keď trielila cez žehliareň, potom mykla plecom a vrátila sa k počítaniu posteľných plachiet. Lady Phoebe jé paňou domu, takže si môže robiť, čo chce.

V spálni si Phoebe vyzliekla šaty, hodila ich do kúta a napochytro si umyla tvár a ruky v lavóri s vodou. Aký mám asi náskok pred Rufusom? odha​dovala v duchu. Tou skratkou cez pole si skrátila cestu o dobrú míľu. Pár minút ušetrila aj tým, že do domu vošla zadným vchodom. Jazdcov určite chvíľu ešte zdrží zosadanie z koni. Usúdila, že na prezleče​nie jej stačí dvadsať minút.

Rázne otvorila skriňu a vybrala tmavočervené hodvábne šaty. Tieto Cato ešte nevidel. Rozhodla sa, že privíta hostí, ako sa na pani domu patrí. Nemala v úmysle upútať pozornosť Rufusa Decatura. On je spokojný, keď jeho žena nosí jazdecké nohavice, preto neočakávala, že by ho zaujala svojou hodváb​nou nádherou. Gróf z Rothbury nie je tým mužom, ktorého chce Phoebe dnes večer očariť.

Chvatne si pretiahla šaty cez hlavu a začala zápa​siť s háčikmi na chrbte. Vykrúcala sa pred zrkadlom a naťahovala ruky, aby na ne dočiahla. Napokon to zvládla.

Obzerajúc sa v zrkadle, mimovolne si napravila bohaté záhyby na sukni. Látka bola jemná a príjem​ná na dotyk. Vlasy si splietla do vrkoča, ktorý jej sia​hal až po driek. Skrútila ho a na temene hlavy vypla sponkami, dúfajúc, že dnes jej účes vydrží dlhšie než včera.

S pocitom uspokojenia sa prezerala v zrkadle od hlavy po päty. Napokon si pripla čipkoyý golier a keď sa ubezpečila, že jej sedí, ponáhlala sa ku dverám. Z dvorany k nej doliehali zvuky hlasného rozhovoru. Na podeste schodišťa zastala a čakala. Svoj príchod na scénu si chcela správne načasovať.

Cato Granville sa práve svižným krokom pobral v ústrety Rufusovi Decaturovi, ktorý zastal vo dve​rách. Muži boli rovnako vysokí a aj ich postavy boli takmer na nerozoznanie. Ale Rufusove červenkasté vlasy a brada, krátky kabátec s jazdeckými nohavi​cami rovnakej farby a kožené čižmy ostro kontrasto​vali s elegantným výzorom jej muža, ktorý bol oblečený do tmavého zamatového kabáta, ozdobené​ho bielym čipkovým golierom. Obaja boli rovnako zdržanliví a ani jeden z nich nedával najavo svoje city.

„Vitaj, Rothbury," pozdravil ho Cato, naťahujúc k nemu ruku.

Rufus si stiahol rukavicu a krátko si potriasol ruku s Catom. „Prišiel som ťa oslobodiť od mojej ro​diny, Granville. Prichádzam neskôr, ako som počítal. Som ti zaviazaný, že si to s nimi vydržal."

Cato so zdvorilým výrazom na tvári chcel namietnuť, že to je v poriadku, keď vtom ho prerušil divoký krik Luka a Tobyho, ktorí sa vrútili do dverí. „Počuli sme ťa... Vedeli sme, že si prišiel!" kričali jeden cez druhého a obaja sa vešali otcovi na kolená.

Rufus pohladil ich plavé hlávky a vzápätí jeho po​hľad s uspokojením spočinul na Portii, ktorá vyšla zo salóna s Alexom v náručí.

Nasledujúc svojich bratov, aj Eva naťahovala rúč​ky k otcovi. Ten ju láskyplne schytil a zodvihol do vzduchu, za čo ho dcérka odmenila šťastným smie​chom.

„Dobrý deň, líštička," prihovoril sa Rufus svojej žene. Usadiac si dcérku na bok, špičkou prsta si pri​tiahol Portiinu bradu k sebe a nežne ju pobozkal na pery. O chvíľu vtisol bozk aj na dcérkino líčko.

Cato sledoval zvítanie Rufusa a jeho rodinky s ne​skrývanou závisťou. Jeho dcérky ho nikdy nevítali s takou nespútanou radosťou, s akou vítali Rufusa jeho deti, a aj citové puto medzi ním a Portiou bolo priam hmatateľné.

„Dúfam, že zostaneš na noc," prívetivo sa ozval Cato, hoci si bol istý, že Decatur jeho pozvanie od​mietne.

„Ďakujem, Granville, ale vyrazíme ešte dnes," od​vetil Rufus. „Hneď ako sa zbalí táto moja tlupa."

Uprúc pohľad na Portiu, spýtavo nadvihol obočie. „O hodinu môžeme vyraziť," ubezpečila ho manželka. „Čakala som ťa skôr."

Rufus len mlčky prikývol.

„Lord Rothbury," znenazdania sa dvoranou rozľahol Phoebin hlas, „Vitajte u nás!"

„Phoebe!" vyrazil zo seba Rufus, prekvapene civiac na pani domu. „Lady Granvillová," opravil sa v po​mykove a úctivo sa jej uklonil.

Phoebe schádzala zo schodov so vztýčenou hlavou, upierajúc pohľad na Portiu, ktorá sa na ňu zoširoka usmievala. Aj Olivia jej nebadane pokynula hlavou na znak podpory a zvedavo sledovala otca v očakávaní jeho reakcie.

Cato sa pomaly otočil. Pri pohľade na Phoebe ne​veriacky zaklipkal očami a rukou si zakryl ústa. „Myslel som, že sa mi podarí presvedčiť lorda Rothburyho, aby u nás zostal aspoň do zajtra."

„Dúfam, že prijmete naše pozvanie," prívetivo pre​hovorila Phoebe a dôstojne prešla popri Catovi, aby privítala hosťa.

Ohromený Cato nespúšťal pohľad zo svojej ženy. Niektoré háčiky na šatách sa jej uvoľnili a niektoré boli nakrivo pozapínané.

Nenútene ju objal okolo pliec a zamrmlal: „Ospravedlň nás na chvíľu, Rothbury..." Vzápätí už s rukou ovinutou okolo manželkiných ramien odvádzal Pho​ebe do knižnice, skrývajúc vlastným telom pred zrak​mi prítomných jej napoly odhalený chrbát.

Phoebe sa pod jeho dotykom začala chvieť na ce​lom tele. Nemala potuchy, čo to znamená, ale nena​mietala. V pracovni ju chytil za plecia a obrátil si ju k sebe chrbtom.

„Prečo si nepožiadala komornú, aby ti pomohla s obliekaním?"

„Prečo? Stalo sa niečo?" Phoebe nakúkala ponad plece na svoj chrbát.

„Samozrejme, že sa stalo," odvetil, rozopínajúc jej šaty.

Phoebe zacítila, že hladký hodváb sa jej zošmykuje z tela. „Bože, vari som si ich zle zapla?"

Postaviac sa špičky, v snahe dovidieť si na chrbát, otáčala hlavu z jednej strany na druhú. „Pane bože!" zaúpela žalostne. „Musela by som mať ruky ako cho​botnica, aby som to zvládla sama."

„Práve na to máš komornú," podráždene podotkol.

„Ponáhľala som sa. Keď som sa vracala z dediny, videla som prichádzať lorda Rothburyho. Chcela som ho privítať, ako sa sluší a patrí na pani domu, a nie ako -"

„A nie ako sedliačka," dopovedal za ňu Cato po​smešne. „Pre Kristove rany, to si si už naozaj nemoh​la vybrať iné šaty? Tieto šaty sú rovnako nevhodné, ako tie zamatové."

„Sú elegantné," bránila sa Phoebe.

„Ale záleží na tom, kto ich má na sebe," vyprskol Cato podráždene. Keď správne pozapínal všetky há​čiky, položil jej ruky na boky, aby sa presvedčil, či na nejaký predsa len nezabudol.

Bolo to neuveriteľné, ale Phoebe cítila teplo jeho rúk aj cez látku, akoby bola nahá.

Než sa stihla spamätať, ju pustil. „Akým obleče​ním ma ešte prekvapíš?" spýtal sa a jeho hlas opäť prezrádzal hlbokú iróniu.

„Na viac šiat som už nemala peniaze," odvetila úprimne.

„Keď sme už pri tom," zahundral Cato a siahnúc do vrecka nohavíc, vybral z neho tri prstene. „Ak sa ešte raz vyberieš do záložne, trpko to oľutuješ."

„Vy ste ich vyplatili?"

„Samozrejme. Vari si si nemyslela, že dovolím ne​jakému úžerníkovi, aby mal v rukách môj majetok?"

„Myslela som, že sú moje," vyhŕkla Phoebe poti​chu. „Veď patrili mojej matke."

„Chcel som len povedať, že nikdy nepripustím, aby sa cudzí človek tešil z tvojho majetku," opravil sa Cato s kyslým výrazom na tvári a položil šperky na stolík. „Ak sa ešte raz o niečo také pokúsiš, definitív​ne o ne prídeš. Rozumieš?"

Nato opustil knižnicu. Phoebe zobrala prstene a skryla si ich do záňadria. Zdá sa, že vynaložená námaha priniesla svoje ovocie.

Rodina Rufusa Decatura bola pripravená na od​chod do hodiny, presne ako Portia sľúbila. Keďže grófka Rothburyová bola zvyknutá na vojenské ma​niere, dokázala skrotiť aj svoje deti.

Phoebe ju objala a do ucha jej zašepkala poslednú prosbu o radu.

„Ak mu nedokážeš povedať, čo od neho chceš," zašepkala Portia, „tak mu to ručne-stručne ukáž."

„Ale ako?" zašepkala Phoebe rovnako naliehavo ako predtým.

„Využi svoju fantáziu poetky," odvetila Portia so šibalskými olaníčkami v očiach.

„To sa ti ľahko povie." Phoebe ju ešte raz objala a potom poodstúpila, aby sa s Portiou mohla rozlú​čiť aj Olivia.

Ôsma kapitola

„Píšeš novú h-hru, Phoebe?" spýtala sa Olivia priateľky, keď odlepila pohľad od kníh, ktoré mala rozložené na stole v dámskom salóniku. Náhle si uvedomila, že Phoebe už dlho neprehovorila ani slov​ko, čo bolo u nej nezvyčajné.

Po odchode Rothburyovcov sa im obidvom dom zdal prázdny. Phoebe, ktorá nemala vo zvyku nečin​ne sedieť, už niekoľko hodín nepohnute sedela nad popísanými stránkami.

„Ako si ďaleko?" vyzvedala Olivia.

„Nepíšem hru, ale živý obraz," vysvetľovala Phoe​be, obhrýzajúc koniec brka.

„O čom to bu-bude?" Olivia zavrela Catulla rím​skeho lyrika, ale prst nechala zastrčený medzi stra​nami.

„Výjavy zo života Gloriany."

„Myslíš tým k-kráľovnú Alžbetu?"

„Hej." Phoebin hlas zrazu ožil. „Chcela by som ju uviesť na svätého Jána, ak to dovtedy stihnem do​končiť," dodala, neprítomné uprúc pohľad na riadky. „Vystupuje tam veľa osôb, ale najdôležitejšia bude kráľovná Alžbeta, jej milenec Róbert Dudley, gróf Laicesteru a škótska kráľovná Mária."

„Kto ich bude h-hrať?" Olivia vstala a podišla k oknu, kde na sedadle vo výklenku sedela Phoebe v pokrčených červených hodvábnych šatách, s noha​mi ledabolo prekríženými.

„No predsa my všetci. Menšie úlohy zahrajú slu​hovia a dedinčania. Chcem, aby ich bolo čo najviac. Aj deti z dediny a samozrejme, aj tvoje malé sestrič​ky. Dúfam, že takto ľudia prídu na iné myšlienky a aspoň na chvíľu ich prestane sužovať bieda, smrť a vojna. Ty budeš kráľovná Mária a -"

„To znamená, že p-prídem o hlavu?" prerušila ju Olivia a chytiac si tvár do dlaní, predstierala zdese​nie. „Odídem z javiska s hlavou p-pod pazuchou?"

„Nemyslím, že tam bude aj jej poprava. Bolo by zložité zinscenovať ju tak, aby vyznela presvedči​vo."

„A kto bu-bude hrať kráťovnú Alžbetu? Na tú úlo​hu by si sa hodila ty, nemyslíš?" Olivia si k nej pri​sadla a do rúk zobrala list pergamenu, popísaný čiernym atramentom. „Hoci Portia sa na ňu podobá viac - aspoň farbou vlasov..." Po krátkej odmlke, po​čas ktorej sa zahĺbila do textu, nadšene vyhŕkla: „Táto Máriina replika sa mi páči! Máš talent, Phoe​be."

Olivia sa už-už chystala predniesť verše, keď jej Phoebe vychmatla list z ruky. „Ešte to nie je hotové," zahundrala Phoebe. „Nie som s tým spokojná. Ne​dám ti to prečítať, skôr než to nedám celé dohromady."

Olivia sa vzdala, pretože vedela, že Phoebe nezná​ša nedôslednosť v práci. „Tak bu-budeš hrať Glorianu?" netrpezlivo zopakovala svoju otázku.

Phoebe pokrútila hlavou. „Nie. Bola by som všetkým len na smiech. Som príliš malá a bucľatá a ničím nevynikám. Kráľovná Alžbeta bola dôstojná a elegantná žena."

„Nikdy nebudeš elegantná, keď bu-budeš chodiť neupravená," poznamenala Olivia vážne.

„Vďaka za úprimnosť," zahundrala Phoebe skľú​čene. Oliviine slová ju veru nepovzbudili.

„Je to pravda," neochvejne trvala na svojom Oli​via. „Aj keď nie sú všetci ľu-ľudia rovnakí. Veď vieš, čo sa hovorí - čo je pre jedného med, pre druhého je jed."

„Tiež si to myslím," pritakala Phoebe a vzápätí si spomenula na rozhovor s Meg. „Počula si už niekedy o ženách, ktoré majú radšej ženy než mužov?"

„Myslíš Sapfó, tú starogrécku poetku z ostrova Lesbos?" spýtala sa Olivia vecne. „Aj keď Gréci boli po-povestní tým, že muži mali radšej mladíkov než ženy. Bola to súčasť ich kultúry." Vzala knihu zo stola a zápalisto pokračovala: „A samozrejme, láma​nia. Táto pasáž od Suetonia hovorí o malých ry​bách. Sú to vlastne malí chlapci, ktorých vycvičili tak, aby sa v bazéne panovníka Tiberia správali ako ryby." A začala prekladať nehanebné časti. „Verše Sapfó, ktoré sa zachovali, sú ešte vášnivejšie." Oli​via podišla k poličke s knihami. Vybrala z nej jednu a chvíľu v nej listovala. Potom sa vrátila k oknu. „Aha, pozri."

Phoebe v rozpakoch zízala na grécke písmo. „Ne​viem čítať toto písmo."

„Počkaj, preložím ti to. Píše, ako po nej stekajú pramienky potu a ako celá horí, keď je s milovanou ženou..."

„Ak to nie je hriešna žiadostivosť, tak potom ne​viem, čo to je." Otočiac hlavu nabok, Phoebe sa za​hľadela na dvor, po ktorom práve vykračoval Cato v jazdeckom oblečení ku stajni. Nedokázala od neho odtrhnúť pohľad.

Celá horí... Ach, áno, toto je ten najvýstižnejší opis toho, čo cíti v Catovej blízkosti.

Čo keby tak prehovorila Cata, aby stvárnil Róber​ta Dudleya? Napíše ľúbostné scény a do Catových úst vloží vášeň... A ona bude hrať Glorianu...

Zamyslene obhrýzala brko. Portiin nápad vymys​lieť nejakú hru začal nadobúdať jasnejšie kontúry.

„Dočerta!" zaklial Cato, poobzeral sa okolo seba a zhlboka vdýchol chladný vzduch.

Keď slnko zakryli mraky obťažkané snehom, mráz zachádzal až do kostí. Cato, ktorý mal dokonale vy​vinutý šiesty zmysel, vetril blížiace sa nebezpečen​stvo a aj Giles Crampton zvýšil ostražitosť.

Aj napriek tomu, že nepočuli ani hláska, Cato cí​til nebezpečenstvo.

„Vezmeme nohy na plecia?" navrhol Giles. Jeho slová síce odporovali povahe skúseného vojaka, ale boli len dvaja a na srsť koni začali navyše dopadať prvé snehové vločky.

„Hej," odvetil Cato stroho. Bodol koňa ostrohami, no bolo už neskoro. Spoza stromov sa vynoril jazdec​ký oddiel s trepotajúcou kráľovskou vlajkou. Jazdci sa rozostúpili po úzkom chodníku, aby im znemož​nili únik.

Catov kôň zaerdžal a vzoprel sa na zadné nohy, keď ho prudko zastavil uzdou. Zatial čo jednou ru​kou ho potľapkával po šiji, druhou vytasil meč z pošvy. V Gilesových rukách sa v okamihu zablysla mušketa. Kráľovskí vojaci s vytasenými mečmi a kopijami pokojne stáli bok po boku a Cato s Gilesom si ich mlčky premeriavali. Vo vzduchu viselo napätie.

Zrazu jeden z jazdcov vztýčil kopiju a v tom istom okamihu pomkol svojho koňa rovno oproti zástupu aj Cato. Vedľa neho cválal s bojovým pokrikom Giles. Po výstrele jeho muškety muž s kopijou spadol na chodník rovno pod kopytá Gilesovho koňa.

Catov meč švihal na všetky svetové strany. O pár minút skropila jeho nohavice i čižmy krv protivníkov. Jeden z jazdcov namieril kopiju na mohutný krk Catovho hnedáka. Cato však prudko trhol uzdou, na čo zviera hlasno zaerdžalo a kopija sklzla po jeho spote​nej koži na zem. Kôň sa vztýčil na zadných nohách a vykopnúc prednými kopytami, zasiahol útočníka, ktorý nestačil uhnúť.

Giles tentoraz zaútočil kopijou, ktorá zasiahla hr​dlo útočníka pokúšajúceho sa vystreliť z muškety. Jeho zbraň vystrelila, ale guľka vyletela do vzduchu.

Cato s Gilesom si s vypätím všetkých síl i vôle pre​sekali ústupovú cestu.

Teraz už husto snežilo. Hoci sa blížila jar, okolité kríky pokrývali ťažké snehové vločky v súvislej vrstve.

„Dobrá práca," zvolal Cato a v širokom úsmeve sa blysli jeho biele zuby. Aj jeho pobočník bol spokojný.

„Áno, pane. Šlo to celkom hladko," pritakal Giles spokojne. „Podľa označenia to bol kráľov osobný od​diel. Po tieto dni sú ozajstnou hrozbou, lebo hliadku​jú po celej ceste medzi naším štábom a mestom."

„Teraz aspoň budú mať dôvod na spytovanie sve​domia," podotkol Cato posmešne. Skloniac sa nad poranený krk svojho koňa, s uspokojením skonšta​toval: „Nie je to až také zlé."

„Keď sa vrátime domov, Ted ti to ošetrí," sľuboval koňovi Giles. „Dokáže hotové zázraky." Okraj klobú​ka si stiahol hlboko do tváre, aby si chránil oči pred bodajúcimi vločkami.

Zvyšok cesty obidvaja mlčali. V kútiku duše netúžili po ničom inom, len sa čo najskôr dostať z tejté nepríjemnej fujavice do tepla.

Bolo už takmer šesť hodín. Phoebe stála pri okne a neprítomné hľadela na tancujúce snehové vločky vznášajúce sa z oblohy na zem. Aj v čase mieru boli cesty príliš nebezpečné na večerné putovanie, a to aj s ozbrojeným sprievodom. A Cato sa dnes vybral iba s Gilesom.

„Pani Bissetová, nespomínal vám lord Granville, ako dlho sa zdrží?"

„Nie, lady Phoebe. Ale pochybujem, že sa vráti na večeru. Budete jesť v jedálni alebo v salóniku?"

Phoebe vrhla pohľad na veľké kyvadlové hodiny, každou pribúdajúcou sekundou sa jej zdalo, že sa kyvadlo pohybuje čoraz rýchlejšie. Ak Cato neprídei do šiestej, dnes večer sa už nevráti. A ak svoj zámer neuskutoční dnes, možno už na to nikdy nenaberie odvahu.

Vtom začula dupot podkov na chodníku vysypanom štrkom. Súčasne k jej ušiam doľahol prenikavý Gilesov hlas. Srdce jej poskočilo od radosti. Keď tu je Giles, musí tu byť aj Cato. S povzdychom úľavy si utrela spotené dlane do sukne.

„Večerať budeme v jedálni, pani Bissetová," vyslovila pokojne, ako keby nemala nervy napnuté ako struny.

Cato vošiel do dvorany s tvárou vyštípanou od zimy. Na kabáte mal súvislú vrstvu snehových vlo​čiek. „Prekliate počasie!" zahromžil, strhol si z hlavy klobúk a striasol z neho sneh. „Ráno ešte svietilo sln​ko, tak ako sa na blížiacu jar patrí, a teraz akoby sa všetci čerti ženili. Pani Bissetová, večeru začnite po​dávať o pol hodiny a prineste mi čašu vareného vína do pracovne. Premrzol som na kosť."

Zahľadel sa na Phoebe, ktorá mala na sebe šaty z červeného hodvábu. „Nie ste už s Oliviou príliš hlad​né? Počkáte ešte pol hodinky? Musím sa trochu zo​hriať."

„Máte zakrvavené čižmy aj nohavice," vyriekla Phoebe potichu. „Ste zranený, pane?" Dotkla sa jeho ruky a plná úzkosti sa mu zahľadela do očí. „To nie je moja krv," stroho odvetil Cato. „Kto je teda zranený?" Podišla ku dverám, akoby čakala, že sú za nimi ranení, ktorí potrebujú jej po​moc.

„Nebol čas predstaviť sa," zavrčal Cato posmešne. „Zostali ležať v priekope." „Ale -"

„Nepriniesol som ich, aby si ich ošetrila a starala sa o nich ako v prípade tých Cigánov. Zaútočili na nás v presile - ôsmi proti nám dvom. Moja drahá, vo vojne niet miesta pre milosrdenstvo." Pomädlil si ruky, čím naznačil, že rozhovor ukončil.

„Nešlo o Cigánov," namietla Phoebe. „Išlo iba o dve úbohé cigánske sirôtky, ktoré nemajú s vojnou nič spoločné."

„Možno máš pravdu," pripustil Cato. „Ale tie deti raz vyrastú a dospejú a môžu sa z nich stať vojaci."

Phoebe sa zamyslela. „Dobre teda, keď trocha podrastu," spustila so žiarivým úsmevom na perách, „môžu si sami zarábať na živobytie, aby nezaťažovali vašu pokladnicu. Idem po to varené víno, pane. Pri​nesiem vám ho do pracovne," pokračovala, aby mala posledné slovo.

Cata tak prekvapilo, že Phoebe po prvýkrát od so​báša prevzala na seba povinnosti manželky, že sa nezmohol na nič iné, len potichu zaďakoval.

„Bisset, oznámte Olivii, že dnes budeme večerať o niečo neskôr," prikázala Phoebe majordómovi, keď prechádzala okolo neho do kuchyne. „Je v salóne na poschodí."

Bisset s Catom len užasnuto sledovali Phoebino suverénne vystupovanie. Majordóm sa potom zvrtol a zamieril ku schodišťu.

Cato odložil vlhký kabát na lavicu pri dverách a vošiel do pracovne. Zohol sa nad oheň v kozube a zohrieval si ruky. Po chvíli sa obrátil a príjemnému teplu nastavil chrbát.

Vtom náhlivo vošla Phoebe so striebornou čašou

V ruke. „Dúfam, že vám bude chutiť, pane." Podala mu ho a graciózne sa uklonila.

„Ty si ho uvarila?" Vychutnávajúc horúci nápoj po dúškoch si z neho odpíjal.

„Nuž, nie celkom sama," priznala sa. „Nemám s tým skúsenosti, ale sledovala som pani Bissetovú ako to robí."

„Aha." Cato si znova odpil. „Dúfam, že nabudúce to už zvládneš sama."

„Tým si nie som taká istá," povedala Phoebe priamo. „Víno treba variť pomaly a po celý čas sa musí miešať, aby nevykypelo."

Cato s vážnou tvárou prikývol. Na jej úprimnosť bolo niečo dojímavé, čo ho priťahovalo. Zdalo sa mu, že úzkostlivo potláča vzrušenie. Jej oči i celá tvár žiarili oveľa viac než inokedy.

Phoebe chodila hore-dole po pracovni a naprávala veci, ktoré beztak boli na svojich miestach. Tu na rovnala perfektne vyrovnanú kôpku papierov, tam upravila vázu so sušenými kvetmi, či povytiahla knôt olejovej lampy.

„Číhali na vás, pane?"

„Zrejme. Na spiatočnej ceste zo štábu nás prepa​dol kráľovský oddiel."

„Prečo ste nemali ozbrojený sprievod?" spýtala sa.

„Nepokladal som to za potrebné," odvetil odmera​ne.

„Ja si myslím opak! Keby ste mali ochranu, ne​ocitli by ste sa v nebezpečenstve života."

„Počas vojny na ľudí číha nebezpečenstvo na kaž​dom kroku," namietol.

„Kedy sa to skončí?" vzdychla si Phoebe zamysle​ne. Uvedomila si, že celú mladosť prežila na pozadí bratovražednej občianskej vojny. Nikdy nepoznala obyčajné starosti či radosti života u Granvillovcov.

Cato iba smutne pokýval hlavou. „Kiež by som to vedel. Ale aj keď sa vojna skončí, uplynie veľa času, pokým v krajine zavládne skutočný mier."

„Ale kráľ nevyhrá?" spýtala sa napäto. Cato znovu pokrútil hlavou. „Nesmie," odvetil po chvíli. „Ale je otázne, či to bude Parlament, ktorý na pokon zvíťazí," zamumlal a odpil si poriadny dúšok horúceho vína.

Phoebe sa zamračila. „Tomu nerozumiem." „Aj tak to bude len Pyrrhovo víťazstvo," povzdychol si „Víťazstvo za cenu veľkých obetí."

Phoebe zaváhala. Zdalo ša, že tento rozhovor neprispieval k zlepšeniu jeho nálady a práve dnes večer chcela dosiahnuť pravý opak.

„Som rada, že ste prišli živý a zdravý," poznamenala v snahe zmeniť tému. „Pochybovala som o tom, či sa vám podarí dostať sa domov, keď som videla, čo sa vonku deje." Pristúpila ku kozubu, zobrala kutáč a horlivo začala naprávať polená v ohni.

„Opatrne! Hádam si len nechceš spáliť svoje drahé šaty!" zvolal Cato.

„Páčia sa vám. Myslím tie šaty?" Phoebe odhodila kutáč a vystrúc sa, zahľadela sa mu rovno do očí.

Cato sa na ňu spýtavo pozrel. „Prečo ich máš také pokrčené?"

„Och!" zastenala Phoebe a namrzene si prezerala dokrkvanú sukňu. „Asi preto, lebo som celé popolud​nie sedela s prekríženými nohami." Jej nevinné, úprimné vysvetlenie vyvolalo na Catovej tvári úsmev. Vyzerala ako strapaté kuriatko. A tie jej jasné modré oči, nádherne olemované hustými riasami!

„Môžem sa spýtať, prečo si tak sedela?"

„Písala som živý obraz. Nedokážem písať za sto​lom. Nemala by som inšpiráciu."

Cato na ňu uprene hľadel ponad okraj korbeľa. „O čom je ten tvoj živý obraz?"

Phoebe sa začervenala. Prečo sa na to pýta? Nikdy sa predsa o jej tvorbu nezaujímal.

„Je to hra o Gloriane," odvetila opatrne. „O kráľov​nej Alžbete," upresnila

„Áno, viem, komu hovoria básnici Gloriana. To je ťažká téma."

„Ale veľmi zaujímavá!" vyhŕkla a nedokázala skryť nadšenie, ktoré jej sršalo z očí. „Zdá sa, že si veľmi ctižiadostivá," podotkol Cato. „Nuž áno," pritakala Phoebe, pozorujúc ho spod privretých mihalníc. „Myslela som, že by ste v nej mohli hrať aj vy, pane."

Cato sa pobavene rozosmial. „Ale ja vôbec nemám čas na také pochabosti, moja milá."

„To viem," zahanbene súhlasila Phoebe. „Vlastne som s tým rátala. Pôjdem zavolať Oliviu na večeru."

Hodiny na rímse kozuba odbili deväť, keď Phoebe prestala chodiť z jedného konca spálne na druhý. Kedy už príde?

Zdalo sa jej, že uplynula celá večnosť, odkedy sa skončila večera. Komorná už dávno odniesla ohrivadlo a odložila prikrývku. Aj oheň v kozube dohorieval a na jeho rímse svietili len sviečky. Všetko bolo pripravené na nočný spánok. Chýbal už len Cato.

Phoebe najmenej po piaty raz premiestnila kreslo od kozuba a nakoniec ho otočila operadlom k oknu. Ona sama sa chystala ukryť za ťažkým zamatovým závesom. Cato nepôjde okolo neho, keď si pôjde ľahnúť. Vonku bola tma ako v rohu a ešte stále padal sneh, takže by nič nevidel, aj keby náhodou chcel vyzrieť von oknom.

Vrátila sa k posteli a presvedčila sa, či je záves dobre zatiahnutý, aby nikde nebola ani najmenšia štrbinka. Nikdy sa jej nedotkol, kým nepozhasínal sviečky a ľahol si do postele. Ale čo ak ho dnes v noci odhrnie? Skutočnosť, že to nikdy neurobil, nezname​ná, že by nemohol svoj zvyk zmeniť.

Poodhrnula záves, zohla vankúš a zakryla ho pri​krývkou. Nevyzeral síce ako ľudská postava, ale v tme môže pripomínať spiaceho človeka. Uvidí to, čo chce vidieť.

Kde toľko trčí?

Zvyčajne bol v spálni už pár minút po deviatej. Mimovoľne sa uškrnula. Predstavila si ho, ako príde a bude si myslieť, že ona leží v posteli. Nikdy ju ne​budil, vždy sa snažil splniť svoju manželskú povin​nosť, skôr než zaspala. A keď bolo po všetkom, vstal a odišiel do pracovne. Ráno vstával a odchádzal z domu oveľa skôr, než sa prebudila. Vlastne sa ani nedá povedať, že by sa niekedy milovali.
Je najvyšší čas zmeniť to.

Podišla ku dverám a trocha ich odchýlila. Chod​bu osvetľovalo len svetlo zo sviec upevnených v svietnikoch. Nikde nebolo počuť ani hláska. Sluho​via vstávali zavčasu ráno, preto chodievali spať, len čo odpratali riad a poumývali ho.

Phoebe sa po špičkách zakrádala ku schodišťu. Dvoranu ožarovalo len matné svetlo z veľkého kozu​ba. Zrazu začula, že sa niekde otvorili dvere. Určite na Catovej pracovni. Vzápätí zbadala mihotanie svetla zo svietnika smerom ku schodom.

Zvrtla sa a bežala naspäť do spálne. Vyzliekla si nočnú košeľu a nahá sa postavila za záves pri okne. Cez škáry na okennom ráme prenikal studený vzduch, a tak proti vlastnej vôli začala drkotať zuba​mi. Ako len môže byť zvodná s husacou kožou po ce​lom tele? Prečo nikdy nič nefunguje, tak ako by malo?

Nemala však už čas nič podniknúť, aj keď vedela, čo by mohla urobiť. Dvere na spálni sa otvorili a dnu vošiel Cato.

Phoebe sklopila zrak a zdesene si uvedomila, že jej spod závesu vytŕčajú bosé nohy. Horúčkovito sa usi​lovala ich skryť. Srdcejej bilo ako zvon. Bola si istá, že to Cato musí počuť.

Cato položil svietnik na stolík a rozhliadol sa po izbe. Záves na posteli bol ako vždy pevne zatiahnutý. S povzdychom si vyzul čižmy a starostlivo odložil do skrine každý kus odevu, ktorý si vyzliekol. Keď zostal už len v nohaviciach, sadol si do kresla a stiahol si ponožky.

Zrazu mu niečo zahalilo tvár. Zodvihol ruky k očiam, ktoré zakrýval kus jemného hodvábu. Čo to, dopekla...

Chcel vyskočiť, no vtom mu niečo kleslo do lona a prinútilo ho znova si sadnúť. Jeho ruky skĺzli po hebkej, studenej pokožke. Bolo to nahé ženské telo.

Chvíľu si myslel, že má halucinácie, alebo že za​spal a že to, čo sa deje, je len zvláštny sen z nadmer​nej únavy.

Náhle sa telo v jeho lone pohniezdilo a on si s úža​som uvedomil, že na hrudník sa mu tisnú pevné pr​sia. To nemôže byť sen. Siahol na látku na očiach a chcel ju strhnúť.

„Nie, prosím, nerob to," zašepkala mu Phoebe než​ne do ucha a chytila ho za zápästia, aby mu v tom zabránila. Jej žiadosť pramenila z jej plachosti. Sku​točnosť, že mu sedela na lone nahá, bola veľká trú​falosť, no ešte nebola pripravená na to, aby ju videl.

Cato zvesil ruky, bez komentára akceptujúc jej tykanie. Nevedel, čo to má znamenať, ale jeho telo okamžite zareagovalo na ženské telo, sediace v jeho lone. Zvedavosť, čo Phoebe vymyslí, ho prinútila podriadiť sa.

Zavrel oči pod jemným hodvábom a jeho ruky sa vydali na lákavú púť. „Prečo si taká studená?" spý​tal sa, zvierajúc v dlani jej pevný prsník.

„Čakala som ťa pri okne za závesom. Strašne tam fučí," zašepkala s ústami prisatými na jeho hrdle. Tak dlho túžila priložiť pery na pulzujúcu jamôčku na jeho hrdle!

„Ako to," zašomral Cato, „že ti to nenapadlo?" Cí​til, ako jej pod jeho dotykom tvrdne bradavka.

Phoebino lono zalial nádherný pocit. V nápore vzrušenia sa mu opäť zahniezdila v lone. Cato prilo​žil ruku na jej druhý prsník a jemne sa začal pohrá​vať s bradavkou. Mysľou mu prebleskla myšlienka, že zaviazané oči mu prebudili vnímavosť hmatu. Ešte nikdy sa jej takto nedotýkal, nikdy neskúmal jej telo ani pohľadom, ani rukami. Ovládol ho vzrušujúci pocit z objavenia niečoho nového. 

Na jeho zvedavé dotyky čakalo dosiaľ nedotknuté a nepoznané úze​mie. Toto zmyselné, citlivo reagujúce dievča, hniez-diace sa v jeho lone, ani trocha nepripomínalo ako struna napätú ženu, ktorá noc čo noc s nechuťou znášala manželské povinnosti.

Položil ruku na jej pevné brucho a zľahka ho po​hládzal. Potom sa snažil zasunúť prst do prekva​pujúco hlbokého pupka. Pokožku mala hebkú ako hodváb na jeho očiach.

Phoebe inštinktívne roztiahla nohy. Jej lonom sa začali valiť vlny rozkoše a kdesi hlboko vo svojom vnútri pocítila zvláštnu, bolestivú túžbu. Nevedela, odkiaľ vystreľuje a ani by ju nedokázala opísať, ale pod dotykmi Catových rúk bola čoraz intenzívnejšia.

„Rozviaž mi tú šatku," vyzval ju potichu. „Neviem, čo to má znamenať, ale hra na slepú babu sa skončila."

Phoebe ho okamžite poslúchla. Len čo jej prsty zašmátrali po uzlíku, šatka spadla, no jej ruky zosta​li na mieste. Prstami mu vošla do vlasov a opisovala nimi kruhy okolo jeho uší. Túžila spoznať každý kú​sok jeho tela, a tak nemohla vynechať ani vlasy, ani najmenší prúžok pokožky. Nežne mu prechádzala po obočí, vráskach na čele, žliabkoch okolo nosa a drob​nej jamke na brade.

Cato si oprel hlavu o kreslo a so zvesenými ruka​mi hľadel na ňu so záhadným úsmevom. Namiesto odpovede sa sklonila a pobozkala ho na obe viečka.

„Tak čo sa to tu deje?" spýtal sa už dôraznejšie. „A ne-" odmlčiac sa, zodvihol ukazovák. „Nesnaž sa mi nahovoriť, že ma chceš len prekvapiť."

„Iba som ťa chcela potešiť," odvetila smutne. „A nedokázala som vymyslieť nič lepšie. Prekáža ti to? Nie je ti to príjemné?"

„Ale áno, je to veľmi príjemné," ubezpečoval ju Cato. „Len hlupák by neprijal takýto dar, aj keď by nemal ani potuchy, prečo ho dostáva." Láskavo sa usmial, oboma rukami ju chytil za driek a pritiahol si ju bližšie k sebe. Potom opatrne vsunul ruku medzi jej nohy a snažil sa ich roztiahnuť.

„Myslím, že je najvyšší čas, aby som niečím pre​kvapil aj ja teba."

Phoebe vytreštila oči. Zrazu sa cítila taká bezmoc​ná, akoby odhalil najtajnejšie miesta jej duše. Strhla sa, akoby chcela odolať nátlaku jeho rúk.

Cato znova položil ruku na jej brucho a zľahka pohládzal hebkú pokožku. Druhou opäť našiel jej prsník a nežne sa začal pohrávať s bradavkou, krú​tiac ju medzi palcom a ukazovákom.

Znovu pocítila v lone slastné chvenie a sama roz​tiahla nohy, aby umožnila volný priechod jeho ruke, ktorá v okamihu našla to správne miesto.

Nežne sa dotýkal citlivého uzlíka jej ženskosti. Vlnila sa pod tlakom jeho prstov a v jej vedomí sa celý svet obmedzil len na jej rozhorúčené vlhké lono. Cato pohládzal zdurenú hrčku, až kým sa jej z hrude nevydral roztúžený ston. Chvejúc sa na celom tele, pevne pritiahla stehná k sebe.

Vzápätí do nej vnikol jeho prst a ľúbostná tortúra pokračovala.

Keď v nej Catove prsty vyvolali prvú sladkú vlnu extázy, ktorá zaplavila jej lono, vykríkla od prekvapenia. Pritláčajúc sa k nemu, nabádala jeho ruku, aby neprestávala vo vyvolávaní nepoznanej rozkoše.
               Zrazu ju zachvátilo niečo ohromujúce, na čo výkrikla a ešte viac sa jej zrýchlil dych.

Cato zvieral jej rozochvené telo a vyžíval sa v jeho horúčosti i vlhkosti.

Phoebino lono rytmicky pulzovalo v slastnom uvoľnení, no kdesi hlboko v ňom sa už opäť prebú​dzali plamienky túžby. 

Nenásytne sa perami pritís​kala k jeho ústam, potom prešla na bradu a svoju púť ukončila na jeho opálenom hrdle. Končekom ja​zyka kĺzala po tom pulzujúcom mieste a čoraz niž​šie, až našla bradavky na jeho hrudníku a prisala sa k nim. Chvíľu ich s pôžitkom oblizovala jazykom a zľahka ich pohryzkávala.

Načisto ju opantala pižmová vôňa jeho tela zmie​šaná s vôňou kože a levandule. Tak veľmi ho chce celého, celučkého. Pocítila tlak narastajúci v jeho nohaviciach a vyzývavo sa k nim pritláčala, zatiaľ čo jej pery sa neprestávali pohrávať s jeho bradavka​mi.

Cato vzdychol, odolávajúc neodbytnej sile túžby. Jeho tichý ston naplnil Phoebe pocitom hlbokého uspokojenia. Počúvala hlas svojho inštinktu a vo​pchala ruku medzi ich telá, snažiac sa rozopnúť opa​sok jeho nohavíc a dostať sa k jeho nahému telu.

Keď v dlani pocítila horúci a tvrdý prejav jeho mužnosti, zľahka prechádzala prstom po jeho vlhkej špičke. Cato ju chytil pod zadok a nadvihol, aby uvoľnil tlak vlastného lona, na čo Phoebe potichu vzdychla.

Cato si oprel hlavu o kreslo a šepkal slovka uspokojenia. Maznal sa s jej prsiami, zatiaľ čo ona sa pritláčala k nemu čoraz tesnejšie.

Phoebe sa nadvihla a hľadela mu rovno do očí. Zdalo sa, že inštinktívne vie, čo má robiť. Vzápätí zľahka dosadla na jeho lono.   

Cato jej zdvihol boky a vystrel nohy. Zmena jeho polohy v nej vyvolala nový pocit. Zastenala. Usmial sa, nadvihol nohy a svalnatými stehnami dorážal na jej žiadostivé lono.

Phoebe mu hľadela rovno do očí s neskrývaným potešením. Prechádzal jazykom po jej vztýčených bradavkách i jarčeku medzi prsníkmi. Pri vrcholiacej rozkoši Phoebe zaklonila hlavu dozadu a mala pocit, že sa rozletí na milión kúskov a rozplynie sa v neko​nečne.

Cato vykríkol od úľavy, keď ho pevne oboplo jej zamatové vnútro.

Phoebe sa sklonila a položila hlavu na jeho plece. Ich spotené telá si potrebovali oddýchnuť. Cato jej položil ruku na chrbát, akoby ju chcel utíšiť, a ona zatiaľ privrela oči. No trvalo to len chvíľu. Potom po​cítila jeho ruky, keď ju nadvihol, aby sa uvoľnil zo zovretia jej lona.

Pozrela mu do tmavých očí. Usmievali sa na ňu, no za úsmevom sa skrývala otázka.

„Myslím... myslím, že by si mi to mala vysvetliť," povedal. „Čo to malo znamenať, Phoebe?"

Phoebe sa z neho zošuchla a vstala. Váhavo mu hľadela do očí. Studený pot ju začal na pokožke chladiť. „Myslela som si aj Portia si myslela -"

„Portia!" zavrčal podráždene. „To som si mohol myslieť. Tá musí mať prsty vo všetkom."

„Musela som sa o tom s niekým pozhovárať!" vy​hŕkla. „Bolo mi jasné, že tak, ako to robíme, to nie je ono..." Bezradne rozhodila rukami. „Milovanie to určite nebolo. A ja sa chcem s tebou milovať. Neve​dela som, ako ti to povedať, tak som ti to ukázala."

Cato si ju premeriaval zamračeným pohľadom. Mal pocit, že sa mu celý svet obrátil naruby. Myslel si, že sa oženil s chladnou ženou, a zrazu je všetko celkom inak. Phoebe je plná vášne a žiadostivosti ako ženy, s ktorými trávil noci pre potešenie. Zdalo sa mu priam neuveriteľné, že nemá pred ním žiadne zábrany, aj keď v svadobnú noc bola ešte pannou. Zrazu nevedel, čo si má o nej myslieť. Dokonca ani nevedel, či sa mu to páči. Uvedomoval si, že je to od neho vrcholne nevďačné, no šok z poznania, že táto žena s dobrou výchovou môže byť až taká zmyselná, bol príliš veľký. 

Fľochnúc na ňu po očku, zbadal, že sa trasie. „Je ti zima. Choď do postele," zahundral. Keď roztiahol záves, pozrel na vyvýšeninu uprostred postele. „Čo je to?"

„Bála som sa, že by si sa mohol pozrieť na posteľ, skôr než sa vyzlečieš a keby si zistil, že tam nie som..." Pokrčila plecami.

Cato len pokrútil hlavou, odtisol skrútený vankúš a odhrnul prikrývky. „Ľahni si."

Phoebe vyliezla na posteľ a oprela sa o vankúše. Vysoký matrac sa preliačil pod jej malátnym telom a naškrobená plachta príjemne chladila jej rozpále​nú pokožku.

Sledovala Cata, ako sa otočil a vyzliekal si rozo​pnuté nohavice. Vpíjala sa doňho pohľadom, pričom ju razom opustil pocit neistoty. Pohľad na jeho mo​hutný svalnatý chrbát, na ktorom mu pri každom pohybe ihrali svaly, a na pekne klenutý zadok, ju fascinoval. 

Je taký odlišný od môjho, pomyslela si prekvapene. Mal na ňom pevné sedacie svaly a o od​tieň svetlejšiu pokožku než na hrudníku. Zrejme pre​to, že na slnku trávil viac času bez košele než bez nohavíc. Jeho dlhé, mocné stehná a svalnaté lýtka ju privádzali do pokušenia.

Keď sa k nej obrátil čelom a vykročil k posteli, nevedela sa nasýtiť pohľadu na jeho široký hrudník, na drobunké bradavky skryté v tmavých chĺpkoch, na úzky driek i štíhle boky. Nevdojak sa zahľadela na tenkú líniu chĺpkov, rozširujúcu sa od pupka nadol. Jeho v stave vzrušenia impozantná mužnosť teraz vyzerala malá a zraniteľná, ako malý pižik, schúlený v hniezde uvitom z kučeravých chĺpkov. Pri spomienke na to, koľko vzrušenia jej poskytol, sa zachvela.

„Prečo si sa so mnou nikdy nemiloval takto?" zaútočila nečakane.

Cato sa oprel rukou o stĺpik postele. „Nemyslel som, že by sa ti to páčilo," zamrmlal po chvíli.

„Ale prečo by sa nemalo?"

V rozpakoch sa pošúchal po krku. „Usúdil som to podľa mojich predchádzajúcich manželstiev. Manželky nebývajú bohvieako..." zmĺkol, hľadajúc vhod​né slová. „Ktovieako žiadostivé," dodal napokon. „Netušil som, že si iná."

„Je to neprípustné, keď manželka cíti túžbu?"

Cato sa zamyslel. „Neviem možno si výnimka, ktorá potvrdzuje pravidlo, Phoebe."

Phoebe nevedela, čo si má o tom myslieť. „A čo lás​ka?" spýtala sa neisto.

Cato sa odvrátil a sfúkol sviečky na rímse kozuba. „Láska nemá s takýmto zväzkom nič spoločné," vy​hlásil rezolútne a ľahol si k nej. Pod váhou jeho moc​ného tela sa matrac zhupol. Po chvíli váhania natiahol ruku a pritiahol si Phoebe k sebe. Potom zaboril prsty do jej vlasov a pritúlil si jej tvár k plecu.

Cato Granville, ja ťa naučím ľúbiť ma, prebleslo jej hlavou, než jej klesli viečka.

Deviata kapitola

Brian Morse sa blížil ku vchodu do Catovho sídla! Po oblohe plávali tmavosivé mračná a všade navôkol - okrem úzkeho chodníka vedúceho k domu, ktorý očistili vojaci - ležala hrubá vrstva snehu.

Prižmúrenými očami sa žahľadel na dom s oknami vsadenými v priečelí a na sedlovú, hrubou vrstvou snehu pokrytú strechu. Uvažoval, koľko asi Cato túto impozantnú tehlovú budovu musel zaplatiť. Určite to bola obrovská čiastka, ale o bohatstve markíza z Granvilla kolovali povesti.

Brian Morse bol presvedčený, že sa ho čoskoro zmocní.

Zoskočil z koňa, priviazal ho o zábradlie vedľa dverí a veľkým klopadlom zabúchal na dvere. Otvoril mi pekne oblečený majordómus, ktorého Brian nepoznal a nikdy doposiaľ ho ani len nevidel na hrade Granvillovcov. Lokaj si ho premeral ľahostajným po​hľadom.

„Lord Granville je doma?" spýtal sa Brian, obúchajúc čižmy o hranu schodu, aby z nich striasol sneh.

„Koho mám ohlásiť, pane?"

„Koho to sem čerti nesú, Bisset?" ozval sa Catov zlostný hlas spoza chrbta majordóma a vzápätí sa z prítmia dvorany vynorila jeho postava. Pri pohľadei na hosťa síce podozrievavo prižmúril oči, no tvárili sa prívetivo. „Brian! To je ale prekvapenie! Poď ďalej."

Bisset o krok ustúpil. Brian vošiel dnu a stiahol si rukavice. „Určite ste prekvapený," spustil ospravedl​ňujúcim tónom. „Verím však, že to pre vás nebude; nemilé prekvapenie, keď vám vysvetlím dôvod svojej návštevy." Po týchto slovách natiahol ruku k nevlast​nému otcovi, ktorý ňou krátko potriasol.

„Bisset, odveďte koňa pána Morsa do stajne. Ra​ňajkoval si?"

„Ešte nie, pane. Z Oxfordu som vyrazil na svitaní, aby som sa vyhol hliadkam. Vďaka tme a snehovej fujavici sa mi to podarilo."

Cato spýtavo nadvihol obočie. Musí to byť naozaj niečo dôležité, keď sa jeho nevlastný syn vybral takomto nečase na cestu sám, aj keď dobre ozbrojený. „Poď," vyzval ho Cato a rukou ukázal smerom tu pracovni na vzdialenom konci dvorany. „Bisset, prineste nám chlieb, mäso a pivo."

Na podeste schodišťa stála Olivia a so zatajeným dychom sledovala návštevníka.

„Kto je to?" zašepkala Phoebe za jej chrbtom. Sama nevedela, prečo šepká, ale v Oliviinom mera​vom postoji bolo niečo, čo v nej vzbudzovalo pocit ne​bezpečenstva.

„Sviniar," cez zuby precedila Olivia. „Kto?"

„Sviniar a f-frajer, čo si o sebe veľa myslí." Olivia zovrela pery a v očiach jej zahoreli plamienky nená​visti. „Brian Morse," dodala. „Ne-nevlastný syn môj​ho otca. Odporný, s-slizký had!"

Phoebe už niekoľkokrát počula tú senzačnú his​torku, ako sa Portii spolu s Oliviou pred dvomi rokmi podarilo zbaviť toho hada. Catov nevlastný syn bol podlý a zlomyseľne si uťahoval z Oliviinho zajakávania.

„Zaujímalo by ma, čo tu chce. Nie je náhodou prí​vržencom kráľa? Myslím, že Cato čosi také spomí​nal."

Olivia pokrčila plecami. „Mňa teda vôbec ne-neza-ujíma, čo chce. Som len zvedavá, ako dlho tu mieni zostať." Zvrtla sa a vybehla hore schodmi.

Phoebe chvíľu uvažovala a potom sa rozhodla zísť do dvorany. Zastanúc predo dverami do Catovej pra​covne, premýšľala, aký dôvod by si vymyslela, aby mohla vojsť dnu a zoznámiť sa s nevlastným synom svojho manžela. Cato jej povedal, že ho adoptoval, keď bol ešte malý chlapec a je možné, že sa po Cato​vej smrti stane jeho dedičom. Pri zmienke o Brianovi sa jej Cato vždy zdal znechutený. Musí zistiť prečo.

Zdvihla ruku a energicky zaklopala.

„Vojdite." Catov sýty hlas, tak ako vždy spôsobil, že jej okamžite na chrbte naskočih zimomriavky. Ešte ho od rána nevidela. Ako sa k nej bude správať po včerajšku?

Otvorila dvere a nakukla dnu. „Prepáčte, že vás vyrušujem, ale majordómus mi povedal, že máš hosťa. Prišla som sa spýtať, či mám nechať pripraviť izbu." Slová síce adresovala Catovi, no po celý čas upierala zvedavý pohľad na návštevníka.

„Poď ďalej," vyriekol Cato svojím obvyklým, odmeraným spôsobom. „Dovoľ, aby som ti predstavil Briana Morsa, svojho adoptívneho syna."

Phoebe vošla dnu a po Catovom škrobenom predstavení sa uklonila. V živote som nevidela nikoho tak čudne oblečeného, pomyslela si. Návštevníkov kab tec i plášť mali karmínovočervenú farbu a boli lemované striebornou čipkou. Jeho čipkový golier bol samý volán. Honosný karmínový klobúk, ktorý medzitým odložil na kreslo, zdobilo pávie pero.        
„Teší ma, lady Granvillová." Brian sa zdvorilo uklonil, pričom si ju skúmavo premeriaval pichľavými hnedými očkami. Teraz vyzerala celkom inak, ne keď ju videl naposledy neupravenú hnať sa cez dedinu. Musel uznať, že v elegantných modrých zama- tových šatách vyzerala oveľa príťažlivejšie. Uvedomil si, že mu na nej niečo nesedí, ale nevedel presne čo.

Zato Cato to vedel celkom presne. Čipkové volány, lemujúce pravý rukáv šiat, boli zastrčené v rukáve, namiesto toho, aby jej padali na zápästie. Zrejme sa obliekala v chvate a ruky len tak po pamäti strčila do rukávov. Uchopil jej pravú ruku a vytiahol volány z rukáva. „Sú celé pokrčené," prehodil vyčítavo. „Mala by si sa vyzliecť a..." Uprostred vety sa odml​čal, pretože v mysli sa mu znenazdania vynoril obraz Phoebinho nahého tela.

„A čo, pane?" spýtala sa ho Phoebe, nabádajúc ho, aby dokončil.

Cato zažmurkal, akoby tým chcel vypudiť vzrušu​júcu predstavu. „Prikáž komornej, aby ti to vyžehli​la," zakončil stroho.

„Áno, pane." Phoebe sa uklonila a ospravedlňujúco zamrmlala: „Bohužial, na to už nebude dosť času ideme predsa do kostola."

„Máme dosť času na..." Nevdojak skĺzol pohľadom na lákavé krivky Jej pŕs a potom sa znova zahľadel do usmievajúcej sa tváre. Akú nádhernú farbu majú jej oči, pomyslel si. „Choď už," vyhŕkol napokon. „Čoskoro budú zvoniť."

„Áno už idem," vyhlásila so žiarivým úsmevom a sebavedomým pohľadom. Napriek tomu ešte chví​ľu nepohnute stála, uvažujúc o tom, že Cato vo svo​jom tmavom zamatovom kabáte a čistej bielej košeli s čipkovým golierom vyzerá oveľa elegantnejšie než Brian vo svojom vyčačkanom odeve.

Cato podišiel ku dverám a vyzývavo ich otvoril.

„Dobre, idem," spamätajúc sa, zašomrala Phoe​be a vyšla von.

Cato ich s pocitom úľavy zavrel a obrátil sa k Brianovi. „Dokumenty, ktoré si priniesol, sú veľmi zaujimavé," skonštatoval a vzal zo stola zväzok per​gamenov. „Napríklad tento zoznam munície od oranžského kráľa. Ale..." Prehrabávajúc sa v nich, sa odmlčal. „Ak mám byť úprimný, neviem, či informá​cie obsiahnuté v týchto dokumentoch nestratili ak​tuálnosť. O munícii už vieme niekoľko týždňov."

„Myslel som si to," povedal Brian a váhavo sa po​usmial. „Ale nepredpokladám, že ste poznali presné čísla."

„To je pravda," súhlasil Cato s pohľadom upretým do dokumentov.

„Dúfam, že oceníte riziko, ktoré som podstúpil. Ak neuveríte tomu, že som prehodnotil svoj postoj ku kráľovi..." Brian sa nervózne zasmial a pokračoval: „Potom vám nebudem môcť prezradiť oveľa závažnej​šie informácie. Len sa trocha istím."

Cato sa zamyslene zahľadel na nevlastného syna. „Si opatrný ako vždy," zašomral. „Ty zrejme nikdy zbytočne neriskuješ."

Brian sa začervenal. „To má byť výčitka?"

Cato sa pošúchal po brade. „Nie. Pre mňa je to len dôkaz, že to so zmenou svojho postoja nemyslíš váž​ne," podotkol. „Snažím sa porozumieť tvojim myš​lienkovým pochodom. Predpokladám správne, že s nami nepôjdeš do kostola, však? Myslím, že nie je v tvojom záujme príliš sa ukazovať na verejnosti."

Brian nemal inú možnosť než súhlasiť. Jeho nevlastný otec bol naozaj bystrý muž.

„Dnes popoludní ťa vezmem do nášho štábu, kde budeš mať príležitosť predniesť všetko, čo vieš, pred najvyšším velením Parlamentu. Ide totiž o veci, o ktorých nemôžem rozhodnúť ja sám. Navyše som si istý, že budeš musieť odpovedať na množstvo otázok." Nato zamieril ku dverám, čím Brianovi naznačil, aby aj on opustil pracovňu. Potom ju zamkol a kľúč si strčil do vrecka.

„Predstavím ti pani Bissetovú. Postará sa o teba, kým sa vrátime z kostola."

Cato s Phoebe a Oliviou vyšli z kaštieľa práve vo chvíli, keď kostolné zvony začali zvolávať veriacich na rannú omšu.

Brian stál pri okne vo svojej izbe a zamyslene sle​doval Cata, ktorý kráčal za obomi ženami. Jeho plášť, povievajúci vo vetre, odhaľoval tmavý kabát a nohavice. Na hlave mal čierny klobúk bez akejkoľ​vek ozdoby a kožušinový golier vyhrnutý. Zrazu si uvedomil, že strohé oblečenie jeho nevlastného otca charakterizuje aj jeho povahu. Markíz Granville bol sebaistý a mocný muž, zvyknutý rozkazovať. S ne​vôľou musel pripustiť, že Cato nebude ľahká korisť.

Zrazu sa Phoebe pošmykla na zľadovatelom chod​níku. Cato pohotovo zareagoval a zavčasu ju zachy​til okolo drieku. Phoebe naňho pozrela so sileným úsmevom. Cato len pokrútil hlavou, napravil jej ba​ret, ktorý jej skĺzol pod veľkou kapucňou, a potom ju chytil popod pazuchu.

Zaujímavé, uvažoval Brian, keď si spomenul, ako Cato pred chvíľou naprával žene čipky na rukáve. Bol to neklamný prejav dôvernosti, čo bolo u neho neobvyklé. Zamračil sa a podoprel si bradu. Získať si Dianinu náklonnosť nebolo ťažké. Tá s nadšením prijímala darčeky a listy, ktoré jej posielal potajomky.

Jed je mocná zbraň, blyslo Brianovi hlavou. Môže ho podať mnohorakými spôsobmi bez toho, aby si to niekto všimol. Taký jed v dámskych rukavičkách. Napríklad by mohli byť z najjemnejšieho semišu, ozdobené čipkou a maličkými perličkami. Zakaž​dým, keď si ich žena navlečie, jed jej bude pomaly prenikať cez pokožku do krvi.

Mohol by použiť aj hodvábne pančuchy. Takýto darček poteší každú ženu. Rovnako účinné sú aj bonboniéry naplnené otrávenými cukríkmi.

Na Dianu mal dosť času. Umrela po ôsmich mesia​coch, odkedy začal na nej pracovať. Jed vyvolal kr​vácanie, ktoré nebolo u ženy v jej veku nezvyčajné, tak nevzbudilo u nikoho podozrenie. Z jej smrti predsa nikto nemal prospech. Iba on, ale to nikomu nenapadlo.

Brian sa v duchu usmial. Rafinovanosť, s akou zosnoval Dianinu vraždu, ho tešila rovnako ako sprá​va o jej smrti. Cato mu však hodil pod nohy ďalší balvan tým, že sa oženil s jej sestrou.

Nuž, tentoraz bude musieť byť o čosi tvrdší, ale určite mu to nespôsobí žiaden problém teraz, keď opäť prenikol pod Catovu strechu.

Všetci obyvatelia dediny - až na chorých - sa zababušení predierali cez vysoký sneh do kostola. Žiadna bohabojná duša by nevynechala nedeľnú omšu. Neurobil by to ani jeden z bohatých pánov - už len preto, aby sa o nich nehovorilo, že poddaným idú zlým príkladom.

Cirkevný zbor vo Woodstocku, podobne ako v ostatných dedinách po celej krajine, združoval pre​dovšetkým ženy, starcov a malé deti. Všetci muži schopní vojenskej služby boli nútení vstúpiť do ar​mády, a to bez ohľadu na ich postoj k bratovražednej vojne.

Granvillovcom, kráčajúcim po chodníku do kosto​la, sa všetky dedinské ženy a starci zdvorilo ukláňa​li na pozdrav a zdvíhali klobúky. Phoebe sa im prihovárala a oslovovala ich menami, ale nemala sa s nimi kedy pozhovárať, pretože Cato ju pevne držal
pod pazuchou a ťahal do kostola. Potom ju s rukou položenou na plece tlačil pred sebou do uličky.

Cato premýšľal o Brianovi Morsovi. Ktovie, aký je pravý dôvod jeho návštevy? Zmena jeho postoja voči kráľovi sa mu nezdala pravdepodobná. Nepáčilo sa mu, že sa opäť votrel pod jeho strechu, ale nemohol ho len tak bezdôvodne vyhodiť z domu. Nič sa nedá robiť, je jeho adoptívnym synom a dedičom. Bude musieť počkať, čo sa z toho vykľuje. Veď Brian určitej čoskoro odkryje karty...

Vtom vyrušil Cata z ponurých úvah zvučný vikárov hlas.

„Diablova ruka je dlhá a jeho služobníkov nájdetej všade. Moji drahí veriaci, diablovi služobníci sú aj medzi nami, dokonca aj v tejto chvíli. Aj tu, v našej dedine číha zlo, ktoré je predĺženou rukou Satanáša. Dopadlo na hlavy nevinných a slabých a našou povinnosťou je ho vyhnať."

Náhle vikár stíchol a s hroziacou rukou zodvihol pohľad k nebesiam, ako keby bol v tranze. „Ženy, vy ste ku tej stvore chodili so svojimi deťmi, keď ich niečo sužovalo. A aj vy samy ste vyhľadávali jej pomoc, pretože tá bosorka s ľudskou tvárou a s dušou diabla sa tvárila ako liečiteľka."

Phoebe sa v okamihu zmocnila zlá predtucha. Vždy sa obávala, že to raz prepukne. Meg svojím nezávislým spôsobom života provokovala. Vikár určite hovoril o nej. Na nikoho iného sa totiž jeho hromženie nehodilo. Už dávnejšie ju dedinčania nazvali čarodejnicou, ale bolo to skôr láskyplné prirovnanie než obvinenie. 

Po očku sa rozhliadala vôkol seba. Ľudia súhlasne prikyvovali a vzrušene ši čosi šepkali. S obavou vrhla pohľad na Cata, ktorý sedel vedľa nej v lavici vyhradenej pre Granvillovcov. 

Vikárove slová ho očividne zaujali.

Od včerajška, kedý videla Meg naposledy, sa muselo niečo stať. Zvyčajne sa vždy všetko dozvedela medzi prvými, ale tentoraz ju fujavica pripravila i o horúcu novinku, pretože ani služobníctvo - jeden z jej prameňov klebiet - pokiaľ to nebolo nevyhnútné, nechodilo do dediny.

 
 Meg by mala chodiť do kostola, pomyslela si Phoe​be. Predsa ju upozorňovala, že dedinčania podo​zrievajú a nedôverujú tomu, kto sa nepodriadi nepísaným zákon. No ona tvrdohlavo čelila všetkým zaužívaným zvykom. Preto aj jej neprítomnosť v chráme Božom vyvolávala vlnu obvinení na jej ad​resu.

Vikárove výpady začali Cata pomaly, ale isto poburovať. Kázne chrliace oheň a síru sa stávali čoraz populárnejšie, najmä potom, ako sa mohutne rozší​rilo puritánstvo, kritizujúce nemorálnosť života prívr​žencov kráľa, ktoré rozvášňovalo fanatikov. Neviedlo to k ničomu dobrému, skôr naopak. Ľudia si ešte viac ubližovali.

„Zostaň tu s Oliviou. Vonku je zima a ja sa ešte idem pozhovárať s vikárom," povedal Cato po skon​čení omše Phoebe.

Phoebe strčila ruky v rukaviciach hlboko do vre​ciek na kabáte, aby si udržala aspoň tú trochu tepla. Mala v úmysle ísť za Meg, ale musí to odložiť na ne​skôr.

„Dnu je rovnaká zima ako vonku," namietla Olivia. Mala pravdu. Dva malé koše so žeravým uhlím, umiestnené v hlavnej lodi kostola, nedokázali zvíťa​ziť nad mrazivým vlhkom. Vzápätí zmeniac tému, dodala: „Tá kázeň bola p-príšerná."

„Vikár určite hovoril o Meg," vzdychla Phoebe.

„Myslíš? Ale veď ona nikdy nikomu neublížila!"

„Musel hovoriť jedine o nej. Nikto taký ako ona v dedine nežije. Dnes popoludní za ňou skočím. Pôj​deš so mnou?"

„Samozrejme." Olivia často chodievala s Phoebe za bylinkárkou, ale napriek tomu, že ňou bola očarená, vždy bola tak trochu v strehu.

„Poďte!" zvolal Cato odo dverí. V jeho hlase rezo​novala netrpezlivosť, a tak sa poponáhľali za ním. Na tvári mal vážny výraz, pery pevne zovreté.

„O čom ste sa rozprávali s vikárom?" priamo sa ho spýtala Phoebe.

„Kráčaj opatrne," odvrkol Cato stroho namiesto odpovede. „Chceš sa znova pošmyknúť?"

„Prečo ste za ním boli?" vyzvedala Phoebe, opatr​ne vykračujúc po klzkom chodníku.

„Neznášam tie reči plné pekelného ohňa a síry. A keď niekto využíva svoju moc a postavenie len na to, aby poburoval ľudí... Preboha, Phoebe!" Zdrapil ju za ruku v okamihu, keď sa ocitla po kolená v záveji.

„Ach!" zaúpela, namosúrené sa vyhrabávajúc zo snehu. Nabral sa jej do čižiem a spodok kabáta aj šiat mala celé zasnežené. „Nezbadala som ho."

„Prečo sa nepozeráš, kadiaľ kráčaš?" zavrčal Cato.

„Nemusíte sa na mňa hnevať len preto, že vás popudil vikár," odvrkla Phoebe. Mrzuto sa zahľadela na premočené čižmy. „Dosť som sa potrestala sama."

„Si ty ale nemehlo! Asi by som ťa mal domov od​niesť na rukách."

„Ďakujem za ochotu," odvetila Phoebe. „Zrejme si neuvedomujete, aká som ťažká." Nahnevane vykro​čila po chodníku, ignorujúc bolesť v nohách premo​čených od snehu.

Cato v okamihu zabudol na nepríjemnosť s viká​rom. Dobehol ju a uchopiac ju za driek, prehodil si ju cez plece. „Trochu si ma podcenila," povedal vese​lo a povzbudzujúce ju potľapkal po zadku. „Len sa netráp. O chvíľu budeme v teple a suchu."

„Nemôžete ma niesť cez celú dedinu ani vrece ze​miakov!" zúfalo namietla.

„Čoho sa bojíš? Nikto si nebude myslieť nič zlé, veď si moja manželka," upokojoval ju. „Beztak sa všetci ponáhľajú domov, aby sa čím skôr zohriali a zasadli k nedeľňajšiemu obedu."

Olivia, kráčajúca za nimi, ich s údivom sledovala. Ešte nikdy nevidela otca urobiť niečo také samopašné. Zrejme to spravil len preto, aby Phoebe nespadla do ďalšieho záveja, pomyslela si, náhlivo kráčajúc za nimi v otcových stopách.

Pri dverách kaštieľa Cato zložil Phoebe na zem. Teraz už musia ísť všetky žarty bokom, lady Granvil​lová sa nesmie ukázať pred služobníctvom v takejto pozícii.

„Bože!" s úľavou zastonala Phoebe, keď sa koneč​ne zbavila premočených čižiem. „Zmrzla som na cen​cúľ." Vkĺzla do dverí, ktoré práve otvoril Bisset. „Vďaka za dopravu, pane," zvolala so šibalským po​hľadom ponad plece.

Cato si vystrel chrbát, pokrútil hlavou a sťahujúc si z prstov rukavice, obrátil sa k majordómovi. „Pri​nes mi do pracovne karafu s madeirským vínom. Brian... Dúfam, že máš všetko, čo potrebuješ," pri​hovoril sa nevlastnému synovi, ktorý práve schádzal dolu schodmi. „Prepáčiš mi, ak sa ti dopoludnia ne​budem venovať? Musím ešte pripraviť nejaké doku​menty a prichystať sa na cestu do hlavného štábu."

„Isteže, pane," odvetil Brian, pričom sa letmo uklonil zmeravenej Olivii. „Moja malá sestrička, ty si ale vyrástla, odkedy som ťa videl naposledy." V pro​tiklade s pochvalnými slovami si ju premeriaval s posmešnym úsmevom na perách.

„Dúfam, že tu vo Woodstocku sa ti ne-neprihodí nič podobné ako v Yorkshire," odvetila Olivia hlasom sladkým ako med. „Muselo to byť ve-veľmi nepríjem​né. Čo to bolo? Blchy alebo v-vši? Už si nespomí​nam."

Brianove líca zaliala bordová červeň. Cato, ktorý bol práve na odchode z dvorany, nezačul Oliviine posmešné slová.

„Pamätám si len, že si zjedol niečo, čo ti príliš ne​sadlo," pokračovala Olivia. „Dú-dúfam, že tu sa to nestane."

Brianove ústa sa zachveli od zlosti. Línia jeho obo​čia sa razom zmenila na pohŕdavý otáznik. „Hovoríš v hádankách, sestrička. Je mi ľúto, že si sa ešte stá​le nezbavila toho odporného koktania, kvôli ktorému ťa pokladajú za hlupaňu. Čudujem sa, kde vôbec berieš odvahu otvoriť ústa. Mala by si na sebe trochu popracovať, inak o teba nikto ani len nezakopne."

Olivie sa zmocnil starý známy pocit pobúrenia a v žalúdku pocítila nepríjemné chvenie. Brian sa vôbec nezmenil. Odkedy si ho pamätala, bol stále rovnako odporný.

Brian s posmešným úškľabkom sledoval výraz Oliviinej tváre, prezrádzajúci duševné pohnutie. „Si hlupaňa," precedil pomedzi zuby. „Ale aspoň je s tebou zábava."

Olivia pevne zovrela v dlani prstenec spletenýth vlasov. Portia odohnala strach tohto démona raz a navždy. Teraz už dokázala čeliť Brianovým posmeškom.

„Prepáč, ale idem si vyzliecť plášť," povedala bez najmenšieho zadrhnutia, ale stálo ju to veľa námahy. A pokynúc mu hlavou, otočila sa ku schodišťu.

Spokojná sama so sebou sa náhlila do Phoebinej a otcovej spálne.

Phoebe sedela na peľasti postele s nohami natiah​nutými ku kozubu, aby si zohriala skrehnuté prsty. „Premrzla som na kosť," posťažovala sa Olivii, keď vošla dnu.

„Prepánajána, vyzerajú ako nohy mŕtvoly," zdese​ne skonštatovala Olivia, ohromene civiac na Phoebi​ne nohy. Klesla na posteľ vedľa nej. „Vyzeralo to smiešne, k-keď ťa otec niesol prevesenú cez plece," podotkla v snahe rozptýliť priateľku.

„Bola som celá premočená," odvetila Phoebe so zapýrenými lícami.

„Ešte nikdy som ho takého nevidela," pokračovala Olivia. „Obvykle nebýva taký spontánny. Zrejme na neho zapôsobili tie tvoje p-prekvapenia."

„Ako to myslíš?" Phoebe skĺzla z postele a zamieri​la k bielizníku, z ktorého vybrala čisté pančuchy.

Olivia sa zamyslela. „Nuž, mám pocit, že te-teraz sa akosi častejšie smeje," odvetila napokon. „Počas manželstva s Dianou sa toľko nesmial. Je oveľa bez​prostrednejší, a to sa mi páči," pokračovala. „Doteraz , som ho vídavala len vážneho, ale zdá sa, že tie časy pominuli."

„Naozaj?" Phoebe zmeravela s napoly natiahnutou pančuchou. „Naozaj si to myslíš?"

„Hej," prikývla Olivia. „Nevšimla si si, a-ako mu žiaria oči?"

„Vlastne áno." V duchu sa spokojne usmiala.

„Idem sa pre-prezliecť aj ja." Olivia vyskočila na rovné nohy. „A potom p-pôjdeme za Meg." Práve v okamihu, keď podišla ku dverám, otvoril ich Cato.

Uklonila sa; „Už odchádza, len sme sa s Phoebe trocha zarozprávali."

Cato bezmyšlienkovite prikývol. Momentálne mal myseľ príliš zaneprázdnenú inými vecami. Len čo Olivia vyšla z izby, zatvoril dvere. „Čo tvoje nohy?"

„Už je to lepšie," zašemotila, naťahujúc si druhú pančuchu.

Cato ju úkosom pozoroval. Na celom tom rituáli bolo niečo zmyselné. Tesne nad kolenami si ich prip​la k podväzkom a potom sa naňho vyľakane pozrela, ako keby si až teraz uvedomila jeho prítomnosť. Za​hryzla si do pery, ale jej oči sa usmievali. Vyžarovala z nich ostýchavosť, zmiešaná s výzvou.

„Prikázal som, aby obed podávali presne na polud​nie," povedal Cato a pomaly si začal rozopínať kabát. „Hneď po obede musím odísť do hlavného štábu."

„Vrátite sa ešte dnes, pane?" Phoebe zostala sedieť na posteli so sukňou vyhrnutou nad kolenami.

Tie sú ale pekne zaoblené! Catove prsty skĺzli na opasok na zamatových nohaviciach; „Dnes v noci možno nebudem spať doma," povedal. Čo ak bola minulá noc len snom? Iba klamom? pýtal sa v du​chu. Znenazdania ho pochytila chuť overiť si to. „Poď ku mne," vyzval ju a pokýval na ňu ukazovákom.

Phoebe skĺzla z postele a zamatová sukňa sa jej zošuchla až na členky. Pomaly kráčala k nemu s oča​mi rozžiarenými ako letná obloha.

Desiata kapitola

Cato pokojne stál a ani sa nepokúsil dotknúť sa Phoebe. Bol zvedavý, čo urobí.

Phoebe naňho zmätene pozerala, pretože ju pre​kvapil svojím pokojom. Chvíľu váhala, no zrazu sa jej ruky vedené tajomnou silou zdvihli a zastali na ráz​porku jeho nohavíc. Potom sa zľahka posunuli nižšie na vypuklinu, ktorá bola pod hrubým tmavým zama​tom čoraz zreteľnejšia. Hľadela Catovi rovno do očí a jeho pohľad v nej vyvolával vzrušujúcu búrku ci​tov, ktorá túžobne rozochvievala jej lono.

Sklopila oči a mučivo pomaly, gombík za gombí​kom, mu rozopínala nohavice. Jednou rukou vkĺzla do otvoru, druhou objala pevné, svalnaté obliny jeho, zadku a zovrela ich. Jej ruky postupovali nezávisle od jej vôle i rozumu. Z blízkosti jeho tela, ktorého sa tak odvážne dotýkala, sa jej prudko zrýchlil dych. V jedi-nom okamihu mu stiahla nohavice i spodky a v rov​nakom okamihu klesla na kolená.

Z jemných prstencov chĺpkov sa v plnej kráse vztý​čil neklamný znak jeho vzrušenia.

Phoebe ho objala okolo bokov a tvár si oprela o jeho ploché brucho. Vdychujúc zmyselnú vôňu jeho tela, zmocňovala sa jej čoraz nástojčivejšia túž​ba. Končekom jazyka prešla po tmavej páperovej húštine, tiahnúcej sa od jeho pupka nadol, a pritom vychutnávala chuť jeho tela. Jednu ruku zošuchla z jeho boka a začala pohládzať jemnučkú pokožku.

S bolestnou ostrosťou vnímala, ako v ňom pulzuje život. V nápore túžby skúmavo oblizla drobné kva​pôčky, ktoré chutili ako slaná morská voda. Zhlboka sa nadýchla a perami zovrela hrdo vztýčený symbol jeho mužnosti, pričom jej prsty naďalej pokračovali v nežnom, dráždivom tanci.

Cato stál ako omráčený. Niečo podobné prežíval len pri ženách, pre ktoré bola telesná rozkoš prostriedkom obživy. No Phoebe ho očarúvala spoly skúsenými, spoly neistými dotykmi, pri ktorých pri​chádzal o rozum. Táto kombinácia nevinnosti a živo​číšnej pudovosti ho privádzala do stavu najvyššej blažeností. Rozžiareným pohľadom modrých očí naňho hľadela zbožne ako na modlu. Blčiace líca a otvorené ústa ho neodolateľne pozývali do raja.

Cato cítil blížiace sa vyvrcholenie, a tak ju prudko od seba odtisol. „Chcem, aby si to precítila spolu so mnou," zašepkal chrapľavým hlasom. Sklonil sa, nadvihol ju a položil horeznačky na posteľ.

V Phoebinom tele sa šírila vášeň a žiadostivosť. Drsne jej vyhrnul sukňu a jej nohy si vyložil na ple​cia. Kľakol si a vášnivo si pritiahol jej lono k svojmu.

Sklonil sa nad ňu a keď jej začal láskať plné prsia, z hrdla sa jej vydral tichý ston. Všetky svaly mal na​päté od vzrušenia. Vsunul jej ruky pod stehná a moc​nými prstami zovrel jej zadok, aby si ju pritlačil k sebe najtesnejšie, ako len mohol. Phoebe doširoka otvorila oči, z hĺbky ktorých vyžaroval nefalšovaný úžas. Potom nadvihla boky a nohami sa zakvačila okolo jeho drieku.

Cato zaúpel ako zviera v ruji a klesol na ňu. V zá​plave spodničiek a sukníc vychutnával jemnosť po​kožky jej hrdla. Phoebe sa pod jeho mocným telom túžobne rozochvela.

Znenazdania ich zo sveta dych vyrážajúcej vášne vyrušilo klopanie na dvere.

Cato sa prudko nadvihol. „Čo je?"

„To som ja, pane." Spoza dubových dverí dnu do​ľahol hromový hlas Gilesa Cramptona. „Prikázali ste mi, aby som prišiel na poludnie, pane. Chceli ste vy​raziť hneď poobede."

Cato šťavnate zaklial. „O päť minút som dolu!"

„Rozkaz, pane. Poviem Bissetovej, aby dala mäso späť do pece."

Cato pozrel na hodiny na rímse kozuba. Ukazova​li štvrť na jednu. „Doparoma aj s tým Gilesom! Vždy sa zjaví v nevhodnú chvíľu," zašomral popod nos a začal sa obliekať. Jeho pobočník mal vzácnu schopnosť krížiť mu plány.

„Neviem, či dokážem vstať," zašepkala Phoebe, omámené si naťahujúc údy. „Som zničená."

Cato sa ľútostivo zahľadel na svoju manželku, ako

opustene leží na posteli s vykasanými sukňami, vystavujúc napospas jeho žiadostivému pohľadu biele obliny stehien a brucha. Tmavé chĺpky na Venušinom pahorku sa leskli od miazgy milovania. Vzrušenie v minulii noc teda nebolo len na efekt vyrátaným di-vadielkom, pomyslel si.

„Kde sa to len v tebe berie?" spýtal sa s nefalšovaným obdivom.

„Čo?" Phoebe si bezmyšlienkovito prešla rukami po tele.

„Toľká zmyselnosť," odvetil a v úvahách si poklopkal prstami po ústach. „Pri žene s tvojou výchovou som nikdy nič podobné nezažil."

Niečo v jeho hlase ju prinútilo sadnúť si. „Je na tom niečo zlé?" spýtala sa, náhlivo si popoťahujúc sukňu so spodničkami nadol.

Cato váhal a potom pokrútil hlavou. „Ale nie. Sa​mozrejme, že na tom nie je nič zlé." Usmial sa, no jeho úsmev nebol ani trocha veselý. Podišiel ku skrini, a vybral z nej kožené jazdecké nohavice a vlnený kabát.

Phoebe vstala. Prečo so svojou odpoveďou váhal? pýtala sa v duchu.

Cato sa chvatne doobliekal. „Ponáhľaj sa. Nemám chuť počúvať Gilesove narážky."

Phoebe namočila do misy handričku na umývanie a vyžmýkala ju. Zistila, že Cato je rovnako posadnu​tý žiadostivosťou ako ona. Prečo sa jej teda zmocnila taká stiesnenosť? Zamyslene sa poutierala a potom sa ponáhľala do jedálne.

Keď prišla, všetci už sedeli na svojich miestach pri stole. Giles Crampton na ňu zagánil, ako keby jej chcel dať najavo, že mu je jasné, čo jeho pána zdrža​lo. Phoebe jeho pohľad rozčúlil. Sadla si s ospravedl​nením, že na ňu museli čakať a natiahla sa po pohári s vínom.

„Už si sa rozhodla, či budeš hrať Glorianu?" oslo​vila ju Olivia, naberajúc si na tanier pečenú barani​nu s cibuľkovou omáčkou. Ostentatívne ignorovala Briana Morsa, ktorý sedel oproti nej.

„Ešte stále o tom premýšľam." Phoebe v duchu velebila Oliviu, že nadhodila túto tému, a pozrela na Cata. „Myslíte, pane, že by zopár vašich vojakov mohlo hrať v mojom kuse? Mám rozpísanú scénu, v  ktorej kráľovná Alžbeta apeluje na vojakov, aby boli statoční. Vyznelo by to vierohodnejšie, keby na scéne stáli skutoční vojaci."

Giles sa pri jej slovách ironicky pousmial. „Len cez moju mŕtvolu, pani. Sú to vojaci, a nie nejakí komedianti."

Phoebe bola zvyknutá na Gilesove útoky, ale dnes sa rozhodla poraziť ho dôvtipnou obranou. „Som presvedčená, že by som mohla dedinčanov trocha povzbudiť," vyhlásila zápalisto. „Vo vojne trpia aj civili. Bude im veľ​mi ťažko, pokým sa vojna neskončí. Preto by podľa mňa i aj vojaci mali prispieť k posilneniu ich ducha."

„Vy píšete hru, lady Granvillová?" spýtal sa Brian pobavene.

„Živý obraz," poopravila ho.

„Dúfam, že aj pre mňa sa tam nájde nejaká úlo​ha," povedal rovnakým tónom.

„Ty tu už na svätého Jána určite ne-nebudeš," skočila mu do reči Olivia znepokojene, uprúc na neho pohľad po prvý raz, čo vkročila do jedálne. „Jún bude až o niekoľko mesiacov!"

„Som si istá, že aj pre vás sa niečo nájde, pán Mor​se," odvetila veľkoryso Phoebe, pozorujúc Catov začudovaný výraz. „Môžem teda počítať s tými vojakmi, pane? Skutoční vojaci budú vyzerať oveľa dôvery​hodnejšie než prezlečení dedinčania. Čo poviete?"

„Nepochybne," zamrmlal Cato, pričom sa snažil pohľadom upokojiť svoju dcéru. „Ale rnusím súhla​siť s Gilesom. Vojaci majú vážnejšie povinnosti, než sa producírovať v hre nejakej začiatočníčky, nech už by sa tým sledovali akokoľvek šľachetné ciele."

„Takže vy len začínate?" spýtal sa Brian, čím za​bránil Phoebe reagovať na Catovo zamietnutie jej prosby. „Pred vojnou bolo písanie hier jednou z naj​obľúbenejších činností na dvore. Ale pokiaľ ma pa​mäť neklame, ženy nikdy neholdovali tejto zábavke." Nato ju obdaril ďalším očarujúcim úsmevom a odpil si z vína.

 
 „Phoebe je veľmi talentovaná poetka," bojovne vy​hlásila Olivia. „Dám krk na to, že by sa p-pred žiad​nym dvorným básnikom nemusela hanbiť."

Brian nadvihol obočie. „Zabudol som, že ste na dvore chodili do literárneho krúžku."

„A Phoebe tiež. Neraz sa zmienila o vykradnutých hlavách mnohých d-dvoranov," jedovato podotkla Olivia.

Brian nepokladal jej slová za hodné povšimnutia. „Mohli by ste mi ukázať vaše dielo, lady Granvillová? Možno tomu neuveríte, ale mám celkom slušné zá​klady básnenia. Pokiaľ chcete mať zaručený úspech, budete potrebovať, aby vaše dielo posúdil niekto, kto je v tejto oblasti uznávaný."

„Píšem výlučne pre vlastné potešenie, pane," vyhlá​sila Phoebe povýšenecky. „Nemám záujem svojimi bás​ňami oslňovať kráľovský dvor - ak ešte vôbec nejaký bude existovať. A ako už povedala Olivia, niekoľko náv​štev na dvore pred vypuknutím vojny len prehĺbilo moju nechuť voči povýšeneckosti a pýche dvoranov."

Brian okato ignoroval jej vyhlásenie. Bolo to zvláštne, ale namiesto toho, aby ho pobúrilo, akoby tým ešte vystupňovalo jeho záujem. Skúmavo si ju premeriavajúc ponad okraj pohára, uvažoval, že Phoebe sa na svoju sestru v ničom nepodobá. Uvoľ​nené vlasy jej padali zo sponiek v prameňoch na ple​cia a pôvodne naškrobený golier na modrých šatách teraz len pokrkvaný ovísal. Dnes ráno, keď sa chys​tala do kostola, vyzerali oveľa lepšie. Čo v nich asi robila?

„Zrejme ste sa nestretli s Jamesom Shirleyom," nadhodil mudrlantsky. „Ten muž nie je ani trocha pyšný, ani povýšenecky."

„Obdivujem jeho dramatické diela," oduševnene mu skočila do reči Phoebe, na chvíľu zabudnúc na slovnú prestrelku.

„Phoebe, bu-budeš potrebovať aj nejakú hudbu," pripomenula jej Olivia, ktorej sa nepozdávalo, že by sa kvôli Brianovi nemala zapojiť do rozhovoru. „Mys​lela si na to?"

„Ešte nie. Keby som zohnala takého skladateľa, ako je Henry Lawes..." túžobne prehodila Phoebe a podala Olivii misku s maslom.

„Lawes je vskutku jedinečný," uznanlivo pripustil Brian. „Videl som ho na jednom predstavení, na kto​rom som bol s Johnom Miltonom."

„Ach, vy ste sa osobne stretli s Johnom Milto​nom?" zvolala, Phoebe a ruka s vidličkou jej zastala na polceste k ústam.

„Ten chlap je hrozne namyslený," zamiešal sa do rozhovoru Cato.

„Ale je to vynikajúci básnik," namietla Phoebe a pokračovala v jedení. „Génius má právo na nejaké tie muchy."

„Nemyslím, že by si sa dostala až do takých vyso​kých literárnych kruhov," poznamenal Cato s dob​rácky povzneseným úsmevom na perách.

„A čo ak áno?" šomrala si Phoebe popod nos.

Cato udivene nadvihol obočie. „Musím uznať, že tvoje dielko ma začína zaujímať. Možno by som do​kázal presvedčiť Henryho Lawesa, aby sa naň pozrel z pohľadu skladateľa."

„Azda sa s ním poznáte, pane?" Phoebe pochybo​vačné hľadela na neho ponad stôl. V Catovom hlase totiž postrehla iróniu.

„Dokonca veľmi dobre," odvetil Cato. „Pred vojnou sme sa niekoľkokrát stretli na dvore. A pred niekoľ​kými dňami som sa zoznámil aj s pánom Miltonom, ktorý je oddaným zástancom Parlamentu."

„Môžete si byt istý, pane, že ja osobne si nerobím príliš veľké ilúzie o svojich básnických schopnostiach," zamrmlala Phoebe a odpila si poriadny dúšok z vína.

Cato s pobavenou blahosklonnosťou prikývol, od​ložil obrúsok a vstal. Giles s očividnou úľavou svojho pána nasledoval. Reči o básnikoch a skladateľoch ani trochu nespadali do sféry jeho záujmov.

„Mali by sme vyraziť, Brian. Je to hodina cesty," vyriekol Cato, obrátiac sa na svojho nevlastného sy​na.

„Samozrejme," prikývol Brian. Veci sa dali do po​hybu oveľa rýchlejšie, než očakával. Dnes popoludní ho podrobia krížovému výsluchu. Dúfal, že obstojí.

*        *        *

O druhej popoludní Phoebe s Oliviou vyšlí z domu. Ťažké sivasté mraky dávali tušiť, že sa v nich skrýva ešte viac snehu, než napadlo v predchádzajúcich dňoch. Phoebe si spomenula na svoju nehodu po ces​te na rannú omšu, a preto si obliekla staré vlnené šaty a do rúk zobrala hrubú palicu, aby sa mala o čo oprieť v hlbokých závejoch. Z domu zamierili k ceste, vedúcej do dediny, po ktorej to síce trvalo dlhšie, ale skratkou cez polia sa pre hlboký sneh vôbec nedalo prejsť.

Snehové záveje boli v lese oveľa vyššie, a tak Phoe​be pred každým krokom skusmo zapichla palicu do snehu. Olivia opatrne kráčala v jej stopách. Napokon sa ocitli na čistinke.

„Meg je doma," skonštatovala Phoebe a ukázala na dym, vystupujúci z komína.

„Zdá sa, že za celý deň ne-nevystrčila ani nos," do​dala Olivia. Sneh okolo domca bol neporušený, len medzi kríkmi bolo vidno krivolaké zvieracie stopy, ktoré zanechal kocúr. „Koniec koncov, lietajúca met​la by v snehu nezanecháva žiadne stopy," dodala.

Jej vtip nebol práve najvydarenejší. Phoebe na ňu zagánila a pomaly vykročila k domčeku.

Olivia sa vliekla za ňou. „Veď som iba žartovala."

„Vôbec mi to nepripadalo vtipné." Phoebe zodvihla palicu, aby ňou zabúchala na dvere.

„Prepáč," previnilo sa ospravedlňovala Olivia.

Phoebe na ňu vrhla ešte jeden vyčítavý pohľad a potom sa usmiala. „Dobre. Tak už poď, lebo zmrz​neme na cencúľ." Zabúchala na dvere.

Po chvíli čakania Meg nadvihla závoru a dvere sa so škripotom otvorili. Bola zababušená v teplom vlniaku a tvár mala obviazanú šálom. Jej pokus o úsmev vyznel ako satyrský úškrn. Ustúpila, aby návštevníčky mohli vojsť.

„Čo sa ti stalo? Si chorá?" spýtala sa Phoebe.

„Bolí ma zub," zamumlala Meg. „Musíš mi ho po​môcť vytrhnúť," odvetila a mimovoľne si položila ruku na líce. „Už som vyskúšala všetko, čo mám poruke. Aj klinčekový olej s lieskovým orieškom, a stále bolí."

„Keď som bola ma-malá," poznamenala Olivia, „otec mi priviazal o zub niť a tú omotal okolo kľuč​ky. Potom už stačilo len pribuchnúť dvere. Straš​ne to bolelo," dodala.

„Určite nie tak ako mňa teraz," vyhlásila Meg. „Phoebe, prosím ťa, zbav ma toho potvorského zuba," zaúpela, sadajúc si na stoličku pri kozube. Ledva na ňu dosadla, do lona jej vyskočil kocúr.

Meg mala so zubami neustále problémy. Phoebe jej už neraz pomohla zbaviť sa bolesti, najlepšie ve​dela, ako ju čo najrýchlejšie a pritom čo najšetrnej​šie zbaviť trápenia. Omotala okolo pokazeného zuba niť a o chvíľu bolo po utrpení. Zatiaľ čo Meg sa ná​hlila k vedru v kúte miestnosti, Phoebe si obzerala zub, hojdajúci sa na niti. Kocúr vyskočil na parapetnú dosku a začal sa oblizovať.

„Koľko krvi!" ohromene zvolala Olivia, sledujúc Meg so svojou typickou zvedavosťou. „Človek by ne​veril, čo dokáže spôsobiť obyčajný zub."

„To by si sa čudovala, ako dokáže taká banálna nepríjemnosť človeka zmoriť," zašušlala Meg. Posta​vila sa na špičky a z poličky nad misou zobrala malú fľaštičku. Keď si vypláchla ústa liečivou vodičkou, od úľavy si vydýchla. „Bola to hrozná bolesť hrozná."

„Chceš si ho odložiť?" spýtala sa Phoebe, podáva​júc jej zakrvavený zub.

Meg si zavesila zub na nitke okolo krku. „Možno ma ochráni pred ďalšou bolesťou," zašomrala, prilo​žiac si ruku na opuchnuté líce. „Vďakabohu, že vás sem priviedol."

„Musíme ti niečo povedať," zamumlala Phoebe, pričom sa jej na tvári rozhostil vážny výraz. „Vikár dnes na omši hovoril o čarodejnici."

Meg zamyslene prikývla. „Ani trocha ma to nepre​kvapuje. Spomínaš si, keď si u mňa bola naposledy? Taký starký ma prišiel zavolať k chorému chlapco​vi?"

„Áno," pritakala Phoebe a sadla si na kraj stola. „Nuž, to chlapča zomrelo krátko po tom, ako som mu dala lieky."

Olivia odtrhla pohľad od Meginých porcelánových mištičiek a sklenených fľaštičiek s liekmi a neve​riacky vyhŕkla: „Ako to?"

Meg len mykla plecom a pritiahla si hrubý vlniak k brade. „Neviem si to vysvetliť. Keď som odchádza​la, vodilo sa mu celkom dobre, ale jeho matka tvrdí, že o hodinu neskôr dostalo silné kŕče. Keď som sa vrátila, nebolo mu už pomoci."

„Ani ty nie si všemohúca," vyriekla Phoebe neisto.

„To vieš ty a ja," odvetila Meg zaryto. „Matka toho dieťaťa ma prekliala. Vonku pred ich domom bolo veľa ludí a všetci mi nadávali."

Phoebe si prekrížila ruky na prsiach, lebo sa začala chvieť na celom tele. Niekde hlboko v sebe pocítilaj mrazivý strach. „Čo hovorili?"

„Že som to úbohé dieťa zniesla zo sveta."

„Takže to naozaj ho-hovoril vikár o tebe?" spýtala sa Olivia, podišla k Meg a súcitne ju objala okolo pliec.

„Určite," povedala Meg. „Predsudky sú veľký zlom." Natiahla sa k tyči, na ktorej sušila bylinky a zobrala z nej za hrsť materinej dúšky a verbeny. „Postav kanvicu na trojnožku, Olivia. Musím si uva​riť čaj na opuchlinu."

„Ale to je absolútny nezmysel!" vzblkla Phoebe. „Veď minulý týždeň si vyliečila dievča Baileyovcov z horúč​ky. A čo šarvanci Harveyovcov? Ešte pred mesiacom sa kvôli krivici takmer nemohli pohnúť, a teraz šantia po dedine."

„Čo bolo, bolo. Teraz nastala iná situácia."

„Na spiatočnej ceste sa zastavím U medveďa a popočúvam, čo hovoria ľudia. Ak budú tárať takéto nezmysly, môžu si byť istí, že aj ja im niečo poviem." z Phoebiných očí vystreľovali hromy-blesky.

Meg len pokrútila hlavou. „Buď opatrná, Phoebe. Nesmieš urobiť rovnakú chybu ako oni." Nato vhodi​la bylinky do hlineného čajníka, pretože z kanvice začala stúpať para.

„Markíza Granvillová nerobí chyby," namietla Phoebe povznesené.

„V takejto záležitosti ľudia nerozlišujú medzi spo​ločenským postavením," odvetila Meg. „Len si spo​meň na lady Constance chudera, ani ona sa ne​ubránila pred honom na čarodejnice."

Phoebe sa zamračila. „Lenže ju udala milenka jej vlastného muža. A keď pravda vyšla najavo, oslobo​dili ju."

Meg sklonila hlavu, ale Phoebe nemala pocit, že ju presvedčila. „Aj tak jej to príliš nepomohlo," odvetila Meg. „Veď ju mučili a ocitla sa pred súdom."

„To muselo byť h-hrozné," podotkla Olivia a navidomoči zbledla. Stáť nahá pred ľuďmi a nechať sa vyšetrovať inkvirantom bola desivá predstava. Na chrbte jej naskočili zimomriavky.

„To je slabý výraz," opravila ju Meg vecne. „Ale musíme dúfať, že to nedospeje až tak ďaleko." Malou miestnosťou sa začala šíriť príjemná vôňa byliniek.

„Som zvedavá, čo sa povráva medzi ľuďmi." Phoe​be sa naklonila k Meg a pobozkala ju na líce. „Naozaj nič nepotrebuješ?"

„Nie, drahá." Meg ju potľapkala po líci. „Len sa po​trebujem poriadne vyspať."

„Odkáž, keby si niečo potrebovala. Ozaj..." Phoebe na chvíľu stíchla a potom pokračovala: „čo keby si išla s nami? Pod strechou markíza Granvilla ťa ne​bude nikto obťažovať. A keď to celé prehrmí, vrátiš sa domov," dodala po chvíli.

Meg rozhodne pokrútila hlavou. „Nie, to naozaj nie je potrebné. Ďakujem ti, že sa o mňa tak staráš, ale kvôli nejakým hlupákom predsa neutečiem z vlast​ného domu."

Phoebe v duchu očakávala takúto odpoveď, a pre​to už na ňu viac nenaliehala.

„Som zvedavá, čo by povedal otec, keby sme k nám priviedli Meg," zašemotila Olivia zamyslene, len čo sa vydali nazad do dediny.

„Čo by tak mohol povedať?" spýtala sa Phoebe, úprimne sa čudujúc priateľkinej otázke.

Olivia sa na ňu úkosom pozrela a zamumlala: „Možno má na niektoré ve-veci iný názor než ty."

Phoebe sa zamračila, lebo si až teraz uvedomila, že Olivia má pravdu. Už dávnejšie si všimla, že Cato sa pozerá na obyvateľov dediny a ostatných poddaných inými očami než ona.

„Otec je od prírody s-spravodhvý a k poddaným sa správa slušne," vyhlásila Olivia, „ale ako príslušník šľachtického stavu nemá rád, keď ho niekto zaťahu​je do nepríjemností s poddanými."

„Ale mne to neprekáža!" povedala Phoebe po chvíľ​ke rozmýšľania.

„Možno by si mohla zmeniť jeho ná-názory," po​znamenala Olivia, ale v kritiku duše nebola presved​čená, že by sa to Phoebe mohlo podariť.

„Možno," pripustila Phoebe v okamihu, keď došli k cestičke, ktorá viedla ku kaštieľu. „Choď domov. Ja idem ešte do dediny nenápadne sa povypytovať na Meg. Budem sa ponáhľať."

„Trúfaš si ísť sama?" spýtala sa Olivia ustráchané.

„Pred tebou sa im určite jazyky nerozviažu," skonštatovala Phoebe. „Nič si ku mne nedovolia - veď sú to všetko moji priatelia."

„Vidíš, a práve v tom je rozdiel medzi tebou a ot​com," podotkla Olivia. „On nikdy ne-nebude pokla​dať poddaných za svojich priateľov."

Phoebe sa ponáhľala krížom cez dedinu a uvažo​vala nad Oliviinými slovami. Nemala najmenšie po​chybnosti o tom, že hovorila pravdu, ale čoby mala urobiť, aby Cato pochopil jej názory? Bude musieť niečo vymyslieť. Bola presvedčená, že jej názory sú správne, a preto by sa mal zmeniť Cato, a nie ona.

Zamierila do hostinca U medveďa, kde sa pretria​sali všetky dedinské klebety.

„Brý deň, lady Phoebe," úctivo ju pozdravil hostin​ský, keď vošla do tmavej chodby. „Čím vám môžem poslúžiť?"

Phoebe sa rozhodla, že nebude chodiť ako mačka okolo horúcej kaše. „Chcem vedieť, Ben, či ste náho​dou nezachytili nejaké klebety o Meg."

Muž sa zvrtol a odpľul si do kúta. „Nechcem o nej nič vedieť," zavrčal cez zuby. „Majte sa pred ňou na pozore, lady Phoebe. Tá žena má v tele diabla."

Phoebe zovrela ruky v päste. „Ale veď to je do neba volajúci nezmysel! Už ste zabudli, že vyliečila vašu matku z reumy? Vtedy ste nevedeli nájsť slová, kto​rými by ste ju dostatočne vychválili."

Upadnúc do rozpakov, hostinský sa vyhýbal jej pohľadu. „Hej, ale odvtedy sa schumelilo veľa zlého. Najprv zomrelo to decko, a teraz dobytčí mor v Shipley."

„Čo má dobytčí mor spoločné s Meg?"

Ben mykol plecom. „Videli ju prechádzať sa za spl​nu mesiaca po poli. A kravy začali kapať hneď na druhý deň."

„Hádam len neveríte tým rozprávkam?!"

„Inkvirant už vypátra pravdu," odvetil Ben.

Phoebe stuhla krv v žilách. „Mám tomu rozumieť tak, že už poňho poslali?"

Ben znovu mykol plecom. „To neviem. Ale vraj nie je ďaleko, niekde pri Banbury."

Phoebe sa dozvedela všetko, čo potrebovala. Ban​bury je vzdialené len pätnásť míľ. „Som zvedavá, čo na tento bláznivý nápad povie markíz Granville."

„Prepáčte, lady Phoebe, ale v cirkevných záležitostiach sa vikár nemusí zodpovedať jeho lordstvu," vyriekol Ben so vzdorovitým podtónom, ktorý od tohto muža ešte nepočula. Veľmi ju to znepokojilo.

„Veď uvidíme," zamrmlala a zvrtnúc sa na opätku, vykročila k domcu starkej Spruelovej v presvedčení, že od nej sa dozvie ešte niečo viac.

Keď sa vracala, na dedinu už padal súmrak, hoci boli ešte len štyri hodiny. Snehom presýtené mrač​ná viseli z oblohy tak nízko, až mala pocit, že ju pripučia k zemi. Pri každom zapraskaní konárika v živom plote či šuchote ju striaslo. Zrazu mala po​cit, že toto je najnepriateľskejšie miesto na svete.

Všade vládla nepreniknuteľná tma, keď odbo​čila na chodník, vedúci k bráne kaštieľa. U starkej Spruelovej sa zdržala dlhšie, než plánovala, no ani táto návšteva nerozptýlila jej obavy. 

Len čo sa dosta​la na dlhý chodník, lemovaný dubmi, pustila sa do behu. V túto neskorú hodinu to bolo najponurejšie miesto, aké si len dokázala predstaviť. Dom bol ukrytý za zákrutou cesty, takže svetlo z neho sem nepreniklo.

Keďže jej postava splývala s tieňmi, nikto by ju v tme nespozoroval. A nezbadali ju ani Cato s Brianom a Gilesom, ktorí sa zjavili na ceste. Phoebe v poslednej chvíli zachytila zvuk podkov za chrbtor a s výkrikom odskočila nabok.

„Nebesá!" zvolal Cato a pritiahnuc koňovi uzdu usiloval sa očami preniknúť cez hustú tmu, v ktorej sa črtala zababušená postava. „Kto to tu, dopekla, máta? Kto tu čo hľadá v takú neskorú hodinu a v tomto otrasnom nečase?"

„To som ja," previnilo hlesla Phoebe a vystúpila z tieňa.

„Čo tu, dohroma, stváraš?" vyrútil sa na ňu Cato. „Vyzeráš ako duch."

„Neuvedomila som si, že je už tak veľa hodín," vy​svetľovala. „Dnes sa zotmelo akosi skôr než zvyčajne."

„To teda hej. Je tma ako v rohu, hoci ešte nie je ani päť," pritakal Giles. Aj on sa zahľadel do tmy a zhlboka sa nadýchol. „Vyzerá, že bude snežiť."

Cato sa sklonil a natiahol k nej ruku. „Sadaj hore!" prikázal jej prísnym hlasom.

Phoebe sa nepriečila. Jej manžel nebol ani trochal nadšený, že ju tu našiel. Chytila sa jeho ruky a snažila sa dočiahnuť na jeho nohu v strmeni. Cato ju vytiahol do sedla a usadiac ju pred seba, zľahka ju objal. Potom popchol koňa do cvalu.

Phoebe sa o neho s úľavou oprela. Nebola schop​ná odolať príležitosti cítiť tlkot jeho srdca pod plášťom a kabátcom, vdychovať vôňu jeho pokožky a vlasov. Otočila hlavu a so žiarivým úsmevom mu pohladila líce.

V tom úsmeve a dotyku bolo niečo neodolateľne zmyselné. Zmyselné a prekvapujúce. Cato úkosom, pozrel na Briana Morsa, ktorý cválal vedľa neho. Od svojej ženy očakávam len jedno jediné prekvapenie, prebleslo mu hlavou. Prekvapenie, ktoré odstaví Briana na vedľajšiu koľaj.

Kone zastavili pred vchodovými dvermi, nad ktorými žiarilo teplé svetlo. Na prahu ich privítal úslužný Bisset. Cato zoskočil z koňa, opraty podal Gilesovi a potom pomohol zosadnúť aj Phoebe.

„Vychádzať z domu v tomto čase bez ozbrojeného sprievodu je neodpustiteľné," dohováral Phoebe vy​čítavo a s rukou na jej chrbte ju tlačil pred sebou do kaštieľa.

„Z domu som odišla hneď po obede," namietla. „Pravdu povediac, neplánovala som sa zdržať až tak dlho. Musím sa s vami o niečom porozprávať."

Cato chvíľu zamračene stál. „Tak poď," povedal odmerane a zamieril k pracovni. Keď vošli dnu, za​vrel dvere. „Počúvam." Zo stola zobral karafu s ví​nom a nalial si z nej do čaše.

„Bola som navštíviť priateľku," začala Phoebe. Po krátkej odmlke pokračovala: „A pomohla som jej vy​trhnúť zub."

„Vytrhnúť zub?" Catova ruka s čašou zostala visieť vo vzduchu.

„Bolel ju zub, a tak som jej ho musela vytrhnúť," zopakovala obšírnejšie, zdôrazňujúc každé slovo. „Čo na tom nechápete?"

„Nemôžem pochopiť, prečo vznešená lady Granvil​lová chodí po dedine a poskytuje tam služby felčia​ra! Kto je tá priateľka?"

„Meg. A som si viac než istá," odvetila nenútene, „že tou služobnicou diabla, o ktorej dnes vikár kázal bola práve ona. Chcela som sa presvedčiť, či je v po​riadku a zároveň som ju chcela varovať. Po dedine sa o nej veľa klebetí a Ben z hostinca U medveďa nazna​čil, že už zrejme poslah po inkviranta do Banbury." Uprene sa zahľadiac do Catovej ohromenej tváre, prosto dodala: „Musíme jej pomôcť, pane."

„Ty sa priatelíš s čarodejnicou?" skríkol Cato, keď sa konečne zmohol na slovo.

Phoebe pokrútila hlavou. „Meg nie je žiadna čaro​dejnica! To všetko sú len hlúpe babské reči. Musíme jej pomôcť. Pokúšala som sa ju presvedčiť, aby sa ukryla u nás, ale ona je príliš tvrdohlavá a hrdá."

„Ty si ponúkla môj dom žene, ktorú obvinili z bosoráctva?" Cato nemohol uveriť vlastným ušiam. „Ty nemáš zdravý rozum!"

Olivia mala pravdu, pomyslela si Phoebe trpko. „Prečo by sme ju nemohli prichýliť?" spýtala sa s detskou naivitou. „Ako zmierovací sudca máte prá​vo vo svojich rukách."

„A to je práve dôvod, pre ktorý nemôžem poskytnúť prístrešie obvinenej osobe. Musím byť nestran​ný. To hádam chápeš."

„Meg obvinili neprávom, pane!" vyprskla rozhorče​ne.

„Ak tú ženu obvinili, potom sa musí zodpovedať pred rukou zákona," vyhlásil Cato tvrdo. „Ak je kri​vo obvinená, súd ju oslobodí."

„Ako to len môžete povedať?" vykríkla Phoebe. „Vy predsa musíte najlepšie vedieť, že spravodlivosť vždy nezvíťazí. Veď vy sám ste dnes ráno povedali, že vi​kár iba poburuje ludí."

Bola to pravda. Nepríjemná spomienka na raňajšiu omšu ho prinútila zmeniť tón. „Obdivujem tvoju šlachetnosť, Phoebe, ale takto to ďalej nepôjde. Zaruču​jem sa ti, že pri výkone spravodlivosti nedôjde k omylu. Ale odteraz sa už v tejto veci nebudeš viac angažovať."

„Žiadate ma, aby som zradila svoju priateľku?" Phoebe rázne pokrútila hlavou. „To v žiadnom prípa​de neurobím!"

Cato pevne zovrel pery. „Je neprípustné, aby si sa ako moja manželka priatelila s niekým, kto má po​vesť čarodejnice?"

Phoebe na chvíľu stratila reč. „Meg nie je žiadna čarodejnica!" zvolala pobúrené. „Ako bylinkárka urobila pre ľudí veľa dobrého. To nie je jej chyba, že umrelo dieťa a podochli kravy."

„Aké dieťa? Aké kravy?" Cato sprvoti nechápal, o čom Phoebe hovorí. Napil sa vína a vtom sa mu v hlave rozjasnilo. „Dopekla! Tak kvôli tomu sa všet​ko začalo!"

„Hej. Meg sa neprechádza v noci len tak po poliach a ani nepočarovala žiadnemu dieťaťu."

„Nemám čas na také hlúposti!" zvolal Cato napajedene. „A radím ti, drž sa od nej bokom."

„Ospravedlňte ma, pane," precedila Phoebe pome​dzi zuby. „Idem sa prezliecť na večeru." Škrobené sa uklonila a odpochodovala z pracovne.

Keď zavrela dvere, zamračila sa tak urputne, až sa jej hrubé obočie nad koreňom nosa spojilo do jednej línie. Nervózne si hrýzla pery. Ďalšími námietkami by teraz zrejme nedosiahla celkom nič. Jej manžel napriek mnohým dobrým povahovým vlastnostiam tvr​dohlavo trval na svojom aj vtedy, keď nemal pravdu. Nedalo sa nič robiť, jednoducho ho musí ignorovať.

„Tvrdohlavec jeden nafúkaný," zašomrala nahlas.

„Je s ním ťažké vyjsť, však?" ozval sa tichý hlas z tieňa na schodišti. Vzápätí Brian Morse vykročil smerom ku pracovni, kde jeho postavu zalialo svetlo sviec, upevnených v svietnikoch po obidvoch stra​nách chodby. „Rozumiem vám dobre, lady Granvil​lová?" spýtal sa so sprisahaneckým tónom.

„Stačí Phoebe," odvetila netrpezlivo. „Všetci ma tak volajú. Nereagujem na to formálne oslovenie."

„Takže, Phoebe.." Brian sa dvorne uklonil, „od​pusťte mi moju smelosť, ale aj ja z vlastných skúse​ností viem, aké to je postaviť sa na odpor lordovi Granvillovi. Človek môže mať akokoľvek presvedčivé dôvody, ak s nimi on nesúhlasí, nič s ním nepohne."

Phoebe nadvihla bradu. „Zvyčajne sa vo svojich názoroch nemýli," namietla.

„Zvyčajne nie," pritakal Brian, pričom mu na pe​rách zaihral sladkastý úsmev, „ale sú isté situácie..." Zámerne nedopovedal.

„To je skôr výnimka než pravidlo," obhajovala manžela, obkrúcajúc si pramienok vlasov okolo prs​ta. Znenazdania pohodlia plecom a zamrmlala: „Mu​sím sa ísť prezliecť na večeru. S dovolením."

Nasledujúc ju cez dvoranu, Brian si ju skúmavo premeriaval. Šaty, ktoré mala na sebe, ešte nevidel. Boli jej príliš krátke, príliš úzke cez prsia a mali vy​slovene škaredú farbu. Napriek tomu na vlastné pre​kvapenie musel uznať, že sa v nej skrýva istý pôvab. Vtom dostal nápad.

„Premýšľali ste už o tom, že by ste si stočili prame​ne nad ušami?" spýtal sa nečakane. „Som si istý, že by vám to veľmi pristalo."

Phoebe sa zvrtla a začudovane naňho pozrela. „Vždy mávam vlasy upravené takto." Mimovoľne sa rukou dotkla uvolneného uzla na temene hlavy. „No jasné, vždy sa mi rozpustí," zamumlala zahanbene.

„Ak dovolíte..." Brian zodvihol ruky a zručnými prstami jej povyberal sponky z uzla. Vlasy rozdelil pútcom uprostred hlavy a potom ich stočil nad ušami. „Mal som pravdu," poznamenal, spokojne prikyvujúc hlavou. „Pristane vám to."

„Vy sa vyznáte v móde?" spýtala sa Phoebe s ne​predstieraným záujmom. So zreteľom na jeho oble​čenie to bolo možné.

„Vašej sestre som tiež občas poradil," odvetil. „Keďže sa na kráľovskom dvore pohybujem od pia​tich rokov, už ma pokladajú za odborníka na módu. Mnohé ženy zaujíma môj názor." Skromný úsmev ostro kontrastoval s vypočítavým zábleskom v jeho pohľade.

„Čo sa týka môjho vzhľadu, som stratený prípad." povzdychla si Phoebe sebakriticky. „Nech sa akokoľ​vek snažím, nikdy to nevypáli dobre."

„Ale to nie je pravda!" zvolal úlisné. „Keby ste chceli, poradím vám so šatníkom. Napríklad -"

„Tieto sú staré," prerušila ho. „Nezdalo sa mi múdre obliecť si do toho snehu lepšie šaty."

„Správne," súhlasil s pokryteckým úsmevom. „Ale to ešte nieje dôvod, aby ste nosili staré šaty. Nemáte krajčírku, ktorá by vám ušila šaty na všedný deň? Nemusia byť z drahej látky, ako je hodváb či zamat, stačí modernejší strih."

Phoebe sa žalostne zatvárila. „Tieto sú mi pritesné."

„Áno." Znova sa usmial. „Dúfam, že vám nepreká​ža môj záujem."

„To nie," povedala po chvíli váhania. „Uvítam kaž​dú múdru radu."

„Pokúsim sa navrhnúť zopár modelov pre vás. Vy si zatiaľ pozháňajte látku."

„Och, áno. Ďakujem." Phoebe potriasla hlavou, pričom sa jej rozvírili rozpustené vlasy. Vybehla po schodoch a spokojný Brian za ňou pozeral zlovestne prižmúrenými očami.

Jedenásta kapitola

„Ach, tu si, Phoebe! Všade som ťa hľadal. Myslel som, že si v salóne, ale Olivia mi povedala, že by si mohla byť tu."

Phoebe prekvapene vystrčila hlavu zo svojho úkrytu - sedela na polici v komore, ktorá slúžila ako sklad čistej bielizne a sušených byliniek, za dlhou plachtou. Bola zahraná do písania, takže hlas, hoci aj Catov ju nepríjemne prekvapil.

„Keď píšem, potrebujem pokoj, pane," vysvetľova​la, obhrýzajúc konček brka. „Je tu ticho, a navyše ma inšpiruje vôňa byliniek. Práve sa morím s jed​nou strofou. Nemala by som meniť rytmus básne uprostred textu, ale jambická stopa sa mi zdá trocha ťažkopádna..." V rozpakoch zmĺkla a dodala: „Ale vás to určite nezaujíma."

„O poézii toho naozaj neviem veľa," pripustil Cato, upierajúc pohľad na spotené prarnienky vlasov na Phoebinom čele, ktoré sa naň prilepili od voňavého vlhká v komore. Náhle si na svoj úžas uvedomil, že ho vzrušuje. Jej účes bol akýsi iný a zamatová pokož​ka poprsia vo výstrihu, ktorý sotva zakrýval bradav​ky, pôsobivo kontrastovala s modrými šatami. Prirodzená zmyselnosť a nevinnosť jej veku vytvárali neodolateľný paradox.

„Vojaci sú už raz takí," uvažovala Phoebe, opäť skĺznuc pohľadom na papier. „Neviem, či sa lepšie hodí hexameter, alebo sapfická strofa," zašomrala, preškrtla riadok a úplne sa pohrúžila do písania.

Catovi zrazu chýbalo svetlo v jej veľkých modrých očiach, ten záblesk túžobného prísľubu, na ktorý si začínal zvykať zakaždým, keď naňho pozrela.

„Nie je to veľmi ťažké?" spýtal sa a s rukami pre​kríženými na prsiach sa oprel o dvere. „Myslím téma toho tvojho živého obrazu."

„Téma nie je to jediné, čo zamestnáva moju my​seľ," povzdychla si. Uprela na neho svoje veľké mod​ré oči. „Trápia ma skôr kostýmy." Smutne pokrútila hlavou. „Neviem, prečo som si radšej nevymyslela niečo jednoduchšie. Grékov, alebo Rimanov  tógy a vavrínové vence sa zhotovujú oveľa ľahšie než krá​ľovské róby. Nemyslíte?"

„Nepochybne," súhlasil pobavene.

„Čo tak Cézar a Pompeje alebo Tiberius, ale to bol nepríjemný a nebezpečný človek. Okrem toho by som pri Rimanoch musela použiť gladiátorské zápa​sy. A k nim neodmysliteľne patria levy."

„To je pravda." Cato, očarený sledom jej myšlie​nok, na ňu len prekvapene civel. Nad drobným noštekom sa jej spojilo zamračené obočie.

„A ešte by bol problém s rybkami."

„S čím?" nechápavo sa spýtal.

„S rybkami. Pred pár dňami sme o tom čítali s Oliviou. Tiberius dal vycvičiť malých chlapcov, aby sa hrali na rybky, ktoré mu obhrýzajú -" Keď zbada​la zhrozený výraz manžela, zmätene zmĺkla. „Nuž, viete, čo myslím."

„Dobrotivý bože!" zaúpel Cato. „Čo máte čo čítať o zvrhlostiach starých Rimanov!"

„Pri čítaní klasiky sa tomu dá len ťažko vyhnúť." namietla Phoebe. „Aj v gréckych dejinách je toho dosť. Oni to zrejme nepokladali za nemravnosť, ale za prirodzenú súčasť života. Ale zaujímalo by ma, čo presne robili. Neviem si dosť dobre predstaviť, ako..." zmĺknuc uprostred vety, mykla plecom.

„Čo si nevieš predstaviť?" spýtal sa.

„No, ako to robili," odvetila, keď sa od Cata ne​dočkala žiadnej odpovede.

To už bolo aj na Cata priveľa, a tak zaklonil hlavu a rozosmial sa. „Zlez z tej police a poď ku mne," pri​kázal jej.

Keď ho zdráhavé poslúchla, pevnejú chytil za ple​cia. „Odpoviem na tvoje otázky, ale iba ak mi nebu​deš skákať do reči. A viac sa ma už na nič také nebudeš pýtať. Rozumieš?"

S doširoka otvorenými očami prikývla a vypliešťala ich naňho po celý čas, kým rozprával.

„Och, nemám z toho dobrý pocit," povzdychla, keď zmĺkol.

Cato sa usmial. „Sama si si o to koledovala," skon​štatoval.

Phoebe naňho vrhla kradmý pohľadá po chrbte jej prebehlo staré známe slastné chvenie. Jeho kožené nohavice, krátky kabátec a plátenná košeľa ju vzrušo​vali rovnako ako meč a dýka za opaskom. Mal rozstrapatené vlasy a aj jeho hrubé tmavé obočie vyzeralo neupravené. Premkla ju chuť obliznúť si prst a prihladiť mu ho. Cato bol cez déň v Bicesteri na trhu s koňmi, od včerajšieho večera ho ešte nevidela. Vždy, keď bol preč, čas jej ubiehal veľmi pomaly.

„Chceli ste odo mňa niečo?" spýtala sa a jej myš​lienky sa neskrotnou rýchlosťou vydali na dráždivú púť.

„Áno, chcel som." Cato si spomenul, prečo za ňou vlastne prišiel. „Poď so mnou do stajne."

„Do stajne?!" zvolala Phoebe. „Prečo?"

„Lebo som ti kúpil koňa. Pokojnú, poslušnú mla​dú kobylku."

Cato bol s kúpou očividne spokojný a okázalo to dával najavo. Phoebe však bola zhrozená. „Nechcela som koňa."

„Naučím ťa jazdiť."

Pokrútila hlavou. „Nie, ďakujem," vyhlásila roz​hodne. „Je to od vás naozaj veľmi milé a ešte raz vám ďakujem, ale ja sa jazdiť nemienim učiť."

Cato si skrúšene povzdychol. „Sľubujem ti, že tá kobylka je mimoriadne mierumilovná. Som presved​čený, že sa ti bude páčiť,"

„To teda nebude. Nikdy!"

„Nebuď predsa hlúpa!" Cato navidomoči strácal trpezlivosť. „Je nezmyselné takto sa báť! Musíš sa naučiť jazdiť na koni. Patrí sa to."

„Ja chodím rada peši," odvetila Phoebe energicky.

Cato si ju sklamane premeriaval. „Lebo ťa to nikdy nikto neučil. Ubezpečujem ťa, že keď to zvládneš, bude sa ti to zdať ľahké ako písanie poézie."

Phoebina tvár nadobudla pobúrený výraz. „Písanie poézie nie je ľahké, pane," vyhlásila urazene. „Ja nie som len nejaký škrabák."

„Prepáč, ak som sa ťa dotkol," ospravedlnil sa Cato. „Naozaj sa nemáš čoho obávať. Dám na teba pozor, aby sa ti nič nestalo. Dnes je nádherný deň." „Nemám jazdecký kostým."

„Mohli by sme požiadať krajčírku vo Witney, aby ti ho spichla. Samozrejme, niečo módne," dodal dô​razne. „Som si istý, že ti to na koni pristane."

„Takže takto sa veci majú!" pobúrené vykríkla Phoebe. „Musím vám povedať, pane, že toto je od vás nehanebný podraz. Nectí vás, že sa pokúšate so mnou manipulovať."

Cato nedokázal potlačiť záchvat smiechu. „Čo sa tak čertíš? Veď ide len o jazdecký kostým. Súhlasíš teda?"

„Ozajstný módny jazdecký kostým?"

„Ten najmódnejší, aký kto v údolí Temže dokáže ušiť," vyhlásil veľkohubo.

„Nuž, potom by som to azda mohla skúsiť," kapi​tulovala.

Cato sa otočil a otvoril dvere. „Poď. Sama sa pre​svedčíš, že sa naozaj nemáš čoho báť."

Phoebe neochotne zobrala brko a hárok papiera. „Ale ak sa mi to nebude páčiť, nebudete naliehať, aby som pokračovala?"

„Ubezpečujern ťa, že sa ti to zapáči," vyhŕkol pre​svedčené a vtisol ju do chodby. „Choď sa prezliecť do nejakých nohavíc, aby si mohla jazdiť rozkročmo. Ak žiadne nemáš, požičaj si od Olivie."

„Olivia má dlhšie nohy a štíhle boky."

Cato, len mávol rukou, pretože jej argumenty mu pripadali ako výhovorka, a tak sa Phoebe bez naj​menšieho náznaku nadšenia pobrala hľadať Oliviu.

Cato na ňu čakal vo dvorane, pričom si jazdeckým bičíkom netrpezlivo poklopkával po čižme. O dvad​sať minút neskôr schádzala nadol schodmi s muče​níckym výrazom na tvári. Oliviine nohavice boli hotová katastrofa. Musela si nechať všetky gombíky porozopínané. Našťastie, nič nebolo vidieť, pretože si cez ne prevliekla staré šaty. Cítila sa ako jaternica.

„Prečo ti to trvalo tak dlho?" Cato sa netrpezlivo otočil ku vchodovým dverám.

Ignorujúc jeho otázku, namosúrené si zdvíhala padajúce nohavice. „Prečo sa to musím učiť? Až do​teraz som sa bez koňa zaobišla," zašomrala. „Keď som potrebovala niekam ísť, sedela som za spolu​jazdcom."

„Dôveruj mi." Cato sa obrátil a uchopiac ju za ruku, ťahal ju do stajne.

Pri pohľade na pokojnú kobylku so širokým chrb​tom sa Phoebe trocha upokojila. Kobylku, ktorá po​slušne stála v ohrade, paholok držal za uzdu. So záujmom hladela smerom, odkiaľ Cato privádzal svoju ženu po dlaždiciach pokrytých slamou.

„Pohladkaj ju po nozdrách," poradil jej Cato.

Phoebe poslušne zdvihla prst a pošúchala ním zamatovohebkú pokožku. Potom s výrazom dobre vykonanej práce rýchlo ruku odtiahla.

„Teraz ju potľapkaj po šiji - tu." Cato rukou pre​šiel kobylke po krku, na čo kobylka nadvihla hlavu a radostne zaerdžala.

Phoebe však od úľaku odskočila.

„Neboj sa." Cato chytil jej ruku a položil ju na kobylkin krk. „Volá sa Sorrel. Prihováraj sa jej, oslovuj ju menom, aby si zvykla na tvoj hlas."

„Necítim potrebu rozprávať sa s koňom. Aj tak mi neodpovie," zašomrala Phoebe, usilujúc sa vyslobo​diť si ruku z Catovho zovretia. On ju však pevne dr​žal za zápästie, takže chtiac-nechtiac musela zostať namieste.

Phoebe so záujmom sledovala, ako sa kobylke na kohútiku ježí srsť. Znenazdania zvraštila nos, preto​že jej do neho udrel pach konskej pokožky. Cez po​kožku prstov vnímala teplo sálajúce z lesklej srsti. Keď sa opakovane pokúsila ruku uvoľniť, Cato ju pustil. Úľavu jej však doprial len na chvíľu.

„Vysadni na ňu!" prikázal jej autoritatívne. „A prichyť sa ohrady."

Phoebe nemala na výber. Vyložiac nohu na ohra​du, pristúpila si okraj sukne. Ozval sa zvuk trhajú​cej sa látky

„Kristepane!" vykríkla, zagániac na Cata. „Je cel​kom zničená! Nemôžem sa učiť jazdiť v šatách. Mu​sím počkať, pokým nebudem mať jazdecký kostým."

Jej slová však nemali žiadnu váhu. „Veď ty vždy vyzeráš ako strašiak," vyhlásil Cato s neľútostnou úprimnosťou. „Vysadni, nemám čas sa tu s tebou handrkovať." Obidvomi rukami ju chytil za boky a násilím ju vytlačil na ohradu.

„Zasuň nohu do strmeňa, chyť sa rukami hrušky sedla a prehupni sa ponad ňu. Veď si už predsa vysadala na koňa."

„Prečo predo mnou neuteká?" spýtala sa roztrase​ná Phoebe. „Každý kôň, na ktorého som sa doposiaľ pokúšala vysadnúť, sa vždy rozbehol. Táto potvora je vari iná?"

„Pevne ju držím," nervózne odvetil Cato. „Nikam sa nerozbehne. Vyhrň si tú sukňu. Neboj sa, veď máš pod ňou nohavice!"

„Hej, ale aké," zašomrala Phoebe popod nos. Nadvihnúc si sukňu, vopchala si jednu nohu do str​meňa a druhú prehodila ponad sedlo. Keď dosadla, kobylka sa pod váhou jej tela prehla. Phoebe od hrô​zy vykríkla a kŕčovito sa chytila hrušky.

„Uvoľni sa!" zavrčal Cato, čo Phoebe pripadalo ako absolútne nezmyselný príkaz. Priviazal dlhé vodiace opraty k uzde a vyviedol kobylku k výbehu. Phoebe v duchu hromžila, ale pevne sa držala sedla.

Vo výbehu Cato odstúpil od kobylky a uvoľnil vo​diace opraty. Phoebe na neho fľochla s hrôzou v očiach. „Kam idete?"

„Neboj sa, držím ju. Pusti sedlo a chyť uzdu!"

„To nie je dobrý nápad," zanariekala, ale urobila, ako jej prikázal. „Zrejme si neuvedomujete, čo odo mňa chcete."

„Ja si zase myslím, že je to veľmi dobrý nápad." Nato Cato pomkol kobylku do klusu. Keď sa pohla po obvo​de výbehu, zastal v strede s opratami v rukách.

Phoebe nezostávalo nič iné, než zaťať zuby a pre​trpieť tú hrôzu. Pevne zvierajúc uzdu v rukách, za​vrela oči a modlila sa, aby sa táto tortúra čo najskôr skončila.

„Vyzeráš ani vrece zemiakov," kričal na ňu Cato. „Vystri sa, narovnaj chrbát! A nemusíš tú uzdu dr​žať tak kŕčovito. Preboha, Phoebe, otvor oči!"

Phoebe ich na okamih otvorila, no pohľad z výšky cválajúceho koňa ju tak vydesil, že ich znova zavre​la. Pevne zaťala zuby, aby jej pri kolísavom pohybe kobyly necvakali.

„Vyzeráš komicky!" Cato pokrikom zastavil kobyl​ku a začal priťahovať vodiace opraty. „Ešte nikdy som nevidel taký beznádejný prípad, Phoebe! Dochá​dza mi trpezlivosť."

„A čo ste čakali?" vykríkla.

„Aspoň že budeš mať otvorené oči a že sa nebudeš tak kŕčovito držať sedla!" Catovo rozčúlenie nadobú​dalo na intenzite. „Čakal som, že budeš sedieť rovno, že pevne zovrieš sedlo kolenami a aspoň trochu sa uvoľníš!"

„Kde mám mať ruky, ak nie na sedle?"

„Uzdu musíš držať uvolnene ľahko medzi prsta​mi." Natiahol sa a uchopiac jej ruky, napravil jej prs​ty. „Takto ju drž. Chápeš?"

Sorrel využila, že si ju nevšímajú a sklonila hlavu, aby si odšklbla trochu minuloročnej trávy. Keď sa lesklý krk začal skláňať k zemi, Phoebe znova so zde​seným výkrikom objala hrušku. 

„Zodvihni jej hlavu!" prikázal jej Cato.

„Nevidíte?" zabedákala Phoebe, keď trhla uzdou. „Vôbec ma neposlúcha."

„Ani ťa nebude, keď sa budeš triasť ako huspenina. Vari nemáš chrbticu?" Položil jej ruku na chrbát. „Vystri sa!"

Phoebe sa narovnala.

„A teraz pevne chyť uzdu a potiahni jej hlavu na​hor. Musíš jej dať pocítiť, že si jej paňou."

„Tá na to kašle," zašomrala Phoebe a mierne po​tiahla uzdu. Na jej šťastie Sorrel už medzitým strati​la chuť na zľadovatenú trávu a akoby na jej povel zodvihla hlavu.

„Výborne! Teraz skúsime poklus." Cato sa znova postavil do prostriedku výbehu a povolil vodiace opra​ty. „Musíš sa trocha nadvihovať v strmeňoch. Nebe​sá, nie tak! Čo je to s tebou? Necítiš rytmus jej kroku?"

Phoebe ho cítila až kdesi v spánkoch. Neprirodzenejší pohyb si ani nedokázala predstaviť.

„To nemá zmysel," rezignovane vyhlásil Cato a znovu Sorrel zastavil. Podišiel k nej. „Nepoznám ni​koho, kto by si tak veľmi nerozumel s koňom ako ty. Len som ti chcel vysvetliť -"

„Nemusíte mi nič vysvetľovať. A nekričte na mňa!" vyprskla Phoebe. Cítila sa ako zbitý pes. „Usilujem sa zo všetkých síl, ale musím vám povedať, pane, že ste mizerný učiteľ! Nemáte ani štipku trpezlivosti, a preto ma nedokážete nič naučiť."

Cato sa zarazil, pretože známi ho pokladali za ste​lesnenie trpezlivosti. „Nezmysel," odvrkol. „To ty sa nevieš sústrediť!"

„Náhodou ja sa viem sústrediť. A nie je to žiaden nezmysel, ale pravda." Phoebine oči zaplavili slzy hnevu a poníženia. „Ak sa mám naučiť zvládnuť toto zviera, potrebujem dobrého učiteľa." 

Vytiahla nohy zo strmeňov a zošuchla sa z kobylinho chrbta.

Cato ju pohotovo zachytil. „Pre Kristove rany, diev​ča! Čo to stváraš? Takto sa z koňa nezosadá. Kôň ťa môže kopnúť."

To už bolo na Phoebe priveľa. Rukami sa oprúc o jeho hrudník, z celej sily ho od seba odtisla. „Vy ma vôbec nepočúvate!" skríkla. „Prečo mi stále nadávate a komandujete ma? Ste prekliaty tyran!" Očami lesklými od sĺz ho nepriateľsky prebodávala.

Užasnutý Cato sa nezmohol na slovo. Stále cítil na hrudníku tlak jej rúk, ktorými ho odsotila.

Zatiaľ čo Phoebe rázne vykročila ku bráne výbe​hu, snažil sa spamätať. „Phoebe!" Hodil na zem vo​diace opraty a vykročil za ňou. „Kam ideš?" Dohonil ju a zdrapnúc ju za rameno, prinútil ju otočiť sa k nemu. Potom jej zodvihol bradu, aby ju prinútil hľadieť mu do očí. „Nikdy viac si nedovoľ nadávať mi a odstrkovať ma, a potom si len tak jednoducho bez vysvetlenia odísť!"

Phoebe sa len zriedkakedy dokázala rozčertiť a jej hnev nikdy netrval dlho. „Nahnevali ste ma," pove​dala a chrbtom ruky si prešla po nose. „Snažila som sa všetko urobiť tak, ako ste mi kázali, napriek tomu, že mám z koni strach. Ale vy ste sa obmedzili len na kritizovanie a nadávanie. Ani slovkom ste ma nepodporili. Takýmto štýlom nikoho nič nenaučí​te."

„To sem nepatrí! Ako si si dovolila nadávať mi?"

„Ani vy ste po celý čas predsa nerobili nič iné," vyhŕkla sebavedome, pričom jej z očí šľahali hromy-blesky.

Cato jej v údive hľadel do tváre. Už zo zásady nikdy neustupoval ženám, ale výraz jeho manželky bol ne​oblomný. „Dobre teda. Pre dnešok končíme," zamumlal neochotne. „Zrejme ti to na prvý raz stačilo. Zajtra budeme pokračovať."

„Je to nevyhnutné?" zaúpela Phoebe. „Nezdá sa vám to zbytočné?"

„Ani náhodou," odvetil stroho a pustil jej bradu. „Naučím ťa jazdiť, aj keby mi to malo trvať celý rok."

„Sľúbili ste mi jazdecký kostým," drzo mu pripo​menula. „Módny jazdecký kostým na lekcie jazdenia. Tak ste sa vyjadrili, či nie? Ak mám podstúpiť túto tortúru, potom musíte dodržať slovo aj vy."

Cato vždy plnil svoje sľuby. „V poriadku. Choď sa prezliecť, ideme do Witney kúpiť ti ten kostým." Nato sa zvrtol a vykročil ku kobyle, pokojne prežúvajúcej trávu, ktorú si vyhrabala spod vrstvy snehu, napa​daného pri poslednej fujavici.

Phoebe naňho vytreštila oči. „Sama tú cestu na koni nezvládnem."

„To mi je jasné," povedal Cato a zasmial sa. „Odvezieš sa v sedle so mnou."

O hodinu neskôr ju Cato zosadil zo svojho koňa pred stajňou hostinca U ostrihanej ovce. „Cestu ku krajčírke poznáš. Kde to je?" Vopchal ruku do vrec​ka a vybral z neho kožené vrecúško.

„Na High Street," odvetila Phoebe.

Cato jej podal kožený meštek. „Je tam asi tridsať guineí. To by ti malo stačiť."

„Tridsať guineí!" zvolala ohúrené, keď ho poťažka​la v ruke. Za to by sa dalo kúpiť pol tucta muškiet a vojenských kabátcov. „To všetko môžem minúť?"

„Môžeš, ale s rozumom," dodal s úsmevom. „Ne​zruinuje ma to, neboj sa."

Phoebe sa zamyslela. Bolo by od nej sebecké, keby 
z jeho veľkorysosti ťažila len ona. „Krajčírka má šaty, ktoré sa veľmi páčili Olivii," nadhodila. „Sú oranžové s čiernym lemovaním. Veľmi jej pristali."

„Olivia by si obliekla oranžovo-čierne šaty?" Cato , sa snažil predstaviť si svoju dcéru v takých krikľavých šatách.

„Áno. Čudovali by ste sa, ako jej tie farby pristanú. Mohla by som jej ich kúpiť. Elien ich môže upraviť, ak by jej nesedeli. Môžete jej ich darovať k narodeni​nám." Phoebe sa pri tejto téme úplne rozjarila. „Má ich na budúci mesiac. Ale to azda viete."

„Samozrejme, že viem," odvetil Cato. „Na také dôležíte dátumy nezabúdam."

„To som nepovedala," ubezpečovala ho Phoebe. „Myslela som si, že uvítate tip na darček. Pravda, ak ste jej už niečo nekúpili."

„Aké milé," zašomral posmešne Cato.

„Môžem ich teda kúpiť?"

„Môžeš. Len nezabudni, že pre seba máš vybrať jazdecký kostým. Ja si zatiaľ posedím v hostinci. Ne​nechaj ma dlho čakať."

„Také veci si vyžadujú svoj čas," namietla Phoebe. Cato ju však už nepočul, pretože bol na polceste k výčapu.

Phoebe sa vrátila do hostinca o necelú hodin​ku neskôr. „Zavediete ma k lordovi Granvillovi?" spý​tala sa hostinského.

„Ak dovolíte, lady, odprevadím vás." Mužova pre​hnaná úctivosť vyvolala na jej perách úsmev. Aspoň raz sa cíti ako ozajstná markíza Granvillová. Hrdo vztýčiac hlavu, na ktorej mala, nový klobúčik ozdobe​ný kavčím perom, dôstojným krokom nasledovala hostinského.

Na prvom odpočívadle schodišťa otvoril dvere a oznámil: „Lady Granvillová, pane."

Cato sedel v kresle pri kozube. Nohy mal vyložené na múriku a v rukách držal korbeľ s pivom. Keď vstúpila dnu, otočil hlavu a pomaly vstal. „Vidím, že si nemrhala časom, moja drahá."

Phoebe priam žiarila. „Ako sa vám páčim?" spýta​la sa, prihládzajúc si záhyby na tmavozelenej jaz​deckej sukni. Potom rukami prešla po krátkom kabátiku, ktorý zvodne obopínal jej prsia i boky. „Strieborná čipka je veľmi drahá, ale krajčírka tvr​dila, že teraz je v móde."

„Módne veci bývajú vždy drahé," vecne skonštato​val Cato. Na elegantnom výzore svojej ženy nenachá​dzal najmenšiu chybičku.

„Aj nohavice majú dobrý strih. Mala som šťastie." Otáčajúc sa okolo svojej osi, takmer nadvihla zadný diel sukne, keď si uvedomila, že hostinský s vypleš​tenými očami ešte stále stojí vo dverách. „Ďakujem, pane," vyriekla s noblesou a vyčkávala, pokým sa poklonkujúc nevzdialil. Až potom nadvihla sukňu. „Čo na ne poviete, pane?"

Cato si hodnotiaco prezeral dráždivé krivky Phoe​biných zadných partií v jazdeckých nohaviciach, s hrdosťou si uvedomujúc, že tento pohľad je určený jedine pre jeho oči. „Otázka znie, ako sa v nich cítiš?" zamrmlal s potlačovaným vzrušením. „Dúfam, že okrem mňa ich nikto neuvidí."

Phoebe sa obzrela ponad plece. „Nemám v nich veľký zadok?"

Cato privrel oči, aby sa ovládol. „Toto nie je to správne miesto ani čas na hodnotenie tvojej postavy."

„Rada by som poznala váš názor," povedala a spustila sukňu. „Nemám postavu ako Diana."

„To teda nie," súhlasil. „Poď sa najesť." Podišiel ku stolu, na ktorom boli poukladané misy so studeným mäsom, chlebom a syrom. „Mám ti odkrojiť šunku?"

„Áno, ďakujem." Uvedomovala si, že nie je vhodný čas na takúto tému, ale nemusel ju odmietnuť práve takýmto tvrdým spôsobom. „Kúpila som aj tie šaty pre Oliviu," povedala po chvíli. „Krajčírka však chce prišiť ešte na golier čipku. Pošle ich, len čo ich dokončí."

„V poriadku," stroho odvetil Cato.

Práve dojedali, keď zaklopal na dvere hostinský. „Prepáčte, pane, ale do výčapu prišli vojaci, ktorí ušli pred dezertérmi z kráľovskej armády. Vraj ich pre​padli a chceli okradnúť." Dôležito si napravil ná​krčník a dodak „Myslel som si, že by ste o tom mali vedieť."

„Mysleli ste správne. Vďaka," s vojenskou razan​ciou vyhlásil Cato a vyskočil na rovné nohy. „Pokoj​ne dojedz, Phoebe. Ja sa idem porozprávať s tými vojakmi." Po jeho náhlivom odchode sa Phoebe so znechuteným úšklabkom zahľadela na tanier.

Zrazu si uvedomila, že už nie je hladná. Ale vôbec to nebolo kvôli zbehom. Pri Catovi sa neobávala ničoho. Ale prečo ma niekedy nezoberie na miesto, kde by nás nikto nevyrušoval? uvažovala v duchu v márnom úsilí potlačiť pochmúrne myšlienky.

Cato si pozorne vypočul vojakov. Za normálnyd okolností by ho nezaujímala nejaká tlupa vzbúrencov, ktorí sa potulovali v okolí miest a vyčkávali, koho by mohli prepadnúť a okradnúť. Bol presvedčený, že jeho kôň unikne každému prenasledovateľovi. No so spolujazdcom, ktorý sa bojí koni, to bude oveľa ťažšie.

Zakýval na hostinského. „Osedlajte môjho koňa a povedzte lady Granvillovej, že ju počkám pri staj​ni." Z mešca vytiahol mince, odrátal ich a položil ich na pult. „Páni, som vaším dlžníkom."

„Dávajte si pozor najmä pri Eynshame, pane."

„Dobre. Nalejte im na môj účet." Cato zodvihol ruku na pozdrav a sprevádzaný výkrikmi vďačných vojakov vyšiel z hostinca.

Phoebe sa ponáhľala do stajne, z ktorej sa ozýval hlasný hovor. „V tomto oblečení sa ti bude v sedle lepšie sedieť. Aspoň budeme môcť cválať rýchlejšie," vyriekol Cato, keď ju zbadal.

„Náhlime sa kvôli dezertérom?"

„Aj kvôli nim," zamrmlal, pomáhajúc jej vysadnúť na koňa. Sám sa potom vyšvihol do sedla pred ňu.

Phoebe vkĺzla rukami pod jeho plášť a pevne ho objala okolo drieku. Takto rozkročmo sa jej sedelo oveľa istejšie a Catov široký chrbát jej poskytoval pocit bezpečia. Pritúlila sa k nemu a privrela oči.

Dvanásta kapitola

Keď sa Cato s Phoebe blížil k Eynshamu, ponad šiju koňa zasvišťala prvá strela. Guľka preletela tak nízko, že mu sčerila hrivu. Ale kôň bol z bojových polí zvyknutý na streľbu, a tak sa nevyplašil.

Phoebe si sprvoti neuvedomila, čo sa stalo. Poču​la síce výstrel a zasvišťanie guľky, ale netušila, čo ten zvuk veští.

Vtom sa ozval víťazný rev, pri ktorom tuhla krv v žilách, a na chodníku za ich chrbtami sa spoza stromov vynorila tlupa mužov.

„Dezertéri?" hlesla vyľakane a naťahujúc krk, snažila sa dovidieť ponad Catovo plece.

„Áno," odvetil Cato pokojne. „Čakal som, že sa zja​via. Pevne sa ma drž. Pokúsime sa im ujsť."

Phoebe si pevnejšie zakvačila ruky okolo jeho pásu. Kôň sa rozbehol do prudkého cvalu, no už o chvíľu okolo Phoebinho ucha preletela ďalšia guľ​ka. Vykríkla.

„Nemusíš sa ničoho báť," upokojoval ju Cato, ale jeho hlas zanikal v cvengote podkov, dopadajúcich na cestičku.

„Naozaj?" Nebola si istá, či mu má veriť, no Catov pokoj a rozvaha boli nákazlivé. Znovu sa obzrela po​nad plece a natešene zvolala: „Niektorí odbočili na pole vedľa cesty."

„Presne toho som sa obával. Chcú nás obkľúčiť." Cato nečakane zvrtol koňa doľava.

Phoebe vytreštila oči. Pred nimi sa ako vysoká ste​na týčil obrovský živý plot. Priechod nikde nevidela. No vzápätí pochopila Catov úmysel - on chce ten plot preskočiť.

„Ach, Bože!" zašepkala a pevne zavrela oči, zabo​riac tvár do Catovho plášťa.

Kôň vyskočil a Phoebe sa prevrátil žalúdok. Za​hryzla si do pery tak silno, až pocítila na jazyku prí​chuť krvi. Vrch živého plota sa otrel koňovi o brucho. Kopytami zadných nôh sa šuchol o husté kriaky a dopadol do potoka na druhej strane plota. Kvapky ľadovej vody jej zamokrili sukňu.

Cato pritiahol koňovi uzdu, na čo sa kôň vzoprel na zadné nohy a vyliezol na breh. Vzápätí si Cato uvedomil, že kôň pokrivkáva, a škaredo zaklial. Spo​za plota sa ozývali zúrivé výkriky, ale zdalo sa, že prenasledovatelia si netrúfli na riskantný skok.

Rozhliadajúc sa okolo seba, Cato na konci poľa zbadal nízky porast. Ak sa tam ukryjú, prenasledo​vatelia si môžu myslieť, že ich korisť je už za horami-dolami. No práve tak sa môžu vydať aj cestičkou pozdĺž živého plota a hľadať priechod.

Kôň spomalil a citeľne kríval. Cato ho zastavil, zo​sadol na zem a uchopiac uzdu, odviedol ho do po​rastu.

„Aj ja mám zosadnúť?" spýtala sa Phoebe, kŕčovi​to zovrúc hrušku na sedle, pretože bez Catovej po​moci sa cítila na mohutnom chrbte koňa neisto.

„Nie," odvetil. „Nechcem, aby si mi ušla."

„A kam, prosím ťa?" Phoebe sa znepokojene obzre​la ponad plece, či nezbadá prenasledovateľov.

„Ako ťa poznám, mohla by si sa vybrať hocikam," uškrnul sa Cato.

„To je nezmysel," zamrmlala Phoebe.

„Nemyslím." Cato sa usmial. „Len pokojne seď. Keď sa budeš hniezdiť, noha ho bude bolieť ešte viac.Pousím sa zistiť, aké je jeho zranenie vážne."

„Ale čo ak nás budú ďalej prenasledovať?"

„Prejdeme cez tamten most."

Phoebe mala pocit, že Catovi vôbec nenaháňa strach skutočnosť, že ich prenasleduje banda zabi​jakov.

Keď kôň dokrivkal do hustého porastu, Cato ho zastavil. Rozhliadol sa okolo seba a potom sa zadí​val na hrubé konáre starej jedle. „Phoebe, musíš sa vyšplhať na tamtú jedľu." Ukázal jej rukou.

Phoebe znepokojene vyvrátila hlavu a pozrela tým smerom. „Načo? Aby si mal istotu, že neujdem?" za​vtipkovala.

„Uhádla si," odvetil Cato s úškľabkom. „Ale aj pre​to, aby si bola v bezpečí, keby sa tu objavili tí bas​tardi. A keď už budeš hore, zisti, kde sú." Nato k nej vystrel ruky, aby jej pomohol zosadnúť.

„Vidím, že si si zo všetkých aspektov premyslel, ako ti môžem byť užitočná," podotkla Phoebe, uprúc pohľad na konáre stromu. „Keby som len mala staré šaty." Rukou prešla po novučičkom jazdeckom kos​týme. „Ako keby nestačilo, že sukňu mám celú mok​rú. Teraz si ju musím ešte aj zašpiniť." Roztrpčené pokrutila hlavou.

Jazdecký klobúčik i plášť položila na zem a nedôverčivo si prezerala strom. Najspodnejší ko​nár bol povážlivo vysoko nad zemou. „Budeš ma mu​sieť zdvihnúť. Ak dočiahnem na ten konár, nejako si už poradím."

„Postav sa mi na plecia!" Cato si kľakol na kolená a podal jej ruku, aby sa mohla postaviť na jeho ple​cia.

„Neublížim ti?"

„Nie." Pomaly sa zdvíhal, držiac ju oboma rukami za driek, aby jej pomohol udržať rovnováhu. Keď bol celkom vystretý, Phoebe dočiahla nohou na najnižší konár. Potom sa postavila na kmeň, nevšímajúc si pichľavé ihličie.

„Vidíš niečo?" spýtal sa Cato potichu.

„Nič. Ba vlastne áno. Dvaja cválajú po poli."

„Sleduj ich a daj mi signál, ak by sa blížili k nám." Cato sa vrátil ku koňovi a opatrne mu prehmatával predné nohy. Keď v nich neobjavil žiadnu hrču, pre​šiel k zadným nohám. S nevôľou zistil, že pravý priehlavok je horúci na dotyk. Potichu zanadával. S takýmto zranením do Woodstocku nedôjdu.

Vystrel sa a poobzeral sa po okolí pomaly sa strá​cajúcom v súmraku. Tu nebudú môcť prenocovať. Zostáva len jediná možnosť, aj keď ňou nebol príliš nadšený. „Čo sa deje, Phoebe?"

„Sú šiesti, ale chodia len tak bezradne dookola. Kvôli tme zrejme nevidia stopy."

„Dobre." Cato vytiahol z remienkov pripevnených na sedle pár pištolí. „Zostaň tam, kde si, a ja sa ich pokúsim zbaviť."

„Si sám proti šiestim," trasľavo namietla Phoebe.

„Neboj sa, budem tej zberbe dôstojným protivní​kom," vyhlásil hlasom, v ktorom rezonovalo pohŕda​nie. Vykročil z húštiny.

Phoebe nevedela prečo, ale bola si istá, že jej muž si aj napriek prevahe s protivníkmi poradí. Keďže zvedavosť zvíťazila nad strachom, pozorne sledova​la situáciu zo svojho úkrytu.

Vtom sa ozval výstrel z pištole, na čo jeden z mužov na poli klesol na kolená a s výkrikom sa chytil za plece. Ostatní sa len zmätene obzerali vô​kol seba. Keď zaznel druhý výstrel, po ktorom klesol na zem ďalší prenasledovateľ, ostatní štyria vzali nohy na plecia, akoby mail za chrbtom všetkých čer​tov z pekla.

Phoebe nadšene zvýskla a začala ťarbavo zliezať dolu. Na zem zoskočila práve vo chvíli, keď sa pri strome zjavil Cato s ešte dymiacimi pištoľami v ru​kách.

„Si naozaj dobrý strelec," pochválila ho.

Cato na ňu uprel pobavený pohľad. Zdalo sa, že jej kompliment ho prekvapil. „Vari si o mne pochybova​la?"

„To nie. Ale ešte nikdy som ťa nevidela v boji," zamumlala a zdvihla zo zeme svoj klobúčik i plášť.

„To nebol žiaden boj," opravil ju Cato. Chvíľu za​myslene stál bokom a popiskoval si. Niet inej mož​nosti, pomyslel si napokon.

„Teba kôň unesie. Je to len míľu odtiaľto."

„Kam ideme?"

„Do Cromwellovho štábu. Tam prenocujeme. Nie je to síce bohviečo, ale nemáme na výber. Kôň bude musieť aspoň týždeň odpočívať. My sa zajtra vrátime domov na inom koňovi, ktorého požičiam v tábore," povedal a pištole zasunul za remienky na sedle.

Phoebe sa snažila domyslieť si, čo sa skrýva za jeho slovami. „Sú v tábore aj nejaké ženy?"

„Žiadna, s ktorou by si sa mohla stýkať," odvetil stroho. „Nasadni!" prikázal jej, podložiac spojené otvorené dlane, aby sa mohla dostať do sedla.

„Sú to ľahké ženy?" Phoebe nie príliš elegantným spôsobom vysadla.

„Priateľky vojakov," zamrmlal Cato a chytil koniec uzdy do ruky. Potom dôraznejším tónom pokračoval: „Želám si, aby si sa im vyhýbala a rozprávala sa len s ľuďmi, ktorým ťa predstavím. Vlastne, bol by som rád, keby si vôbec nerozprávala. Myslíš, že to zvládneš?"

„Ale prečo?" Phoebe bola zmätená jeho nečakanou odmeranosťou a nevľúdnosťou.

„Pretože, moja drahá, máš prazvláštny zvyk ne​chať sa zatiahnuť do nepríjemných situácií," vysvet​ľoval. „Chápem, že za to azda ani nemôžeš, ale berie ma hrôza, keď si predstavím, aký rozruch by si moh​la vyvolať vo vojenskom tábore. Neviem, čo si s tebou počnem, kde ťa uložím spať."

Phoebe sa neobťažovala s vlastnou obhajobou, no zdalo sa, že Cato si spomenul na jej úsilie zachrá​niť Meg. Teraz nemala chuť otvárať túto tému. Ak má niekto patent na rozum a nechce pripustiť, že sa zjavne mýli, nedokáže ho presvedčiť žiaden argu​ment. „Nebudeme spolu?" spýtala sa potichu.

„Budeme. Ale nie v súkromí." Cato vyviedol koňa z porastu na opačnej strane poľa, než na ktorom zo​stali ležať zranení dezertéri.

Phoebe viac neprehovorila. Myšlienka na noc strá​venú vo vojenskom tábore bola vzrušujúca, ale Ca​tovi sa zrejme príliš nepozdávala.

Bola už tma, keď zabočili do brány vidieckej usadlosti Cotswold, v ktorej sídlil Cromwellov hlav​ný štáb. Stanový tábor sa rozprestieral na pozem​koch, patriacich k hospodárstvu. Pomedzi stromy prebleskovalo svetlo táborových ohňov. V mrazivom vzduchu občas zaznel tón píšťaly alebo vojenského bubna.

Phoebe sa zvedavo rozhliadala zo sedla vôkol seba. Teraz už nezatínala zuby od strachu. Pokojne sedela na koni, ktorý trojdobým klusom krivkal po ceste. Zdalo sa, že kôň spoznal miesto, na ktorom sa ocitol, pretože zodvihnúc hlavu, radostne zaerdžal.

Cato ho potľapkal po šiji. „Už to bude, starký."

Kôň otočil hlavu k pánovi a nozdrami sa dotkol jeho pleca. Potom trocha pridal do kroku.

Poschodovú budovu, postavenú na štvorcovom pôdoryse a vystavanú zo žltých cotswoldských ka​meňov a jej nádvorie z dvoch strán ohraničovali hos​podárske budovy.

Muži pobiehajúci po dvore pri blikajúcom svetle faklí nosili vrecia a nakladali ich na káry.

Cato pozdravil vojaka, ktorý okamžite prerušil prácu a ponáhľal sa k nemu, aby ho oslovil.

„Áno, pane." Jeho zrak na okamih spočinul na Phoebe a potom ho opäť uprel na markíza.

„Moj kôň kríva. Zaveď ho do stajne, prilož mu na priehlavok obklad a celú noc mu ho každú hodinu vymieňaj. Rozumieš?"

Vojak vypočul príkaz a zasalutoval. Potom prevzal uzdu a Cato pomohol Phoebe zosadnúť. Vojak sa zadíval na Phoebe s úprimným obdivom.

Phoebe mu odpovedala svojím typickým priateľ​ským úsmevom. Vojak sa uškrnul.

„Poď," vyzval ju Cato a chytil ju za ruku.

Náhlivo prešli cez nádvorie do domu. „Nepriťahuj pozornosť vojakov," zavrčal odmerane.

„Neviem o tom, že by som ju priťahovala," odvetila. „Nič som predsa tomu vojakovi nepovedala. Len som sa usmiala, keď tak na mňa zízal." V tej chvíli zmĺkla a v úžase sa rozhliadla okolo seba.

„Je veľa vecí, o ktorých nevieš," zahundral Cato. Dofrasa, nemal ani poňatia o tom, aký rozruch vyvolá jej ženský pôvab v tábore plnom nadržaných chlapov.

Položil jej ruku na plece a tlačil ju pred sebou ku vchodovým dverám.

Strážnik okamžite zbystril pozornosť a vpustil ich dnu. Phoebe sa ocitla v miestnosti, ktorá zaberaln celé prízemie domu. Plafón spevňovali mohutné trámy a dlážka bola vykladaná kameňmi. Na laviciach okolo dlhého dreveného stola, ktorý stál uprostred, sedelo niekoľko mužov. Na stole bolo množstvo mís s pariacim sa pečenými mäsom a kožou potiahnuté karafy s vínom.

„Cato!" zvolal jeden z mužov, sediaci na konci sto​la. „Vitaj, človeče! Tak teda teba sme tu nečakali." Muž odsunul lavicu, vstal a podišiel k nim s pohá​rom piva v ruke.

„Ani ja som si nemyslel, že tu dnes skončím. Ale môj kôň sa zranil pri potýčke s dezertérmi. Nedošli by sme domov," vysvetľoval Cato, potriasajúc si s mužom ruku. „Budeš nás musieť prichýliť na noc, Oliver." Otočil sa k Phoebe, ktorá si rozopínala plášť. „Toto je generál Cromwell, Phoebe. Oliver, dovoľ, aby som ti predstavil svoju manželku."

Phoebe sa úctivo uklonila. Takže toto je ten sláv​ny Oliver Cromwell? Nuž nie je ktovieako oblečený, pomyslela si kriticky. Jeho oblek nemal len zlý strih, navyše bol z podradnej látky, a na golieri jeho košele sa vynímala krvavá škvrnka.

„Lady Granvillová, nech sa páči ďalej," prihovoril sa Phoebe a galantne sa uklonil. Mal prenikavý hlas a červenú, opuchnutú tvár. Uvažovala, či je taká iba od alkoholu, alebo je chorý. Vedľa Cata jednoznačne zanikal. V rozpakoch si sňala klobúčik z hlavy, me​ravo sa rozhodujúc, čo má urobiť.

„Nie sme síce vybavení na prijímanie dámskych návštev," pokračoval generál, „ale prijmite miesto pri stole. Určite ste cestou vyhladli a radi sa s nami na​večeriate."

„Sme hladní ako vlci," prijal pozvanie Cato, zobral Phoebe z rúk plášť i klobúčik a položil ich na dreve​nú lavicu pri kozube. Potom ju postrčil ku stolu, „Páni, dovoľte, aby som aj vám predstavil svoju manželku."

Keď sa blížili k stolu, jeden z mužov vyzval ostat​ných, aby povstali a pozdravili lady Granvillovú. Phoebe sa placho uklonila.

„Sadnite si, lady Granvillová," povedal distingvovaný elegantne oblečený muž, ktorý vyzeral starší ako ostatní, a odsunul jej stoličku konca stola. „Ospravedlňte nás za naše drsné spôsoby, ale tu nie sme zvyknutí na nežné návštevníčky." So srdečným úsmevom ukázal na stoličku.

„Toto je lord Fairfax," predstavil ho Cato. „Sadni si, Phoebe, a keď sa navečeriaš, pohladám nejaké, miesto, kde sa budeš môcť vyspať."

Na Phoebino zdesenie sa Cato od nej vzdialil, len čo jej priniesol tanier s pečeným bravčovým mäsom, zemiakmi poliatymi maslom, krajec pšeničného chleba a cínovú čašu vína. Sám si sadol neďaleko nej na dlhú lavicu a čoskoro sa pohrúžil do rozhovo​ru so spolusediacim. Ju si už nikto nevšímal.

Zatiaľ čo jedla, počúvala mužské hlasy a občasné výbuchy smiechu. Cítila sa zabudnutá a zjavne sem nepatrila. Teraz už chápala, prečo ju sem Cato vzal tak neochotne.

Cato jej z času na čas venoval krátky pohľad. Te​šilo ho, že sa Phoebe správa podľa jeho predstáv pokojne večeria a zbytočne na seba nepriťahuje po​zornosť. Muži pri stole si ju taktne nevšímali, hoci každému z nich bolo jasné, že jej to musí byť neprí​jemné. 

Najväčším problémom bude, kde ju uložím spať, rozmýšľal Cato, zamračene si naberajúc zele​ninovú polievku do misky.

Hoci Phoebe už dojedla mäso, ešte stále cítila hlad, ktorý znásobila lákavá vôňa polievky. Lenže veľká polievková misa zostala pred Catom. Vrhala naňho veľavravné pohľady, no on bol zabratý do roz​hovoru o kŕmení koni, ktorý ho očividne zaujímal oveľa viac než pohodlie jeho ženy.

Niekoľko dlhých minút váhala, no potom odhod​lane zdvihla bradu a vstala zo stoličky. Keď podišla ku Catovi, uprelo sa na ňu niekoľko prekvapených pohľadov.

„Čo sa deje?" spýtal sa podráždene.

„Môžem si nabrať trochu polievky?" požiadala a znovu bojovne zdvihla bradu.

Jej požiadavka vyvolala presne to, čomu chcel Cato zabrániť všetky pohľady pri stole sa upriamili na jeho ženu. „Sadni si ku mne," prikázal jej. Odsu​nul sa nabok a chytil ju okolo drieku, aby ju istil, keď preliezala ponad lavicu. „Už tu nie sú misky ani lyžice, takže budeš musieť jesť z mojej." Nabral jej polievku do misky a potisol ju pred ňu aj s lyžicou. „Zober si, ja už nebudem. Potom ťa niekde uložím."

Očividne chcel, aby sa poponáhľala, a ona proti tomu nič nenamietala. Nemala najmenšiu chuť zby​točne predlžovať túto trápnu situáciu. Dokonca ani jeho blízkosť jej už nepomáhala a netrpezlivosť, kto​rá vyžarovala z každého kúska jeho tela, jej načisto pokazila pôžitok z chutnej polievky.

„Dojedla som, pane," povedala, hneď ako položila lyžicu do prázdnej misky.

„Teraz pôjdeme na poschodie." Svižne prehodil nohy ponad lavicu a pomohol jej vstať z lavice.

„Dobrú noc, lady Granvillová. Dúfam, že vás nebudeme príliš rušiť," vopred sa ospravedlňoval Cromwell. „Nie sme totiž nijakí veľkí spáči." Niekto z mužov sa pri generálovej vtipnej poznámke zachechtal a v okamihu sa pridali aj ostatní.

Čo to malo znamenať? pýtala sa v duchu.

„Prajem vám dobrú noc, páni," zašemotila a uklo​nila sa smerom k rozjarenej spoločnosti.

Vykročila za Catom, ktorý sa náhlil ku schodom na vzdialenom konci veľkej miestnosti. Význam Cromwellovej poznámky pochopila, len čo vyšli na poschodie. Bola tam jediná izba, preplnená poľnými lôžkami, na ktorých boli porozhadzované kožené vojenské nohavice.

„Všetci tí muži spia tu?" spýtala sa s vypleštenými očami, keď jej došli všetky súvislosti.

„Upozornil som ťa, že tu nebudeme mať súkro​mie," pripomenul jej Cato a nadvihol lampu, ktorú priniesol zdola. „Je to hlúpa situácia."

„Ja som ju nespôsobila," podotkla štipľavo. „Mô​žem sa vyspať aj v stajni pri koňoch."

Cato si ju ostro premeral. „Nie je čas na žarty," od​vrkol, rozhliadajúc sa po izbe. „Musíš sa prispôsobiť takpovediac bojovým podmienkam. Tamto v kúte to bude najlepšie." Vykročil tým smerom.

Phoebe ho nasledovala, raziac si cestu pomedzi lôžka. „Si si istý, že sú tu nejaké voľné lôžka?"

Cato prikývol. „Chlapi sa celú noc striedajú v službe. Neprekáža im, keď nespia vždy na tom is​tom lôžku."

Phoebe sa bezradne rozhliadala vôkol seba.

„Tamto pri stene budeš mať len jedného suseda." Ukázal na lôžko v kúte. „Máš tam aj prikrývku a van​kúš. A vyzleč si len kostým."

„Presne to som mala v úmysle," odsekla Phoebe. „A kde budeš spať ty?"

„Uvidím, čo bude voľné, keď sa vrátim." Postavil lampu na skrinku pri lôžku. „Keď si ľahneš, stiahni knôt."

„Áno, ale potrebujem ísť ešte na záchod," vyriekla rozpačito.

Cato potichu zahrešil.

„Nemôžem si pomôcť," namietla urazene Phoebe. „Každý tam niekedy potrebuje ísť. Aj tí tvoji generá​li!"

Catovi šklblo kútikmi úst. Má pravdu, pomyslel si. „Na konci záhrady sú latríny. Nedá sa nič robiť, mu​síš ísť tam. Zober si lampu a choď." Po týchto slo​vách ukázal ná koniec izby, kde zbadala rebrík. „Nemala by si tam nikoho stretnúť. Ale keby predsa len, ponáhľaj sa a s nikým sa nedávaj do reči."

Cato sa otočil a dlhými krokmi sa náhlil na​zad. Už sa nemôže dočkať, kedy bude zase so svoji​mi kumpánmi, pomyslela si Phoebe s nevôľou. Vza​la lampu a vybrala sa hľadať latrínu.

Po chvíli sa celá zadychčaná vrátila. Cestou, na​šťastie, nikoho nestretla.

Zobliekla si plášť aj nový kostým a starostlivo ich prevesila cez stoličku. Zdola k nej doliehal smiech a svetlo olejových lámp prebleskovalo cez škáry v drevenej dlážke. Keď nastriežila uši, rozumela úryvkom rozhovorov a zreteľne rozoznala aj hlas svojho manžela.

Zhasla lampu a uložiac sa na úzke lôžko, prikryla sa tenkou prikrývkou. Vankúš i matrac boli vypcha​té slamou, takže zakaždým, keď sa pohla, zašušťali. Keďže nemohla spať, načúvala zvukom prichádzajú​cim zdola. Smiech postupne ustával a hlasy mužov zneli vážne, akoby sa večera skončila a oni sa vrátili k debate o stratégii vojny.

Catov zvučný hlas sa miešal s ostrými námietka​mi generála Cromwella a občasnými replikami gene​rála Fairfaxa. Bolo jasné, že sa hádajú.

„Ak muž nemá odvahu urobiť rozhodný krok, po​tom si nemôžem pomôcť, ale je to vypovedanie po​slušnosti," vyhlásil Cromwell piskľavo.

„Dúfam, že nehovoríš o mne," zaznel Catov poba​vený hlas, hoci na Cromwellových slovách nebolo vôbec nič zábavné.

„Tak si za zosadenie kráľa Karola, alebo nie?" za​burácal Cromwellov hlas.

Phoebe pozorne počúvala, snažiac sa zachytiť Catovu odpoveď.

„Takýto krok si treba dôkladne premyslieť," odve​til po chvíli napätého ticha. „Donútime ho, aby sa vzdal trónu. Viac urobiť nemôžeme."

„Myslíš, že kráľ dodrží nejakú dohodu?" Otázka, ktorú tentoraz položil generál Fairfax, okamžite vy​volala pochybovačné reakcie u ostatných.

„Musíme to aspoň skúsiť," zaznela Catova námiet​ka, prehlušujúca hovor mužov. „Nevstúpil som do tejto vojny preto, aby bola nastolená republika."

„Potom ťa vývoj udalostí predbehol," nahnevane vyhlásil Cromwell. „Nejaké džentlmenské presvied​čanie Jeho Veličenstva už nie je na mieste. Treba mať v prvom rade na zreteli želania jeho podda​ných." Jeho hlas bol teraz tvrdý a ironický. „Je to boj o právo vládnuť Anglicku, a ja zastávam názor, že požiadavky ľudu musia byť vypočuté."

„Tvoje myšlienky sú mi vzdialené, Oliver," povedal Cato rozhodne a vyrovnane ako predtým. „Dúfam, že po skončení vojny sa nebudeme navzájom obviňovať z nelojálnosti a zrady."

„V tomto s tebou súhlasím, Cato," zapojil sa do rozhovoru Fairfax. „Oliver, musíme držať spolu. Ne​môžeme sa rozhádať."

„Nepovedal som ani slovko o nelojálnosti alebo zrade, Cato," ohradil sa Cromwell. „Hovorím len o nepochopení situácie. Ale máte pravdu. Ešte je predčasné hovoriť o takýchto veciach. Najprv musí​me zvíťaziť."

Cromwellove slová boli prijaté s nadšenými ová​ciami, sprevádzané dupaním nôh a cinkaním cíno​vých pohárov.

Phoebe sa pri tejto zvláštnej uspávanke nechala uniesť do ríše snov.

Keď sa Phoebe zobudila, v rozpakoch počúvala chrápajúcich chlapov a šušťanie slamníkov. Chvíľu sa nevedela zorientovať kde je, no vzápätí pocítila čiusi ruku na chrbte a spomenula si.

„Si to ty, Cato?" zašepkala, zalapajúc vyľakane po dychu.

Namiesto odpovede ju pobozkal na zátylok. Leža​la na bruchu a spodnú bielizeň mala omotanú okolo drieku. Cítila na sebe jeho telo, ktoré sa ku nej vzru​šene pritláčalo. Omámené, ale pôžitkársky natiahla ruky nad hlavu. Jej telo sa pozvoľna prebúdzalo v napätom očakávaní.

Cato prstom prenikol do jej lona a láskal ho, po​kým sa nerozhorúčilo od narastajúcej rozkoše. Zľah​ka ju objal, jemne zovrel jej prsia a jediným pohybom do nej hlboko vnikol. S každým prílivom vzrušenia sa šúchal o jej pokožku na chrbte, pričom jeho mučivo pomalé pohyby napĺňali jej vnútro slastnou horúča​vou. Jemne pohryzkával jej hrdlo, jazykom láskal zamatovú pokožku medzi lopatkami a pritom tuho zvieral jej plné prsia.

Phoebe zaborila tvár do vankúša, aby stlmila vzdychy rozkoše, ktoré sa jej nekontrolovateľne dra​li z hrdla. Vedomie, že v ich v bezprostrednej blízkos​ti spia ďalší muži, len stupňovalo jej vzrušenie. Pripadalo jej, že to, čo robia na úzkom lôžku, je nie​čo zakázané, nebezpečné a nezákonné, akoby ani neboli manželmi. Pohyby jej tela sa obmedzovali len na vyburcovanie ich rozkoše. Bola celkom v zajatí mocného tela, pritláčajúceho ju k matracu, a odo​vzdane reagovala na vlny vzrušenia, ktoré ju zalieva​li s čoraz väčšou intenzitou.

Nástojčivé vlnenie sa prehlbovalo, až úplne pohl​tilo každučký kúsok jej tela, ktoré napäto čakalo na chvíľu nádhernej extázy. Celý svet sa zrazu kamsi rozplynul a ona len bezmyšlienkovito hrýzla vankúš, aby zadusila neovládateľné stony omamného šťas​tia.

Cato, objímajúc jej prsia, si ju jednou rukou pev​ne pritlačil k sebe, zatiaľ čo prsty druhej zaplietol do jej hustých, bohatých vlasov, a s pôžitkom sa oddal nádhernému pocitu zo spojenia. 

Bozkávajúc jej hr​dlo, vychutnával slanú chuť jej pokožky a vdychoval Jej vôňu, ktorá mu pripomínala sladkú arómu vanil​ky. Cítil, že táto žena ho vzrušuje viac než ktorákoľ​vek iná doposiaľ.

Dúfam, že si nikto nič nevšimol, napadlo mu, keď bolo po všetkom a vlna vrcholného vzrušenia opadla. Predstava, že niekto z mužov počúval potláčané vzdychy ich milovania, mala na neho zvláštny úči​nok. Niekoľkonásobne zvyšovala pocit jeho uspo​kojenia a keď sa z tej ohromnej výšky ľúbostného ošiaľu vrátil späť na zem, čudoval sa, čo sa to s ním deje. On, ktorý sa dokázal vždy dokonale ovládať a nikdy neukazoval svoje city na verejnosti, teraz objavil čaro tmy a zakázaného ovocia utajovaného aktu, ktorý ho vyburcoval priam do nepríčetnosti.

Neochotne povolil objatie, no nepúšťal ju z náru​čia. Phoebe vystrela nohy, aby sa im na úzkom lôž​ku lepšie ležalo. Prsty jednej Catovej ruky zostali prepletené s prameňmi jej vlasov a druhou rukou, držiac ju okolo drieku, si ju majetnícky pritláčal k sebe.

Trinásta kapitola

„Počula si niečo o Meg?" spýtala sa Phoebe nástoj​čivo Olivie, len čo sa nasledujúce ráno vrátili s Catom domov.

„Nebola som vonku“ odvetila Olivia, „a ani v ka-kaštieli o nej nikto nič ne-nevie. Určite by sme sa do​počuli, keby sa jej prihodilo niečo zlé. Veď všetci vedia, že ste priateľky."

„Nuž, aj to je viac než nič," povzdychla si Phoebe. „Ideš so mnou?"

Olivia zaváhala. „Práve prekladám ťažkú pa-pa-sáž, choď sama."

Phoebe sa rozosmiala. „Nemusíš sa nasilu odtŕhať od kníh. Len som si myslela, že by ti dobre padlo tro​cha sa prejsť."

„Hej, lenže..." Olivia sa zahľadela na kôpku kníh na stole.

„lenže teraz nie," dopovedala Phoebe pohotovo za ňu a priateľsky ju pobozkala na líce.

„Prídem neskôr," sľúbila Olivia.

Phoebe sa postavila na špičky, aby sa videla v zr​kadle, ktorý viselo nad rímsou kozuba, a napravila si nový klobúčik. Všimla si, že je bledá, no jej una​vené oči zažiarili od šťastia pri spomienke na milo​vanie s Catom na provizórnom lôžku medzi spiacimi vojakmi. Dokonca ani v tých najdivokejších snoch sa jej neprisnilo, že by od svojho manžela mohla čakať niečo také.

S potuteľným úsmevom vyšla zo salóna a vykroči​la ku schodišťu. Pôvodne mala v pláne odísť za Meg hneď, ale nohy ju samy od seba niesli rovno ku za​vretým dverám Catovej pracovne. Nemala žiaden dô​vod vstúpiť dnu, no poháňala ju priam neodolateľná túžba vidieť ho čo i len na chvíľu.

Nadvihla ruku a už-už chcela zaklopať, keď si uvedomila, že Cato v pracovni nie je sám. Spoza dve​rí začula hlas Briana Morsa. Na tmavej chodbe, ve​dúcej do pracovne, neboli okná, ale spod dverí prenikal na chodbu úzky pásik svetla. Vo veľkej kľúčovej dierke na zámke nebol zastrčený kľúč. Ešte nikdy v živote nenačúvala za dverami, ale teraz, hna​ná zvedavosťou, sa prikrčila ku dierke a priložila k nej ucho. Vlasy doliehajúce spoza dverí počula zre​teľnejšie.

„Naposledy sme hovorili o situácii v juhozápad​ných častiach krajiny," povedal Cato. „Tvoje informá​cie o názoroch kráľovskej rady na túto tému sú veľmi cenné - rovnako ako aj tvoj komentár - hoci mám pocit, že nie sú celkom presné."

„Kráľ sa obáva, že celý juhozápad zamýšľa prebeh​núť na stranu Parlamentu," odvetil Brian po chvíli, „lebo krutosť vrchného veliteľa sira Richarda tam poškodila kráľove záujmy viac než tisícky nepriate​ľov."

„Hej, o tom sme počuli," skonštatoval Cato zamys​lene. „Čo mieni kráľ urobiť?" „Odvolá Flicharda." „Kým ho nahradí?"

Brian chvíľu uvažoval. „Hoptonom, dúfam."

Cato si ticho povzdychol.

„Obstál som pred štábom, pane?" V Brianovom hlase postrehla náznak irónie.

Opäť sa rozhostilo ticho. Phoebe od vzrušenia bilo srdce ako splašené. Ešte tesnejšie pritisla ucho k dierke.

„Musíš mať pochopenie pre naše váhanie," od​vetil Cato. „Potrebujeme čas, aby sme zvážili ako ďalej."

„Nechám vás teda premýšľať. Vrúcne si želám, aby ste sa vy sám presvedčili o mojej oddanosti, a aby ste o nej dokázali presvedčiť aj hlavný štáb."

Phoebe si zdesene uvedomila, že kľučka na dve​rách sa pohla. Len čo odskočila do tieňa a ústa si zakryla rukou, dvere sa otvorili, Brian vykročil na chodbu. Uprúc oči na Phoebe, prilepenú k stene, pomaly zavrel dvere.

„Ale, ale, vy ale máte veľké uši," zasipel, pričom sa v šere zablýskali jeho biele zuby. „Dozvedeli ste sa niečo zaujímavé?"

Phoebe v obave, že by aj Cato mohol vyjsť z pra​covne, náhlivo vykročila do dvorany. Zastavila sa pri schodišti a vyložiac jednu nohu na schod, ruku položila na stĺpik zábradlia. „Ako ste pochodili u môjho manžela?" spýtala sa nahlas.

Brian ju so satyrským úškľabkom na perách na​sledoval ku schodom. „Vidí sa mi, že máte zvedavé​ho ducha, Phoebe," lichotil jej potichu. „Ale nemusíte sa namáhať načúvaním za dverami. Rád vám odpoviem na všetko, čo vás zaujíma."

„Chcem vedieť, čo zaujíma môjho manžela," odve​tila, nervózne sa rozhliadajúc vôkol seba.

Z kuchyne vyšiel lokaj a mieril do jedálne.

„A on vám, samozrejme, nič nepovie," nadhodil Brian vecne. „Cato sa vždy spolieha len sám na seba a ešte na Gilesa Cramptona. Muselo by sa stať naozaj niečo mimoriadne, aby poctil svojou dô​verou aj niekoho iného okrem Gilesa. V tomto je zásadový."

„Zdá sa, že môjho manžela poznáte veľmi dobre," poznamenala Phoebe neisto.

„To áno. Poznám ho od svojho detstva," vyriekol a tlmene sa zachichotal. „A veľmi dobre ho aj chá​pem."

„Kiež by som ho chápala aj ja," šepla s úprimnou ľútosťou.

Na Brianovej tvári sa zjavil nepríjemný úsmev a oči sa mu zlovestne zaleskli. „Nemuselo by sa vám to páčiť."

Hovoríte nezmysly!" zvolala Phoebe pobúrené. „Neželám si, aby ste predo mnou hovorili také veci!"

„No tak, už sa toľko nehnevajte. Cato je šťastný muž, keď mu jeho žena prejavuje toľkú oddanosť," kurizoval jej Brian. „Odpusťte mi, drahá Phoebe, ale moje skúsenosti s lordom Granvillom sú celkom iné než vaše a nikdy vo mne nevyvolali voči nemu veľkú náklonnosť."

Phoebe si ho pochybovačné premeriavala. Chápa​la, že každému nemusí vyhovovať Catova rezervova​nosť. V istom zmysle ho takto vnímala aj ona sama, no i napriek tomu sa do neho vášnivo zaľúbila.

„Som jeho dedičom, Phoebe, a preto ma velmi bolí, že sa ku mne správa tak odmerane. Postavil som sa v tejto prekliatej vojne na opačnú stranu než on, ale teraz keď som pochopil, že Parlament bojuje za spravodlivú vec..." Veľavravne sa odmlčiac, pokrčil plecami. „Poskytol som mu dôležité informácie, ale aj tak si stále myslím, že sa zdráha dôverovať mi."

„Chápem, že takému niečomu sa dá ťažko rozu​mieť," utešovala ho Phoebe. „Ale Cato je veľmi roz​vážny muž a nikdy by nezneužil vaše omyly proti vám. Tým som si celkom istá."

„Dúfajme," prehodil Brian, usmial sa a siahol si do vrecka. „Takmer by som zabudol. Včera som zašiel do Banbury a toto som objavil v kníhkupectve. Myslel som si, že by sa vám to mohlo páčiť." Podal jej útlu knižku viazanú v koži.

„Ach! Veď to sú básne Thomasa Carewa!" nadšene zvolala Phoebe. „To je od vás veľmi milé. Zbožňujem jeho báseň o Johnovi Donnovi."

„Mňa zase očarila jeho Extáza," pošepkal jej Brian s rozžiarenými očami do ucha.

Phoebe naňho uprela podozrievavý pohľad. „To je ľúbostná báseň," zaševelila po krátkom zaváhaní.

„A dosť nemravná," dodal Brian so širokým úsme​vom. „Vzhľadom na váš nevinný jemnocit možno až príliš."

„Ja nie som žiadna naivka!" ohradila sa, pretože ju premkol pocit, že si z nej Brian uťahuje. „Prečítala som toho už naozaj dosť, pane."

„Prepáčte mi. Nechcel som sa vás dotknúť," ospra​vedlňoval sa horlivo. „Samozrejme, že ako poetka sa na odvážnu ľúbostnú poéziu pozeráte inými očami než ostatné ženy."

„Neuťahujte si zo mňa," povedala Phoebe otvore​ne. „Môžem vás ubezpečiť, že ma ani trocha neprivá​dzate do rozpakov." Graciózne sa uklonila a koketné dodala: „Ďakujem vám za milý darček, pane."

Brian ju chytil za ruku a priložil si ju k ústam. „Odpusťte, Phoebe. Naozaj som váš nechcel uraziť. Len som si vás trocha doberal. Musím uznať, že ste očarujúce stvorenie."

Phoebe sa prudko začervenala. „Nemali by ste ml dvoriť. Som predsa vydatá žena." Nato si vytrhla ruku z jeho dlane a zvrtnúc sa na podpätku, zmätene prebehla cez dvoranu k východu. Až teraz si spo​menula, že chcela ísť za Meg.

Brian za ňou hľadel nechápavým pohľadom. V tej žene je niečo, niečo nedefinovateľné a zvláštne prí​ťažlivé. Náhle sa zháčil. Je nezmysel vidieť v tejto ne​vypočítateľnej stvore niečo očarujúce, pomyslel si. Nesmie strácať hlavu. Mohlo by to byť nebezpečné.

Pevne zovrel pery. Neprišiel sem preto, aby sa do Catovej ženy zaľúbil, ale aby ju zničil. Hoci by mohlo byť celkom zábavné nasadiť Catovi, tomu kusu ľadu, parohy. Jeho nevlastný otec určite ne​patrí k mužom, ktorí by dokázali oceniť Phoebinú vzrušujúcu zmyselnosť. Otázne je, či si vôbec uvedo​muje, aká príťažlivá žena sa z nej stala.

Phoebe vybehla z domu. Vari sa so mnou Brian pokúša flirtovať? uvažovala. Striaslo ju od hnusu, lebo si nedokázala ani len predstaviť, že by sa Cato takto správal voči nejakej inej dáme. Je to úbohé. A nečestné.

Vzápätí sa však rozhodla, že sympatie pána Mor​sa by mohla využiť. Ak bude postupovať rozumne, môže jej byť celkom užitočný. A pre začiatok posta​čí, že sa vyzná v móde. A ak sa od neho čo-to povyzvedá o vojenských záležitostiach, bude môcť s manželom diskutovať ako rovný s rovným.

Napríklad o tom, čo si tajne vypočula včera večer vo vojenskom tábore. Hneď jej bolo jasné, že Cato s Cromwellom majú diametrálne odlišné názory na spôsob ukončenia vojny. Spor síce urovnali, ale to nič nemenilo na skutočnosti, že medzi nimi išlo o vážny názorový rozpor. Brian ju isto neodbije, keď sa okolo neho trocha poobšmieta, aby z neho vytiah​la, čo potrebovala vedieť.

Keď prechádzala cez dedinu, prekvapene si uve​domila, aký v nej panuje pokoj. Zvyčajne v takúto skorú hodinu, a ešte k tomu za príjemného počasia bývalo všade plno ľudí, ktorí pracovali v záhradách.

Kŕmili hydinu alebo rúbali drevo. Dnes boli všetci nápadne zalezení. Keď dorazila k hostincu, doľahla k nej cez otvorené dvere hlasná vrava.

Keďže to boli mužské hlasy, Phoebe radšej pokra​čovala ďalej, pretože keď sa muži z dediny zhromaž​dia vo výčape, nestrpia v ňom žiadnu ženu. Starí muži, ktorí nenarukovali a zostali v dedine, poklada​li ženy za bezvýznamné stvorenia, nehodné toho, aby počúvali mužské debaty. Podľa nich sa vymyka​li z dosahu ženského chápania.

Phoebe mimovoľne pohŕdavo ohrnula nos. Denno​denne sledovala, ako sa ženy na vidieku obetovali pre svoje rodiny. Ako nesebecky, bez reptania a hr​dinsky znášali na pleciach bremeno prác, ktoré v mieri boli mužskou doménou. A preto mali právo postaviť proti hlúpej mužskej nadradenosti.

V lese vládol pokoj. Sneh sa rýchlo roztápal, čo bolo neklamným prejavom blížiacej sa jari. Kochala sa pohľadom na krehké hlávky snežienok, nesmelo sa dvíhajúce spod machom porastených koreňov starého buka. Strhla sa, keď spoza kríka vedľa chod​níka, obťažkaného zamrznutými bobuľami, vyletel bažant.

 
V tomto ročnom období jej vždy plesalo srdce, pre​tože mala pocit, že sa začína niečo nové, na čo sa môže tešiť.

Dvere na Meginom domci boli otvorené. Na prahu sedel čierny kocúr a oblizoval si kožúšok. Keď sa priblížila, uprel na ňu ľahostajný pohľad svojich zlatozelených očí.

„Meg!" zvolala a strčila hlavu do dverí. No po Meg nebolo ani stopy. „Kde máš paničku?" spýtala sa Phoebe, obrátiac sa ku kocúrovi. Ten však len zažmurkal, zívol dôkladne si popreťahoval chrbát a s vysoko vztýčeným chvostom elegantne vykročil preč.

Pokrčila plecami a nasledovala ho. Kocúr vždy vedel, kde nájde svoju paniu. Meg vlastne ani nebo​la jeho paňou, ale skôr spoločníčkou, pretože kocúr neuznával žiadnu autoritu. Ďalší príklad nadrade​neho mužského uvažovania, aj keď z ríše zvierat, skonštatovala pobavene, pretože sa jej v mysli vyno​rili myšlienky, ktoré sa jej preháňali mysľou po ces​te sem.

Meg našla v malej šope na konci záhrady, kde dojila kozu. Tvár jej rozjasnil úsmev, keď zbadala i Phoebe, kráčajúcu za kocúrom.

„Aké šťastie znovu vidieť priateľskú tvár!" zvolalai len čo vytlačila posledné kvapky mlieka z kozieho vemena, vstala a láskavo potľapkala kozu po zadku. „Od tvojej ostatnej návštevy som nevidela živú dušu."

„To tak dlho za tebou nikto neprišiel?" spýtala sa Phoebe a pobozkala ju na líce.

„Nikto sa ani len nepriblížil k môjmu domcu," od​vetila Meg a zodvihla vedro. „Buď sú všetci zdraví ako rybičky, alebo sa niečo stalo."

„O ničom som nepočula," povedala Phoebe. „Star​ká Spruelová nebola v záhrade, keď som išla okolo jej domu, a tak som sa nemala od koho dozvedieť žiadne klebety."

Meg s hĺbavým výrazom na tvári pokrčila plecami. „Poď dnu. Dáme si trocha čaju. Máš krásny jazdec​ký kostým."

„Však je pekný?" vyhŕkla Phoebe uveličene. „Pre​kvapilo ma, že si ma vôbec spoznala."

„Ani by som ťa nespoznala, keby si nemala okraj mokrý a spod kabátika ti netrčala blúzka. Okrem toho ti na ňom chýba gombík a striešku na klobúku máš vyhnutú iba napoly," zhodnotila jej výzor Meg vecne, čím priateľkino nadšenie poriadne schladi​la.

„To vieš, že nebude zo psa slanina, ani z vlka baranina," vzdychla Phoebe skľúčene, zakasávajúc si blúzku. „Nič, čo mám na sebe, nevydrží v pôvodnom stave dlhšie než minútu. Som si istá, že ani Brian Morse nedokáže v tomto smere urobiť žiadny zá​zrak."

„Kto je to?"

„Hneď ti o ňom porozprávam."

Vošli do kuchyne a pohodlne sa usadiac, popíjali čaj z listov čiernych ríbezlí. Phoebe predostrela Meg svoj plán, ako využiť Briana Morsa vo svoj prospech. Dovolí mu, aby s ňou flirtoval, aj keď stále nevedela pochopiť, čo ho k tomu vedie. A pritom sa z neho po​kúsi vytiahnuť rozumy. Určite sa jej podarí nená​padne z neho vydolovať informácie o vojenských záležitostiach, ktoré sú pre Cata také dôležité, a ona potom svojho manžela prekvapí svojou rozhľadenosťou. Bola presvedčená, že sa jej to podarí.

Kocúr sa vrátil do domca spolu s nimi, no zostal akýsi nepokojný. Pobiehal po kuchyni, sem-tam vy​skočil na stôl, potom na poličku nad pecou a znovu na dlážku. Napokon sa pobral ku dverám a vyšiel von.

„Zrejme sa vybral na lov," poznamenala Meg a znovu doliala Phoebe čaj. Len čo to dopovedala, kocúr vletel naspäť do kuchyne a vzápätí začuli du​pot číchsi krokov.

„Phoebe... Meg..." Do kuchyne vtrhla rozstrapatená Olivia, ledva lapajúc dych. „Idú sem!"

„Kto?" Phoebe vyskočila na rovné nohy, pričom prevrátila šálku s čajom na dlážku, do ktorej sa okamžite začala vpíjať veľká tmavá mláka.

„Dedinčania spolu s inkvirantom," dychčala Oli​via. „Mám pred nimi len ma-malý náskok. Meg sa musí skryť!"

Meg vstala a hrdo sa vzpriamila v celej svojej výš​ke. „Nebudem sa pred tou chamraďou ukrývať," vy​hlásila rozhodne.

„Mu-musíš to urobiť!" naliehala Olivia, ustrácha​né sa rozhliadajúc po kuchyni.

Vtom dnu doľahol hluk zvonka, spôsobený dupo​tom krokov, zabárajúcich sa do zvyškov mokrého snehu, a hrozivé pokrikovanie. Kocúr s naježenou srsťou vybehol z domca, vyskočil na strechu a na​hlas zamraučal.

Spoza stromov sa vynoril zástup dedinčanov. Na čele kráčali muži a v rukách držali hrubé palice. Za nimi sa valili ženy. Niektoré z nich niesli v náručí batoľaťa, zatiaľ čo odrastenejšie deti cupitali popri nich, drobnými rúčkami sa držiac ich sukní.

„Olivia! Pre Kristove rany, bež preč!" vykríkla Phoebe skôr, než sa dav priblížil k plotu. „Nesmú ťa tu nájsť!" Celkom zabudla na to, že to, čo ohrozuje dcéru lorda Granvilla, je rovnako nebezpečné aj pre jeho manželku.

„Skry sa na povale," prikázala jej Meg. „Rýchlo! Phoebe má pravdu. Aspoň budeš môcť ísť po pomoc, keby to bolo nevyhnutné."

Olivia chvíľu váhala, ale napokon sa zvrtla a vyliez​la po rebríku na povalu.

Phoebe s Meg vykročili z domca plece pri pleci ako hrádza pred blížiacim sa prílivom.

Na čele zástupu kráčal vysoký muž v hrubom vl​nenom kabáte a v čiernom plstenom klobúku so ši​rokou strieškou. Podopieral sa o hrubú palicu a za opaskom mu visel veľký kožený mešec.

„Toto je tá čarodejnica?" zasipel, keď zastal a uká​zal palicou na Meg.

„Nie!" zvolala Phoebe a skočila Meg na nohu, aby jej naznačila, že má mlčať. „Najprv povedzte, kto ste vy, pane?"

Muž prikročil bližšie. „Ja som inkvirant, dobrá žena. A prišiel som sem, aby som odhalil čarodejni​cu," vysvetľoval hromovým hlasom. Dedinčania za jeho chrbtom sa rozostúpili do rojnice a súhlasne prikyvovali hlavami.

Rýchlo si zrátala, že zvíťaziť môže len vtedy, keď zastraší tohto muža i dedinčanov tým, že mu povie, kto je. „Som lady Granvillová a môj manžel v tomto kraji stelesňuje zákon."

„Je to pravda," pritakal vysoký muž z davu.

„Pravdaže je to tak. A vám, Bili Watson, sa straš​ne čudujem, že ste sa nechali zatiahnuť do tohto pogromu!" zvolala Phoebe a vzápätí mu ďobla vztý​čeným ukazovákom do pŕs.

„Mlčte!" skríkol inkvirant. „Mám oprávnenie odha​ľovať čarodejnice. A nikto nemá právo mariť moje sväté poslanie."

„A čo vikár?" vyhŕkla Phoebe. „Len on má právo vykonávať sväté poslanie."

„Mám od neho požehnanie. Medzi nami sa ukrýva diabol, ktorého musíme čím skôr odhaliť," zahučal muž. „Odstúp, žena a nechaj ma konať!"

„Na to zabudnite!" Phoebe sa s rukami vbok posta​vila pred Meg, ktorá po celý čas mlčala, pristúpiac na Phoebinú taktiku. Phoebe nemala ani potuchy, či prirodzená autorita jej postavenia ako Catovej man​želky dokáže odolať nátlaku rozvášneného davu. Ak dedinčania v poblúznení zmyslov zabudli na to, že je ich paňou a priateľkou, všetko je stratené.

Inkvirant náhle vytiahol z koženého mešca dlhú, tenkú ihlu. „Namiesto jednej čarodejnice som našiel dve," vyhlásil víťazoslávne. „Ľudkovia, urobili ste dobre, že ste po mňa poslali."

„Nech vás ten váš diabol vezme do horúcich pekiel!" vykríkla Phoebe, netušiac, či ju posmelil hnev, alebo strach. Nemohla uveriť tomu, čo sa práve odo​hrávalo pred jej očami. Toto určite nie je ani prvý, ani posledný prípad krivého obvinenia z čarodejníc​tva.

Inkvirant sa obrátil k davu. „Počuli ste, ako ma prekliala a ako vzývala diabla? Chyťte ich obidve! Som si istý, že na telách týchto žien nájdeme diablo​vo znamenie."

„Skúste sa ma dotknúť, a budete sa musieť zod​povedať lordovi Granvillovi!" Phoebe nahnevane zo​dvihla roztiahnuté ruky, ako keby nimi chcela uchrániť seba i Meg pred davom, ktorý sa pohol smerom k nim.

Dedinčania zaváhali, a to jej vlialo do žíl novú ná​dej . Ale inkvirant dobre vedel, ako treba manipulo​vať s vášňami ľudí.

„Ak nie sú diablovými služobnicami, potom sa ne​musia ničoho obávať. Iba vinníci sa bránia skúške. To chcete aj naďalej žiť v strachu, že máte medzi sebou služobnice diabla? Bezmocne sa prizerať, ako vám umierajú deti, vädne obilie a hynie dobytok?"

„Nie my nechceme žiť so služobnicou diabla!" vykríkla zozadu žena, ktorej zomrelo dieťa. Začala sa predierať dopredu, s tvárou skrivenou od nenávisti a s očami vyhasnutými od hlbokého žiaľu. „To ona zabila môjho synčeka!" zvolala a rukou ukázala na

Meg. „Pobosorovala mu, a preto umrel." Než sa všetci prítomní stačili spamätať, napľula Meg do tváre.

To bol signál pre ostatných. Ako zbesilé zvery vy​razili vpred a obkľúčili Meg a Phoebe zo všetkých strán. Čiesi ruky zdrapili Phoebine, vykrútili jej ich za chrbát a pevne jej zovreli zápästia. Začala nadávať, nezdráhajúc sa použiť tie najhoršie nadávky, aké kedy počula od paholkov v stajniach.

Rovnako hrubo ako k Phoebe sa správali aj k Meg. Ako šialení ju škriabali a bili a napokon ju zviazali. Zrazu sa ozval zbesilý škrekot, ktorý vskutku vyznel ako rev diabla. Čierne, zježené, prskajúce klbko s ostrými pazúrmi preletelo vzduchom a pristálo na chrbte jedného z Meginých väzniteľov.

Keď sa doň vryli ostré pazúry a muž vykríkol, in​kvirant so zadosťučinením zrúkol: „Ajhľa, jej pomoc​ník!" zreval. „Už nepotrebujem ďalší dôkaz. Utopme čarodejnicu!"

„Áno utopme ju, utopme!" skandovali dedinča​nia. Megin kocúr povolil zaťaté pazúry a znova vysko​čil na strechu. Chvíľu postál na jej štíte a vzápätí sa stratil na pôjde.

Phoebe sa zhlboka nadýchla a trúfalo zvolala: „Ne​môžete ju utopiť ako čarodejnicu, pokiaľ nenájdete znamenie! To nesmiete urobiť, a vy to viete."

Teraz potrebovala získať čas. Keby ich presvedči​la, že je potrebná skúška ihlou, získali by šancu na záchranu. Ale ak Meg zviažu a hodia do mrazivej vody, utopí sa. A keby sa jej náhodou podarilo vyplá​vať, upálili by ju. Nevidela východisko, ako priateľ​ku zachrániť. Iba ak by sa stal zázrak.

„Má pravdu," vyhlásil Bili Watson rozvážnym hla​som. „Mali by sme postupovať podľa zaužívanej zvyklosti. Inak by nás nebesá mohli potrestať."

Davom zašumelo súhlasné šomranie. „To na veci nič nemení," zavrčal inkvirant, sledujúc reakciu ľudí. „Môj nos zacíti čarodejnicu na sto honov, ale ak chcete dôkaz, budete ho mať. Odveďte ich do dedi​ny!"

V tej chvíli sa dav rozostúpil pred jeho palicou ako Červené more pred Mojžišom. Chlapi schytili Meg i Phoebe a postrkovali ich za vysokou postavou inkviranta.

Phoebe zakopla, no Megino utrpenie ju kvárilo viac než vlastné. Megina tvár bola celá doškriabaná a za​krvavená. Z roztrhaných šiat jej vytŕčali obnažené prsia, no na jej tvári nebolo ani stopy po strachu. Bola príliš hrdá, než aby ho ukázala.

Cez malé okrúhle okienko v podkroví sledovala zástup, ktorý sa pomaly vzďaľoval, Olivia. Potom na​poly skokom, napoly skĺznutím zišla po rebríku do kuchyne. Megin nôž na krájanie mäsa ležal na lopá​ri na stole. Bezmyšlienkovito ho zobrala do ruky. Ne​vedela síce, na čo by jej mohol byť užitočný, ale pocit, že je ozbrojená, jej dodával odvahu.

Stiahla si kapucňu hlboko do tváre a bežala po lesnom chodníku, aby sa čo najskôr nepozorovane priblížila k poslednému hlúčiku. Keďže všetci dedin​čania boli ako v tranze, nik si nevšímal postavu ode​tú v plášti, ktorá sa predierala do prostriedku davu.

Štrnásta kapitola

Rozvášnený dav ich priviedol doprostred dediny, kde stáli klady na mučenie a dereš.

„Kde je vikár?" zvolala Phoebe, zmobilizujúc sa na posledný pokus zabrániť tejto hrôze. „Bez neho ne​môžete nič urobiť." Ľudia na chvíľu zaváhali.

„A rovnako nemáte najmenšie právo čokoľvek podniknúť bez súhlasu zmierovacieho sudcu," po​kračovala, vycítiac prevahu. „Pošlite po sudcu!"

„Sudca nemá oprávnenie miešať sa do odhaľova​nia bosoráctva," odvrkol inkvirant piskľavým hla​som. „Vyzlečte ju a priviažte na dereš!"

Podišiel k Meg a len čo sa mu podarilo odtrhnúť golier na jej dotrhaných šatách, víťazoslávne vykrí​kol: „Pozrite! Na krku má hadí zub!" Schytil tenký motúzik, na ktorom bol zavesený zub, ktorý jej vytrh​la Phoebe, a strhol jej ho. Vysoko zodvihol ruku, aby ho všetci dedinčania dobre videli. „Hľaďte, hadí zub!"

„Nebuďte blázon!" vykríkla Phoebe. „Je to jej vlast​ný zub. Ja sama som jej ho vytrhla."

„Tento zub ju chráni pred čarami iných bosoriek," pokračoval inkvirant.

Dedinčania sa teraz už v desivej hystérii navzájom prekrikovali a Phoebe sa zmocnila hrôza, ktorú sa márne pokúšala potlačiť. Dvaja muži podišli k Meg a priviazali ju k derešu.

Phoebe od zúfalstva privrela oči. Ak sa Meg dosta​ne do inkvirantových rúk a ten začne skúmať jej nahé telo ihlou, hľadajúc diablovo znamenie, určite ho nájde. Ani piaď jej pokožky nezostane nepovšim​nutá. Verejne preskúma dokonca aj tie najchúlosti​vejšie miesta jej tela. Každá, aj tá najmenšia škvrnka, ktorú prepichne, bude krvácať, ale nako​niec určite nájde takú, ktorá krvácať nebude. Ubez​pečil dedinčanov, že odhalí každú čarodejnicu, a tak divákom predvedie odporné divadlo.

Bolo verejným tajomstvom, že niektorí inkviranti používali ihly so zasúvacím hrotom. Vo chvíli, keď zbadajú, že sa vzrušenie divákov stupňuje, stiahnu hrot a potom z kože nevytečie ani kvapka krvi. Vo svojom zvrátenom fanatizme sa cítili oprávnení po​užiť akúkoľvek lesť. A tento muž bol zrejme jedným z tých, ktorí sa neštítil ničoho.

A čoskoro príde na rad aj ona.

Momentálne si ju nevšímali. Stála s rukami zvia​zanými za chrbtom a zmobilizujúc všetku svoju du​ševnú silu, snažila sa na diaľku dodať odvahu Meg.

Keď zbadala Oliviu, ktorá nepozorovane vykĺzla z hlúčika divákov, srdce jej poskočilo od radosti. Niekoľko hláv sa otočilo za Oliviou, no len čo inkvi​rant vykríkol, pridali sa k ostatným divákom a pritisli sa bližšie k derešu, aby lepšie videli.

Olivia sa medzitým dostala za Phoebin chrbát. Kľakla si, aby ju Phoebino telo skrylo pred ne​žiadúcimi pohľadmi, a neobratne začala Meginým nožom prerezávať putá. Od strachu, aby Phoebe ne-porezala zápästia, sa spotila ako myš. Phoebe so za​tajeným dychom naoko skľúčene sklonila hlavu. Pritom si ukradomky skontrolovala nohy, či posky​tujú Olivii dostatočný úkryt.

Keď povraz skĺzol na zem, Olivia zašepkala: „Bež! Skôr než budeš musieť vystriedať Meg."

„Nemôžem ju opustiť," zaúpela Phoebe, hoci si uvedomovala, že stráca drahocenné sekundy. Jej nohy však akoby vrástli do zeme.

„Tu jej ne-nemôžeš nijako pomôcť!"

Phoebe ju neochotne poslúchla. Zvrtla sa a spolu s Oliviou sa rozbehli a po úzkych kľukatých uličkách vybiehajúcich z hlavnej ulice. Každú chvíľu čakala, že už-už začuje zvonenie na poplach, ale záujem o Megino mučenie bol vybičovaný na najvyššiu mie​ru a všetky pohľady divákov nenásytné pozorovali dlhé ihly, ktoré vnikali do Meginho tela.

Keď dobehli na roh Kostolnej ulice, zastali, aby sa trochu vydýchali.

„Čo mám robiť?" spýtala sa Phoebe, stláčajúc si pravý bok, aby sa mohla nadýchnuť. „Musíme ju za​chrániť." So zúfalou tvárou sa obzerala k miestu, kde mučili ich priateľku. „Panebože! Čo mám len robiť?"

„Ak ju hodia do rieky, utopí sa!" vyhŕkla Olivia zú​falo. „Nezavoláme na pomoc otca?"

„Na to nie je čas," odvetila Phoebe, zúriac nad vlastnou bezmocnosťou.

V tej chvíli sa z davu ozval vzrušený rev, na ktorý sa obidve dievčatá strhli. „Má znamenie. Je to diab​lovo znamenie. Utopme ju! Utopme čarodejnicu!" rozliehalo sa po dedine.

Z rozostupujúceho davu vyšiel inkvirant, hrozivo mávajúc dlhou ihlou. Až teraz zbadal, že druhá obeť zmizla. „Kde je tá druhá?" zreval prenikavým hla​som.

Nato dedinčania začali nespokojne šomrať, takže prikrčeným postavám na rohu Kostolnej ulice bolo jasné, že poddaní lorda Granvilla nemajú na prena​sledovanie lordovej ženy rovnaký názor ako inkvi​rant.

Ten sa ich pokúsil znovu vyburcovať, ale teraz, keď lady Phoebe ušla, očividne stratili chuť sledovať ďalšie potupné vyšetrovanie. Už mali, čo chceli, ne​potrebovali dve bosorky, najmä ak išlo o ženu ich pána.

Všetci upreli pozornosť na umučenú Meg, ktorá ležala na zemi, a nad jej doráňaným telom znovu húfne zaznelo: „Utopme ju!"

„Musíme sa rýchlo dostať k rieke," zašepkala Phoebe. Nič múdrejšie nedokázala vymyslieť. Kým prídu na breh rieky, azda niečo vymyslí. „Môžeme tam byť skôr než oni." Nečakala, čo povie Olivia, a zvrtnúc sa, náhlivo vykročila po Kostolnej ulici, ktorá viedla cez cintorín k rieke.

Po brehu rieky cválal na koni Brian Morse a puš​kou mieril na kŕdeľ divých kačíc, ktoré z úkrytu vy​pudili Catove lovecké psy.

Keď vystrelil, jedna z kačíc začala bezvládne kle​sať k zemi. Na brušku sa jej v slnečných lúčoch za​lesklo modrozelené perie. Keď sa psy vrhli do kríkov, aby z nich vylovili mŕtveho vtáka, Brian zbadal dve postavy, bežiace k nemu od dedinského cintorí​na.

„Koho to tu máme?" zašomral si popod nos a strčil pušku do puzdra na sedle. Bol zvedavý, čo sa deje.

„Vďakabohu, vy máte koňa!" zvolala Phoebe, kto​rá predbehla Oliviu o niekoľko krokov. „Bez koňa by sme si neporadili."

„Musíš nám po-pomôcť!" ozvala sa Olivia s hrôzou vo vystrašených očiach.

„O chvíľu sem dedinčania privlečú našu priateľku Meg. Chcú ju utopiť za bosoráctvo!" napochytro mu vysvetľovala Phoebe. „Musíte jej pomôcť. Zoberiete ju na koňa a odveziete do bezpečia."

„Čo že to musím urobiť?" Brian z nej nespúšťal omráčený pohľad. „Do diabla, o čom to hovoríte?"

„Toho diabla láskavo vynechajte!" odsekla Phoebe. „Už sme sa o ňom napočúvali až-až. Och, bože, už prichádzajú!" Zabudnúc na svoj panický strach z koni, zdrapila uzdu. „Musíte to urobiť. Choďte k nim a zachráňte Meg! Rozumiete?"

„Nie celkom."

„Nerob sa hlúpejší, než si!" zvolala Olivia a podráž​dene dupla nohou.

Hluk približujúceho sa davu silnel. Brian znova pozrel na Phoebe. Napadlo mu, že ak jej pomôže, bude mu zaviazaná.

Áno, to je viac než isté. Prejaví sa ako hrdina a po​tom to využije. V náhlom popude zvrtol koňa sme​rom k rozvášnenému davu dedinčanov, ktorý sa blížil k brehu rieky.

Okamžite zbadal ženu, ktorú dvaja statní chlapi vliekli za vysokou postavou inkviranta, kráčajúceho na čele. Z jeho očí vyžarovalo fanatické vytrženie. Znova mu preblesklo hlavou, že keď urobí, čo od neho Phoebe žiada, bude mu musieť prejaviť vďač​nosť.

„Kam ju mám odviezť?" spýtal sa a pritiahol uzdu. Kôň pochopil, že ho jazdec pripravuje na cval a ne​trpezlivo začal prešľapovať na mieste.

„Do kaštieľa," odvetila Phoebe. Spolu s Oliviou sa skrývali za Brianovým koňom, aby ich dedinčania nezbadali. „Bohvie, čo jej urobili. Určite je celá dorá​ňaná. Budeme ju musieť ošetriť. Ponáhľajte sa!"

„Musíš po-pomôcť aj Phoebe," pridala sa Olivia. „Len tak-tak sa jej podarilo dostať z ich pazúrov. Ak prídu s Meg, je ce-celkom možné, že sa vrhnú na teba, Phoebe."

„Aj vás obvinili z bosoráctva, Phoebe?" Brian poti​chu zahvízdal.

„O mňa sa nebojte!" vykríkla Phoebe netrpezlivo. „Zachráňte Meg, než ju hodia do rieky!"

Brian si ju chvíľu mlčky premeriaval. Potom pomkol koňa smerom k inkvirantovi.

Muž na čele davu očividne stuhol, keď zbadal ob​rovského čierno-bieleho koňa, ktorý k nemu cválal po brehu rieky, a ktorému spod kopýt odfrkovali kúsky mokrej zeme. Potom sa mu pred očami mihlo biele brucho koňa a nad hlavou sa mu zablysli jeho podkovy. Chcel odskočiť, no bolo už prineskoro. Len čo sa mu o plecia zapreli tvrdé kopytá, s bolestným výkrikom klesol na zem.

Dedinčania na okamih zmeraveli od úžasu. Keď sa kôň vzoprel na zadné nohy, rozpŕchli sa na všet​ky strany, zanechajúc nahú a spútanú Meg bez do​zoru.

Meg uprela umučené oči na koňa, ktorý pri nej za​stal.

Brian sa sklonil zo sedla a kordom preťal putá na jej zápästí. Nemusel jej dávať žiadne pokyny. Chyti​la sa jeho ruky a nohu vyložila do strmeňa. Vytiahol ju do sedla, usadil pred seba a popchol koňa do cva​lu cez teraz už kľajúci a päsťami sa oháňajúci zhluk dedinčanov nazad k dvom mladým ženám.

„Poďte, vyšvihnite sa za môj chrbát!" vyzval Phoe​be a podal jej ruku.

Okamžite sa jej chytila a podoprúc sa o jeho čiž​mu, nečakane šikovne sa vyšvihla za jeho chrbát.

„Meg, Meg veľmi ťa to bolí?" Načiahla ruku, aby aspoň dotykom povzbudila priateľku.

„Seďte pokojne!" zasipel Brian, keď kôň poplaše​né odfrkol a mykol hlavou.

Phoebe stiahla ruku a prižmúrila oči, aby ovládla strach, ktorý sa jej po vybŕdnutí z najhoršieho opäť začal zmocňovať.

„Dobehnem za vami!" volala za nimi Olivia, držiac pevne psov, snažila sa im zabrániť, aby sa rozbehli ku rozbesnenému davu na brehu rieky.

Phoebe si pevne preplietla prsty na Brianovom drieku, keď sa cválajúci kôň rozbehol po poli sme​rom ku kaštieľu.

Okolo uší im svišťal vietor, takže len s námahou sa dokázala nadýchnuť. Slnko v tomto ročnom obdo​bí ešte nedokázalo prehriať studený vzduch, takže bolo veľmi chladno. Meg bez šiat musela premrznúť na kosť. Zuby jej cvakali nielen od zimy, ale aj od hrôz, ktoré prežila.

Cato práve nasadal na koňa pred vchodom domu a chystal sa vyraziť do hlavného štábu, keď sa na chodníku vysypanom štrkom vynoril Brian na koni.

Nemohol uveriť vlastným očiam. Pred Brianom se​dela nahá žena a za ním Phoebe biela ako stena.

Brian trhol uzdou, na čo kôň vyhodil do vzduchu predné nohy a Phoebe takmer skĺzla na zem. V poslednej chvíli Phoebe zoskočila z koňa celá šťastná, že konečne stojí na pevnej zemi.

„Pane, naháňa nás inkvirant. Chytili nás a Meg mučili." Phoebe sa pomedzi drkotajúce zuby rinuli útržkovité slová, ktorým Cato nerozumel.

Zoskočil z koňa. Phoebe sa k nemu rozbehla a on ju v prívale citov objal. S nemou výzvou v očiach pozrel na Briana v očakávaní, že aspoň on mu rozumne vysvetlí, čo sa stalo.

Zadychčaný Brian skĺzol z koňa. „Mal som šťastie, pane. Zachránil som ich v poslednej chvíli. Dedinča​nia s inkvirantom vliekli túto ženu k rieke -"

„Tá žena by bola vďačná, keby jej niekto poskytol niečo, čím by sa mohla zakryť," prerušila ho Meg vecne.

„Ach, Meg, prepáč. Zober si môj plášť." Phoebe sa vymanila z Catovho náručia, náhlivo si vyzliekla plášť a podala jej ho. „Veľmi ti ublížili?" spýtala sa súcitne. „Nemohla som nič robiť "

„Urobila si všetko, čo si mohla," prerušila ju Meg, obkrúcajúc sa čo najtesnejšie do Phoebinho plášťa. „Neležím na dne rieky. A to je hlavné, nemyslíš?" Z posledných síl sa pokúsila o úsmev, no ústa ju už neposlúchali a telom jej začala lomcovať neovláda​teľná triaška.

„Kto je táto žena?" opýtal sa Cato.

„Môžem vám odpovedať aj sama, lord Granville," vyhlásila Meg napodiv pevným hlasom. „Ten bastard mi, našťastie, nestihol vyrezať jazyk. Všetci ma po​znajú ako Meg. Som liečiteľka."

Cato okamžite pochopil situáciu. Phoebe mu spo​mínala svoju priateľku z dediny. Priateľku, s ktorou sa jej zakázal stýkať.

Táto žena, odetá do Phoebinho plášťa, pred chví​ľou hľadela do očí smrti.

„Poďte dnu. Musíte sa zohriať." Natiahol sa k nej, aby jej pomohol zosadnúť z koňa. No keď sa posta​vila na nohy, podlomili sa jej kolená a bola by sa zviezla na zem, keby ju nezachytil.

„Hej ty, poď sem!" zakričal na jedného z vojakov, ktorí s otvorenými ústami sledovali, čo sa deje. „Odnes túto úbohú ženu do domu a povedz pani Bissetovej, aby sa o ňu postarala."

„Podarilo sa vám to!" ozval sa hlas naradostenej Olivie, ktorá prebehla skratkou cez pole a teraz sa vynorila spoza rohu domu. Pred ňou bežali Catove psy.

„Ako je Meg?" spýtala sa, sotva lapajúc po dychu. Bola bledá ako krieda a pery mala sinavé.

„Olivia! Čo sa ti stalo?" Cato ustarostené hľadel na svoju dcéru. Nechal prejsť vojaka s Meg a uchopil Oliviine ľadové ruky do svojich.

„Bolo to h-hrozné," vyriekla Olivia a rozplakala sa. „Boli sme u Meg, keď tam prišiel t-ten inkvirant. Vrhli sa aj na Phoebe, keď ju v dedine spútali, ale ne-nemohli sme pomôcť Meg, lebo ju priviazali na dereš a potom... potom..." Pomedzi vzlyky Olivia do​dala: „Brian bol na love ka-kačíc na brehu rieky a zachránil Meg."

Cato načúval jej slovám s neskrývaným hnevom.

„Ty si bola spútaná?" skríkol v spravodlivom hneve. Jeho žena bola spútaná ako nejaký zločinec? Nemo​hol uveriť vlastným ušiam. Pustil Oliviine ruky a zvrtol sa k Phoebe.

„Neboj sa. Netrvalo to dlho," vyjachtala Phoebe, vyľakaná tónom jeho hlasu. Teraz by určite neznies​la jeho hnev. Triasla sa na celom tele a kolená sa jej podlamovali od úľavy, že je v bezpečí.

„Naozaj nie," presviedčal ho jej ospravedlňujúci hlas. „Idem sa postarať o Meg." Otočila sa a chcela vykročiť za vojakom, ktorý odnášal Meg.

Cato ju však zdrapil za plece. „Nikam nepôjdeš, pokým mi všetko nevysvetlíš. Nič z toho, čo som do​teraz počul, nemá ani hlavu, ani pätu."

„Nie je to Phoebina chyba," bránila ju Olivia zápa​listo. „Ne-nemôžete ju z ničoho obviniť. Naopak. Bola veľmi sta-statočná. Spútali ju len preto, že bránila Meg."

„Spútali ťa, Phoebe?"

Keď jej položil ruky na plecia, chvíľu si myslela, že sa z nej chystá vytriasť dušu.

„Hovorila som vám, že sa to stane. A hovorila som aj to, že ak nič neurobíte..." Vzlykajúc si pošúchala hrdlo, akoby sa pokúšala rozotrieť rastúcu hrču v krku, pre ktorú už nebola schopná dostať zo seba jediné slovo. So slzami na krajíčku úkosom hľadela na svojho muža.

„Poď so mnou!" Znenazdania ju pustil a zamieril do domu. Zmätená Phoebe chvíľu váhala, no potom vykročila za ním. Cato zastal pred pracovnou, otvo​ril dvere a ukázal jej, aby vošla prvá. Potom v záchva​te neovládateľného hnevu rázne zabuchol dvere. „No, čo také si mi hovorila?" vyštekol zúrivo.

„Povedala som vám, že sa to stane. Aj to, aké kle​bety sa šíria a že Meg obviňujú nespravodlivo. Keby ste zakročili skôr, nemuselo to zájsť až tak ďaleko. Keby ste ma počúvali a namiesto prázdnych rečí o spravodlivosti, ktoré som si musela vypočuť, by ste zakročili, nič by sa nebolo stalo," vyčítala mu trasúcim sa hlasom a pocítila, že sa jej zdvíha žalúdok. „Nemáte právo obviňovať ma!" dodala a vzápätí si priložila ruku na hrdlo, aby zahnala tiesnivý pocit, ktorý jej bránil nadýchnuť sa.

Cato na ňu len vyjavené civel v úžase nad tým, čo Phoebe hovorí. „Takže za to divadielko nakoniec mô​žem ja?" vybuchol a rozzúrene šľahol jazdeckým bi​číkom po stole.

„Áno, pretože ste ma nechceli počúvať! Ste predsa zmierovací sudca a všetci vás musia počúvať. Ozná​mila som vám, že sa chystajú priviesť do dediny toho diabla v ľudskej koži, ale vy ste boli hluchý aj slepý."

„Zakázal som ti, aby si sa stýkala s tou ženou."

„Mysleli ste, že vás poslúchnem?" vmietla mu Phoebe rovno do očí. „V tom prípade ste sa veľmi mý​lili. Ako vám len mohlo napadnúť, že by som zradila svoju priateľku? Ani vy by ste niečo také nikdy neu​robili, pane!"

„Myslíš, že budem tolerovať, že sa moja žena ne​chala zatiahnuť do takej nechutnej záležitosti so ženskou pochybnej povesti?" spýtal sa znenazdania odmeraným hlasom. „Pozri sa, ako vyzeráš!" Pohŕda​vo ukázal rukou na jej roztrhaný a špinavý kostým. „Si moja žena! Markíza! Nehanbíš sa? Pozri sa na seba! Nestačilo ti, že si sa do toho zaplietla sama, ale musela si do toho zatiahnuť aj Oliviu?"

Jeho zlostné otázky sprevádzalo neprestajné švihanie bičíkom po stole.

Phoebe nemala najmenšiu chuť pozrieť na seba. Živo si dokázala predstaviť, ako vyzerá. „Olivia sa rozhodla sama," bránila sa. „Nemala som na výber a veľmi ma prekvapuje, že to nechápete. Musela som Meg brániť. Tie zvery ju obvinili z toho, že nosí na krku hadí zub a pritom to je jej vlastný zub, ktorý som jej sama vytrhla pred pár dňami. Ale aj o tom som vám už hovorila. Nosila ho na krku ako taliz​man, ktorý ju mal ochrániť pred bolesťou zubov. A jej kocúr nie je žiadny prevtelený diabol, ale odda​ný spoločník, a ako vysvitlo, aj ochranca."

O kocúrovi počul Cato po prvý raz, ale na zub si spomenul. To však na veci nič nemenilo.

„Tvoje ospravedlnenia ma nezaujímajú. Neviem, čo si s tebou počať. Nerešpektuješ moje slová, igno​ruješ moje zákazy a bezhlavo sa vrháš do nebezpeč​ných situácií. Svojím impulzívnym konaním všetko iba komplikuješ. Naozaj neviem, ako mi mohlo na​padnúť, že by z teba mohla byť poslušná manželka. Je pre mňa záhadou, ako môžeš byť taká odlišná od svojej sestry. Veď ste mali rovnakých rodičov. Ne​máš nič z Diany - z jej správania, elegancie, z jej pri​rodzeného zmyslu pre mieru. Dokážeš si predstaviť, že by Diana urobila niečo také?"

To už bolo na Phoebe priveľa. Len čo dozneli jeho posledné slová, zvrtla sa a vybehla z pracovne.

Cato sa rozbehol za ňou a v dvorane zakričal na Gilesa Cramptona, ktorý sa v okamihu zjavil ako duch. Čakal na zavolanie svojho pána od chvíle, keď sa spolu s ostatnými vojakmi prizeral scéne, odohrá​vajúcej sa pred vchodom do kaštieľa.

„Zatkni toho šarlatána a vyvez ho aspoň päť míľ za hranice panstva. A daj si sakramentsky záležať, aby to videli všetci dedinčania. Potom priveď vikára. Aj ten v tom má prsty. Ak sa ešte niekto vzbúri, zatkni ho a zavri do väzenia."

„Rozkaz, pane. Vykonám." Giles zasalutoval a po​náhľal sa vyplniť pánove príkazy.

Vystupujúc hore schodmi, Phoebe sa v duchu modlila, aby na ňu Olivia nečakala. Nechcela nikoho vidieť. Dokonca nemala ani chuť ísť za Meg. Nemala viac síl starať sa o rany druhých - tie jej boli príliš bolestivé. Zabuchla za sebou dvere na spálni a ho​dila sa na posteľ.

Ležala s tvárou zaborenou do prikrývky, keď zra​zu ktosi zaklopal na dvere. „Choďte preč!" zvolala urazene.

Napriek tomu sa závora na dverách nadvihla a ktosi vošiel dnu. „Odpusťte mi, ale myslel som si, že by som vám mohol pomôcť," ozval sa Brianov hlas. Dvere nechal otvorené dokorán. Nechcel risko​vať, aby ho niekto mohol upodozrievať čo len z ná​znaku zvádzania. „Môžem vojsť?"

„Už ste aj tak dnu," skonštatovala Phoebe a sadla si. Tvár mala zaliatu slzami, oči červené a opuchnú​té od plaču a elegantný nový kostým pokrkvaný a zablatený. „Prosím vás, choďte preč."

„Dnes ste sa prejavili ako odvážna žena," vyhlásil Brian, ignorujúc jej slová. „Viem, že lord Granville dokáže byť hrubý. Nechápe, čo ste urobili pre svoju priateľku. Ale ja vám rozumiem. Už veľakrát som mal príležitosť okúsiť jeho britký jazyk."

Nežne ju chytil za plece. „Bohužiaľ, na rozdiel od nás on nevie odpúšťať."

„Keď mi dá možnosť, vysvetlím mu to. A keď sa trocha upokojí, pochopí ma," namietla Phoebe a striasla jeho ruku z pleca.

„Možno existuje spôsob, ako by ste mohli získať jeho obdiv," sprisahanecky zašepkal Brian. „Spôsob, ako zabudnúť na dnešné udalosti a na nemilosrd​ný úder, ktorý utŕžila vaša hrdosť."

Phoebe sa strhla, no nepovedala ani slovo. Strčiac ruku do rukáva, hľadala vreckovku. Keďže ju ne​našla, chrbtom ruky si prešla po usmrkanom nose.

„Dovolíte?" Brian jej podal snehobielu vreckovku s čipkovým okrajom.

„Ďakujem." Phoebe si hlasno vyfúkala nos.

„Nie. Nechajte si ju. Trvám na tom," bránil sa, keď mu ju chcela vrátiť.

„Ako myslíte." Phoebe ju schumlala do klbka a zastrčila do rukáva.

Zamyslene naňho hľadela veľkými očami a na jej tvári už neboli takmer žiadne stopy po predchádza​júcom plači. Tento muž jej preukázal veľkú službu. Oslobodenie Meg si vyžadovalo odvahu. „Čo ste mi to chceli povedať?"

Brian sa zamračil a končekmi prstov si nervóz​ne pošúchal ústa. „Nie som si istý, či je to pravda, ale dopočul som sa, že Catovi hrozia isté nepríjem​nosti. Pokiaľ ich, pravdaže, včas neodvráti. Ne​viem, ako by sa to dalo urobiť. Mohli by ste mi po​môcť?"

„To sám nemôžem sľúbiť, ak ml nepoviete viac," povedala zatrpknuto. „A čo vy vlastne viete o dianí v hlavnom štábe Parlamentu?"

„To by ste boli prekvapená!" vyhlásil chvastavo.

„Ale ak nestojíte o moju pomoc..." významne sa od​mlčiac, zvrtol sa na odchod.

„Nič také som predsa nepovedala," ubezpečovala ho Phoebe rýchlo. „Len neviem, o akú pomoc ide."

Znovu sa k nej obrátil. „Nuž, pre začiatok postačí, ak sparíte zopár lístkov hrabú obecného a priložíte si ich na oči, aby vám odpuchli. Potom si oblečte jed​ny z tých vašich elegantných šiat, upravte si vlasy, ako som vám ukázal, a správajte sa, akoby sa nič ne​stalo. Ak sa budete tváriť previnilo, nič nedosiahne​te. Musíte mu ukázať viac sebavedomia."

Phoebe ho načúvala so sklonenou hlavou. Tá rada sa jej pozdávala. Veď sa nemá za čo hanbiť a už von​koncom nie za to, že pomohla Meg.

„To znie celkom rozumne," prehodila vecne.

Brian sa uklonil s ironickým zábleskom v očiach. „Kedykoľvek som vám k službám..." Vzápätí sa za ním potichu zatvorili dvere.

Sediac na posteli, Phoebe uprela zamračený po​hľad na lono a pokúsila sa uvoľniť zapchatý nos. To, čo povedal Brian, znelo nádejne. Ako sa mi podarí urovnať spor s Catom? uvažovala. Jeho pohŕdavé slová jej vírili hlavou ako roj rozzúrených sršňov.

Neľúbi ju a nikdy sa mu ani len nepáčila. Určite ju nemôže ani cítiť a je ňou znechutený. A hoci sa dnes k nej nesprával surovo, jednako jeho monológ a najmä zraňujúce porovnanie s Dianou pokladala za prejav bezcitnosti.

Z očí jej znovu začali tiecť slzy. Silno si zahryzla do spodnej pery. Nie, viac už nebude plakať!

Keď stíchla, začula zvuky doliehajúce z chodníka pod oknom. Skĺzla z postele a vyzrela von oknom.

Giles Crampton s jedným vojakom stál pred vcho​dovými dverami, kde sa do polkruhu rozostúpil Ca​tov jazdecký oddiel. Medzi Gilesom a vojakom stál vikár. Jeho čierna sutana viala vo vetre a široké ru​kávy sa vlnili v rytme jeho vzrušene gestikulujúcich rúk. Tak ti treba! pomyslela si Phoebe s neľútostným uspokojením.

Vtom z domu vyšiel Cato vo vojenských kožených nohaviciach, so šabľou za opaskom a s rozopnutým krátkym kabátcom. Keď sa otočil k vikárovi a uvide​la jeho nahnevanú tvár, po chrbte jej prebehli zimo​mriavky. Nechcela by byť teraz vo vikárovej koži.

Nepočula síce, čo mu Cato povedal, no na vlastné oči videla, aký účinok jeho slová vyvolali. Vikárov sebavedomý pokrytecký výzor sa v okamihu zmenil na ustráchaný, ba skôr až zdrvený.

Vikár bol celkom isto spolčený s inkvirantom. Bola si istá, že dedinčania už nikdy viac nezoberú spravodlivosť do vlastných rúk. Zradili ju ľudia, ktorým pomáhala a ktorých doposiaľ pokladala za svojich priateľov. Vrhli sa na ňu, zaslepení predsud​kami. Ešte stále cítila na sebe ich ruky, keď ju spú​tavali. Uvedomovala si, že potrvá dlho, kým na všetko zabudne, a kým im znovu začne dôvero​vať.

Napokon sa Cato obrátil k vojakovi, ktorý držal vikára a vyšvihol sa do sedla svojho koňa. Vikára s ovisnutými plecami a hlavou sklonenou na prsiach vojak odvádzal preč z jeho panstva. Aj Giles vysadol na koňa. Cato zodvihol ruku na znamenie, že odchá​dzajú.

Phoebe pozorovala skupinku jazdcov, ktorá s lor​dom Granvillom na čele klusala po chodníku. Potom sa odvrátila od okna a rezignovane mávla rukou. Musí urobiť všetko pre to, aby pred svojím manže​lom neukázala strach a slabosť. Musí pred neho predstúpiť sebavedomá, vyrovnaná a v celej svojej skromnej kráse.

Pätnásta kapitola

„Toto už nie je spor s drzými kráľovými poradca​mi," vylilásil Cromwell. „To bolo aktuálne pred pia​timi rokmi, keď sa vojna začala. Vtedy sme všetci verili, že ak sa zbavíme tých pätolizačov, nebudú už kráľa ovplyvňovať a Karol bude vládnuť spravodlivo. Dnes už vieme, že problém zradných poradcov nebol podstatný," stíchol a odpil si z vína. Jeho slová po​tvrdzovali všeobecný názor, a preto ho nikto nepre​rušoval.

„Najväčším problémom je kráľ samotný," pokračoval Cromwell a položil pohár na stôl. „Karol nikdy nebude spravodlivým vládcom. Vždy sa obklopoval vypočítavými ľuďmi, ktorí dobre vedia, čo chce po​čuť. Nikdy nepopustí z viery, že on jediný má Bohom dané právo vládnuť a z presvedčenia, že každý, kto jeho nárok vládnuť spochybní, je zradcom a jeho úhlavným nepriateľom."

Pohľadom prešiel po zamračených tvárach mužov, sediacich okolo dlhého stola, a potom sa veľavravne pristavil na Catovej tvári.

„Granville, ešte stále si myslíš, že našou úlohou je vrátiť prehrou poučeného kráľa na trón, aj keď ho tak nehanebne poškvrnil? Myslíš, že mu máme dať ďalšiu príležitosť vládnuť poddaným, ktorými vždy tak pohŕdal?" Tón jeho hlasu bol vyčítavý a nahne​vaný.

Cato zodvihol hlavu a zamračene pozrel generá​lovi priamo do očí. „Stále dúfam, že sa nám podarí kráľa donútiť, aby dostal rozum," vyriekol zamysle​ne. „Možno som blázon, ale budem si to myslieť až dovtedy, pokým sa nepresvedčím, že je to zbytočné."

V tej chvíli sa ozval súhlasný i nesúhlasný šum prítomných. Cromwellovo rozčúlenie prezrádzala červeň na jeho tvári. „Ak nie si s nami, si proti nám," vyhlásil napokon tvrdo.

Cato smutne pokrútil hlavou. „Oliver, veľmi dobre

vieš, že nič nezískaš, ak si z priatelov narobíš nepriateľov."

Odtisol stoličku a vstal. „Musím veliť svojej posád​ke. Ak budeme iba posedávať a viesť jalové reči na​miesto toho, aby sme bojovali, táto prekliata vojna sa nikdy neskončí. Potom aj jednoduchí ľudia začnú pochybovať, či máme záujem na jej skončení. Šepká sa, že niektorí z nás bojujú iba preto, aby získali moc."

Nato schmatol plášť a odkráčal z miestnosti, zane​chajúc za sebou rozruch.

Cato ako vždy hovoril celkom otvorene a bol si toho vedomý. Cromwell mohol zobrať jeho slová osobne, ale on už stratil trpezlivosť. Do hlavného štábu prišiel hneď po tom, ako dal vyhnať vikára zo svojej farnosti. Pred očami sa mu stále vynáral ob​raz Phoebinej tváre s očami naplnenými zúfalstvom, keď si na nej vylieval svoju zlosť, prameniacu zo strachu o ňu. Vyzerala ako zranené vtáča. Zachoval sa voči nej surovo a bol si toho vedomý. 

Nedokázal uniesť myšlienku, že ho Phoebe neprávom obviňova​la z niečoho, na čom neniesol najmenšiu vinu. Len​že ktorý muž by sa pokojne prizeral, keby sa jeho žena dostala do podobnej situácie? A keď si pomys​lel, čo všetko sa jej mohlo stať.

Keby otehotnela dieťa by ju možno spacifikova​lo a priviedlo na úplne iné myšlienky. Namiesto toho, aby pobiehala po dedine a vyhľadávala ne​šťastníkov, ktorí potrebujú pomôcť, starala by sa o svoje dieťa, o jeho dediča.

Keďže myšlienka na syna ho vždy znervóznila, rozhodol sa, že sa ňou radšej nebude zaoberať. Bez​tak mu strpčovalo život, že mal pod svojou strechou Briana Morsa, takže si každý deň uvedomoval, čo sa stane, ak mu Phoebe neporodí syna.

„Ideme späť do Woodstocku, pane?" spýtal sa Gi​les Crampton tónom, akoby táto vyhliadka nebola ani trochu lákavá.

Cato sa zahľadel na oblohu. Do večera zostávalo ešte niekoľko hodín. Potreboval urobiť niečo, čo by mu trocha prečistilo mozog a prinavrátilo stratenú rovnováhu. „Nie hneď, Giles. Vyberieme sa na men​ší prieskum. Možno sa nám podarí naďabiť na neja​kých kráľovských vojakov."

Giles sa s rozžiarenými očami otočil, aby oznámil pánovo rozhodnutie skupinke vojakov, ktorí sprevá​dzali svojho veliteľa do hlavného štábu.

Cato zodvihnutou rukou pokynul jazdcom, aby sa vydali po chodníku, vedúcom k hradskej do Oxfordu.

„Ideme do Oxfordu?" spýtal sa Giles, ktorý klusal vedľa Cata.

„Mesto obídeme. Pôjdeme smerom na Woodstock, ale budeme mať oči na stopkách, aby nám neunikla žiadna príležitosť trocha sa pobaviť."

Giles súhlasne zašomral, hoci on sám mal sto chutí zaútočiť rovno na kráľovský hlavný štáb. Urči​te nestretnú kráľovských vojakov. A keď dorazia do lesnatej oblasti pri Woodstocku, môžu sa nadobro rozlúčiť so vzrušujúcim dobrodružstvom.

Na večernej oblohe zažiarila Večernica. Cato pri​tiahol koňovi uzdu a rozhliadnúc sa okolo seba, za​počúval sa do nočných zvukov.

„Chalupa tej ženy, ktorú obvinili z bosoráctva, je tu neďaleko," nadhodil Giles a jazdeckým bičíkom ukázal do diaľky. „Mohli by sme sa tam zastaviť a pozrieť sa, či ju niekto nevykradol." Keďže sa dote​raz akosi nič nedialo, Giles sa rozhodol chopiť inicia​tívy.

Cato mlčky prikývol. Bol zvedavý, kde to vlastne Phoebe trávi tak veľa času. Tak či onak, musí nájsť spôsob, ako jej porozumieť. Ešte stále nedokázal vypudiť z mysle obraz jej skľúčenej tváre a jej veľ​kých modrých očí plných sĺz. Uvedomil si, že po tom všetkom, čo prežila medzi sfanatizovanými dedin​čanmi, keď sa musela prizerať, ako mučia jej pria​teľku, mal svoj hnev udržať na uzde, nech už bol akokoľvek spravodlivý.

„Kocúrik... kocúrik... kde si?" Phoebe chodila po Meginom domci so zdvihnutou lampou vo viere, že v jej svetle sa zaligocú kocúrove oči. Bola si istá, že tam niekde musí byť. Meg sa obávala o osud svojho verného spoločníka, a tak sa Phoebe nemohla vrátiť domov bez toho, aby sa presvedčila, že žije. Doniesla mu jedlo aj mlieko, hoci aj sám si dokázal uloviť v lese nejakého drobného hlodavca.

Keď sa jej zrazu zozadu obtrel o nohy, vyľakane vykríkla a takmer vypustila lampu z ruky.

„Ty si ma ale vyľakal, kocúrisko jeden!" Napriek výčitke sa sklonila a nežne ho pohladila. Otieral sa jej okolo nôh a spokojne priadol, akoby sa nestalo nič, čo by ho vyrušilo z jeho pohody. Zodvihla ho na ruky a poškrabkajúc ho po hlave, uvažovala, či s ňou bude ochotný ísť za Meg.

Akoby porozumel otázke, ktorú nevyslovila, zo​skočil jej z rúk, vyskočil na okennú rímsu a prekĺzol cez okno, ktoré Phoebe nechala pootvorené práve kvôli nemu.

Asi je radšej doma, pomyslela si Phoebe. Predsta​va, že by mala míľu ci viac niesť na rukách mravčiace a škrabajúce zviera, ju vôbec nelákala. Veď sa vráti zajtra ráno, doplní mu potravu a chvíľu sa s ním pohrá. Meg bude rada, keď jej povie, že kocúr je v poriadku.

Zdvihla košík, ktorý položila na schod. Bola v ňom čerstvá mäta, ktorú bude potrebovať na prípravu ob​kladov na Megine rany. Mäta má utišujúci účinok. Okrem nej mala v košíku aj nasušené listy slezu na teplé obklady a rôzne iné liečivé bylinky. Meg jej presne povedala, čo bude potrebovať na prípravu nápojov, ktoré jej znížia horúčku z prechladnutia po dlhom pobyte na studenom vzduchu.

Meg nepotrebovala lekára. Sama sebe bola najlep​šou lekárkou a Phoebe bola jej pravou rukou. Rúč​ku košíka si navliekla na ruku, zvrtla kľúčom v zámke a schovala si ho do vrecka. Potom s lampou vysoko zdvihnutou nad hlavou vykročila po chodní​ku. Napriek súmraku sa na sviežom vzduchu, ktorý bol predzvesťou jari, cítila príjemne.

Keď došla ku bránke, začula štrngot konských postrojov a klopkanie podkov. Spomedzi stromov k nej doliehali mužské hlasy. Stŕpla, no srdce jej bilo ako zvon. Znovu ju premkol strach, ktorý ňou lom​coval dnes ráno. Kto sem môže mať namierené v takúto neskorú hodinu? premýšľala.

Len čo sa spamätala, prebehla po chodníku na​späť k domcu. Roztrasenými rukami vybrala kľúč z vrecka, no skôr než ho stihla strčiť do zámky, zja​vil sa pri bránke jazdec. „Stoj! Kto si a čo tu robíš?"

Phoebe okainžite spoznala hlas tohto muža. Gile​sa Cramptona by si nepomýlila s nikým iným. Naj​prv si s úľavou vydýchla, no vzápätí ju ovládol strach. Ak je tu Giles, je viac než pravdepodobné, že ani jeho pán nebude ďaleko. Odišli predsa spolu.

Mala by som sa tváriť sebavedome, ako mi poradil Brian, prebleslo jej mysľou.

Otočila sa ku Gilesovi. „To som ja, Giles," vyriekla odvážne. Vtom zbadala Cata a aj napriek predsavza​tiu sa jej roztriasli kolená.

„Phoebe, čo tu robíš?" zvolal Cato a zoskočil z koňa. Prešiel cez bránku a vykročil k nej ráznymi krokmi. V šere súmraku sa zablysol biely golier na jeho čiernom koženom vojenskom kabátci. Podišiel k nej a chytil ju za plecia.

Po prvý raz, odkedy boli manželmi, sa od neho odtiahla. Cato sa mračil ako pohanský bôžik poms​ty a nespúšťal pohľad z jej bledej tváre.

„Čoho sa bojíš?" opýtal sa potichu.

„Vás." Phoebe sa prinútila hľadieť mu rovno do očí. „Nemyslíte si, že po dnešku mám na to dôvod?" V hlbokých očiach sa jej zračilo niečo zraňujúce, no zároveň odbojné.

„Nemusíš sa ma báť."

Phoebe sklopila zrak s takmer hmatateľnou bez​nádejou. Z Cata sálalo napätie, no snažil sa zostať pokojný. „Čo tu robíš takto neskoro?"

„Meg potrebuje bylinky a okrem toho sa bála o kocúra. Prišla som ho nakŕmiť a presvedčiť sa, či je v poriadku, lebo dnes ráno, keď sem prišli dedin​čania, ušiel do lesa." Napoly sa od neho odvrátila, aby nezbadal, ako sa chveje.

Cato ju objal okolo krku, pričom aj cez kožený kabátec cítila teplo, vyžarujúce z jeho rúk. „Poď."

Muži z jeho oddielu sa zhromaždili na úzkom chodníku. Nepokojné potriasanie konských hláv sprevádzal cvengot postrojov. Muži boli ozbrojení kopijami a mušketami a okrem toho mal každý z nich na opasku šabľu.

Phoebe zmeravela, keď sa k nim priblížili. „Niet dôvodu, aby ste sa zdržiavali, pane," podotkla strnu​lo. „Domov trafím aj sama."

„Nie," odvetil Cato tónom, ktorý nezniesol žiaden odpor „Nedovolím ti potulovať sa po noci samej." Zo​bral jej z ruky košík i lampu a postavil ich na zem. „Nasadaj!" prikázal jej a skloniac sa, nastavil jej spo​jené ruky. „Zachyť sa hrušky sedla, keď ťa nadvih​nem."

Phoebe vhupla do sedla. Keďže mala oblečené jed​ny zo svojich starých šiat a obnosený vlnený plášť, nemusela si dávať pozor, aby sa jej náhodou niečo neroztrhla sukňa. Sedela rozkročmo s vysoko vykasanou sukňou. Stmievalo sa, takže vôbec ju netrá​pilo, že by sa pred mužmi mala zabaliť.

„Ideme, Giles," vyhlásil Cato, zahasil lampu a položil ju vedľa bránky. Košík podal Phoebe a vyšvihol sa za ňu. „Ideme, páni!" zvolal a pomkol koňa. Ostatní jazdci ho nasledovali, klusajúc v zá​stupe za sebou.

Nenašla však dosť odvahy schúliť do bezpečia jeho náručia. „Niekto je pred nami," zašepkala zrazu. Vždy mala citlivý sluch, ktorým zachytila konský dupot. „Počúvaj!"

Cato pritiahol uzdu a ostatní muži nasledovali jeho príklad. Zostali potichu stáť a napäto naťaho​vali uši v snahe rozoznať podozrivé zvuky, prenika​júce z tmavého lesa.

Po chvíli Cato zodvihol ruku a prstom ukázal vpravo od chodníka. Zreteľne počuli praskanie vet​vičiek, po ktorom nasledovalo tiché odfrknutie. Po​tom ich obklopilo hrobové ticho. Okrem šuchotu veveričky na konári a skackajúceho králika však ne​bolo počuť nič. V neprirodzenom tichu Cato pocho​pil, že majú spoločnosť, ktorá nechce byť odhalená.

Napäto hľadel do temnoty pomedzi stromy. Keby to boli kráľovskí vojaci, čakala by ich potýčka. Za normálnych okolností by ani na sekundu neváhal a pustil by sa s nimi do bitky, no s Phoebe v sedle veľa nezmôže. Po očku si všimol, že sa k nemu blíži Giles, z ktorého priam sršala netrpezlivosť.

Phoebe akoby čítala jeho myšlienky, vyrukovala s nečakaným návrhom. „Počkám na strome. Už som si to raz vyskúšala," šepla mu do ucha.

V tme sa blysli Catove biele zuby, odhalené v širo​kom úsmeve. „Dobre," zamumlal potichu. „Zoskoč z koňa." Pridržiac ju za ruku, pomohol jej zosadnúť. Potom pozrel na Gilesa, ktorý spokojne prikývol.

Phoebe, zvierajúc košík v ruke, vkĺzla medzi stro​my naľavo od chodníka. Čokoľvek sa udeje, odohrá sa to na pravej strane, takže im nebude prekážať. Znenazdania pocítila zvláštnu radosť, zmiešanú so strachom. Catovi sa určite nič nestane. Už ho videla v boji, a tak sa nemusí ničoho báť. On je predsa najlepší.

Pri kmeni statného duba položila košík na zem a vyliezla na hrubý spodný konár, ktorý rástol nízko nad zemou. Keď sa načahovala za ďalším konárom, jej staré šaty nevydržali a praskli. Nevšímala si to. Aj tak jej boli priúzke.

Opatrne liezla vyššie, až našla vhodný konár, kto​rý sa tiahol ponad chodník, a rozkročmo sa naň usa​dila. Keďže na ňom neboli žiadne listy, pritisla sa k nemu, aby ju z chodníka nebolo vidno. Tmavé šaty, splývajúce so šerom, jej poskytovali ochranu pred nežiadúcimi pohľadmi.

Len čo sa usalašila, večerné ticho preťali prenika​vé výkriky, cvendžanie ocele a dupot podkov. Tento​raz už necítila žiadnu radosť, ale išla zošalieť od hrôzy. Čo ak Cato neprežije súboj muža proti mužo​vi? Ako vojak je predsa rovnako zraniteľný ako ostat​ní.

Vtom zaznel výstrel z muškety a do čistého lesné​ho vzduchu sa vzniesol zápach pušného prachu. Nasledovala prudká paľba a mätež všakovakých zvukov. Pokúšala sa predstaviť si, čo sa deje, no fan​tázia jej od strachu vypovedala poslušnosť.

Nedokázala už nečinne vysedávať v úkryte. Musí vidieť, čo sa odohráva dolu. Opatrne sa zosú​vať na nižší konár. Náhle zmeravela, pretože z diaľky k nej doľahol rýchly dupot koni.

Po chodníku cválali traja jazdci, neľútostne boda​júc kone do slabín. Z času na čas zasvišťali v povetrí bičíky, ktorými poháňali zvieratá vpred. Prudký ná​por vetra strhol mužovi, ktorý cválal na čele, z hlavy klobúk ozdobený perom. Pokúsil sa ho zachytiť, no márne. Keď cválal popod konár, na ktorom sedela, všimla si, ako mu dlhé vlasy vejú vo vetre. Na zlomok sekundy celkom jasne videla jeho tvár ale vzápätí ho pohltila tma.

Phoebe od vzrušenia zoskočila zo svojho úkrytu. Keď ako vrece dopadla na chodník, Cato s Gilesom a ostatnými mužmi sa rozbehli k nej.

„To bol kráľ! Videla som kráľa Karola!" vyhŕkla, keď ju obstali.

„Čože?!" Cato v úžase tak prudko pritiahol uzdu svojmu koňovi, že sa vzopäl na zadné nohy. „Čo si to povedala?"

„Práve tadiaľto precválal kráľ," zopakovala Phoe​be, ukazujúc smerom, ktorým zmizli jazdci.

„Ste si istá, že to bol kráľ?" spýtal sa Giles s vytreštenými očami.

Phoebe vzdorovito zdvihla bradu. „Pochybujete o mojom zdravom rozume?" predniesla okázalo povýšeneckým tónom, ktorý si u nej Cato všímal od ich hádky. „Môžete mi veriť. Videla som ho veľakrát, kým som žila v Londýne."

Tón jej hlasu očividne zaúčinkoval. Giles zostal v rozpakoch. „Mali by sme sa vydať za ním, pane," vyhlásil po chvíli, bodol koňa do slabín a vyrazil vpred. „Za mnou!" zvolal na svojich mužov, ktorí ho ochotne nasledovali.

„Nedoženú ich," prehodila ku Catovi, ktorý zostal s ňou. „Tí uháňali, akoby im horelo za pätami."

„Niečo na tom bude," zašomral si Cato popod nos. „Ak sa tí traja nezapojili do bitky, muselo to byť kvôli tomu, že medzi nimi bol niekto významný. Som po​riadny hlupák. Veď sme ho mali takmer v rukách."

„Som presvedčená, že to bol kráľ."

„Nuž čo, teraz ho už nedobehneme," zamrmlal Cato a zaklial. „Istotne mieri na sever."

Bol to zaujímavý poznatok. Ak kráľ Karol uteká a chce sa uchýliť pod ochranu Škótov, znamená to, že sa vzdal nádeje na víťazstvo nad Parlamentom. Vydá sa do rúk Škótom, ktorí mu zaručia bezpeč​nosť a pomôžu mu znovu získať trón výmenou za jeho súhlas s nastolením presbyteriánskej cirkvi v Anglicku. A to je záväzok, ktorý podľa Catovej mienky kráľ Karol nikdy nesplní.

Bude sa vykrúcať, bude vyjednávať, ba možno aj prejaví náznak súhlasu, no napokon to určite za​mietne. Kráľova falošnosť pri rokovaniach s Írmi aj so Škótmi bola všeobecne známa. Vedel dokonale kľučkovať a bol majstrom v porušovaní sľubov a prekrúcaní vlastných slov - vďaka tomu sa so zdanlivo jasných tvrdení zrazu stali tvrdenia celkom opačné.

„Stratili sme ich," zvestoval Giles skľúčeným hla​som Catovi. „Vyparili sa ako gáfor. Nemali by sme prečesať vidiek, pane?"

„Na to nemáme dosť mužov," odvetil Cato. „Okrem toho sa musíme postarať o ranených. Vezmi si Jacksona a Cartera, nech pripravia nosidlá, a ostatní nech odvedú zajatcov do hlavného štábu. Ty pôjdeš so mnou domov. Napíšem hlásenie a potom ho zanesieš do štábu."

„Rozkaz, pane." Giles sa pobral na miesto, kde sa pred chvíľou odohrala bitka s kráľovským oddielom.

Cato podal Phoebe ruku. Jednou rukou zvierajúc košík, oprela si chodidlo o jeho nohu v strmeni a celkom šikovne sa vyšvihla na koňa.

„Nie ste zranený?" spýtala sa, pričom sa obzrela naňho ponad plece.

„Nestojí to za reč," zašemotil a z vlasov jej vybral vetvičku. Potom si oblizol palec a slinou jej zotrel šmuhu z líca.

„To mám od stromu," povedala Phoebe.

„Viem." Cato sa zamračene zahľadel pred seba.

„Čo by sa stalo, keby ste chytili krála?"

„To je dobrá otázka," odvetil Cato roztržito.

Phoebe viac nenaliehala. Vzrušená radosť ju opustila a s ňou sa vytratila aj jej odvaha.

„Rozkaz je vykonaný,  pane,"  oznámil  Giles a pripojil sa k nim. „Ranených odnesú na nosidlách. Job utŕžil nepekný zásah šabľou, ale ostatní majú len menšie zranenia. A zajatcov už eskortujú do štábu."

Cato len mlčky prikývol a pomkol koňa do klusu po chodníku smerom k dedine.

„Myslíte pane, že sa na štábe bude rozoberať, že nám kráľ vykĺzol?" nadhodil Giles po chvíli nezvyčajne neistým hlasom.

„Nie!" odvetil Cato ostro. „Prečo by sa o tom malo hovoriť? Veď sme nemali ani tušenia, že by sa tu mohol zjaviť!"

„Vtip je v tom, že sa o tom aj tak bude klebetiť," pokračoval Giles. „Napríklad aj o tom, že niekto včas  nezareagoval, keď mu kráľ prefrngol pomedzi prsty."

„Tým niekým mieniš mňa?" oboril sa naňho Cato s kyslou tvárou.

„Nuž..." Giles sa významne odmlčal.

Phoebe ich pozorne počúvala. Ich rozhovor mal určite niečo spoločné s tým, čo si vypočula minulú noc v štábe, keď sa Cato hádal s Cromwellom. Ich slovná potýčka vyznela dosť vážne, no teraz pochopila, že ich nepríjemný rozhovor bude mať ešte ne-
príjemnejšiu dohru. Cato s Gilesom akoby na ňu zabudli. „Neviem, čo si mám o tom myslieť, Giles," zamrmlal Cato a zhlboka si povzdychol. „Ale rozhodne sa nemienim unáhliť vo vynášaní konečných súdov."
.
:

„Mnohí by ho radšej videli v exile," poznamenal Giles.

„Hej. A možno sa to aj stane. Ale nateraz si svoj názor ponechám výlučne pre seba."

„Takže si nemyslíte, že bude niekto poukazovať na to, že sme ho nechali ubziknúť?" zopakoval Giles svoju nepríjemnú otázku.

„Pripúšťam, že sa to môže stať." Cato pokrčil ple​cami. „Ale momentálne to pre mňa nie je dôležité. Svojmu svedomiu sa budem musieť zodpovedať ja sám."

Giles na to už nepovedal nič a začal si nervózne pohvizdovať. Phoebe premklo tušenie, že Giles si chcel overiť pánov názor, ale nikdy by to nepriznal.

„Idem napísať hlásenie. O pol hodiny príď a odne​sieš ho do štábu," povedal Cato Gilesovi, keď dora​zili na chodník, vedúci do kaštieľa.

„Rozkaz, pane." Giles otočil koňa a zamieril ku stajni.

Pred vchodom do domu Cato zoskočil na zem a pomohol zosadnúť aj Phoebe. Chvíľu ju podržal v náručí, no Phoebe sa zdalo, že si jej blízkosť vôbec neuvedomuje. Ponad jej hlavu sa zahľadel na tmavú alej, lemujúcu chodník. Cítiac jeho ťažké ruky na svojich pleciach, len ticho stála. I napriek tomu, že ju nevnímal, mala pocit, že jej chce niečo pove​dať. Nevdojak jeho pohľad spočinul na jej tvári a prekvapený výraz jeho očí prezrádzal, akoby poze​ral na niečo, čo nečakal.

„Pane?" pobádala ho váhavo.

„Kiežby... kiežby..." Potom už len pokrútil hlavou, pustil ju a vošiel do domu.

Phoebe pomaly vykročila za ním. Čo si to tak veľ​mi želá?

Šestnásta kapitola

Cato dopísal hlásenie a klopkajúc prstami po vy​leštenej doske stola, zahľadel sa do tmy za oknom. Uvažoval, čo by si teraz želal zo všetkého najviac.

Mier, či boj? Prostý život v obyčajnom manželstve? Ženu, ktorá počúva bez odvrávania a poslušne plní jeho príkazy, alebo ženu, ktorá má charakter a bez ohľadu na nebezpečenstvo pomáha druhým?

Hánkami si pretrel oči, akoby chcel odohnať dotie​ravé myšlienky.

Náhle vstal a vybral sa pohľadať Phoebe. Salón bol prázdny. Zrak mu padol na hárky per​gamenu, porozhadzované po stole. Mimovoľne pozrel na rukopis, miestami postriekaný atramentovými machulami. To je asi tá hra, o ktorej toľko hovorí, prebleslo mu hlavou. Nato zobral do ruky niekoľko strán.

Okraje hárkov boli popísané starostlivo vypra​covanými poznámkami, týkajúcimi sa kostýmov, postavenia a gest hercov. Catova predchádzajúca blahosklonnosť sa pri čítaní zmenila na úprimný zá​ujem. Prevracal strany jednu za druhou.

Práve bol zahĺbený do ľúbostnej scény, v ktorej vystupuje kráľovná Alžbeta a Róbert Dudley, gróf z Leicesteru. Znenazdania si uvedomil, že číta na​hlas. Tak sa zahĺbil do textu, že áni nepostrehol, že dvere za ním sa potichu otvorili.

„Moja drahá pani, sladká kráľovná! Postoj chvílu a dovoľ mojim nenásytným očiam pokochať sa tvojou krásou! Ak ma vypudíš zo svojho srdca, bude to pre mňa najväčšie utrpenie. Vezmi si všetku moju lásku, moje srdce i moju dušu!" recitoval.

„Och, áno, úprimný priateľu! Kráľovná prijíma tvo​je dary a odvďačuje sa láskou. Pre teba už viac nie som kráľovnou, ale iba žena spútaná láskou. Zaľúbe​ná žena, ktorú opantal najsilnejší cit, zatieňujúci aj jas trónu."

Cato sa zvrtol na opätku, keď mu Phoebin hlas deklamoval precítene Glorianinu odpoveď milenco​vi. Phoebe stála vo dverách s rukou na klučke a on na ňu len civel v mĺkvom úžase, ako keby ju videl po prvý raz. Oči jej žiarili a na zasnenej tvári horeli roz​pálené líca. Vyzeralo to, akoby sa úplne ponorila do sveta plného nádherných predstáv a naplno prežíva​la práve vyrieknuté slová.   

Zrazu sa jej zasnený výraz i lesk z očí vytratili. „Postavu Dudleya som napísala pre vás, pane," za​mrmlala, ale nepohla sa odo dverí. „Dúfala som, že vás presvedčím, aby ste tú úlohu prijali, ale teraz viem, že to bolo len zbožné prianie. Nemáte čas zao​berať sa mojimi čmáranicami."

Slová, ktoré pred chvíľou čítal, mu ešte stále rezo​novali v hlave. Spomenul si na rozhovor pri večeri i na to, že Olivia naliehala na Phoebe, aby hrala Glorianu.

Neprestajne na ňu vypliešťal oči ako na zjave​nie.

Phoebe vošla dnu a zobrala mu stránky z ruky. „Hľadali ste ma, pane?"

Ako z iného sveta sa Cato napokon vrátil do sku​točnosti. „Musíme sa o niečom pozhovárať. Ale osa​mote." Podišiel ku dverám a podržal ich, aby Phoebe vyšla. „Pôjdeme hore. Tam nás nebude nikto vyrušo​vať."

Cestou do spálne jej galantne otváral všetky dve​re.

Nedá sa nič robiť. Výmene názorov sa zrejme ne​vyhnem, pomyslela si Phoebe. Vzápätí si spomenula na Brianovu radu, ale rozhodla sa, že sa nebude tvá​riť príliš sebavedome, no začne prvá.

„Nemyslím, že dokážem žiť s mužom, ktorý voči mne pociťuje odpor," začala tichým, ale zato pevným hlasom. „Nikdy nebudem ako moja sestra, a preto nedokážem uspokojiť vaše nároky. Myslím, že by som mala odtiaľto odísť. Vrátim sa k otcovi. Ak ma neprijme, pôjdem k Portii. Určite mi dovoli zostať u nej a..." Keď zbadala výraz Catovej tváre, zarazene zmlkla.

Cato ju ohromene počúval. „Čo to hovoríš? Chceš odíst z môjho domu a hladať útočisko. Nebuď hlú​pa, Phoebe!"

„Nemôžem zostať s vami," zopakovala pokojne. „Viem, že si o mne myslíte, že som neporiadna a od​pudzujúca. Čokoľvek urobím, všetko vás uráža a rozčuľuje. Chcete, aby som bola niekým, kým ne​môžem byť. Nedokážem sa zmeniť. Nepáčim sa vám taká, aká som, ale ja naozaj neviem, ako by som sa mohla stať inou."

„Tu nejde o to, či by som chcel, aby si bola iná, teda nie celkom." Cato hľadal jemnejšie slová, ale Phoebe zmietla jeho váhanie.

„Nedokážem robiť veci, o ktorých som presved​čená, že nie sú správne!" Otočila sa od neho s veľa​vravným myknutím pleca.

„Phoebe, si moja žena, nikam nepôjdeš!"

„Nemyslím si, že to je dostatočný dôvod, aby som zostala tam, kde ma nechcú," namietla.

Cato sa pomaly nadýchol. „Povedal som ti niekedy, že ťa nechcem?"

„To ste ani nemuseli. Je to nad slnko jasnejšie."

Cato si v rozčúlení prešiel obomi rukami po vla​soch a spojac ich na temene, pohľad uprel na plafón. S každou pribúdajúcou sekundou medzi nimi rástlo napätie. Napokon spustil ruky a vykročil ku nej. „Ale ja ťa chcem," zašepkal roztúžene.

Phoebe cítila, ako jej položil ruky na plecia.

„Stoj pokojne," šepol s ústami ponorenými do jej hustých vlasov. „Dôveruj mi. Chcem ti niečo ukázať."

Nato jeho ruky skĺzli na jej hrdlo a prstami jemne krúžiac okolo uší, nežne láskali ich lalôčiky.

„Nie," vzoprela sa Phoebe. „Časom sa to len zhor​ší. Čo to nechápete?"

„Dôveruj mi," zopakoval tentoraz oveľa nástojčivej​šie. V jeho hlase rezonovala rozhodnosť, ktorá ju donútila upokojiť sa.

„Chcem ťa vyzliecť," zamumlal potichu. „A ne​chcem, aby si ma zastavila, alebo mi pomáhala."

Nato rozopol háčiky na jej dokrkvaných šatách, ruky vsunul pod látku a prešiel nimi až na plecia. Chvíľu ich podržal na krivke jej ramena. Potom po​cítila dotyk jeho horúcich pier na temene a jazyk, ktorý kĺzal až ku korienkom vlasov.

Prebehla ňou triaška. Jej mozog vypovedal po​slušnosť a odmietal zakročiť proti tomu, čo sa práve dialo. Bolo to zvláštne, najmä vzhľadom na hádku, ku ktorej došlo pred pár hodinami.

Catove ruky sa natiahli ponad jej plecia a rozvia​zali stužky na spodnej košieľke. Zospodu zovrel v dlaniach jej plné prsia a jemne ich pohládzal kon​čekmi prstov. Phoebe pocítila, ako okamžite zareago​vali na jeho dotyky.

Sklopiac pohľad, zbadala, že jej na smotanovej pokožke pŕs navreli modrasté žilky. Ako v tranze hľa​dela na jeho pekne formované ruky, ktorých mozoľ​naté dlane boli oveľa bledšie než opálené hánky. Toto všetko si všimla už dávno, ale ešte nikdy s ta​kou do očí bijúcou naliehavosťou.

Keď jej vyzliekol spodnú košieľku, zostala len v pančuchách a topánkach. Napriek teplu, sálajúce​mu z kozuba, jej na chrbte naskočili zimomriavky. Váhavo sa poddala tlaku Catových rúk, ktoré ju tisli ku kozubu. Usadil ju na stoličku, kľakol si k nej a odopol jej podväzky. Potom jej zodvihol nohy a vyzul topánky. Napokon zroloval pančuchy a jediným nedočkavým pohybom ich stiahol.

Zatiaľ čo na zadku i stehnách pocítila nepríjemné škrabanie drsnej látky čalúnenej stoličky, chrbát jej zohrievalo príjemné teplo. Všetko, čo doteraz Cato urobil, jej pripadalo nelogické, ale jej myseľ sa vďa​ka tomu vydala na dráždivú púť stupňujúcej sa te​lesnej rozkoše, ktorá jej spôsobovala slastnú bolesť.

Znova ju postavil na nohy a zašepkal: „Zavri oči." Nato začal nežne láskať jej nahé telo.

Vylúčenie zrakového vnemu len zvýšilo vnímanie dotykovjeho rúk, ktoré blúdili po jej tele a kolísali ju ako vietor kolíše mladý stromček. Vzrušujúce štek​lenie pociťovala na celom tele. Keď občas na chvíľu ustalo, so zatajeným dychom čakala na ďalšie. Len čo pocítila dotyky Catovho obnaženého zápästia na chrbte, vzápätí jej už láskal hrdlo či jamku lakťa.

Vyzeralo to, ako keby nechcel obísť ani kúsok jej tela, aj keď sa jeho láskajúca ruka zatial oblúkom vyhýbala jej lonu. Dotykmi svojich rúk vzdával hold jej telu, necítila v nich najmenší náznak túžby, ktorá dosiaľ v ich milostných hrách prevažovala.

Phoebe mala pocit, že sa prepadá do karmínovo-červenej temnoty, ktorá vybuchovala za jej zavretý​mi viečkami. Hoci to bola stále ona, jej duša sa vznášala kdesi mimo jej tela. Každé jeho pohladka​nie v nej umocňoval pocit neskutočná a povznesenia sa nad všetko pozemské.

Potom dotyky Catových rúk vystriedali dotyky jeho pier, bozkávajúc ju na miesta, ktoré predtým láskali jeho ruky. Pery sa presúvali tam, kde ich tú​žila cítiť, no opäť bez živočíšnej žiadostivosti.

Zdalo sa jej, že tam stojí nahá so zavretými očami celú večnosť. Napokon ju Cato pobozkal na viečka. „Zobuď sa, spiaca krásavica," prihovoril sa jej nežne.

Hľadiac mu rovno do očí, ako v tranze ho poslúch​la. Usmieval sa na ňu, ale takýto úsmev u neho ešte nikdy nevidela. Bol to úsmev presiaknutý nehou, prýštiacou priamo z jeho srdca. ohladil ju po líci a potom jej prstom skúmavo prešiel po ústach.

„A teraz mi ešte raz vytkni, že sa mi nepáčiš. Že ťa
nechcem a že ma nepriťahuješ. Že pri tebe necítim nijakú rozkoš."
Phoebino telo omámené dotykmi jeho rúk i pier veľavravne potvrdzovalo, že Cato by nebol schopný takto ju láskať, keby po nej netúžil a keby ju nechcel práve takú, aká je.

Uchopiac jej tvár do dlaní, chrapľavo zašepkal: „Si nádherná, Phoebe. Každučký kúsok tvojho tela je úžasný."

„Možno mám šťastie, že tých kúskov mám požeh​nane," zamrmlala rozochveným hlasom.

„Nedopustím, aby z nich ubudol čo i len jeden je​diný," vyhlásil rozhodne.

Usmial sa a prstom sa dotkol končeka jej nosa. „Ale musím súhlasiť s tým, že si to najneporiadnejšie stvorenie, aké som kedy stretol. Ani tie najele​gantnejšie šaty na tebe nevydržia nepokrkvané dlhšie než päť minút." V náhlom záblesku poznania udivene nadvihol obočie. „Je to zvláštne, ale asi prá​ve to ma na tebe priťahuje."

Keď si ju pritiahol k sebe a hladkal po chrbte, oprúc si hlavu o jeho prsia, načúvala pravidelnému tlkotu jeho srdca.

„Pripúšťam, že niekedy mám trocha britký jazyk," povedal potichu s ústami v jej vlasoch, „a dnes ráno som bol k tebe mimoriadne hrubý. Už sa to viac ne​stane. Ale musíš mi sľúbiť, že nech sa v budúcnosti udeje čokoľvek, najprv prídeš za mnou."

„Bola som za tebou kvôli Meg," vytkla mu Phoebe a zodvihnúc hlavu z jeho pŕs, zahľadela sa mu od​vážne do tváre.

„Už ťa viac nesklamem," prisľúbil jej.

„Ale ty sa vždy tváriš tak neprístupné," pokračo​vala v kritike Phoebe.

„Nuž, to sa ťažko zmení." Z jeho hlasu sa náhle vytratila neha. „Aspoň pokiaľ bude pokračovať táto prekliata vojna. Cromwell na mňa začína útočiť -" Náhle zmĺkol. „To sa ťa netýka."

Zľahka ju poškrabkal nechtom po chrbtici a jem​ne hnietol jej boky. „Nechajme to tak, moja najslad​šia. Rýchlo sa obleč. Už je dávno po večeri."

Phoebe celkom zabudla, že je nahá. Pozrela na seba tak prekvapene, až Cato vyprskol v záchvate smiechu. „Som presvedčený, že keby som ti to nepri​pomenul, azda by si vyšla z izby len tak, ako ťa stvo​ril Všemohúci," vyhlásil. „Ponáhľaj sa," pobádal ju, otočiac sa ku dverám. „Určite už na nás čakajú s večerou. Po nej budem musieť odísť do hlavného štábu."

„Dnes sa už nevrátiš?" Phoebe nedokázala zakryť sklamanie.

„Nie. To, že kráľ ušiel, je veľmi vážna vec," zahun​dral a vyšiel z izby.

Phoebe si ovinula ruky okolo tela. Pokožku mala horúcu najmä na tých miestach, ktorých sa Cato pred chvíľou dotýkal. A hlboko vo vnútri ju prežaro​valo nádherné svetlo, ako keby sa v jej tele rozsvietila lampička.

V mysli stále počula jeho hlas, čítajúci Dudleyho monológ. Do tohto svojho dielka vložila celé svoje srdce. V jej svete si milenci prejavujú lásku i túžbu bez najmenšieho ostychu. Alžbetina odpoveď z nej vytryskla celkom spontánne, slová sa jej rinuli z úst tak prirodzene, akoby sama bola ženou, ktorú stvár​nila. Na okamih mala pocit, že aj Cato sa ocitol v rov​nakom svete ako ona.

O niečo neskôr, keď Cato odišiel do hlavného štá​bu, Phoebe sa vybrala za Meg.

Izbu osvetľovala jediná svieca na stolíku vedľa postele. Bledá, popolavá Megina tvár sa strácala v mäkkom vankúši.

„Ako ti je?" Phoebe si sadla na peľasť postele a chytila ju za bezvládnu ruku.

„Prežijem to," odvetila Meg tichým hlasom.

Phoebe jej nežne stisla ruku. „Cato dal inkviranta zbičovať za poburovanie a vikára vyhnal z farnosti."

„To je tvrdé," podotkla Meg.

„A to hovoríš po tom všetkom, čo ti urobili?" zvo​lala Phoebe rozhorčene.

Meg pokrútila hlavou. „Ja sama si to musím s nimi vybaviť. Povedz to manželovi." Zasmiala sa. „Samozrejme, že nemám zľutovanie s tými dvomi. Ale bolo by mi ľúto, keby sa pomstil aj dedinčanom. Nemôžu za to, že sú nevzdelaní."

„To je pravda," súhlasila Phoebe, ktorá ešte stále nedokázala z mysle vypudiť tváre skrivené nenávis​ťou, ktoré ju častovah nadávkami.

„Giles pri večeri spomínal, že uväznil krčmára Bena aj Gabriela Bensona. Zistilo sa, že práve títo dvaja vyprovokovali ostatných dedinčanov k útoku. Ale Cato si to napokon rozmyslel. Nepotrestá ich, aby sa nerožpútala ďalšia vlna násilia. Prikázal Gi​lesovi, aby ich celú noc nechal vo väzení. To ich dostatočne vystraší. Myslím, že je to správne. Čo povieš?"

„Hej," pritakala Meg. „Tresty za nevedomosť ne​majú opodstatnenie. Ale povery a predsudky by sa mali raz a navždy vykoreniť. Nedá sa proti nim bojo​vať tak, že si ich nebudeme všímať."

„Čo budeš robiť?"

„Vrátim sa domov," odvetila Meg. „A budem žiť tak ako doteraz."

„Myslíš si, že po tom všetkom im dokážeš ešte po​máhať?" Phoebe znechutene pokrútila hlavou. „Ja neviem, ale mám taký pocit, že sa im už nikdy nedo​kážem prihovoriť tak ako predtým. S výnimkou star​kej Spruelovej."

„Chápem ťa."

„Ale ty im chceš pomáhať napriek všetkému?"

„Ak si znova získam ich dôveru, tak im budem po​máhať. Okrem tela, ktoré liečim bylinkami, častokrát treba liečiť aj dušu. Ak sa mi podarí presvedčiť ich, že ich zaslepujú predsudky, potom to nebude pre​márnený čas."

„Máš také dobré srdce!" vzdychla Phoebe nežne. „Nezaslúžia si ťa."

„Ale na tom predsa nezáleží," zašepkala Meg a za​vrela oči. „Choď už, som unavená."

„Dobre, nechám ťa už na pokoji. Vyspi sa." Phoebe sa sklonila a pobozkala ju na líce. „Ráno zase prí​dem."

Po návrate do spálne sa s nevôľou zahľadela na širokú posteľ, ktorá zívala prázdnotou. Potom si ob​liekla nočnú košeľu, zo stola vzala svietnik a pobrala sa do Oliviinej izby.

Olivia sa pomrvila v posteli a ospalo sa spýtala: „Stalo sa niečo?"

„Nebude ti prekážať, keď si k tebe ľahnem?"

„Vôbec nie." Olivia sa ochotne posunula a klipkajúc očami, si sadla. „Budem len rada, keď budem mať s-spoločnosť. Zakaždým, keď zavriem oči, vidím pred sebou toho odporného chlapa s ihlami."

„Ja som na tom rovnako." Phoebe vkĺzla pod pri​krývku. „Som zvedavá, čo sa stane, keď kráľ ušiel."

„Možno sa vojna skončí." Oliviin hlas však neznel príliš presvedčivo. „Už sa ani ne-nepamätám, aké to bolo, keď bol mier. A ty?"

„Ani ja," s povzdychom skonštatovala Phoebe. „Ale Cato mi raz povedal, že aj keď sa vojna skončí, ešte dlho potrvá, kým zavládne skutočný mier. Vraj to bude beztak len Pyrrhovo víťazstvo."

„Čo tým myslel?"

„Neviem. Nevysvetlil mi to, rovnako ako mi nikdy nepovie, čo sa deje v hlavnom štábe. Raz sa už-už takmer o tom rozhovoril, ale v ostatnej chvíli sa zba​dal. Prečo mi nechce nič povedať?" 
Natiahnúc sa, sfúkla sviečku a potom si ľahla vedľa Olivie. „Je to na zbláznenie," zašomrala si popod nos.

Sedemnásta kapitola

„Je to hrozné, Meg!" povzdychla si Phoebe, keď si nasledujúce ráno vrátila k téme o nerovnoprávnosi i medzi mužmi a ženami. Nervózne chodila hore-dolu po Meginej izbe. „Prečo majú muži také hlúpe pred​sudky? My ženy sme predsa rovnako schopné ako oni. Je pravda, že nemôžeme byť dobrými vojakmi, aj keď Portia hravo zvládne všetko ako hociktorý muž, ale je predsa toľko iných vecí, v ktorých sme dokonca lepšie. A dokážeme mať aj vlastné názory. Či nie?"

Zastala pri posteli. Meg sedela opretá o vankúše a Phoebe bola rada, že jej priateľka dnes ráno vyze​rá oveľa lepšie. Oči jej prežiarilo dobrotivé svetlo a znova sa jej vrátil humor. Vlasy spletené do vrko​čov jej padali na prsia a vyzerala oveľa mladšia. Ta​kúto ju ešte nevidela. Dlhé rukávy a vysoký golier nočnej košele, ktorú jej požičala pani Bissetová, skrývali modriny a vpichy po ihlách, a v širokej pá​sikavej batistovej košeli vyzeralo jej telo subtílnejšie, pôsobila oveľa krehkejšie než v skutočnosti.

„Máme vlastné názory a vieme logicky myslieť," pokračovala zápalisto Phoebe.

„O tom niet pochýb," súhlasila Meg s pokojným úsmevom. „Ale nemyslím si, že tvoj manžel to nieke​dy pochopí."

„Bude musieť!" nedala sa Phoebe. „Nechcem, aby ma vynechal z niečoho, čo sa ho dotýka nechcem, aby ma držal ako v bavlnke a opakoval mi, že si ne​mám zaťažovať svoju peknú hlávku mužskými zále​žitosťami. Ostatne, veľmi pochybujem, že ju mám naozaj peknú," dodala.

„To, čo máš, je oveľa príťažlivejšie než bezduchá krása," ubezpečila ju Meg so širokým úsmevom.

„Vážne?" Priateľka v nej prebudila zvedavosť. „A prezradíš mi, čo je na mne také príťažlivé?"

„Charakter," odvetila Meg.

„Ach tak!" Phoebe bola očividne sklamaná. Cha​rakter je pre mužov v porovnaní s krásou celkom nepodstatný.

„A rozum," dodala Meg.

„Nuž, to je síce pekné, ale to by to Cato musel uznať," vzdychla Phoebe utrápené.

„Prečo nasilu chceš, aby ťa tvoj manžel zaťažoval vecami, ktoré sa ťa podľa neho netýkajú?" spýtala sa Meg. „ Zo zvláštnej skúsenosti viem, že mužov zaujíma​jú len samé malichernosti."

„Občianska vojna nie je žiadna malichernosť!"

Meg pokrútila hlavou. „Za všetkým je túžba po moci, Phoebe. Vo všetkých vojnách ide predovšetkým o získanie moci a majetku. Muži sú tým ako posad​nutí. Ženy zaujímajú podstatnejšie veci. Život a smrť, rodenie detí, pomoc trpiacim. Toto je základ ľudskej existencie a nie pózy, veľkohubé reči a prevracanie kabátov, ktoré mužov utvrdzujú vo viere, že sa svet krúti iba okolo nich. A v mene vlast​ných záujmov a sú schopní aj vraždiť."

Meg mala pravdu, ako napokon vždy. Phoebe sa zamračila. „Možno máš pravdu, ale ja sa nedokážem nad to povzniesť. Cato musí vedieť, že mu mám čo ponúknuť a že mi môže dôverovať." Zlostne buchla päsťou po posteli.

„Ak nemieniš ustúpiť, budeš musieť manželovi nejako dokázať svoje schopnosti. Čo keby si mu napríklad zachránila život, ako si ho zachránila mne."

„Neuťahuj si zo mňa," namietla Phoebe. „Cato sa nikdy neocitol v nebezpečnej situácii. Teda okrem bojiska. Ale tam ja nemám čo hľadať. Kto to môže byť?" dodala stíšeným hlasom, len čo doznelo klopa​nie na dvere.

„Vstúpte!" zvolala vzápätí Meg.

Do izby vošiel Brian Morse a v ruke držal zväzok papierov. „Prepáčte, že vyrušujem, ale všade som vás hľadal, Phoebe. Chcel by som vám odovzdať toto." Otočil sa k Meg chrbtom a tváril sa, akoby žena sediaca na posteli neexistovala.

„Môj šľachetný záchranca!" zvolala Meg. „Vy ste hotová pohroma pre inkvirantov celej krajiny."

Megina neskrývaná irónia rozhorela ohníky hne​vu v Brianových očiach. Ignoroval ju a pozornosť ve​noval výlučne Phoebe. „Až pani Bissetová mi poradila, kde vás nájdem. Priniesol som vám nákre​sy šiat, ako som sľúbil. Ak si z nich vyberiete, pora​dím vám, z akej látky si ich máte dať ušiť."

„Ale, ale, mladý pánko, vari sa vyznáte naozaj vo všetkom?" zašomrala Meg. „Neohrozený prenasledo​vateľ inkvirantov je azda aj krajčírom?"

Phoebe sa snažila potlačiť úsmev. Vedela, že Bria​nov arogantný postoj Meg urazil a chápala ju. Sprá​val sa, ako keby bola vzduch a nezasluhovala si ani tú najmenšiu pozornosť.

„Môžem si ich obzrieť s Meg. Budem rada, ak mi povie svoj názor." Phoebe znova podišla k posteli a Brianovi venovala zlomyseľný úsmev, ktorým mu dala najavo, že nemieni odísť. Natiahla ruku k zvitku papierov.

Brian zostal stáť ako soľný stĺp a zdalo sa, že strá​ca pôdu pod nohami. Spomenul si, že už raz sa mu Catova žena postavila na odpor a že ho vtedy jej od​vaha a duchaplnosť veľmi prekvapila. No tentoraz sa jej nedá ponížiť. A navyše pred touto arogantnou dedinčankou! Počúvať jej sedliacke pripomienky na jeho modely, to by bolo do neba volajúce poníže​nie!

Stál a v ruke zvieral zväzok papierov. „Možno ino​kedy, keď budete mať viac času," zapriadol štipľavo. Zvrtol sa na opätku a vyšiel z izby. Skôr než zatvoril dvere, doľahol k nemu potlačovaný chichot, ktorý mu však dunel v ušiach ako vojenské bubnovanie.

„Moja milá," ozvala sa napokon Phoebe, ale oči jej stále žiarili od smiechu. „Je to síce nafúkaný pajác, ale zachránil nám život. Predsa len by sme ho mohli zobrať na milosť."

„Je to obyčajný samoľúby nafúkanec," vyhlásila Meg. Zrazu zvážnela. „Ani zamak mu neverím."

„Prečo nie? Vieš o ňom niečo?"

„Nič o ňom neviem, ale môžem ťa ubezpečiť, že to je zákerný a vypočítavý podliak, nehodný dôvery."

Phoebe vždy brala Megine názory vážne, aj keď pramenili len z jej intuície. „Aj Olivia má rovnaký názor," pripustila. „Ale myslím, že by mi mohol byť užitočný. Mohla by som sa od neho dozvedieť niečo j o politike a vojenskej taktike skrátka, všetko, o čom sa Cato so mnou odmieta rozprávať. Chcela by i som manžela prekvapiť, čo všetko o týchto veciach viem. Čo ty na to?"

„Milá moja," začala Meg rozvážne, „ak sa človek zahráva s ohňom, ľahko sa môže popáliť."

„Budem opatrná," ubezpečila ju Phoebe a vstala. „Radšej už pôjdem a pokúsim sa Briana spacifiko​vať. Určite pochopil, že sme sa smiali na ňom."

„Daj si pozor," pripomenula jej Meg zachmúrene. „Ako nepriateľ môže byť veľmi nebezpečný."

„Neboj sa, dám si pozor. A potom ti prinesiem by​linkový odvar," prisľúbila veselo a vyšla z izby.

Na chodbe chvíľu premýšľala, kam mohol Brian ísť. Možno bude v knižnici, napadlo jej a náhlivo vy​kročila ku schodom. Ale nemusela chodiť až tam, pretože Brian Morse práve kráčal hore schodmi.

„Smiem dúfať, že mi venujete zopár minút?" oslo​vil ju so zamračeným výrazom na tvári a s prižmúre​nými očami. „Strávil som nad tými návrhmi veľa času."

„Prepáčte mi, ak som sa vás nechtiac dotkla," os​pravedlnila sa Phoebe. „Ale Meg je moja dobrá pria​teľka a vy ste ju urazili tým, že ste ju ignorovali."

„Nemám vo zvyku diskutovať s dedinčanmi," ohr​nul nos. „Ale chcem sa s vami o niečom porozprávať, a tak som ochotný na tú urážku zabudnúť."

Nafúkanec je pre tohto hlupáka slabé slovo, po​myslela si Phoebe a venovala mu bezvýrazný úsmev. „Ukážte mi, prosím, tie návrhy. Som na ne veľmi zve​davá."

Podal jej ich. „Je tu však oveľa závažnejší problém, o ktorom som sa chcel s vami pozhovárať." A drama​ticky sa odmlčiac, dodal: „Obávam sa totiž, že váš manžel a môj nevlastný otec je vo veľkom nebezpe​čenstve."

„Čo tým myslíte?" vyhŕkla Phoebe prekvapene a pozrela naňho ponad papiere. Jej veselosť sa ra​zom rozplynula. „Čo sa stalo? Už sa vrátil zo štábu?"

„Ešte nie." Brian položil ruku na jej plece. „Ale do stali sa mi do uší isté znepokojujúce informácie."

„Aké informácie?" Pozrela naňho s obavou.

Brian sa ostražito rozhliadol okolo seba. „Ide o veľ​mi delikátnu záležitosť. Kde by sme sa mohli neru​šene porozprávať?"

„Práve som chcela v komore pripraviť Meg liečivý odvar. Tam nás nikto nebude vyrušovať." Phoebe vy​kročila po chodbe s Brianom za pätami.

V komore prevoňanej levanduľou, ktorú zalievalo dopoludňajšie slnko teplými lúčmi, dopadajúcimi cez okrúhle okienko vysoko v stene, bola na dlhých policiach úhľadne poukladaná posteľná bielizeň.

„Hovorte! O čo ide?" vyzvala ho Phoebe bez okol​kov.

Brian vyzeral dosť znepokojene. „Počul som, že lord Granville stratil dôveru hlavného štábu a najmä najvyššieho veliteľa."

„To je nezmysel!" vykríkla Phoebe rozhorčene. „Kto vám povedal takú nehoráznosť?"

„Viem to z viacerých zdrojov," odvetil Brian vážne. „Verte mi, dobre poznám situáciu v hlavnom štábe."

Phoebe podozrievavo prižmúrila oči. „Chcete pove​dať, že v tábore Parlamentu sliedite? Ach áno, veď vy ste vlastne prívrženec kráľa!"

„Bol som," opravil ju Brian pokojne. „Milá Phoebe, môžete si myslieť, že vyzvedanie je nechutné, ale je to dôležitá súčasť strategického rozhodovania. Vlastne nemôžem očakávať, že to pochopíte, ste len žena," udrel na jej citlivú strunu a vystrúhal úsmev, ktorý ani trochu nebol úprimný.

„Teraz hovoríte ako Cato. Vôbec mužom nerozu​miem. Čo ich tak veľmi fascinuje na zabíjaní a najmä v mene čoho sú ochotní riskovať svoje životy? V mene nejakých nezmyselných ideí!"

„Nuž, muži to pokladajú za vec cti, takpovediac za svoju výsadu," odvetil Brian mierne.

Výraz Phoebinej tváre naznačoval, že ju mužská oddanosť abstraktným ideám ani zamak nedojíma.

„Ale to nič nemení na skutočnosti, že Cato je v nebezpečenstve," vrátil sa Brian k pôvodnej téme. „Chcem mu pomôcť a dokázať mu svoju oddanosť."

„Prečo sa o tom neporozprávate priamo s ním?"

„Pretože by ma nepočúval! Boh je mi svedkom, že som sa o to pokúšal. Žiaľ, stále mi nedôveruje, aj napriek dôležitosti informácií, ktoré som mu posky​tol."

„Povedzte mi presne, čo ste začuli." Phoebe sa od neho odvrátila a začala vyberať porcelánové ná​dobky z police, aby zamaskovala svoju zvedavosť. Čo ak sa jej práve naskytla príležitosť prejaviť Cato​vi svoje schopnosti?

„Viem, že Cata podozrieva najvyššie velenie Parla​mentu, že nie je plne oddaný myšlienkam, za ktoré bojuje vojsko Parlamentu. Cromwell zistil, že Cato má odlišné názory než on. Je to pre neho veľmi ne​bezpečná situácia a včerajší kráľov útek ju len zhor​šil. Vraj mu Cato umožnil ujsť."

„Ako to viete?" vyhŕkla Phoebe so zatajeným dy​chom.

„Pred niekoľkými dňami sa odohrala menšia po​týčka a kráľovi vojaci zajali pár ľudí, blízkych hlav​nému štábu Parlamentu. A tí veru nedržah jazyk za zubami." Brian významne pokrčil plecami a nechal Phoebe, aby si záležitosť vysvetlila po svojom.

„Z hodnoverného zdroja viem, že Cato začal po​chybovať o správnosti Cromwellových cieľov. A ob​vinenie z nelojálnosti veleniu armády nemožno brať na ľahkú váhu."

Práve sa mi podaril majstrovský ťah, pomyslel si spokojne Brian. Včera večer si totiž tajne vypočul rozhovor dvoch vojakov v stajni, ktorým sa rozviazali jazyky nad korbeľmi piva. Mohla i nemusela to byť pravda, ale jeho slová rozhodne priliali olej do rozhá​rajúceho sa ohňa Phoebinej odhodlanosti.

Phoebe nasýpala bylinky do mažiara, zobrala do ruky tlčik a po celý čas neprehovorila ani slovko. O chvíľu už komoru naplnila vôňa roztlčeného jalovca, materinej dúšky a ligurčeka. Brianove slová mohli byť pravdivé, ale ona neprestajne myslela na Megino varovanie, aby sa mala pred ním na pozore.

„Myslíte, že si Cato dá poradiť?" spýtal sa Brian v prehlbujúcom sa tichu.

„To nie. Vojenské záležitosti rieši výlučne sám."

Brian si spokojne vydýchol, keď počul Phoebin rozladený hlas. Je na správnej ceste. „Možno existu​je spôsob, ako ho zachrániť," nadhodil a hľadel na ňu spod prižmúrených viečok.

„Aký spôsob?"

„Nuž, ak lord Granville odmieta presvedčiť velenie o svojej oddanosti, musia to zaňho urobiť jeho pria​telia."

Phoebe sa pomaly otočila tvárou k nemu, nepúš​ťajúc mažiar z ruky. „Čo tým myslíte?"

Brian sa neponáhľal s odpoveďou. „Keby niekto poslal istý dokument s Granvillovou pečaťou do štá​bu Parlamentu," začal zamyslene po chvíli, „ten do​kument by presvedčivo dokázal Catovu oddanosť. To by bol spôsob, ako rozptýliť Cromwellovo podozre​nie. Ale ten niekto by, samozrejme, musel mať prí​stup k jeho pečati."

Phoebe sa zamračila. „Aký dokument?"

„Dokument, ktorý obsahuje istú informáciu o krá​ľovi," odvetil okamžite.

„Ako sa k nemu dostanete?"

„Ja ho už mám." Brian zošpúlil pery. „Kráľ hľadá pomoc u Škótov. Lenže, aby ju dostal, musí Škótom niečo sľúbiť. Ten dokument obsahuje dôkaz, že sľub nemieni dodržať. Ak to Škóti zistia, určite vydajú kráľa do rúk Parlamentu. A keď Cato poskytne takú​to informáciu Parlamentu, o jeho oddanosti nebude viac pochýb."

Phoebe pokrútila hlavou. Bolo toho na ňu príliš veľa a nechápala celkom, o čo Brianovi ide. Vedela, že Brian poskytol Parlamentu informácie priamo z krá​ľovho štábu, ale ako to, že vie toľko zo zákulisia hlav​ného štábu Parlamentu? Ale čo ak má pravdu? Veď ona nemá ani potuchy o vyzvedaní. Jedno jej však bolo celkom jasné. „Prečo ten dokument nedáte pria​mo Catovi, aby sa on sám mohol zbaviť podozrenia?"

„Ste vy to ale za sprisahanca," precedil Brian pomedzi zuby a znechutene sa usmial. Chytil ju za plecia a potriasol ňou. „Pohnite rozumom, Phoebe, takto môžete zabiť dve muchy jednou ranou. Máte pocit, že vás Cato vylúčil zo svojho života. Je tak?" Jeho malé očká naliehavo hľadeli do jej očí. „Chá​pem vás, pretože viem, že Cato si vždy drží od tela práve tých, ktorí ho najviac milujú. Bolo to tak s mojou matkou a vždy sa tak správal aj ku mne. Chcel by som vám pomôcť zmeniť ho. Keď zistí, že ste schopná a pripravená ochotne mu pomôcť, byť mu skutočným partnerom, potom možno zmení svoj postoj, ktorý tak zraňuje jeho blízkych. Popremýšľaj​te o tom."

Každé slovo, ktoré vyriekol bolo pravdivé. Aj Meg jej radila, aby Catovi pomohla. Tým mu dokáže, čoho všetkého je kvôli nemu schopná.

„Máte ten dokument? Ten dôkaz o kráľových zá​meroch?" spýtala sa váhavo.

Brian prikývol. „Samozrejme. Mohol by som ho do štábu Parlamentu odniesť aj sám a dokázať tak svo​ju oddanosť. Ale Catova nedôvera ma príliš bolí. Napokon, som jeho potenciálnym dedičom." Pri po​sledných slovách sa k nej sklonil a všimol si sviežu farbu jej líc i sotva badateľný záchvev pier. „Ale len za predpokladu, že mu neporodíte syna," dodal s úsmevom. „Prepáčte mi moju netaktnosť, ale mne ide o veľa."

„O tom nepochybujem," vyhŕkla impulzívne.

Brian chvíľu čakal, či mu Phoebe neprezradí, že čaká dieťa. No ona mlčala, a tak pokračoval, akoby predošlých pár viet vôbec neodznelo. „Vidím, že váha​te. Pripúšťam, že to nie je príliš čestný postup, ale som presvedčený, že Cato nám bude vďačný. Aj vám, aj mne. Možno mu zachránime aj život."

Phoebe vedela, že vzťah medzi Catom a jeho ne​vlastným synom je napätý, hoci Cato pred ňou nikdy nepovedal o Branovi jediné krivé slovko. Zistenie, že Briana vedú aj jeho vlastné pohnútky, ju trochu upokojila. Bolo by podozrivé, keby mu nešlo aj o vlastné záujmy.

„Ako to chcete urobiť?" spýtala sa Phoebe a cel​kom sa poddala zvedavosti.

„V prvom rade sa musíte dostať ku Catovej peča​ti. Musí byť na obálke, v ktorej pošleme môj doku​ment Cromwellovi. Bez nej by ho mohli pokladať za podvrh."

„Niekedy používa pečatný prsteň," spomenula si Phoebe. „Ale ešte nikdy ho nedal dolu z prsta."

„No okrem prsteňa má aj veľkú pečať Granvillovcov. Je zamknutá v zásuvke stola v jeho pracovni." Brian si ju premeral prižmúrenými očami a pocho​pil, že ju má v hrsti. Tá chudera ani len netuší, že sa stane príčinou manželovho pádu, pomyslel si pohŕ​davo.

„Ale ak je zamknutá, ako sa k nej mám dostať?"

Panebože, aká hlupaňa! „Musíte zohnať kľúč a potom si pečať na chvíľku požičiate. Opečatíme ňou obálku s mojím dokumentom a pošleme ju Cromwellovi," naliehal trpezlivo.

Phoebe naňho zhrozene pozrela. „Ale to by bola krádež!" namietla.

„Výpožička," opravil ju Brian. „Žiadna krádež. Okrem toho ju budeme potrebovať len pár minút. Cato nič nezistí. Presnejšie povedané dovtedy, kým sa všetko neurovná a vy mu to potom vysvetlíte."

„Naozaj si myslíte, že sa na mňa nenahnevá, keď si požičiam jeho pečať?" spýtala sa nedôverčivo.

„Možno áno," pripustil Brian. „Ale nezabúdajte, že účel svätí prostriedky. On to pochopí. Je rozumný muž, aj keď v istých veciach tvrdohlavejší, nežje zdravé." Brianovi náhle stvrdla tvár a rozčúlene spustil: „Neviem, ako vás mám presvedčiť o vážnosti situácie, Phoebe. Ak v hlavnom štábe prevládne ná​zor, že Cato dovolil kráľovi ujsť, potom ho budú sú​diť za zradu, a to bude jeho koniec," vyriekol a zaťatou päsťou si udrel do druhej dlane. „Odmieta pripustiť, že mu ide o krk. Zatvára oči i uši pred kaž​dou dobre mienenou radou."

„On nie je zradca," vyhlásila Phoebe ostro.

„Hlavný štáb má iný názor."

Phoebe si zahryzla do pery. Catov ľahostajný po​stoj všetko iba komplikoval. Dokonca aj z úst Gilesa Cramptona nepriamo zaznela kritika na Catovu adresu. A Giles bol Catovi oddaný telom i dušou.

„Cato nespúšťa oči zo zväzku kľúčov, ktorý nosí na opasku."

Brian vycítil, že znova môže zaútočiť. „V noci by ste ich mohli zobrať, urobiť odtlačok do vosku a ja potom dám zhotoviť duplikát. Potom nám už nič nebude brániť odomknúť zásuvku a požičať si pečať."

„Kde máte ten dokument?" spýtala sa Phoebe. Ešte stále si nebola istá, či pristúpi na Brianov ná​vrh. Zdalo sa, že všetko by mohlo ísť hladko. Lenže z nej by sa stala zlodejka! Nevedela si predstaviť, že by mala Cata oklamať.

„Mám ho bezpečne uschovaný."

„Skôr než niečo podniknem, chcem ho vidieť," vy​hlásila Phoebe. „Možno je pravda, že účel svätí prostriedky, ale ja chcem vidieť, kvôli čomu mám tak riskovať."

Zakaždým, keď si myslel, že ju už drží v hrsti, vyšmykla sa mu ako ryba. Len čo si povedal, že vie, ako s ňou manipulovať, okamžite mu hodila pod nohy nejaké poleno. Chvíľu mu pripadala ako hlúpa naiv​ka, no vzápätí sa premenila na veľmi logicky uvažu​júcu bytosť. Musí sa naučiť, čo môže od nej očakávať. Je absolútne nevypočítateľná a vôbec nie je takou ľahkou korisťou, ako sa mu na prvý pohľad zdalo.

Je načase raz a navždy so všetkým skoncovať. Chcel vidieť Cata pokoreného, alebo ešte lepšie mŕt​veho. A seba ako zákonného vlastníka Catovho titu​lu i majetku. Potom už nájde spôsob, ako naložiť s touto čudáckou, ktorá mu spôsobuje iba samé problémy. Hoci je len nepodarenou atrapou markí​zy, jednako má zvláštnu duševnú silu, ktorá ho za​skočí zakaždým, keď na ňu pozrie. Vyvádza ho z miery a nechápe, kde sa to v nej berie. Kvôli jej tvr​dohlavosti musí do zajtra vyrobiť dokument, ktorý nikdy neexistoval, ale ktorý musí vyzerať veľmi dô​veryhodne. Bude to poriadna pipľačka, ktorá mu isto zaberie celé hodiny.

„Môžem ho vidieť?" nedala sa odbiť Phoebe.

„Je uložený na bezpečnom mieste," vyhovoril sa. „Pôjdem poň a zajtra vám ho ukážem."

„Myslela som, že dôležité dokumenty nosíte so se​bou," nadhodila Phoebe so svojou zvyčajnou otvore​nosťou. „Zdá sa mi čudné, že ukrývate taký dôležitý dokument na nejakom inom mieste. Jediným vaším útočiskom je predsa tento dom. Najmä teraz, keď ste zradili kráľa. Kde ste ho vlastne schovali? Do neja​kej bútľavej vŕby, alebo azda pod kameň? Alebo ho máte odložený u nejakého dobrého priateľa? Obá​vam sa však, že vôbec nijakého nemáte, keďže vám nerobí problém prevracať kabát."

Brian počúval jej príkre slová. Ťali do živého, no on sa nemohol ohradiť a zavrieť tej drzej potvore hubu. Musí rýchlo vymyslieť nejaké prijateľné vy​svetlenie. „Keby som vám povedal, kde je, už by nebol v bezpečí," vyhlásil povznesené. „Nemáte ani potuchy o tom, čo si vyžaduje moja práca. Presahu​je to vaše chápanie."

Phoebe sa zamyslela. Ak je podstatou vyzvedania kradnutie, či ako to Brian nazýva, vypožičiavanie, sliedenie a tajnostkárenie, potom o tom ani nechce nič vedieť. Faktom však zostáva, že pod zámienkou, že chce pomôcť Catovi i jej, v prvom rade mu ide o seba.

No i tak by to mohla využiť.

„Dobre. Zajtra ráno mi ho ukážete," súhlasila na​pokon. „A teraz by sme sa už konečne mohli pozrieť na tie vaše modely."

„Samozrejme." Brian vystrel papiere na policu. „Tieto šaty by mohli byť z plátna, aby sa mohli škro​biť, čím by vynikol tvar sukne."

„Akej farby?"

Pozrel na ňu a zamyslel sa. „Bronzovej," odvetil. „A tieto môžu byť z batistu s nejakým jednoduchým vzorom."

„Tieto sa mi páčia," povedala Phoebe uznanlivo. „Myslíte, že sa hodia na bežné nosenie?"

„V porovnaní so šatami, ktoré máte na sebe teraz, sa hodia priam dokonale," neodpustil si ironickú poznámku. „Dobrá krajčírka by ich mohla ušiť za týždeň. A možno aj za kratší čas, ak by mala pomoc​níčku. Potom by ste už konečne mohli vyhodiť všet​ky tie hrozné háby, v ktorých vás vídať. A prečo sa nečešete tak, ako som vám poradil?"

„Trvá mi to príliš dlho," vyhovorila sa a na ospra​vedlnenie dodala: „Neoplatí sa robiť toľkú parádu, veď som viac-menej stále doma-"

„Väčšiu hlúposť som už dlho nepočul," skočil jej do reči. „Stále musíte vyzerať elegantne, nech už ro​bíte čokoľvek. Cato dokáže oceniť, keď je jeho žena upravená. Čo si asi myslí, keď vás vidí v týchto handrách?" spýtal sa a znechutene hodil rukou. „Je vám jedno, či sa mu páčite, alebo nie?"

„Nie je mi to jedno!" vzdychla si Phoebe nešťastne.

Náhle sa usmial. „Poďte so mnou, Phoebe. Musíte so sebou niečo urobiť." Otočil sa ku dverám, skôr než sa mohla spamätať z jeho kritických slov. „Ak sa Cato dnes večer vráti, určite si nájdete príležitosť urobiť odtlačok. Máte vosk?" spýtal sa ponad plece a zastal tesne predo dvermi.

„Je pod každou sviečkou," zašomrala Phoebe, keď sa Brian znovu vrátil k pôvodnej téme. Vedela, že Brian povedal pravdu o jej zovňajšku a v záležitos​tiach módy mu mohla plne dôverovať. Práve to ju brzdilo odmietnuť jeho návrh, že jej pomôže, aby vy​zerala lepšie.

Brian prikývol a vyšiel z komory. Skôr než zavrel dvere, jeho myseľ už zamestnávalo ďalšie dejstvo. Musí si zaobstarať všetko potrebné, aby vyrobil fa​lošný dokument, ktorým uchlácholí Phoebino podo​zrenie. Ešte dnes bude musieť skočiť do Oxfordu, pretože tam pozná ľudí, ktorí mu poskytnú, čo potre​buje - hrubý pergamen, ktorý používa kráľ. Bude za​pečatený Karolovou pečaťou.

Podarí sa mu to. Určite. Požiadavka Catovej ženy je len mizerná prekážka, ktorá mu jeho plán nemô​že prekaziť. A len čo získa Granvillovú pečať, bude preňho hračkou rozkrútiť v hlavnom štábe Parla​mentu hotový kolotoč podozrení.

Samozrejme, že žiadny dokument Cromwellovi nepošle. Zato kráľ Karol dostane od lorda Granvilla list, v ktorom mu prezradí prísne tajné informácie z hlavného štábu Parlamentu.

Ihneď, ako mu tá naivná hus zadováži kľúč od markízovho stola, si prezrie všetky zaujímavé mate​riály a informácie a nič mu už nezabráni poštvať proti sebe členov hlavného štábu.

Už pred niekoľkými rokmi sa naučil sfalšovať pod​pis nevlastného otca, ale ešte nikdy nemal príležitosť použiť ho. Nepotrvá dlho, a velenie Parlamentu bude paralyzované.

A ak Cata odsúdia a popravia za vlastizradu, po​tom si už on, Brian Morse, nebude musieť lámať hla​vu, ako zlikvidovať nevlastného otca. Špinavú prácu zaňho vykoná kat.

Všetko ide podľa plánu, až na nepríjemnosť s Phoebe, ktorá si postavila hlavu, že chce vidieť ten dokument, pomyslel si Brian o hodinu neskôr a po​pchol koňa do cvalu na hradskej do Oxfordu.

„Kráľov útek do Škótska nám poriadne zamiešal karty." Lord Fairfax si poškrabkal špičku nosa noží​kom na brká a sklonil sa nad mapu rozprestretú na dlhom stole.

„Nepodarilo sa nám odrezať mu cestu na sever, aj keď sme mali všade rozostavané hliadky. Ku hrani​ci vedie veľa ciest. A my sme netušili, ktorú z nich si vyberie," priznal Cromwell mrzuto.

„Tým útekom len naťahuje čas," ozval sa Cato. „Ale podľa mňa aj tak nedodrží sľuby, ktoré od neho Škóti vymámia. A možno mu predostrú také pod​mienky, ktoré vôbec nebude môcť prijať, a potom nám ho vydajú."

„Veríš tomu?" Zamračený Cromwell sa obrátil ku Catovi.

„Viem to," odvetil Cato rozhodne a potom dodal: „Nemá cenu diskutovať vopred o tom, čo s ním uro​bíme, keď sa ocitne v našich rukách."

„Granville má pravdu," ozval sa lord Manchester. „Nemá cenu hádať sa o niečom, čo nie je realitou."

„Mohli sme sa o tom baviť už dnes, keby nám kráľ nebol ušiel," namietol Cromwell.

Vo veľkej miestnosti na prízemí sedliackej usad​losti boli len oni štyria.

„Ak to pokladáš za moju chybu, Oliver, tak ťa žia​dam o veľkorysosť," pokračoval Cato podráždene. „Okamžite sme sa vydali za utečencami, ale už sa stmievalo a okrem toho sme si neboli istí, či to bol kráľ."

„Lepšie povedané, nepočítali ste s tým, že by to mohol byť on," opravil ho ironicky Cromwell.

„Presne tak," priznal Cato, pokrčiac plecami. „Po​chybujem však, že je medzi nami niekto, komu by rovnako ľahko neprekĺzol medzi prsty."

„To je pravda," znova sa zastal Cata lord Manches​ter. „Ale poďme sa radšej venovať dôležitejším zále​žitostiam, Oliver. Jednou z najnaliehavejších je mlčanie Waltera Stricklanda. Už celé mesiace sme od neho nedostali ani riadok. Dvaja agenti, ktorých sme za ním do Rotterdamu poslali, sa tiež nevrátili. Je načase presvedčiť sa, či Strickland vôbec žije. Ak áno, mal by nám vysvetliť, čo sa deje."

„Dobre vieme, že Karol dostal práve z Rotterdamu zbrane. A okrem toho musíme zistiť, za akých pod​mienok mu mienia Škóti pomôcť," povedal lord Fair​fax.

„Škóti podporia Karola len vtedy, ak bude súhla​siť s nastolením presbyteriánskej cirkvi v celom Ang​licku," uvažoval nahlas Cato. Vzdialil sa od stola a rukou mimovoľne zovrel rukoväť šable. „A ktovie, či mu bude stačiť jeho príbuzenský zväzok s oranž-ským kráľom, ak nezíska podporu Škótov?"

Muži sa zamysleli nad Catoyými slovami a na chvíľu zavládlo ticho. „Musíme niekoho poslať po Stricklanda. Pravda, ak ešte žije," rozhodol napokon Cromwell. „Potrebujeme počuť jasnú reč, písomné správy nie sú dostatočne podrobné."

„Ja pôjdem," ponúkol sa Cato. „Táto úloha nie je pre obyčajného posla. A pokiaľ bude kráľ v Škótsku, nehrozia žiadne vojenské akcie. Hopton, ktorý velil kráľovskému vojsku na juhozápade, sa vzdal a ani odinakiaľ nehlásia žiadne náznaky, že sa chystajú zaútočiť."

Cromwell si ho zamyslene premeral. „Dobrý ná​pad, Granville. Hoci pripúšťam, že toto poslanie je nebezpečné."

Cato nadvihol obočie, ale jeho ruka už teraz pokoj​ne spočívala na rukoväti šable. „Myslíš, že sa bojím nebezpečenstva?"

„V žiadnom prípade!" vyhlásil lord Fairfax. „Nikto z nás nespochybňuje tvoju odvahu."

„To rád počujem," zavrčal Cato chladne. Uprene sa zahľadel na generála a nebadane povytiahol šabľu z pošvy.

Oliver Cromwell si pošúchal vyrážku na brade a potom pomaly pokrútil hlavou. „Bolo to len upo​zornenie, Cato. Naši dvaja agenti zmizli bez stopy, rovnako ako Strickland. Naozaj sa zdá, že niečo nie je v poriadku a že ide o riskantné poslanie. Ale som si istý, že ty si ten pravý muž, ktorý zistí, čo sa sta​lo."

„Som o tom presvedčený," potvrdil jeho mienku Cato a zasunul šabľu naspäť do pošvy.

Všetkých štyroch zrazu ovládol pocit, že sa ovzdu​šie vyčistilo.

„Vyplávam z Harwichu rovno do Rotterdamu," uvažoval nahlas Cato.

„Istotne vieš, že v Rotterdame je kontaktným miestom so Stricklandom hostinec Čierny tulipán," pripomenul mu Fairfax. „Koľkých mužov si vezmeš so sebou?"

„Žiadneho. Pôjdem sám," odvetil rozhodne. „Nevezmeš ani Cramptona?" Fairfax neveril vlast​ným ušiam.

„Ani jeho. Nechcem na seba zbytočne upútať pozornosť," vysvetlil Cato. „Ak by som sa po Rotter​dame potuloval s niekým, kto má taký výrazný york​shirský prízvuk, bol by som viac než podozrivý. Je vynikajúci vojak, ale špión z neho nikdy nebude." 

Zobral si plášť a rukavice z lavice vedľa vyhasnuté​ho kozuba. „Ak sa ma niekto spýta, kto som, po​viem, že som anglický obchodník a hľadám naj​výhodnejší spôsob prepravy bruselských čipiek a delftskej keramiky. Aspoň nebudem nápadný, keď sa budem motať okolo prístavu. Ak nenájdem Sticklanda v Čiernom tulipáne, informácie najskôr získam na mieste, kde sa ponevierajú námorníci, povaľači a bitkári."

„V poriadku," súhlasil Cromwell so sileným úsme​vom. „Len si dávaj pozor, aby ťa niekto nenapadol od chrbta."

„S tým mám bohaté skúsenosti, Oliver." Cato na chvíľu stíchol, aby si Cromwell uvedomil význam jeho ďalšej poznámky. „Ale nečakám, že tú dýku bude zvierať ruka priateľa," dodal významne.

„Želám ti všetko najlepšie," zahundral Cromwell urazene. „Šťastnú cestu."

Cato krátko, no pevne stisol Cromwellovi ruku a potom sa rozlúčil aj s ostatnými. Vyšiel na slnkom zaliaty dvor a zavolal na Gilesa Cramptona.

Osemnásta kapitola

„Ako dlho budeš preč?" spýtala sa Phoebe vyľaka​ne a pritúlila sa na Catov nahý hrudník.

„To ti neviem povedať." Natiahol sa a chcel ju od​sunúť, no ona sa nedala.

„Taliansko je strašne ďaleko. A čo to tvoje posla​nie nie je veľmi nebezpečné?" Kľakla si na posteľ a pozerala naňho.

„O nič nebezpečnejšie než akákoľvek iná výprava," odvetil Cato. „Nikdy si sa nebála, keď som musel niekam odísť."

„Zakaždým sa o teba bojím," namietla. „Je jedno, či ideš do boja alebo nie. Vždy sa ti môže niečo stať."

„To je pravda," pripustil, „ale táto cesta nebude o nič nebezpečnejšia než ktorákoľvek z ostatných ro​kov." Upokojujúco sa usmial a pohladkal ju po lesklých plavých vlasoch, ktoré vo vlnách lemovali jej tvár. „Nebude to ani zďaleka také nebezpečné ako hociktorá bitka. A tých som už zopár prežil."

„Ale budeš preč celé mesiace!" zanariekala. „A ešte k tomu ďaleko za morom. Čo ak sa loď potopí a ty skončíš na morskom dne?"

Cato sa rozosmial. „Neboj sa, to sa určite nestane. Hoci pripúšťam, že plavba po mori nie je mojou sil​nou stránkou. Nie som bohvieaký moreplavec. Urči​te mi bude zle od okamihu, keď loď zdvihne kotvy."

„Chcela by som vedieť, či by aj mne bolo zle," zašomrala a v mysli sa jej mihol vzrušujúci nápad.

„Buď rada, že si to nemusíš overovať," povedal Cato. „Ale čo keby sme sa vrátili tam, kde sme prestali?"

Phoebe si zamyslene zahryzla do pery a potom sa šibalsky usmiala. „Môžem niečo vyskúšať?"

Cato ležal na chrbte. Keď prikývol, Phoebe si naňho sadla rozkročmo a láskala mu hrudník. Jej prsty sa nežne pohrávali s bradavkami ukrytými v tmavých kučeravých chĺpkoch.

Cato zohol kolená, aby sa mohla o ne oprieť chrbtom a zvedavo pozoroval jej počínanie spod privretých viečok.

Phoebe prešla rukami po jeho plochom bruchu. Milovala jeho telo i prekvapujúco jemnú pokožku, ktorá obopínala pevné svaly. Pohládzala mu svalna​té ramená a potom skĺzla po napätých šlachách na predlaktia, kde mu rástli tmavé kučeravé chĺpky. Páčili sa jej jeho štíhle, kostnaté a silné zápästia, rovnako ako ruky s dlhými štíhlymi prstami, ktoré zdobili vždy čisté upravené nechty.

Zahryzla si do spodnej pery sústredená na skú​manie jeho tela. Vždy na ňom objavila niečo nové, čo ju prekvapilo. Natiahla ruku a prstami prebehla po jeho dlhom a pevnom stehne až k priehlbinke pod kolenom. Na svalnatom lýtku pocítila pevnosť šliach tiahnucich sa k členku.

Pohrávala sa s jeho telom, ale zámerne sa vyhýba​la jeho lonu napriek tomu, že cítila jeho rastúce vzrušenie.

Cato zodvihol ruky a zovrel jej prsia do dlaní. Než​ne ich láskal a potom ich začal bozkávať, vychutná​vajúc vôňu tela pripraveného na milovanie. Opierala sa o jeho žiadostivosťou rozochvené lono svojím ho​rúcim a vlhkým pohlavím. Jemnučko zahryzol do vztýčenej korunky jej prsníka a potom po nej prešiel jazykom. Vedel, že takéto láskanie v nej vyvoláva prudký nápor vzrušenia.

Phoebe nahlas vzdychla. Jeho ruky sa zrazu ocitli pod ňou, nežne ju nadvihli a ona v tom okamihu vedela, čo má urobiť. Jej lono ho lačno prijalo a obklopilo svojou horúčosťou.

Cato potichu zastonal od rozkoše.

Opierala sa mu o stehná a v pomalom rytme dráž​divo pohojdávala lonom. Zaklonila hlavu a doširoka otvorila oči, keď ju zaliala vlna nečakanej slasti, kto​rú vyvolali dotyky jeho vzrušenej mužnosti na najcitlivejšom mieste jej tela.

Cato hladkal prsia svojej odvážne experimentujú​cej manželky a poslušne sa poddával jej nevyslove​ným pokynom, zatiaľ čo ich obidvoch pomaly a systematicky privádzala k vyvrcholeniu. Jej lono sa pohybovalo čoraz rýchlejšie, až jej od námahy po​kožku skropili kvapôčky potu. Spaľovala ju naras​tajúca vášeň a keď jej vnútro začali zalievať vlny slasti vyplňujúce každučkú bunku jej tela, pevne sa k nemu pritisla a vykríkla od rozkoše.

V rovnakom okamihu Cato vystrel nohy a začal dvíhať boky, aby čo najhlbšie prenikol do jej tela. No ona klesla naňho malátna od intenzívnej rozkoše, ktorá hraničila až s bolesťou. Cítila vo svojom vnútri jeho horúce vyvrcholenie, ktoré zaplavilo jej lono miazgou plodiacou nový život. S každou pribúdajú​cou sekundou v nej narastal pocit, že už nedokáže zniesť toľké šťastie.

Cato ju hladil po chrbte vlhkom od potu. Srdce jej bilo tak prudko, akoby jej chcelo vyskočiť z hrude. 

„Bolo to krásne," zašepkala po chvíli. „Nikdy som to ešte takto necítila."

Odhrnul jej vlasy z čela a potom jej hustú hrivu nadvihol na temene hlavy, aby sa jej rozhorúčená pokožka trocha ochladila. „Máš talent na milovanie," povedal s úsmevom. „Nie každá žena ho má."

„Vždy som dúfala, že aj ja si zaslúžim trochu šťas​tia," zašomrala si spokojne popod nos. „Nemohlo sa predsa z neho ujsť iba Diane."

Cato vsunul ruky medzi ich horúce telá a zľahka ju nadvihol. Phoebe sa prevrátila nabok a s rukou na jeho prsiach začala po chvíľke pravidelne dýchať.

Cato usúdil, že zaspala. Zľahka ju pohladkal po chrbte a želal si, aby od nej nemusel nikdy odísť. Toto prekvapujúce poznanie sa ho zmocňovalo len pomaly, a spočiatku sa pokúšal odolávať mu. Jeho odchod do Rotterdamu by bol bezbolestný, keby Phoebe nebola tak búrlivo vstúpila do jeho života.

O seba sa nikdy nebál. Jeho vlastná bezpečnosť preňho nič neznamenala. A nikdy doposiaľ si tiež nerobil starosti, keď odchádzal od svojich žien a detí na bojovú výpravu. No teraz, po prvý raz počas dl​horočnej kariéry vojaka, by radšej zostal doma.

Aj cieľ svojej cesty musí udržať v tajnosti. Jeho po​slanie bolo veľmi dôležité a nemohol riskovať, že by sa o ňom dozvedeli nesprávne uši.

Jeho ruka spočívala na Phoebinom páse. Bolo to jedno z najobľúbenejších miest, ktorých sa veľmi rád dotýkal. Tá malá priehlbinka, ktorá končila v jar​čeku medzi zaoblenými krivkami Phpebinho zadočka, mu pripadala akási zraniteľná a zároveň veľmi zmyselná.

Ak ma vypudíš zo svojho srdca, bude to pre mňa najväčšie utrpenie... Žena spútaná láskou...

Nemohol zabudnúť na slová, ktoré Phoebe napísa​la. V mysli stále počul vlastný hlas, keď ich čítal i tón jej hlasu, keď mu odpovedala.

„Myslím, že bude najlepšie, ak pôjdem s tebou," ozvala sa zrazu do ticha.

„To v žiadnom prípade!" odmietol stroho.

Phoebe sa od neho odtiahla a s prekríženými no​hami si sadla. Odhrnula si vlasy z očí a uprela naňho prosebný pohľad. „Nevydržím bez teba. Ocho​rela by som z toho."

Cato sa rozosmial. „Pokladám to za kompliment, ale aj tak ti hovorím nie."

Phoebe si namotala prameň vlasov na prst a za​myslene si ho premeriavala. „Kde sa nalodíš?" spýta​la sa po chvíli.

„V Harwichi."

„Cesta do Harwichu trvá niekoľko dní, však?" „Dva-tri."

„Keby som ťa tam išla odprevadiť, získali by sme ďalšie dni, ktoré by sme mohli stráviť spolu. A okrem toho, ešte nikdy som nevidela more."

„Nedokážeš cválať toľký kus na koni," namietol.

„Zvládnem to. A tvoj sprievod sa potom so mnou vráti domov." Pri vzrušujúcej predstave jej zažiarili oči a líca zaplavila červeň. Sklonila sa nad neho a pobozkala ho na nos. „Však môžem ísť s tebou?" žobronila.

„Aj napriek tomu, že nerozoznáš, kde má kôň hla​vu a kde chvost?" doberal si ju. „Kedy odchádzaš?"

„O dva dni. To postačí, aby som tu dal všetko do poriadku a-"

„Takže mám ešte celé dva dni!" zvýskla radostne. „Nasledujúce dva dni strávim v sedle mojej kobylky a ak si s ňou dám rady, vezmeš ma so sebou?"

„Nebudeme o tom viac diskutovať, Phoebe. Tvoje miesto je tu. Nechcem, abý si sa túlala po krajine zmietanej vojnou. A teraz už spi. Celý deň som sedel na koni a som hrozne uťahaný."

Phoebe urazene skrivila ústa, ale poslúchla ho a ľahla si vedľa neho.

Cato sa nadvihol a sfúkol sviecu.

Phoebe v tme načúvala, ako Cato pravidelne oddy​chuje, čo znamenalo, že zaspal. Je nemožný pomys​lela si. Nedokázal jej rozumne zdôvodniť, prečo by nemohla ísť s ním, keď sa už podujala podstúpiť tortúru výuky jazdenia.

Strieborný mesačný svit dopadal na bielizník, kto​rý stál konca postele. V jeho jase sa ligotala spona Catovho opasku, na ktorom bol pripnutý zväzok kľú​čov.

Trvalo by len pár sekúnd pozbierať mäkký vosk, ktorý stiekol do svietnika a odtlačiť doň kľúče. Brian jej síce ešte neukázal žiaden dokument, ale keď Cato odíde do Talianska, už nebude mať príležitosť dostať sa ku kľúčom.

Vykĺzla z postele. Zastala a znova sa započúvala, či Cata náhodou neprebudila, no on pokojne spal ďalej. Po špičkách prešla okolo postele a zdvihla sviecu zo svietnika. Bolo pod ňou dostatok ešte stá​le mäkkého vosku.

Nabrala vosk do dlane a uhnietla z neho guľku. Po špičkách prešla k bielizníku. Dokonca ani nemuse​la odopnúť kľúče z opaska.

Ale ktorý z nich je od zásuvky? Musí to byt jeden z dvoch najmenších, usúdila.

So zatajeným dychom si kľakla a opatrne oddelila jeden z nich od zväzku. Keď uvoľnila zvyšné kľúče, narazili o seba a nahlas zaštrkotali. Zatajila dych. Nemala ani potuchy, ako by Catovi vysvetlila, čo robí, čupiac na dlážke s voskovqu guľkou v dlani.

V spánkoch jej pulzovala krv tak intenzívne, až mala pocit, že ohluchne. Rýchlo zatlačila kľúčik do vosku, obrátila guľku a odtlačila aj druhý.

To najťažšie mala za sebou. Zvyšok bude jednoduchý. Ak sa rozhodne spojiť s Brianom, dá urobiť kó​pie obidvoch kľúčov. Cato odíde a nebude ťažké dostať sa do jeho stola, požičať si jeho pečať, opečatiť ňou obálku s Brianovým dokumentom a poslať ju do hlavného štábu. Poslovi povie, že jej ho nechal Cato a požiadal ju, aby ho čo najskôr doručila Cromwellovi. Potom budú Cata vychvaľovať až do nebies a nikto už nebude pochybovať o jeho oddanosti. A na svoju ženu, ktorá ho zachránila, bude pozerať cel​kom inak než iba ako na nešiku.

Aké jednoduché...

Phoebe sa vystrela, zvierajúc voskovú guľku v dla​ni. Cato bude musieť oceniť jej pomoc, aj keď nepri​púšťa, že mu niečo hrozí. Jej skutok ho presvedčí, že sa na ňu môže spoľahnúť a bude ju pokladať za svoj​ho partnera.

Phoebe sa oprela o bielizník.

Dôverovať?! Ako by mohol dôverovať žene, ktorá sa znížila k podvodu? Ako len môže byt taká naiv​ná? Celá sa rozochvela od hnusu. Ako mohla Bria​novi Morsovi dovoliť, aby ju naviedol na takú podlosť?

Dobre poznala odpoveď na svoje otázky. Tak veľ​mi túžila po tom, aby upútala Catovu pozornosť, že bola schopná ponížiť svoju dôstojnosť a nechala za zatiahnuť do Brianových intríg. Navrávala si, že vy​užije Briana pre svoje ciele, ale čo ak sa jej to vymkne z rúk? Brian je zvyknutý na úskočnosť a nie je pre neho žiadnym problémom zosnovať a vykonať akýkoľvek podvod. Manipuluje s ňou ako s bábkou. Prečo len nepočúvla Megino varovanie? Ona má na takéto veci nos.

Phoebe pozrela na posteľ, kde sa črtal tieň Catov​ho tela. Na bielom vankúši vynikala jeho tmavá hla​va, jednu ruku mal položenú na prikrývke s dlaňou otočenou nahor a zľahka skrčenými prstami.

Jej srdca, prekypujúceho láskou sa vzápätí zmoc​nili známe pochybnosti. Prečo ho tak bezvýhradne ľúbi, keď on k nej nič necíti a ani nebude cítiť? Bude schopná sa s tým vôbec niekedy zmieriť?

Stisla pery. Nie, s tým sa nikdy nezmieri.

Určite existuje aj iný, oveľa čestnejší spôsob, ako ho presvedčiť ho o svojej hodnote. Možno by ho mala prekvapiť svojou odvahou. Zakaždým, keď mu pri​pravila nejaké prekvapenie, bol oveľa prístupnejší a ochotne ju počúval.

Brian ju zaskočil a zneužil jej city ku Catovi, sle​dujúc vlastné ciele. O čo mu asi ide? Podvedome cí​tila, že Brianove zámery nemajú absolútne nič spoločné so získaním Catovej dôvery a s jeho bezpeč​nosťou.

Cata by určite zaujímalo, čo jeho nevlastný syn kuje za jeho chrbtom.

Spľaštila voskovú guľku v dlani a zničila odtlačky kľúčov. Položila ju na svietnik a znovu si ľahla.

Nasledujúce ráno Briana Morsa prebudil rozruch z dvorany.

„Lord Granville sa chystá na cestu, pane," odpo​vedal Bisset na jeho otázku, keď zišiel do dvorany. „A zrejme na dlhší čas."

„A kam?"

„To neviem, pane," odvetil Bisset a s kamenným výrazom na tvári sa vzdialil.

Brian sa zamračil. Uvažoval, či Catov odchoď ne​prekazí jeho plány. Prečo mu Cato nič nepove​dal?

„A lady Granvillová je doma?" „Išla do stajne."

Brian vyšiel z kaštieľa a zamieril do stajne. Phoe​be stála pri svojej kobylke a bojazlivo ju hladkala po hlave.

„Ach, tu ste! Hľadal som vás," prihovoril sa jej Brian potichu, keď sa k nej priblížil. „Bisset mi po​vedal, že váš manžel odchádza."

„Áno," prikývla.

„Kam ide?"

„Na to sa spýtajte jeho," odvrkla a pohladkala Sorrel po šiji, aj keď to zjavne robila nasilu. Cato jej síce nepovedal, že jeho cesta je tajná, no ona nemala v úmysle vešať to na nos práve Brianovi.

Brian sa zamračil ešte väčšmi. Niečo sa mu nepo​zdávalo. „Chcem vám ukázať ten dokument," pokra​čoval rovnako tichým hlasom ako pred chvíľou. „Kedy Cato odchádza?"

„O dva dni." Phoebe znova skusmo pohladila Sorrelinu šiju. Kobyla otočila hlavu a pritisla nozdry na Phoebin krk.

Phoebe si dala pozor, aby sa nestrhla a zostala pokojne stáť. „Keby len kone nemali také veľké žlté zuby," vzdychla.

Brian začal byť netrpezlivý, ale i naďalej hovoril potichu, i keď o niečo naliehavejšie. „Musíte sa do​stať k jeho kľúčom, skôr než odíde. Mám taký pocit, že ak ho niekam posielajú, tak sa ho chcú zbaviť. Nedôverujú mu a neželajú si jeho prítomnosť pri rohovoroch o kráľovom osude." Na chvíľu zmlkol. „Možno počítajú s tým, že sa už nevráti," dodal poti​chu. „Lenže Cato je príliš tvrdohlavý, aby niečo také pripustil."

Na toto Phoebe nepomyslela. Jej ruka zostala ne​hybne ležať na Sorrelinej hrive. Žeby to bola pasca? Posiela ho Cromwell na smrť?

„Za týchto okolností je nutné, aby ste tie kľúče získali čo najskôr," znel v jej ušiach Brianov nalieha​vý hlas. „Musíme presvedčiť Cromwella a ostatných o Catovej oddanosti, skôr než bude neskoro."

To, čo hovoril, znelo presvedčivo, ale Phoebe sa nechcela dať oklamať. Musí Cata prinútiť, aby ju vypočul a presvedčiť ho, aby si dal veľký pozor. Cato musí uveriť, že nehovorí do vetra. „Neurobím to," odmietla kategoricky. Obišla kobylu a pokračovala v priateľskom pohládzaní zvieraťa.

Brian sa snažil ovládnuť. Nesmie urobiť chybný krok. Ešte včera by bol prisahal, že ju má v hrsti. „Prečo?"

Phoebe sa zohla a popod Sorrelin krk sa prešuchla k Brianovi. Bola spokojná sama so sebou, ako bravúrne ten manéver zvládla. „Pripadá mi to ne​čestné," vyhlásila s priamočiarou otvorenosťou, kto​rá Brianovi vyrazila dych. „Je to nechutný a odporný podvod. Nechápem, prečo som si myslela, že by som to dokázala urobiť. Takého niečoho by ste boli schopný vy, pane, nie ja."

Brian neveril vlastným ušiam. Pochopil, že ju stratil. Bez jej spolupráce sa jeho starostlivo pripra​vený plán zrúti ako domček z karát. Čo sa to s ňou stalo? uvažoval. Napriek všetkej opatrnosti musel niekde urobiť chybu.

„Ty jedna hlúpa vidiecka hus," vybuchol zúrivo. Nečakané sklamanie ho hlboko zasiahlo. „Ty mi chceš kázať o morálke? Čo ty o nej môžeš vedieť?" Zámerne hľadal slová, ktorými by ju čo najviac ranil. „Len sa na seba pozri si poškvrnou ženského pôvabu. Rodu Carltonovcov robíš len hanbu. Chcel som ti pomôcť, ale teraz vidím, že je to zbytočné. Chcel som urobiť zázrak a spraviť z teba niečo, čo sa aspoň vzdialene podobá na aristokratku! A ty, trápna chudera, sa ešte odvažuješ robiť mi kázeň o cti! Čo si o sebe vlastne myslíš?"

Phoebe pri pohľade na jeho zlosťou vykrivenú tvár mimovoľne ustúpila. Všetka Brianova zdvorilosť a slušnosť sa razom stratila a teraz ho videla v pravom svetle. Meg sa nenechala pomýliť jeho maskou, hoci sa videli len krátko. A presne takého ho poznala aj Olivia. Bol to odporný pohľad. Tento muž určite nemá žiadne zábrany.

„Všetko zničíš tou svojou hlúpou naivitou," dodal potichu.

Priblížil sa k nej a z každého jeho slova sa na ňu valila žič nenávisti. Nevedela, čo povedať. Bolo jej z neho zle. Vedela však, že stoja uprostred stajne a že ich môže počuť služobníctvo alebo vojaci. Brian vyzeral, že má sto chutí udrieť ju, no nemohol sa jej ani len dotknúť. Nie tu, ani teraz. „Nemôžem to uro​biť," zopakovala pokojne a znova pred ním ustúpila. „Podvodom si Catovu dôveru nikdy nezískam. Ale to vy určite dávno viete."

„Bláznivá hlupaňa!" opakoval urážky, no pomaly sa už začínal znovu ovládať a surovosť nahradil po​hŕdavým výsmechom. „Poskytol som ti jedinečnú príležitosť, mohol som si myslieť, že nebudeš mať dosť odvahy a inteligencie, aby si sa jej chopila." Zvr​tol sa na opätku a odišiel.

Phoebe sa chvela na celom tele. Možno bola trocha netaktná, no rozhodne nepovedala nič, čo by mohlo vyvolať až takú zúrivú reakciu.

Pristihla sa, že zúfalo hladí Sorrel po šiji a pre​kvapilo ju, aké je príjemné dotýkať sa pokojného zvieraťa.

Bolo jej jasné, že Brian Morse stavil všetko na jed​nu kartu. Čo vlastne chcel získať, keby mu pomoh​la?

Cata by to určite zaujímalo tiež.

„Dlho ma ča-čakáš, Phoebe?" Olivia k nej dobehla po dlažbových kockách. „Len som sa chcela rozlúčiť s Meg. Povedala, že dnes odchádza do-domov."

„Áno, viem," odvetila Phoebe roztržito. „Pokúšala som sa ju presvedčiť, aby zostala dlhšie, no odmiet​la."

„Prečo i-ideme do Witney?" spýtala sa Olivia a podišla k svojmu poníkovi, ktorého držal paholok za uzdu.

Phoebe jej hneď neodpovedala. Sústredila sa na vysadnutie na Sorrel a usilovala sa tváriť čo najsebavedomejšie. Chytila do rúk uzdu a v duchu si opa​kovala Catove rady o jazde na koni.

„Znovu musím dať prstene do záložne," zdôverila sa Olivii, keď sa paholok vzdialil..

„Chceš si kúpiť ďalšie ša-šaty?"

„Potrebujem peniaze na cestu."

Olivia na ňu vypleštila oči. „Na akú cestu?"

Phoebe si položila prst na ústa, lebo sa k nim po dvore blížili vojaci, ktorí im mali robiť sprievod.

„Ste pripravená vyraziť, lady Granvillová?" spýtal sa seržant.

„Pravdaže. Choďte pred nami."

„Dvaja pôjdu vpredu a dvaja vzadu, milady," po​vedal seržant. „Také máme príkazy. Nevieme, na koho môžeme cestou naďabiť."

Phoebe si spomenula na prepad v okolí Eynsha​mu a nenamietala. Keď vojaci zaujali svoje miesta, pomkla Sorrel do kroku.

Olivia vykročila na poníkovi povedia nej. „Tak po-povieš mi už konečne, kam sa chystáš?" naliehala potichu.

„S Catom do Harwichu."

„Keď ideš s ním, na čo po-potrebuješ peniaze?"

„Lebo on sa o tom nesmie dozvedieť," odvetila Phoebe so šibalskými ohníčkami v očiach. „A aspoň raz sa chcem cítiť nezávislá."

Olivia pochopila. „Chceš ho z-znovu prekvapiť?"

„Presne tak," odvetila Phoebe. „Také prekvapenie ešte určite nezažil."

Ozvalo sa tiché zaklopanie na otvorené dvere pra​covne.

Cato odtrhol pohľad od papierov. Vo dverách stála Meg. „Dobrý deň, slečna Meg." Napoly vstal zo sto​ličky a pokynul jej, aby vošla.

„Nezdržím vás dlhšie než pár minút, lord Granvil​le." Meg k nemu rázne prikročila. „Chcem sa vám poďakovať za pohostinnosť. Aj keď bola vlastne vy​nútená." Jej veselé oči zdôrazňovali jej slová. „Ale Phoebe je už taká. Pripomína lavínu. Keď si niečo zaumieni, ide za tým hlava-nehlava."

„Sadnite si, prosím." Cato ukázal na stoličku. „Už je vám lepšie?"

„Som v poriadku, ďakujem."

Cato sa oprel o stoličku. Pohrával sa s brkom a so záujmom si premeriaval ženu sediacu oproti nemu. „Máte predstavu o tom, ako vás prijmú dedinča​nia?"

„Budem musieť bojovať o ich dôveru," odvetila Meg. „Ale ako som už povedala aj Phoebe, proti pred​sudkom a poverám sa nedá bojovať tak, že si ich nebudeme všímať. Dedinčania nemajú vzdelanie, ale čo-to ich azda naučím."

„Ste odvážna žena."

Meg sa pousmiala. „Je ľahké byť odvážnou pod ochrannými krídlami lorda Granvilla. Som presved​čená, že teraz mi už dajú pokoj."

Cato vycítil jemnú iróniu v jej hlase a nevedel, ako zareagovať.

Meg pomaly vstala. „Odchádzam, pane. Ešte raz vám ďakujem za pomoc."

„Už len minútku." Cato tiež vstal. Chvíľu si šúchal bradu a Meg zatiaľ trpezlivo čakala, pokým si ne​usporiada myšlienky.

„Musím odísť," začal napokon. „A pravdepodobne nebudem doma pár mesiacov. Dohliadnete na Phoe​be, pokým budem preč? Dôveruje vám a rešpektuje vás. Nepoznám nikoho iného, kto by ju dokázal va​rovať pred chybnými krokmi."

Meg na neho pokojne hľadela. „Phoebe je dospelá žena, lord Granville. Ak vám môžem poradiť, mali by ste jej viac veriť. Má dosť rozumu."

„Bojím sa o ňu," priznal sa Cato.

Meg chvíľu mlčala. „Tak dobre, dám na ňu pozor. Môžete byť pokojný," ubezpečila ho napokon.

„Ďakujem vám," povedal Cato a Meg vzápätí vyšla z pracovne. Pocítil zvláštne uspokojenie. V tej žene je niečo charizmatické, pomyslel si. Zatiahol za šnú​ru zvončeka. Znovu si sadol za stôl a zobral do ruky nožík na orezávanie brka.

„Volali ste ma, pane?" Bisset zastal vo dverách a uklonil sa.

„Povedzte pánovi Morsovi, že s ním chcem hovo​riť," požiadal Cato s pohľadom upretým na brko.

Bisset sa zdvorilo uklonil a vystretý ani lineár od​išiel vybaviť odkaz.

Brian chodil po svojej izbe z jedného kúta do druhého ako lev v klietke, aby sa trocha upokojil po predchádzajúcom výbuchu hnevu. Bola to chyba, že sa nechal tak hlúpo strhnúť, a ešte k tomu pred Catovou ženou. Musí to nejako napraviť. Zdá sa, že jeho plán definitívne skrachoval a ak Cato o dva dni odíde, nezostáva mu veľa času vymyslieť niečo iné.

Keď sa vo dverách zjavil Bisset, ešte stále mu krv kypela v žilách a nebol si istý, či sa dokáže pred Catom ovládať. No nemal na výber, musel poslúch​nuť, keď ho vážený lord Granville volá. Pomaly schá​dzal dolu schodmi a snažil sa zhlboka dýchať. Pred zatvorenými dverami pracovne sa ešte raz zhlboka nadýchol, zaklopal a otvoril dvere. „Volali ste ma, pane?"

„Áno. Poď dnu, Brian." Cato odložil brko i nožík. Všimol si, že Brian je akýsi poblednutý. „Isté okol​nosti ma nútia na niekoľko mesiacov odísť."

„Počul som, pane. Môžem sa vás opýtať, kam ide​te?" Brian sa ospravedlňujúco usmial. „Alebo je to azda služobné tajomstvo?"

„Idem do Talianska."

„Predpokladám, že vás tam vysiela Parlament."

„Predpokladáš správne," pritakal Cato a prikývol. Nebol dôvod, aby mu Brian neuveril. Agenti Parla​mentu pracovali predsa po celej Európe.

„Ak by ti to neprekážalo," pokračoval Cato vážnym hlasom, „mám pre teba jednu úlohu."

„K vašim službám, pane."

„Potrebujeme mať niekoho v Londýne, aby sa po​motal po krčmách i pánskych kluboch. Potrebujeme zistiť, aká nálada panuje medzi ľuďmi. A aký postoj by zaujali voči presbyteriánskej cirkvi. Jej nastole​nie je predpokladom škótskej pomoci kráľovi. Po​trebujeme bystrého pozorovateľa, ktorý správne po​chopí a zreprodukuje, čo sa dopočuje. Som si istý, že ty si na túto úlohu ako stvorený."

Brian sa hlboko uklonil. „Vaša dôvera ma veľmi teší a zaväzuje, pane. Hneď sa idem zbaliť a do ho​diny vyrazím," vyhŕkol, predstierajúc synovskú ochotu.

Náhlivo odišiel z pracovne. Nepôjde do žiadneho Londýna. Bude sledovať Cata. Jeden plán mu nevy​šiel, no on dokáže improvizovať. Novú príležitosť mu osud nadelí len vtedy, keď sa k nej neotočí chrbtom.

Devätnásta kapitola

„Myslím, že nás niekto sleduje, pane." Giles popustil koňovi uzdu a dobehol Cata, cvalajúceho v čele. Zamračene sa obzeral okolo seba.

„Už dobrých päť míl cítim pichanie v chrbte. Ty si to zbadal až teraz?" zareagoval Cato.

Giles prikývol. „Mám taký zvláštny pocit."

„Počkáme ich za zákrutou."

„V poriadku." Giles pookrial a chmúrny tieň na jeho tvári sa razom vytratil. „Možno sa nič nedeje, ale bude lepšie, ak sa o tom presvedčíme." Potom sa vrátil k vojakom, ktorí ich sprevádzali.

Kto by nás mohol sledovať? uvažoval Cato. Ak by niekoho zaujímalo, kam má namierené, dával by si určite väčší pozor, aby ho nezbadali.

Osem jazdcov odbočilo za zákrutu. Cato potiahol uzdu, otočil koňa v strede cesty a Giles s ostatnými vojakmi sprievodu urobili polkruh.

„Buďte pripravení, ale zbrane zatial nevyťahujte," prikázal im Cato potichu. „Nechcem ich zbytočne vy​ľakať."

Pokojne sedel na koni, jednou rukou držal uzdu a v druhej, položenej na stehne, zvieral bičík. Zveda​vo čakal, kto sa vynorí spoza zákruty.

Po chvíľke zbadal známu postavu na známej ko​byle. Bola to Phoebe. Sorrel nervózne zaerdžala, keď zbadala prekážku a začala spätkovať. Phoebe sa pri​krčila a pevne stisla kolená. V duchu sa modlila, aby nespadla do blata pred zrakmi toľkých divákov.

Ani nevedela, ako sa jej podarilo zastaviť Sorrel. Nebola si istá, či to spôsobila ona sama, alebo sa tak rozhodla Sorrel. No na jej neopísateľnú úľavu zosta​la pokojne stáť.

„Prečo ste zastavili?" spýtala sa Phoebe nadurde​ne. „Myslela som, že pôjdete ďalej a zastavíte sa až niekde na obed."

Cato sa konečne prebral z prekvapenia. „Čo tu ro​bíš? Ale to je asi zbytočná otázka, však?"

„Musím vám povedať niečo veľmi nalieliavé, pa​ne," odvetila. „Preto som sa za vami vybrala. Nechce​la som spôsobiť rozruch, a tak som sa držala trocha vzadu," dodala, akoby to malo zmierniť Catov hnev.

„To si ma teda ale upokojila," zašomral Cato ironicky. „Čo by si robila, keby sa ti splašila kobyla? Ak sa dobre pamätám, nemáš s koňmi bohvieaké skú​senosti."

„Mýlite sa," odvetila Phoebe priamo. „Povedala som vám predsa, že sa do dvoch dní naučím jazdiť ako treba. Dokázala som to."

Cato pokrútil hlavou. „Nedokázala," namietol za​myslene. „To, čo vidím, by som nenazval sedením na koni. Stále v sedle vyzeráš ani vrece zemiakov."

„Neurážajte ma, pane!" nedala sa Phoebe. „Pred dvomi dňami by som sa nevydala na takú dlhú ces​tu. Okrem toho, Sorrel neprejavila ani náznak toho, že by sa mienila splašiť."

„Pretože je priateľsky naladená k ľuďom," odvetil Cato. „Práve preto som ti ju kúpil."

„Vybrali ste ju veľmi dobre," pripustila Phoebe. „Nejeden pokojný kôň s chrbtom širokinn ako almara a letargický ani polomŕtva krava ma už vyhodil zo sedla," dodala so smiechom.

Giles Crampton si odkašľal. Cato sa obzrel a po​nad plece zbadal úškrny vojakov.

„Som presvedčená, že prejdem aj zvyšok cesty, keď som sa dostala už tak ďaleko. Naozaj s vami musím prediskutovať niečo veľmi dôležité, pane."

Cato pochopil, že ho Phoebe dobehla. Mohol by ju síce poslať naspäť domov s jedným z vojakov, no túž​ba stráviť s ňou ešte jednu noc bola silnejšia. Phoe​be sa naňho uprene dívala s hlavou naklonenou nabok a s prosebným výrazom na tvári, ktorý mu pripadal takmer koketný. Takúto ju nepoznal, no uznal, že jej pôvab naňho pôsobí. Ako ju len mohol niekedy pokladať za nudnú ženu, ba priam bez živo​ta?

„Od rána sme prešli desať míľ a okolo poludnia by som chcel doraziť do Aylesbury. To je ešte trinásť míľ. A do večera musíme prejsť ďalších desať. Zajtra a pozajtra budeme musieť absolvovať rovnakú vzdia​lenosť ako dnes." Jeho hlas bol neúprosný a neodrazilo sa v ňom zamak toho, na čo v skutoč​nosti myslel a čo cítil.

Phoebe zbledla. Desať míľ v sedle už na nej zane​chalo stopy. No neklesala na duchu, a už vôbec ne​mala v úmysle ustúpiť. „Takže môžem pokračovať s vami?"

„A zvládneš to?"

„Zvládnem," vyhlásila odhodlane.

Cato si ju chvíľu pochybovačné premeriaval, za​tiaľ čo ona sa tvárila sebavedome. „Tvoja priateľka Meg ťa prirovnala k lavíne," povedal napokon, s miernym úškrnom. „Vystihla to celkom presne. Páni, pokračujeme!" zvolal, nato sa sklonil, chytil Sorrel za zubadlo a potiahol ju bližšie k svojmu ko​ňovi. „Stále som si nezvykol, že si sa doposiaľ - a to už máš devätnásť - nenaučila, čo to znamená, keď sa povie nie," skonštatoval rezignovane.

„Ale ja vám naozaj musím povedať niečo dôležité," naliehala Phoebe.

„To počká do večera." Pomkol svojho koňa na čelo skupiny a Sorrel viedol vedľa seba. „Teraz niet času na jalové reči."

Phoebe si len zahryzla do jazyka. Cato si teraz ur​čite myslí, že iba vyhovel jej bláznivému rozmaru a vôbec si nepripúšťa, že má preňho zaujímavú sprá​vu. Tvári sa ako zhovievavý manžel, ktorý chce uro​biť gesto voči rozmarom svojej ženy, ale pred chvíľou si ju premeral žiadostivým pohľadom, určite teda čaká, že sa mu za jeho veľkorysosť odvďačí.

Dvadsaťtrimíľová jazda pripadala Phoebe ako zlý sen. Pre niekoho, kto nikdy v sedle nestrávil viac než hodinu, bolo šesť hodín jazdy nepredstaviteľným utrpením. Ale čušala ako zarezaná. 

Otupená zatína​la zuby, držiac uzdu v rukách, a keď si urobili pre​stávku, radšej zostala sedieť v sedle a ignorovala bolesťou znecitlivené stehná, chrbát, aj bodavé pi​chanie v krížoch.

Cato voči nej neprejavil ani náznak súcitu a rov​nako nedal na sebe znať podráždenie alebo hnev. Po obede jej bez slovka pomohol do sedla, hoci Phoebe sa musela premáhať a potláčať bolestné stony, keď opätovne nútila svoje protestujúce svaly do nepriro​dzenej polohy.

Cato pridobre vedel, čo jeho žena prežíva. Bolo len na nej, kedy povie, že už má toho dosť. Keby to uro​bila, okamžite by ju poslal domov s dvomi ozbrojený​mi vojakmi zo svojho sprievodu. Cesta viedla cez niekoľko menších miest, kde by zohnali kočiar ale​bo bričku, na ktorej by sa mohla pohodlne odviezť nazad.

Celé popoludnie čakal, kedy to Phoebe vzdá, no ona statočne sedela na Sorrel a stískala zuby. V hĺb​ke duše obdivoval jej odhodlanie, no zároveň ju ľuto​val. Je nezmysel takto trpieť, pomyslel si neraz. Veď ona sama na to príde, keď sa na noc zastavia v hos​tinci. Tým si bol viac než istý.

Keď krátko pred zotmením pomáhal Phoebe zo​sadnúť v stajni malého hostinca v Aston Clinton, bezvládne mu skĺzla do náručia. Hrdo však odmiet​la jeho pomoc, keď jej ponúkol plece, aby sa oň opre​la, a meravo vykročila, hoci jej nohy vypovedávali poslušnosť.

„Mám jednu izbu nad kuchyňou, pane, ak vám to nebude prekážať," ponúkal hostinský. „Inak mám voľné izby len v podkroví nad stajňou. To viete, šľachtici u nás nezvyknú nocovať."

Za iných okolností by Catovi podkrovie vyhovovalo rovnako ako jeho druhom. No Phoebina prítomnosť zmenila situáciu.

„Je mi jedno, kde je izba!" vyhŕkla Phoebe. Preho​vorila po prvý raz za celé dlhé hodiny a tón jej hlasu prezrádzal zúfalstvo. „Len ma tam rýchlo zaveďte."

Hostinský kývol hlavou a náhlivo vykročil na chodbu do kuchyne a potom hore po úzkych dreve​ných schodoch v zadnej časti hostinca. V neveľkej miestnosti bolo cítiť zápach lúhového mydla variace​ho sa vo veľkom kotle o poschodie nižšie, no bola v nej dostatočne veľká posteľ s matracmi naplnený​mi konskou srsťou. Phoebe ledabolo kývla na hos​tinského na znak, že môže odísť a doluznačky klesla na posteľ, tlmiac bolestné vzdychy v prešívanej pri​krývke.

Nemala ani potuchy, koľko času uplynulo, pokým sa otvorili dvere a dnu vošiel Cato. Spoznala ho pod​ľa ráznych krokov na vŕzgajiicej drevenej dlážke.

„Nespím," zašomrala. „Môžem ísť dolu na večeru."

„To uvidíme," povedal potichu a niečo položil na dlážku.

Phoebe otočila hlavu. Snažila sa otvoriť viečka ťaž​ké ako z olova a nadvihnúť sa do sedu. Pocítila však na chrbte ruku, ktorá ju zatlačila späť na posteľ.

„Lež pokojne. Nie som žiaden felčiar a nemám skúsenosti tvojej priateľky Meg, ale poznám spôsob na potlačenie bolesti." Jeho hlas znel nežne a starostlivo.

Phoebe cítila pálenie, akoby ležala v hustom po​raste žihľavy.

Stiahol jej čižmy z nôh, potom jej nadvihol sukňu jazdeckých šiat, siahol na gombíky nohavíc a zruč​ne ich rozopol. Vyzliekol ich a hodil na stoličku.

Phoebe vzdychla od úľavy, keď pocítila chladný vzduch na ubolenom tele.

„Dobrý Bože!" vzdychol Cato, keď uvidel jej červe​né telo. „Prečo si mi nič nepovedala?"

„Čo som mala hovoriť?" namietla Phoebe. „Som v poriadku."

Pochybovačné pokrútil hlavou a ponoril uterák do horúcej vody vo vedre, ktoré priniesol. Vyžmýkal ho a priložil jej ho na kríže.

„Och!" zastenala Phoebe od neuveriteľnej úľavy, keď teplo z uteráka preniklo pod kožu a uvoľňovalo ukrutnú bolesť.

Cato vytiahol zátku z malej, kožou potiahnutej ču​tory s výťažkom z hrabovca a jemne ním potieral jej zadok aj stehná. Potom znova namočil uterák a zno​vu jej ho priložil na kríže.

„To je skvelé!" Phoebe natiahla ruky nad hlavu a oddala sa slastnému pocitu ustupujúcej bolesti.

„Zajtra si tu môžeš odpočinúť a pozajtra ťa Adam

s Garthom odprevadia domov. Kúpim kočiar, aby si -"

„To je vylúčené!" Phoebe sa zvrtla a zhodila zo seba mokrý uterák. „Nepôjdem domov! Povedal si, že môžem ísť s tebou až do Harwichu, tak tam aj pôj​dem. Som len trochu unavená. Do rána bolesť pre​jde. Nič mi nebráni pokračovať v ceste s tebou."

Cato namočil a vyžmýkal ďalší uterák. „Nebuď smiešna, Phoebe. Ľahni si, zadok aj stehná až po ko​lená máš opuchnuté. Ubezpečujem ťa, že by sl na koni nezašla ani míľu."

„Ale zájdem!" zvolala spurné.

Cato pochybovačné nadvihol obočie. „Prestaň vymýšlať, Phoebe, jeden deň jazdy ti bohato stačil."

Phoebe opatrne zliezla z postele, stiahla si sukňu a spustila: „Brian Morse mi povedal, že má doku​ment, ktorý potvrdzuje, že kráľ nemá v úmysle dodr​žať sľub, ktorý dá Škótom," vyhlásila. „Toto som ti chcela povedať."

Cato zostal prekvapene stáť s uterákom v ruke. „To že ti povedal Brian?"

„Áno. A ešte aj to, že Cromwell a niektorí ďalší čle​novia štábu pochybujú o tvojej oddanosti... a..." po​kračovala jedným dychom, pretože si všimla, že jej chce skočiť do reči. „A aj to, že sa odmietaš brániť pred takým obvinením. Že ťa na túto cestu poslali preto, aby sa ťa zbavili. Nechcú, aby si sa vrátil."

„Ako sa opovažuješ hovoriť o mne s Brianom?" zasipel.

„Ja som s tým nezačala. To on prišiel za mnou," bránila sa, odhodlane mu hľadiac do očí.

Cato si ju chvíľu zamračene premeriaval. Náhle sa mu hnev z očí vytratil, no jeho pohľad vzápätí stvr​dol a vyžaroval niečo, čo bolo ešte horšie než hnev. Hodil uterák do vedra a vykročil ku dverám. Zbehol dolu schodmi. „Prineste mi pintu červeného vína a dva poháre," prikázal hostinskému a potom sa vrá​til do izby. „V poriadku. A teraz mi porozprávaj všet​ko do bodky o rozhovore s Brianom. A nevynechaj ani jediné jeho gesto či grimasu."

Jeho hlas i chladný lesk v očiach bodali ako ihly.

Phoebe si opatrne sadla na posteľ. „Kde mám čať?"

„Od začiatku."

Phoebe sa zamyslela a využila čas, kým sa pupkatý hostinský, namáhavo dychčiac, vyterigal hore schodmi s džbánom vina a dvomi cínovými čašami „Budete si želať aj večeru, pane?" Hlasno odfukujúc, položil džbán a poháre na vratký stolček v kúte izby.  „Moja žena pripravuje pečeného zajaca a je tam trocha držiek." Utrel si obočie zapotenou šatkou? ktorú mal uviazanú okolo krku. „Na apríl je akosi priteplo."

„Prestrite," pritakal Cato. „O chvíľu zídeme dolu."

„Ako ráčite, pane." Zavalitý hostinský sa pokúsili vystrúhať niečo ako poklonu a vyspätkoval z izby.

Cato zastrčil závoru na dverách, potom nalial víne do pohárov a jeden podal Phoebe. „Počúvam."

Phoebe nevynechala nič okrem toho, že takmer súhlasila, že Brianovi pomôže uskutočniť jeho plán. Pri myšlienke, že ju Brian len-len že nedobehol, jej vystúpil na čelo studený pot. Nechcela, aby sa to Cato dozvedel.

Cato ju mlčky počúval a iba kedy-tedy ju prerušil a niečo sa spýtal. Keď si všimla, že sa Catovo správa​nie zmenilo a vycítila, že sa už na ňu nehnevá, zhl​boka si vydýchla.

„Po celý čas som tušil, že má niečo za lubom," pre​hodil zamyslene, keď skončila. „Ale prečo si toľko otáľala?" spýtal sa s potuteľným úsmevom. „Mohla si mi to predsa povedať, kým som bol ešte doma."

„Nebolo by to vhodné," odvetila Phoebe úprimne.

Cato pokrútil hlavou. „Čo som si to len uviazal na krk za nevyspytateľné, strapaté kuriatko?" spýtal sa so smiechom.

„Nuž, keď mi nedôveruješ a nechceš ma do ničoho zasvätiť, musela som vziať iniciatívu do vlastných rúk," odvetila Phoebe a z očí jej vyžarovalo bojovné odhodlanie.

Cato sa pri jej slovách zamračil. „Povoľujem ti uzdu oveľa viac než iní muži svojim manželkám. To si hádam uvedomuješ."

„Nechcem, aby si mi povoľoval uzdu," ohradila sa Phoebe. „Nie som kôň. Chcem, aby si si ma vážil ako rovnocenného partnera. Nielen v posteli a pri vedení domácnosti, ale -"

„Nevšimol som si, že by si sa venovala domácnos​ti," prerušil ju a ironicky sa uškrnul.

Dostal ju. „Pani Bissetová je oveľa lepšia pani domu než ja," pripustila zahanbene, ale vzápätí sa vynašla: „Ja sa venujem dôležitejším veciam."

„Napríklad záchrane bosoriek alebo kutiu piklov s mojím nevlastným synom proti mne!"

„To nie je pravda!" vykríkla ohnivo.

Chytil ju za bradu a nadvihol jej tvár, aby ju prinútil pozerať mu rovno do očí. „Robím, čo mô​žem, aby som zahladil tvoje výstrelky, Phoebe. Ale láskavo si uvedom, že o svojich vojenských povin​nostiach sa nemienim baviť so žiadnym civilom ani s tebou, ani s nikým iným."

„Nechcem ti byť na obtiaž," hlesla takmer pošep​ky. „Iba ťa veľmi ľúbim." Nemala v úmysle povedať to, ale už to bolo vonku.

Cato nemo hľadel do jej očí. Žena spútaná lás​kou... Láskou, alebo divokou a búrlivou vášňou?

Jeho myseľ zrazu zachvátil nezvyčajný zmätok. Chaotické, no zároveň veľmi príjemné a neopísateľné emócie. „Si to najdrahšie, čo mám," povedal a pobozkal ju. „Prikážem, aby ti pripravili kúpeľ. Uvidíš, urobí ti dobre. Potom si ľahneš a slúžke po​viem, aby ti priniesla večeru do izby."

Phoebe sa od neho odtiahla a odvrátila tvár, aby nezbadal slzy dojatia v jej očiach. Lord Granville nemal vo zvyku predstierať niečo, čo necítil. „To je dobrý nápad," súhlasila. „A zajtra ráno budem ako rybička."

„Tak som to nemyslel."

„Pôjdem s tebou," vyhlásila. „Mohol by si niekomu povedať, aby mi priniesol batožinu? Je pripevnená k Sorrelinmu sedlu. Mám v nej všetko, čo potrebu​jem."

Cato rezignovane pokrčil plecami. Jej tvrdohla​vosť ju nakoniec sama potrestá. „Ako chceš. Ale ne​čakaj odo mňa žiadne úľavy."

„Veď ani nečakám!" vyhŕkla tak zúrivo, až ustúpil. „Povedala som to jasne."

Je vyčerpaná, pomyslel si Cato a otočil sa ku dverám. „Ďakujem ti," prehodil ponad plece. „Dobre, že viem o tej veci s Brianom. Ale nemusíš si robiť sta​rosti. Všetko mám pevne v rukách."

Phoebe nechala jeho sebavedomé slová bez ko​mentára. Vyšiel z izby a ona zostala sama s vlastný​mi myšlienkami.

Keď sa Cato neskoro v noci vrátil do izby, zdalo sa, že Phoebe už tvrdo spí. Vyzliekol sa, sfúkol sviecu a ľahol si vedľa nej.

Vtom sa obrátila a rozospato šomrúc, sa pritisla k nemu ako vždy, keď si k nej líhal.

„Ako vidím, prehrabávala si sa v mojom vaku," podotkol pobavene. Phoebe mala na sebe jednu z jeho naškrobených batistových košieľ.

„Moja spodná košeľa bola prepotená a nechceli som si ju obliecť po kúpeli," zašomrala a perami sa zľahka dotkla jamky na jeho hrdle. „Chcela som ti voňať."

„Veď aj voniaš," zapriadol a myslel to vážne. Voňavá, očarujúca, nádherná. Výstredná, tvrdohlavá, spurná... a taká rozkošná.

Pritiahol si ju k sebe a pevne ju objal.

Nasledujúce ráno vyšla Phoebe z hostinca už na svitaní s výrazom odsúdenca na smrť.

Cato už sedel na koni a zhováral sa s Gilesom Cramptonom a k jedným z vojakov. Osedlaná Sorrel stála pri ohrade a paholok z hostinca ju držal za uzdu.

Phoebe zaťala zuby a vyliezla do sedla. Nebolo to až také hrozné, ako očakávala. Výťažok z hrabovca, horúci kúpeľ a výdatný odpočinok očividne urobili svoje. Pomkla Sorrel do kroku a pridala sa ku Cato​vi.

„Ach, tu si!" privítal ju Cato s trocha roztržitým úsmevom. „Keď som sa zobudil, ešte si tvrdo spala. Tak som ťa nechal. Raňajkovala si?"

„Hej. Hostinská mi uvarila ovsenú kašu," odvetila Phoebe. „Kde bude prvá zástavka?"

„V Stortforde." Sklonil sa k nej. „Hostinský mi poradil, že tam môžem kúpiť kočiar. Tom sa musí vrátiť do hlavného štábu a spolu s Adamom ťa potom odprevadia domov."

Phoebe pokrútila hlavou. „Pôjdem s vami až k moru, pane."

Otočil sa k Tomovi. „Nuž, dobre. Ponáhľaj sa a odovzdaj moju depešu Cromwellovi alebo lordovi Fairfaxovi."

„Rozkaz, pane." Vojak si poklepal po vojenskom kabátci, pod ktorým mal na prsiach schovaný Catov list. Cato v ňom podrobne opísal konanie Briana Morsa a zároveň navrhoval, aby Briana nespustili z očí, pokým sa nevráti, aby ho mohol sám vypočuť.

Cato zodvihol ruku na znak, aby vyrazili a Phoebe s pevne zovretými perami zovrela Sorrel slabiny, aby udržala krok s ostatnými.

Po hodine jazdy sa jej zmocnila strnulosť a celá ubolená si uvedomovala každučkú piaď svojho tela. Nedokázala už odlíšiť hlbokú bolesť svalov od pálivej bolesti otlačenej pokožky. Keby povolila uzdu fantá​zii a predstavila si, že môže ležať vo vystretej polohe, určite by sa rozplakala. A tak sa radšej nútila pozo​rovať zelené údolia a vrcholky kopcov zarastených vresom, zurčiace potôčiky a zhlboka vdychovala sladkú vôňu jarnej prírody.

Nevšimla si, že Cato potiahol uzdu a zastal. Sorrel
by pokojne pokračovala ďalej, pretože jej jazdkyňa nedala povel na zastavenie, no Cato ju chytil za postroj a zastavil ju.

Nečakaný pokoj vyrušil Phoebe z letargie. Vrátila sa späť do skutočnosti a vzdychla od bolesti.

„Poď bližšie. Už sa na teba nemôžbm pozerať," po​vedal Cato príkro. „Chyť sa ma okolo krku."

Phoebe na neho zmätene pozrela. Jeho rozporupl​ný výraz tváre jej však nepriniesol odpoveď. Ústa mu zvierala netrpezlivosť, no z jeho očí vyčítala obavu.

„Počuješ, Phoebe?" Sklonil sa ku nej. „Vytiahni nohu zo strmeňa a chyť sa ma okolo krku."

Poslušne zodvihla ruku a objala ho. Nadvihol ju zo sedla a posadil si ju pred seba. „Opri sa o mňa. Po​môže ti to. Giles, postaraj sa o Sorrel."

Giles chytil Sorrel za uzdu a skupina znova vyrazila vpred.

Phoebe sa opierala o Catov široký hrudník. „Mrzí ma to," povedala. „Naozaj som to nechcela vzdať."

Pozrel na ňu a nebadane sa usmial. „Zvládla si viac, než som čakal."

„Zajtra znova pôjdem sama."

Prikývol. „Hodinku alebo dve. Chvíľu potrvá, po​kým si tvoje telo zvykne na jazdu. Najmä pri tvojom spôsobe sedenia v sedle," dodal vyčítavo.

Phoebe vedela, že Cato má pravdu. Teraz sedela bokom a celou váhou sa opierala o Cata, aby odľah​čila svojmu ubolenému zadku. „Tak sa mi zdá, že predsa len mám šťastie," poznamenala po chvíli.

„Ako to?" Cato jej odhrnul prameň vlasov, ktorý ho pošteklil na brade.

„Teraz môžem vychutnať jazdu z toho najlepšieho miesta. Dokonca počujem tlkot tvojho srdca," odve​tila so spokojným úsmevom. „Nechcem byť unavená, keď večer zastaneme. Minulú noc som si ťa nemoh​la užiť do sýtosti."

„Ty sa nikdy nevzdáš?" nadhodil Cato s úškrnom a zovrel ju pevnejšie. Jeho ruka vkĺzla pod jej plášť a zľahka pohládzala prsia. Pod dlaňou cítil zrýchlený tlkot jej srdca.

Giles klusal obďaleč a nepočul, o čom sa zhovára​jú, no všimol si zvláštne Catove úškrny. Za celé tie dlhé roky, ktoré slúžil markízovi Granvillovi, ho nikdy nevidel takto sa uškŕňať. Občas ho videl usmiateho, ba dokonca aj nahlas sa smiať. Ale uškŕ​ňať sa? Neslýchané! Okrem toho si so sebou zobral aj ženu! To už bolo priam ohromujúce. Lord Granvil​le nikdy nikomu nedovolil, aby zasahoval do jeho vo​jenských záležitostí, lenže to bolo predtým, než sa zbláznil do Phoebe, odpovedal si Giles namosúre​né.

Musel inak totiž markízovo správanie nedokázal vysvetliť.

Len čo sa Brianovi Morsovi s pomocou drobných úplatkov podarilo vysliediť, že Cato má namierené do Harwichu, okamžite začal spriadať nový plán. Odke​dy sa do Talianska pláva z Harwichu? Oveľa vhodnej​šie sú predsa prístavy na južnom pobreží Anglicka -Portsmouth alebo Southampton.

Je nad slnko jasnejšie, že Cato klamal. Ale prav​du povediac, vôbec ho to neprekvapilo. Nebolo ťažké uhádnuť, že lord Granville sa z Harwichu môže vy​dať jedine do Holandska. Mnohé lode z tohto prísta​vu smerovali jedine tam. Catova cesta ponúkala zopár zaujímavých hypotéz. Ak má v úmysle stret​núť sa s Walterom Stricklandom, potom je jeho po​vinnosťou zabrániť mu v tom.

Kráľovi agenti v Rotterdame sa postarali o to, aby sa dvaja poslovia Parlamentu so Stricklandom ne​stretli. Tí však neboli pre nikoho zaujímaví, zato markíz Granville bol oproti nim veľká ryba - jeden z najvplyvnejších členov hlavného štábu Parlamen​tu. Keby sa mu ho podarilo zlikvidovať, a ešte k tomu pri špionážnej ceste, bol by to majstrovský kúsok.

Preto sa musí dokonale pripraviť. Je to dar od samotného diabla a on, sa ho len tak ľahko nevzdá. Cato mu celú záležitosť uľahčí už tým, že vraj nemá v úmysle odísť so sprievodom, ba dokonca ani s Gi​lesom Cramptonom. Nič viac si nemohol priať.

Vyhliadka na zlikvidovanie niekoľkých múch jed​nou ranou ho hriala pri srdci. Keď zabije Cata Gran​villa, získa si obdiv a vážnosť kráľa a zároveň zdedí Granvillov titul a majetok. Kráľ tak získa podporu jedného z najbohatších a najvplyvnejších rodov v Anglicku. A pre Parlament to bude nepredstaviteľ​ná strata, uzavrel svoje úvahy škodoradostne.

Ak neurobí žiadnu chybu, kráľ, len čo opäť dosad​ne na anglický trón, mu za služby podaruje nejaké zhabané pozemky. A bude ešte bohatší.

Pre takýto motív bol pevne rozhodnutý neurobiť žiadnu chybu. Jediným a najslabším miestom v jeho pláne bola Phoebe. Ak čaká dieťa, musí sa zbaviť aj jej. Ale to by bola možno aj škoda, pomyslel si. Je síce pravda, že kvôli nej stratil nervy, keď s ním odmiet​la spolupracovať, ale hnev ho už prešiel. Nový mar​kíz Granville predsa bude potrebovať manželku. Prečo by ňou nemohla byť súčasná manželka mar​kíza Granvilla? Dokáže ju zmeniť podľa svojich pred​stáv, o tom nepochyboval. A jej zmyselné telo mu ponúkne nespočetné množstvo pôžitkov.

Brian sa vydal na cestu do Harwichu o niekoľko hodín neskôr než Cato. Zvolil si inú cestu, pretože nemal v úmysle padnúť do rúk jeho sprievodu. Do prístavu dorazil na tretí deň popoludní a ubytoval sa v hostinci Plameniak neďaleko prístavu. Okamžite sa vybral zistiť, či Cato so sprievodom už dorazili a v ktorom z početných hostincov sa ubytovali.

Príchod muža s ôsmimi vojakmi určite nezostal nepovšimnutý, najmä v takom malom meste, akým je Harwich, preto bol viac než presvedčený, že ich nájde veľmi rýchlo.

Práve sedel vo výčape hostinca, popíjal pivo a nenápadne sa obzeral okolo seba, keď mu do uší udrel ostrý yorkshirský prízvuk doliehajúci z chodby. Nemohol patriť nikomu inému než Gilesovi Cramptonovi.

„Hostinská, potrebujeme slušnú izbu pre lorda Granvilla. Vojaci prespia v podkroví alebo na sene nad stajňou."

„Načo by mi bola slušná izba?" odvrkla hostinská.

Brian sa prikrčil na širokej lavici v tmavom vý​klenku pri kozube, aby ho nebolo vidieť.

„Ak sa Jeho lordstvo trochu uskromní, vpredu je priestranná izba pre troch. Je obsadená dvomi džentlmenmi."

„Nemienim sa uskromňovať," ozval sa Catov auto​ritatívny hlas. „Vezmem si tú izbu a zaplatím vám ju, akoby v nej spali traja."

Zaznel cinkot mincí dopadajúcich na pult. „Dob​re, pane. Tých pánov ihneď vysťahujem," zmenila ťón hosťinská. „Bude vaša pani potrebovať slúžku?"

„Nemyslím," povedal Cato. „Ale sme už poriadne hladní a nepohrdneme dobrou večerou."

„Hneď prestriem, pane. Dnes máme držky s cibuľ​kou a čerstvú huspeninu."

„Nemáte pečené kurča? Držky sme jedli včera."

Brian s úžasom počúval Phoebin hlas. Čo tu tá, do diabla, robí? Žeby ju Cato ťahal so sebou do Ho​landska?

Zatlačil sa ešte hlbšie do výklenku. Phoebina prí​tomnosť nesmie ohroziť jeho plán. Keď vie, kam má Cato namierené, nastúpi na prvú loď, ktorá pôjde do Rotterdamu, a tam si naňho počká.

A keď sa vráti z Holandska, bude mať významnú trofej - dýku skropenú Catovou krvou.

Brianove pery sa skrivili v diabolskom úsmeve.

Dvadsiata kapitola

Phoebe stála v prístave a pridržiavala si kapucňu, aby sa chránila pred čerstvým večerným vánkom. Bolo už takmer sedem hodín a rýchlo sa stmievalo.

Na nábreží vládol čulý ruch, pretože niekoľko lodí sa pripravovalo na vyplávanie a čakalo na večerný príliv. Z otvorených dverí a okien krčiem, ktoré vied​li na kameňmi dláždené a rybami zapáchajúce nábrežie, unikalo svetlo a zaznieval hlasný hovor.

Nevedela, kde je Cato. Navečeral sa s ňou, potom sa na rozlúčku nežne pomilovali a nechal ju samu v hostinci s tým, že si pred odchodom zájde na pivo s Gilesom Cramptonom. Potom nastúpi na Bielu lady, ktorá má namierené do Talianska.

Phoebe odskočila nabok, aby uvoľnila cestu dvom prístavným robotníkom, ktorí niesli na chrbtoch vre​cia s múkou. Svetlá z kotviacich lodí zalievali prístav a ligotali sa na tmavej hladine.

V tom uponáhľanom zmätku sa cítila strašne opustená. Niečo ju donútilo vyjsť z hostinca - bola to túžba? Chcela vidieť odplávať Catovu loď, aby mu mohla naposledy zakývať na rozlúčku.

Kde len môže byt? premýšľala v duchu. Určite sa zabáva so svojimi druhmi a nemyslí na manželku, ktorú zanechal v bezpečí hostinca. Na manželku, ktorá sa zajtra vráti s Gilesom Cramptonom do Wo​odstocku a bude trpezlivo čakať na návrat svojho manžela ako Penelopa na svojho Odysea.

Rozhliadala sa okolo seba a vtom ho zbadala. Brian Morse! Stál v uličke pri stĺpiku asi šesťdesiat stôp od nej a o niečom sa dohadoval s dvomi mužmi. Chvíľu na neho meravo civela, neveriac vlastným očiam. Čo tu robí? Zbadala, ako si s mužmi niečo vymenil a potom sa zvrtol na odchod. Otočil hlavu a na krátky okamih sa ich pohľady skrížili.

Phoebe sa zovrel žalúdok. Spoznal ju? Zmocnila sa jej neopísateľná panika, ktorá ju takmer ochromi​la. Na chrbte jej naskočili zimomriavky a na čelo vy​stúpil ľadový pot. Prežívala rovnakú hrôzu ako vte​dy v stajni, keď odhalil svoju pravú tvár. Mala pocit, že zloba, ktorú ukrýval v srdci, sa teraz stala viditeľ​nou. Nebol to len prízrak. Bola presvedčená, že ten muž je skutočný diabol v ľudskej koži. Meg mala pravdu.

Bezmyšlienkovito siahla do vrecka plášťa a zovre​la v dlani kožený meštek s peniazmi, ktorý mala uviazaný za opaskom. Zvrtla sa a vbehla do ulič​ky, ktorá viedla k Bielej lady. Ulička bola ľudoprázd​na.

Prebehla ňou s jedinou myšlienkou - dostať sa čo najďalej od Briana, skôr než ju spozná. Ak sa to už, pravda, nestalo. Navrávala si, že ju nemohol spo​znať, pretože mala kapucňu stiahnutú hlboko do čela, takže jej tienila tvár. Určite nečakal, že by ju tu mohol stretnúť.

Už raz ju ohrozoval a vtedy pochopila, že by bol schopný aj vraždiť. Napriek vzdialenosti, ktorá ich delila, si všimla, že jeho pohľad bol rovnako nenávist​ný ako vtedy v stajni. Určite ma nespoznal, opakova​la si v duchu. No i tak bola vystrašená ako ešte nikdy.

Vybehla po lávke na palubu Bielej lady a čo naj​skôr vkĺzla do tieňa. Srdce jej bilo ako splašené a dlane mala vlhké od smrteľného potu.

„Čo tu chcete?"

Hlas neznámeho ju prinútil zvrtnúť sa a náhle sa ocitla zoči-voči mladíkovi, ktorý bol približne v rov​nakom veku ako ona. Zvedavo si ju obzeral.

„A ty si kto?" spýtala sa Phoebe. Nadvihla bradu a aj jej hlas vyznel pichľavo povýšenecky.

„Som námorník," odvetil mládenec pyšne. „Pracu​jem na Bielej lady. Mojou úlohou je kontrolovať, kto nastúpi na palubu."

Phoebe sa k nemu sklonila. „Medzi nami, nevyzeráš ako námorník," povedala a ukázala na jeho roz​trhané nohavice, ktoré mal na páse upevnené konopným špagátom, na jeho bosé nohy a špinavú košeľu. „Vyzeráš skôr ako tulák."

Mladíkovou špinavou tvárou preletela skľúčenosť.

„Upratujem kajuty," upresnil svoje zamestnanie. „Zároveň dávam pozor, kto nastupuje po lodnom mostíku."

Phoebe sa zamyslela. Jej ruka pod plášťom znovi zovrela meštek. V mysli sa jej začal rodiť nápad. Bola to odvážna a vzrušujúca myšlienka a len ťažko odo​lávala pokušeniu nechať ju naplno dozrieť.

„Som lady Granvillová," vyriekla. „Lord Granville odchádza touto loďou."

Mladík zbystril pozornosť. „To je pravda. Ale kapi​tán nehovoril, že ho bude sprevádzať manželka."

Phoebe prikývla. „To nebolo potrebné." Vytiahla meštek a zamyslene ho poťažkala v ruke. „Lord Granville ma nečaká, ale dám ti guineu, ak mi uká​žeš jeho kajutu. Chcem mu nechať list."

„Guineu?" Mladík z nej nespúšťal ohromený po​hľad. „Celú guineu?"

Phoebe znova prikývla a uvolnila šnúrku na mešteku. Vytiahla z neho mincu a chvíľu ju držala me​dzi prstami. Dopadlo na ňu svetlo z lámp zo zadnej časti lode a zlatá minca sa pôsobivo zaleskla. „Zaveď ma do kajuty lorda Granvilla, ale nikomu nesmieš ani ceknúť, že som tu bola. Potom ti ju dám."

Mladík lačno pozeral na mincu a olizol si pery. Ešte nikdy nevidel toľko peňazí, nieto ešte aby mu patrili. „Tadiaľto." Kývol hlavou smerom ku schodí​kom a vykročil.

Phoebe šla za ním hnaná túžbou, ktorá ju celá rozochvela. Za mladíkovým chrbtom vošla do krát​kej, tmavej chodby.

„Tu je to." Mladík otvoril dvere v strede chodby. „Pozor na schod," upozornil ju starostlivo.

Phoebe prekročila vysoký prah a vošla do malej, úzkej miestnosti. Z nízkeho stropu visela na háku olejová lampa. Vrhala slabé svetlo na dve úzke po​schodové lôžka, na stôl a stoličku, ktoré boli pripev​nené o podlahu. Catov kožený vak stál pod stolom.

Phoebe vtisla mincu mladíkovi do dlane. „Ešte chvíľku," chytila ho za chudú ruku, keď vykročil na​späť ku dverám. „Dostaneš ešte jednu, ak o mne nikomu nepovieš, pokým... pokým..." Na chvíľu za​váhala. „Pokým nebudeme ďaleko na mori," vyriekla rozhodne. Mala len hmhstú predstavu, čo je to byť ďaleko na mori, ale v tejto chvíli sa na to ani nepo​kúšala myslieť.

„Ale veď ste povedali, že jeho lordstvu necháte iba list," namietol znepokojene a neprestával zvierať dra​hocennú mincu v dlani.

„Rozmyslela som si to. Chcem ísť s ním," vysvetli​la rozhodne, aby sa neodvážil protestovať. „Ako dlho trvá plavba do Talianska?"

Mladík pokrčil plecami. „Ako to mám vedieť, keď som tam nikdy nebol? A ani nemyslím, že sa tam niekedy dostanem."

„Ale veď táto loď pláva do Talianska, nie?" po​dotkla Phoebe zarazene.

Mladík sa pobavene rozosmial, akoby si práve po​zrel vydarené púťové kúzlo. „To je nezmysel! Táto loď pláva do Rotterdamu. Do Holandska." Veselo sa sme​júc, sa prehol dozadu a chytal sa za brucho.

Phoebe nahnevali mladíkove opovážlivé slová i jeho výsmech. Cato ju klamal. Škaredo ju podvie​dol.

„Biela lady pláva len do Holandska a nikam inam," pokračoval mladík s nádychom nadradenos​ti, ktorá Phoebe tak urážala. „Poplávame po Sever​nom mori a odtiaľ nevedie žiadna plavebná cesta do Talianska."

Phoebe mlčala. Zemepis nikdy nebol jej silnou stránkou. Prečo ju Cato oklamal? A nielen ju, aj všetkých ostatných. Pravdu povedal zrejme iba Gile​sovi Cramptonovi. Opäť sa potvrdilo, že jej neverí a nikdy nebude veriť. Myslí si azda, že by to nieko​mu vyzradila, keby ju požiadal, aby mlčala? Je to také ponižujúce! Neurobila predsa nič, kvôli čomu by si nezaslúžila jeho dôveru.

Nuž, toto sa musí zmeniť! „Dostaneš ešte jednu guineu, ak nikomu nepovieš, že som na palube, po​kým nevyplávame," zopakovala rozhodne.

Mladík sa zatváril nedôverčivo. „Dobre," rezigno​val napokon. „Súhlasím. Ale ak sa bocman niečo dozvie, vyhodí ma."

„Ak sa niekto bude na niečo pýtať, poviem, že som sa prešmykla na loď, keď si viedol do kajuty lorda Granvilla," upokojovala ho Phoebe.

Mladík sklopil zrak a zahľadel sa na prvú mincu, ktorá sa mu ligotala v dlani. Vložil ju do úst a zahry​zol do nej. Zlato bolo tvrdé a malo kovovú príchuť. Pozorne si ju prezeral. Bola okrúhla a na obvode nemala žiadne známky po sekaní.

„Dostanem ďalšiu?" pozrel na Phoebe.

Prikývla. „Presne takú istú."

„Panebože, odpusť mi," zašomral. Bolo to bohat​stvo, o akom mohol doposiaľ len snívať. Pokušenie bolo príliš veľké, hoci mohlo znamenať koniec jeho námorníckej kariéry. Veď nepúšťa na palubu bandu bitkárov, ale lordovu manželku. To nemôže byť zlo​čin, za ktorý by ho mohli potrestať.

„Ale ani nemukneš," naliehala Phoebe. „Nikomu ani slovko. Rozumieš?"

„Dobre," súhlasil po chvíli a pevne zovrel mincu v dlani. „Radšej už pôjdem."

Mladík sa vytratil a zanechal Phoebe so zmätený​mi myšlienkami. Uvažovala, či sa načisto nezbláznila. Keď odchádzala z hostinca, nemala ani potuchy, že vyvedie niečo také nepredstaviteľné. Alebo áno?

Pozrela na meštek. Prečo by si ho inak brala so sebou, keby si nemyslela, že sa jej peniaze môžu zísť? Prečo by založila matkine prstene v záložni, keby netušila, že to urobí bez Catovho vedomia?

Od vzrušenia ju zamrazilo. Či už s niečím takým podvedome počítala, alebo nie, dôležité je, že je na lodi a že sa vydala na toto dobrodružstvo.

Zamračene si prezerala kajutu. Musí sa niekde skryť. Cato ju nesmie objaviť príliš skoro, aby nedonútil kapitána vrátiť sa do prístavu. A čo znamenajú tie dve lôžka? Nebude azda cestovať sám? To by bol problém. Ale mladík sa predsa nezmienil o tom, že by mal mať spolucestujúceho. Nech je už ako chce, v tejto kajute niet bezpečného úkrytu pre utečenca.

Otvorila dvere a rozhliadla sa po chodbe. Jediné svetlo prenikalo od schodíkov na jej konci. Zrazu začula nad sebou dupot nôh a hlasný hovor. Musí sa poponáhľať, pretože prípravy na vyplávanie zrejme vrcholia. Ak je tak, Cato čoskoro príde do svojej kajuty. Musí nájsť nejaké miesto, kde sa ukryje.

Vyšla na chodbu a opatrne zavrela dvere. Zrazu jej zrak padol na úzke dvierka v stene oproti kajute. Otvorila ich a nazrela do malej miestnosti, v ktorej boli poukladané kotúče lana, vedro a metla. Do nosa jej vnikol prenikavý zápach rýb a smoly. Inú mož​nosť však nemala, musí to vydržať.

Vkĺzla dnu a zavrela dvere. Okamžite sa jej zmoc​nil pocit, že sa dusí. Od toho odporného smradu sa jej dvíhal žalúdok. Pootvorila dvierka. Sadla si na laná, nohy skrčila pod seba a pridržiavala dvere, aby dnu mohol prúdiť čerstvejší vzduch.

Celkom stratila pojem o čase. Lomoz na palube neustával a dokazoval, že loď už čoskoro vypláva. Natŕčala uši, či nezačuje Catov hlas. Na okamih sa jej zmocnil strach, keď si predstavila, že si to Cato v poslednej chvíli rozmyslel a nenasadne na túto loď. Potom by zostala sama ako prst, na lodi mieriacej do Holandska. Ale veď nezačula nič, čo by naznačova​lo, že niekto vošiel do kajuty oproti a vyniesol Catovu batožinu.

Zrazu začula rovno pod sebou ohlušujúci hluk. Vyplašila sa, vyskočila na rovné nohy a udrela si hla​vu o nízky strop. Celá loď sa rozochvela pod nápor​mi ohromujúceho škripotu. Duniace kroky nad ňou prehlušovali hlasné výkriky kapitána. Loď sa pohla. Phoebe sa zdalo, že sa neudrží na nohách.

Cato stál s kapitánom Allanom na mieste urče​nom pre námorných dôstojníkov a sledoval, ako člny s dlhými veslami odťahujú Bielu, lady popri prístav​nej hrádzi na otvorené more. Všetky lode, ktoré ča​kali na príliv, už odplávali rovnakým smerom.

„Akú plavbu očakávate, kapitán?" spýtal sa Cato pre upokojenie mysle, nehovoriac o žalúdku.

„Celkom pokojnú, pane," odvetil kapitán a zahľa​del sa na tmavú oblohu posiatu žiarivými hviezdami. „Ráno by sme mali zachytiť priaznivý vietor."

Cato sa s uspokojením otočil a sledoval námorní​kov, ktorí sa sústredili na prácu s lanami a plachta mi a pripravovali sa na okamih, kedy loď opustí prístavnú hrádzu. Vtedy sa veslári budú môcť vrát na loď, člny zodvihnú navijakmi na palubu a Biela Lady vypláva na šíre more. Cata sa zmocnilo vzrušé né očakávanie a mimovoľne sa usmial.

„Dáte si grog, lord Granville?" spýtal sa kapitál keď jeden z námorníkov vybehol po schodíkoch rovno k nim s dvomi pariacimi sa korbeľmi. Na palut neboli iní cestujúci - náklad, ktorý kapitán Alle prevážal, bol cín z baní v Cornishi, určený pre flámsky trh. Bol to výnosný tovar, aj keď nie natoľko akí delftská keramika, bruselská čipka a flámska vlna, ktorú mal viezť na spiatočnej ceste do Anglicka.

Cato si vzal ponúkaný korheľ a na znak vďaky kývol hlavou. Grog príjemne korenisto voňal a vy​stupovala z neho para, ktorá sa zrážala v chladnom vzduchu. Tesnejšie si pritiahol plášť okolo pliec, pre​tože mal v úmysle zostať na mostíku čo najdlhšie. Čerstvý vzduch je najlepším liekom na morskú cho​robu.

Dorazili k prístavnej hrádzi. Veslári vyliezli po povrazových rebríkoch na palubu, zodvihli člny z hladiny a upevnili ich na palube.

Cato ich pozoroval, usrkávajúc si z grogu. Potom sa zahľadel na sťažne, z ktorých námorníci spustili plachty a ktoré sa okamžite zatrepotali v mrazivo chladnom vetre. Phoebe už určite spí schúlená pod páperovou prikrývkou v posteli s baldachýnom.

Vzdychol. Len nerád ju opúšťa. Nesmie však za​mestnávať svoju myseľ spomienkami na svoju vzru​šujúcu ženu, musí ju mať jasnú, aby bez najmenšej chybičky splnil svoje poslanie.

Ak ma vypudíš zo svojho srdca, bude to pre mňa najväčšie utrpenie...

Matka Božia! Prečo sa nedokáže zbaviť tej spo​mienky? Phoebine verše ho podchvíľou mátali v mysli. Prečo asi? Podvedome cítil, že je za tým nie​čo hlbšie, niečo, čo sa bojí pomenovať.

Kapitán sa mu prihovoril, no on jeho slová vôbec nevnímal. „Hovorili ste niečo, kapitán?" spýtal sa po chvíli, keď sa silou vôle opäť vrátil do reality.

Phoebe zostala v prístenku do okamihu, kedy sa pohyb lode zrýchlil. Pomyslela si, že jej bude lepšie, keď nebude sedieť. No keď vstala, zapotácala sa a musela sa chytiť dverí, aby udržala rovnováhu.

Vyšla z úkrytu a zostala stáť v chodbičke. Z palu​by sa stále ozýval dupot pobehujúcich nôh a preni​kavý hlas, ktorý vydával povely, no hluk jej už nepripadal taký chaotický ako pri plavbe z prístavu. Zdalo sa, že všetko už beží vo zvyčajných koľajach.

Otvorila dvere Catovej kajuty a vošla dnu. Nikto tu nebol po celý čas, čo sa skrývala v prístenku, a všetky Catove veci boli na svojom mieste. Olejová lampa matne ožarovala skromné vybavenie kajuty. Zrazu sa loď prudko naklonila a ona takmer spadla.

Vystrela sa a pozorne sa rozhliadla okolo seba. Na svoje potešenie zbadala v kúte kajuty umývadlo. Pre​kvapilo ju, čo všetko tvorí výbavu lode a spomenula si na nedostatočné vybavenie štábu v Cotswolde. Zdá sa, že Cato má výsadné právo na najlepšiu kaju​tu.

Zavesila si plášť na vešiak na stene, vyzula čižmy vyzliekla jazdecký kostým a položila ho na stoličku. Zhasla lampu a vyliezla po rebríku na horné lôžko. Strop bol taký nízky, že mala nepríjemný pocit, že na ňu padá, ale všuchla sa pod prikrývku.

Ležala bez pohybu pod pichajúcou pestrofareb​nou vlnenou prikrývkou na slamníku, ktorý zašušťal aj pri tom najmenšom pohybe. Žblnkot vody, ktorá obmývala bok lode, a pokojné kolísanie mali na ňu uspávajúci účinok a o chvíľu cítila, že jej oťažievajú viečka. Nevedela, ako ďaleko sú od pobrežia, ale určite už boli dosť ďaleko na to, aby sa loď ne​mohla vrátiť naspäť. Cato bol teda odsúdený cesto​vať do Holandska s ňou, aj keď o tom zatiaľ nemal ani potuchy.

Ako jej len mohol klamať, že ide do Talianska? Čo ak by sa už nevrátil a ona by sa nikdy nedozvedela, kde vlastne prišiel o život.

Prečo ho tak šialene ľúbi?

Okolo polnoci sa Cato rozhodol zísť do kajuty. Na palube bolo už príliš chladno a more sa zdalo pokoj​né aj pre ten najcitlivejší žalúdok. Kapitán odovzdal velenie lode kormidelníkovi a potichu si pohvizdujúc, sledoval Polárku.

Cato mu zaželal dobrú noc a zišiel po úzkych schodíkoch do podpalubia. Vošiel do tmavej kajuty a hlasno zazíval. Cez okrúhle okienko v boku lode dnu prenikalo matné mesačné svetlo. Kresadlom za​pálil sviečku na stole.

Zakopol o stoličku, ktorá stála pri stole a zahľadel sa na ňu. To, čo zbadal, ho sprvoti zmiatlo. Hroma​da šatstva rozhodne nepatrila jemu a nemala v kajute čo hľadať. Vedel, komu tie veci patria.

S narastajúcim pocitom, že sa mu sníva zlý sen, pomaly otočil hlavu k lôžku a nadvihol sviecu.

Zlatisté svetlo ožiarilo bohatú hrivu plavých vla​sov, bledú tvár, dlhé tmavé mihalnice a červené plné ústa s nepatrne otvorenými perami.

Neveriaco hľadel na svoju spiacu manželku.

Zachmúrene zodvihol medený krčah, ktorý stál pod umývadlom, a vyšiel na palubu. Ponoril ho do suda s pitnou vodou, naplnil ho a vrátil sa späť do kajuty.

Jeho žena pokojne spala ďalej.

Namočil uterák v krčahu, zľahka ho vyžmýkal a podišiel k lôžku.

Phoebe prebrala ľadová spŕška. Zašermovala ru​kami a z úst sa jej vydral hlasný protest. Vytreštila oči a pozerala rovno do nahnevaných čiernych očí svojho muža.

„Och!" zastonala neschopná dostať z hrdla nič iné a pokúšala sa utrieť mokrú tvár rukou. Námietka voči jeho spôsobu zobúdzania jej však zamrela na perách v okamihu, keď zreval: „Ako si sa opovážila?"

Phoebe si utrela tvár do prikrývky a horúčkovito sa snažila niečo vymyslieť. No ešte stále bola príliš rozospatá a nedokázala sústrediť myšlienky.

 „Zlez!" prikázal jej a hodil mokrý uterák do umý​vadla.

Phoebe si poslušne sadla. Nezdalo sa jej taktické zliezť dolu, keď ho videla takého rozzúreného. „Kajuta je malá a môžeme sa pokojne porozprávať, ak zo​stanem tu," navrhla váhavo.

„Zlez dolu!" zopakoval tichšie, no to ešte nezname​nalo, že sa hneval menej.

Nemala na výber, odhodila prikrývku nabok a zvrtla sa, aby mohla zísť po rebríku, obrátená chrbtom k nemu. Potiahla si okraj spodnej košieľky, ktorý jej zakrýval sotva polovicu stehien a ďalej sa vysúkal, keď schádzala. No na Cata jej vnady očivid​ne nezapôsobili.

„V prístave som zbadala Briana. Prišla som na loď, lebo som ti to chcela povedať," vyriekla náhlivo a s nádejou v očiach sa zahľadela na Cata. Čakala, ako naňho jej vysvetlenie zapôsobí.

Zdrapil ju za driek a stiahol z posledných dvoch stupienkov rebríka na dlážku a mocne ňou zatriasol. „Čože?" skríkol.

„Videla som Briana." Phoebe si znova potiahla ko​šieľku nižšie. „V prístave sa zhováral s dvomi muž​mi. Myslela som si, že by si to mal vedieť."

Cato na ňu len nemo civel. „Chceš mi nahovoriť, že si prišla na loď, ukryla si sa do mojej kajuty a počka​la si, pokým bude loď dosť ďaleko od prístavu len preto, aby si mi oznámila, že si videla môjho adop​tívneho syna v Harwichi?"

„Neprekvapuje ťa to?"

„O to teraz nejde!" zmietol jej otázku zo stola a ne​trpezlivo hodil rukou. „Ak si mi to chcela povedať, prečo si čakala až doteraz?"

„Zaspala som," bránila sa.

Cato sa zhlboka nadýchol.

Phoebe, neubrániac sa uštipačnosti, prešla do protiútoku. „Povedal si mi, že ideš do Talianska," vy​chrlila jedným dychom. „Prečo si ma oklamal? Keby ťa zabili, ani by som nevedela, kde si zomrel." do​dala zatrpknuto.

„Cieľ mojej cesty musel byť utajený." Cato sa na vlastné počudovanie zrazu cítil previnilo. „Z bezpeč​nostných dôvodov," vysvetlil po chvíli.

„Ale prečo si to nepovedal aspoň mne?" nedala sa odbiť. „Ja by som predsa tvoju bezpečnosť neohrozi​la."

„S tebou to nemá nič spoločné. Tajné poslanie musí zostať utajené pred všetkými. Nikto o ňom ne​smie vedieť."

„Dám krk na to, že Gilesovi Cramptonovi si to po​vedal," vyhlásila bojovne.

„To je iné," odvetil tvrdo. „Giles je môj pobočník."

„Čiže je pre teba oveľa dôležitejší než tvoja vlastná žena," zvolala roztrpčená.

„V tomto prípade áno, ale opakujem, že na tom nezáleží. Ako ti môžem veriť, toľká drzosť dostať sa na loď za mojím chrbtom! Nemáš najmenšiu pred​stavu, čo všetko je v hre a čo všetko môžeš ohroziť svojím ľahkovážnym konaním."

„Videla som Briana Morsa v prístave a myslela som, že by si to mal vedieť," zopakovala svoj argu​ment. „Aj on vedel, kam ideš?"

„Nevedel. A dúfam, že to nevie ani teraz," podotkol Cato. „Ale s tebou to nemá nič spoločné."

„Práveže má! Všetko, čo sa týka teba, sa týka aj mňa," vyhŕkla. „Lenže ty to nikdy nepochopíš. Stále mi hovoríš, že moje miesto je doma a že sa mám oháňať ihlami a vareškou -"

„To som nikdy nepovedal!" prerušil ju. „Nikdy som nepovedal nič také absurdné. Už samotná predsta​va, ako sa oháňaš ihlou alebo vareškou, je smiešna."

„Dobre teda. Nepovedal si to presne týmito slova​mi," pripustila Phoebe, „ale povedal si, že moje miesto je doma."

„A. za tým si stojím!"

„Nie!" vykríkla. „Moje miesto je po tvojom boku. Môj domov je tam, kde si ty." Vášnivo ho udrela do pŕs, aby zdôraznila význam svojich slov.

Chytil ju za zápästie a zahľadel sa do jej rozhorče​nej tváre a blčiacich očí. Nebolo možné ju prehliadať, ani s ňou manipulovať. Bola príliš odhodlaná a príliš zaľúbená. Vlastne ani nemal dôvod, aby sa na ňu hneval. Bola by to len zbytočná strata času a škoda námahy. Jeho oprávnený hnev jednoducho po nej stiekol ako dážď po naolejovanej koži. Bola taká se​baistá a tak bezhranične verila tomu, že všetko čo robí, je správne!

Porazenecky si vzdychol. „Čo som komu urobil, že som si musel vybrať práve teba?" zašomral, stále jej pevne zvierajúc zápästie. Phoebe naklonila hlavu nabok a zahľadela sa naňho rozžiarenými očami. Vyzerala presne ako strapaté nežné kuriatko, ako ju často nazýval.

„Urobil si to najlepšie, čo si mohol. Alebo si už zabudol?" poznamenala s váhavým úsmevom, ktorý bol zároveň šibalský.

Objal jej hrdlo a palcami jej nadvihol bradu. „Po​čúvaj, Phoebe -"

Náhle sa loď naklonila nabok a dlážka sa im za​chvela pod nohami. Zdalo sa, že loď na chvíľku osta​la visieť vo vzduchu a potom znova dopadla na hladinu a vyrazila vpred. Krčah s vodou sa skĺzol po stole a potom naspäť na druhý okraj v rytme kolísa​vých pohybov lode.

Cato ju v okamihu pustil a s nezrozumiteľným šomraním sa zvrtol a vybehol z kajuty.

Phoebe zostala prekvapene stáť s jednou rukou na hrdle, kde stále cítila jeho horúce prsty. Loď sa zno​vu naklonila nabok a Phoebe sa pokúsila prispôso​biť jej kolísaniu, keďže podvedome pochopila, že nemá zmysel vzdorovať.

Ale kam sa Cato tak ponáhľal?

Natiahla si šaty a otvorila dvere. Kolísanie lode sil​nelo a jej nezostalo nič iné, len sa pevne chytiť zá​rubne. Pridržiavajúc sa stien chodbičky, vykročila ku schodíkom a pomaly vyšla na palubu.

Obloha bola posiata tisíckami jagavých hviezd, no fúkal silný studený vietor.

Phoebe si natiahla kapucňu na hlavu a rozhliadla sa po palube. Po Catovi nebolo nikde ani stopy. Chvíľu sledovala námorníkov, ktorí sa šplhali po kvíliacich sťažňoch a snažili sa stiahnuť plachty. Ani jednému z nich neprekážal prudký vietor, ba ani sil​né vlnobitie. Práve naopak, pri práci na seba veselo pokrikovali, smiali sa a hojdali sa na sťažňoch, keď loď narážala o vysoké vlny, dvíhala sa a opäť klesala do hĺbky.

Phoebe sa zmocnil pocit nekonečnej voľnosť a šťastia, keď rozkročmo stála na palube, vystavená vetru a kolísaniu lode. Spočinulo na nej zopár zvedavých pohľadov, ale všetci boli natoľko zaneprázdnení, že jej vzápätí prestali venovať pozornosť. Cato bude musieť oznámiť kapitánovi jej prítomnosť na palube, keď sa tento rozruch skončí. Znova sa poobzerala, či ho neuvidí.

Zazrela ho na záveternej strane lode. Vykročili k nemu, pridržiavajúc sa zábradlia, aby nespadla.

„Nie je to nádherné?" zvolala nadšene, keď priblížila k nemu. „Vysvetli, prosím ťa, kapitánovi, že som tu, aby som sa mohla pohybovať po lodi."

Cato neodpovedal, opieral sa v predklone o zá​bradlie a ťažko dýchal.

„Ach," vzdychla Phoebe, keď zastala tesne pri ňom, „už si spomínam, že ti býva na lodi zle."

Keď na chvíľu ustúpili mučivé kŕče, Cato sa vy​strel. Utrel si ústa do vreckovky, ktorú zvieral v dlani, a pozrel na Phoebe, ktorá ako na potvoru prekypovala zdravím a nejavila známky najmenšej nevoľnosti. „Choď do kajuty a nechaj ma na pokoji," vyriekol, ale vzápätí sa rýchlo znovu naklonil ponad zábradlie a bezmocne dávil do mora.

„Môžem ti nejako pomôcť?" Chlácholivo mu polo​žila ruku na plece. „Musí existovať nejaký spôsob, ako -"

„Choď preč!" zreval, keď nevoľnosť na okamih ustúpila. „Nemôžem sa ti venovať!"

„Nemusíš sa mi venovať," namietla. „To ja sa chcem venovať tebe. Určite existuje niečo, po čom sa človeku uľaví." Objala ho okolo pliec a pokúšala sa ho podoprieť pri ďalšom záchvate dávenia.

„Brandy," hlesol zachrípnutým hlasom po dlhej chvíli. „V cestovnom vaku mám fľašu brandy. Nieke​dy to zaberie." Znova sa naklonil ponad zábradlie.

Zbehla do podpalubia. Poprehadzovala starostlivo

zložené košele a na dne vaku napokon našla fľašu. Vybehla na palubu a po ceste vytiahla zátku.

Cato sa zapotácal a oprel sa o zábradlie. Vytrhol jej fľašu z ruky a priložil si ju k ústam. Azda mu brandy upokoj i podráždený žalúdok a prinesie aj milosrdný spánok.

„Musí to byť hrozné," vzdychla Phoebe súcitne. „Je to zvláštne, ale mne vôbec nič nie je."

„Máš šťastie," zašomral, oprel sa chrbtom o stenu, držiac hrdlo fľaše medzi palcom a ukazovákom, za​tiaľ čo ho ohnivá tekutina príjemne hriala v ubole​nom žalúdku.

„Už som poriadne vyhladla," nadhodila Phoebe so zničujúcou prostorekosťou. „Asi to spôsobil ten čer​stvý morský vzduch."

„Ty bezcitná potvora!" zvolal Cato a v okamihu sa vzdychajúc, znova nahol ponad zábradlie a vyvrátil brandy do morských vĺn.

„Prepáč. Nepovedala som to zo zlomyseľnosti," ospravedlňovala sa.

„Choď preč, prosím ťa!" požiadal ju oveľa slušnej​šie než predtým.

Usúdila, že to bude to najlepšie, čo môže urobiť. Zdá sa, že mu naozaj nemôže nijako pomôcť v jeho trápení. Okrem toho bola hladná ako vlk. Premýšľa​la, kde by sa na lodi mohlo nájsť niečo pod zub, keď vtom ju oslovil známy mladík.

„Ešte ste mi dlžná jednu guineu," pripomenul jej a chytil ju za ruku. „Slovo som dodržal. Pred nikým som ani necekol."

„Ach, áno." Phoebe siahla po mešteku a vtom jej niečo napadlo. „Dostaneš guineu, keď mi donesieš nejaké jedlo. Do kajuty."

Skúmavo na ňu pozrel. „Postačí krajec chleba a syr?"

„Výborne. A ešte mlieko. Máte tu mlieko?"

Mladík pohŕdavo pokrútil hlavou. „Mlieko na lodi? Krucinál, vy toho asi o námorníkoch veľa neviete, milady."

„Vôbec nič," pripustila odmerane a potriasla meštekom, v ktorom zazvonili mince.

  
„Bolo by tu pivo," navrhol mladík, keď začul vábny zvuk peňazí. „To by som vám mohol priniesť."

„To postačí." Phoebe prikývla a vykročila do pod​palubia.

Morská nemoc musí byť naozaj hrozná vec, po​myslela si, keď kráčala do kajuty, a pri predstave chleba so syrom sa jej začali v ústach zbiehať sliny.

Dvadsiataprvá kapitola

„Myslím, že sme zakotvili." Phoebe si so sklonenou hlavou sadla na lôžku. Skúsenosti týždňa strávené​ho na lodi ju naučili, že pri neopatrnom pohybe by si mohla ublížiť. Podľa ružovkastého svetla prenika​júceho cez okienko usúdila, že je ráno. Okrem toho necítila pohyby lode. Zobudil ju rinčiaci zvuk reťaze pri spúšťaní kotvy a lomoz doliehajúci z paluby. Ná​morníci po nej pobehovali a vykrikovali oveľa hlas​nejšie než počas plavby.

„Cato?" zvolala, keď sa zo spodného lôžka neozva​la žiadna odpoveď. Natiahla sa ponad okraj svojho lôžka. Bolo prázdne.

Vykĺzla spod prikrývky a zliezla po rebríku. Gri​masa, ktorá jej skrivila tvár, prezrádzala sklamanie. Keď sa Cato pozviechal z morskej nemoci hneď na druhý deň plavby, zobudil ju spôsobom, ktorý v nej rozihral všetky žilky. No dnes ráno to neurobil.

Podišla k okienku a vyzrela von. Loď kotvila v prístave preplnenom námorníkmi, prístavnými robotníkmi a vozmi. Aj v túto skorú rannú hodinu to v prístave len tak vrelo. Z okienka kajuty mala vý​hľad len na malú plochu vydláždeného prístavu a mierne naklonenú starú budovu, postavenú z čer​vených tehál, stojacu opodial.

Vtom sa za jej chrbtom otvorili dvere. Zvrtla sa. „Už sme tu?"

„Konečne," potvrdil Cato a usmial sa. No za jeho úsmevom sa skrývalo niečo, čo ju znepokojilo.

Zavrel dvere. „Sadni si," povedal pokojne. „Musí​me sa na niečom dohodnúť."

Phoebe naňho váhavo pozrela. „Na čom?"

„Sadni si," zopakoval. Položil jej ruky na plecia a prinútil ju sadnúť si na stoličku. Potom sa oprel chrbtom o zatvorené dvere, prekrížil si ruky na pr​siach a pozorne sa jej zahľadel do očí.

Bol oblečený len v nohaviciach a košeli a kabátec mal rozopnutý. Vlasy mu postrapatil ranný vietor.

Cez okienko vnikol dovnútra prvý slnečný lúč a zlatisto zažiaril v šere kajuty. Phoebe nedokázala odtrhnúť pohľad od jeho hrdla, na ktorom výrazne pulzovala žilka a kdesi hlboko vnútri pocítila nalie​havú túžbu. Zabudla na pocit zlej predtuchy a chcela vstať, no jeho vážna tvár ju priklincovala na stoličku.

„Dobre si rozmysli, čo mi odpovieš, Phoebe," začal dramaticky Cato.

Phoebe sťažka prehltla, pretože sa jej nepáčil tón jeho hlasu.

„Dáš mi čestné slovo, že keď vystúpim z lode, ne​budeš ma sledovať?" spýtal sa prísne, nespúšťajúc z nej pohľad.

„Kam pôjdeš?"

„Musím ísť do mesta pohľadať jednu osobu," od​vetil. To, že odpovedal bez zaváhania, svedčilo o pravdivosti jeho slov. Phoebe usúdila, že sa vydal na cestu dôvery k vlastnej manželke.

„Briana Morsa?"

Pokrútil hlavou. „Nie. Toho určite nie." „Myslíš, že je tu?"

Cato mykol plecom. „Je to možné. Ale to ma netrá​pi-"

„Brian je veľmi zákerný človek," prerušila ho váš​nivo.

Cato sa zamračil. „A okrem toho falošný a bezo​hľadný."

„Diabol v ľudskej koži," dodala Phoebe zanietene. „Meg si to tiež myslí, aj Olivia to vždy tvrdila."

Keďže Phoebe neodpovedala na Catovu otázku chcel ju zopakovať.

Phoebe ho však predbehla. „Mohol by si zrušiť jeho adopciu?" spýtala sa náhle.

Cato sa zamračil. Bola to príliš citlivá otázka. „Nikdy som na to nepomyslel, lebo som to nepokla​dal za potrebné," odvetil.

Phoebe sa začervenala až po korienky vlasov. Ako​si pozabudla na to, že to závisí aj od nej.

Keď zbadal, aká je skľúčená, oľutoval svoje slová. Bol dostatočne skúsený, aby vedel, že to nie je jej vina, že ešte stále neotehotnela. Bola to jedna z vecí medzi zemou a nebom. „Teraz sa o tom nebudeme baviť. Brian ma momentálne nezaujíma."

„Ako myslíš..." povedala potichu.

„Takže, dáš mi svoje čestné slovo, že sa nepo​hneš z lode, pokým sa nevrátim?" Jeho hlas bol opäť chladný a pichľavý.

„Kedy sa vrátiš?"

Cato sa snažil potlačiť netrpezlivosť. S Phoebe to bolo ťažké, nikdy dopredu nevedel odhadnúť jej myšlienkové procesy. 

„To neviem. Musím nájsť jed​ného človeka... alebo zistiť, čo sa s ním stalo. Možno sa v Čiernom tulipáne dozviem niečo už dnes. A možno až o týždeň. Mám teda tvoje slovo?"

Phoebe sa zahľadela na ruky zložené v lone. Po​hrávala sa s obrúčkou a zamyslene si všimla, že po​kožka pod ňou je o niečo svetlejšia než celá ruka. Päť dní pobytu na slnku a morskom vzduchu urobilo svoje.

Cato čakal na odpoveď, no Phoebe stále mlča​la.

„Som ti vďačný za tvoju čestnosť," ozval sa napo​kon roztrpčene. „Vidím, že inej možnosti niet." Od​tisol sa odo dverí a z háka v stene zvesil opasok s kordom. Zapol si masívnu sponu na štíhlom drie​ku a napravil kord na boku. Za opasok zasunul dve pištole a dýku strčil do čižmy.

Phoebe sledovala jeho prípravy na odchod so za​tajeným dychom. Často ho sledovala, keď sa chys​tal do boja, ale ešte nikdy necítila toľkú hrôzu. „Chystáš sa na súboj?"

„Nie, ale bol by som blázon, keby som šiel ne​ozbrojený," odvetil a prehodil si krátky čierny plášť na plecia. Pozrel na Phoebe, ktorá ešte stále sedela na stoličke. „Nemusíš sa o mňa báť, Phoebe," ubez​pečil ju a okamžite si uvedomil neprimeranosť svo​jich slov.

„Naozaj?" spýtala sa a smutne naňho pozrela.

„Pošlem ti odkaz, ak sa nebudem môcť večer vrá​tiť," utešil ju a vykročil ku dverám. Otvoril ich, no potom sa oprel o zárubňu. „Naposledy sa ťa pýtam. Phoebe, dáš mi čestné slovo, že neodídeš z lode bez môjho dovolenia?"

Zachveli sa jej pery, akoby chcela niečo povedať, no dobre vedela, že by svoje slovo nedodržala. Mlča​la. Už dávno prišla na to, že si manželovu úctu ne​získa, ak bude klamať.

Cato vzdychol. „Ako chceš." Vyšiel na chodbu a potichu zavrel dvere.

Vzápätí začula, ako sa v zámke zvrtol kľúč. Vysko​čila na rovné nohy, podišla k okienku a zahľadela sa na malý kúsok prístavu. Cata, rezko kráčajúceho po nábreží, zbadala až o niekoľko minút. Hľadela za ním, pokým sa jej celkom nestratil z dohľadu.

Stála s čelom opretým o chladné sklo a túžobne hľadela von, akoby chcela svojím pohľadom manže​la privolať späť. Zahľadela sa do diaľky a ruch za oknom vnímala len rozmazane. Bola natoľko zamys​lená, že si takmer nevšimla, keď sa v jej zornom poli zjavil Brian. No vzápätí vykríkla a zažmurkala, ako​by chcela vymiesť pavučiny z mysle a spred očí.

Bol to nepochybne on, oblečený elegantnejšie než kedykoľvek predtým. Mal na sebe tmavozelený ka​bátec a nohavice, golier i rukávy mu zdobili čipky a za opaskom mal kord. V obmedzenom zornom poli videla, že kráča k tehlovej budove na konci prístavu. Vráta na budove boli otvorené. Brian zastal, poobze​ral sa a potom vošiel dnu s výrazom človeka, ktorý sa chystá spáchať nejaký nekalý skutok.

Bláznivo sa jej rozbúchalo srdce. Nech si Cato ho​vorí, čo chce, Brian Morse neprišiel do Rotterdamu s čistými úmyslami. Cato je niekde v meste a Brian mu je za pätami. Cato ho možno neberie ako hroz​bu, no ona vie svoje.

Odvrátila sa od okienka. Cato spomenul Čierny tulipán. Znie to ako meno krčmy. Obliekla sa a ner​vózne zvierala a uvoľňovala prsty. Potom začala cho​diť po stiesnenom priestore kajuty a premýšľala, ako sa dostať von.

S beznádejou v očiach sa znova zahľadela cez okienko, keď vtom v zámke zaštrkotal kľúč a dvere sa otvorili.

„Vaše raňajky, madam."

Do kajuty vošiel jej starý známy a v rukách niesol podnos. „Kapitán povedal, že lord Granville prikázal, aby ste nevystupovali na breh." Zvedavo si ju preme​riaval, keď kládol podnos na stôl.

Phoebe horúčkovito uvažovala. Teraz má jedineč​nú príležitosť. Mladík jej pomohol už predtým a mož​no, že rovnaké lákadlo zaberie znovu. „Vieš, čo je Čierny tulipán?" spýtala sa.

„Krčma v meste, neďaleko od prístavu."

„Dobre. Teraz ma počúvaj. Nemôžem stratiť ani minútu," pokračovala naliehavo. „Ak necháš dvere odomknuté, dám ti dve guiney."

Mladíkovi ovisli sánky. „Dočerta!" zastonal.

„Nikto ťa nebude podozrievať." Vopchala ruku pod matrac a vytiahla meštek. Vybrala z neho dve mince a položila ich na stôl vedľa podnosu. „Teraz vyjdeš a budeš predstierať, že si zamkol, ale necháš otvo​rené."

Mince sa leskli v slnečnom jase a mladík od nich nedokázal odtrhnúť oči. „Dočerta!" zopakoval pošepky.

„Môžeš byť pokojný. Hnev lorda Granvilla nepad​ne na teba, ale na mňa," kula železo za horúca, ve​domá si pravdivosti svojich slov. „Nebude ťa z ničoho obviňovať, to ti sľubujem."

„Ale čo kapitán..."

„Kapitán ťa možno pokarhá, ale iba vtedy, ak sa mu bude môj manžel sťažovať," vysvetľovala a po​kúšala sa potlačiť zúfalstvo v hlase. Čas neúprosne bežal. „Lenže môj manžel sa na teba nebude sťažo​vať." Posunula mince bližšie k okraju stola.

Mladík váhal. Pravdou bolo, že ho nepostihol žiad​ny trest, keď nechal lady Granvillovú na palube. Kapitán nič nenamietal a nikto ho nepodozrieval, že by s tým mohol mať niečo spoločné. Okrem toho lord Granville a jeho žena sa k sebe počas plavby sprá​vali veľmi pekne, štyri guiney znamenali obrovské bohatstvo a hoci nebol chamtivý, bola by to preňho existenčná istota. „Neviem..."

„Požičaj mi svoju čiapku a kabát," rozvíjala Phoebe svoj nápad. Vylovila jednolibrovú mincu a prilo​žila ju ku guineám. „Oblečenie dostaneš späť, len čo sa vrátim. Musím nájsť svojho manžela, pretože mu hrozí veľké nebezpečenstvo, ak ho naň neupozor​ním."

Presvedčenie v jej jasných modrých očiach bolo také úprimné, že mladíka prehovorila.

Vyzliekol si kabát a čiapku položil na stôl. „Naozaj chcete tieto moje handry?"

„Aspoň sa trocha zamaskujem." Phoebe zobrala mince a podala mu ich. „Tu máš."

Mladík si ich strčil do vrecka. „Kľúč otočím len dopoly. Stačí, ak silnejšie zatlačíte..."

„Vyskúšam to, skôr než odídeš."

Mladík zavrel dvere a pootočil kľúčom. „Teraz!" povedal spoza dvier.

Phoebe sa poriadne zaprela do dverí. Chvíľu odo​lávali, no potom sa so škripotom otvorili. „Výborne!" zašepkala nadšene. „Pokojne môžeš povedať, že si zamkol dvere a nebudeš klamať,"

„Hej," súhlasil, aj keď nie príliš presvedčivo. „Aj tak bude najlepšie, ak sa to nikto nedozvie."

„O to sa neboj," ubezpečila ho Phoebe, zavrela dvere a načúvala, či ich mladík zamkol len napoly. Odolala túžbe skúsiť, či sa otvoria, a vrátila sa späť do kajuty.

Vyzliekla si jazdecký kostým a z Catovho vaku vybrala košeľu. Od nervozity sa jej chveli prsty na rukách.

Jej jazdecké nohavice síce nevyzerali ako mužské, ale musia stačiť. Catova košeľa jej siahala do pol stehien. Natiahla si na ňu mladíkov potrhaný a ušmudlaný kabát. Rukávy si zahla dovnútra, aby nebolo vidno, že sú jej priveľké, a na hrdlo si uviaza​la Catovu šatku, aby vyzerala ako prístavný povaľač.

Nohavice si strčila do čižiem a vlasy si zaplietla do vrkoča. Upevnila ho sponkami na vrchu hlavy a na​tiahla si mladíkovu umastenú čiapku. Nemala zrka​dlo a nebola si istá, či sa jej podarí nepozorovane prechádzať ulicami Rotterdamu, ale bola si istá, že Brian v tomto prezlečení nespozná lady Granvillovú.

Od nervozity i hladu sa jej zvieral žalúdok. Prinú​tila sa zjesť niekoľko lyžíc ovsenej kaše, aby ho tro​cha skrotila. Potom podišla ku dverám. Zaprela sa o ne plecom a dvere povolili. Vyšla na chodbu.

Musí nájsť Briana. To sa jej videlo rozumnejšie, než naslepo hľadať hostinec Čierny tulipán, kam zrejme šiel Cato. Ak bude Briana sledovať, určite ju dovedie ku Catovi. Potom bude mať príležitosť varo​vať manžela pred nebezpečenstvom.

Vyšla po schodoch na palubu a tvárila sa ako niekto, kto má plné právo pohybovať sa po lodi, a kto presne vie, čo robí. Našťastie, nikto nemal čas si ju všímať. Paluba bola plná námorníkov, ktorí vyklada​li tovar z útrob lode a nosili ho na vozy pristavené na brehu. 

Boli do nich zapriahnuté kone, ktorým sa v sviežom rannom vzduchu parilo z nozdier. Rýchlo sa však otepľovalo a slnko vystupujúce na oblohu bolo prísľubom pekného jarného dňa.

Pozrela na kapitánsky mostík, ale po kapitánovi, alebo kormidelníkovi nebolo ani stopy. Iba bocman vydával príkazy.

Na opačnom konci lode bol druhý mostík. Phoebe tam zamierila s úmyslom dostať sa na breh. Dvaja kľačiaci námorníci drhli palubu s veľkými kusmi pieskovca. Vydýchla si, keď prešla okolo nich. Ani sa neunúvali zdvihnúť hlavu, kto im to šliape po práve vydrhnutej palube.

Zbehla po mostíku na pevnú zem a hneď sa cítila oveľa bezpečnejšie. Teraz ju už nemal kto zastaviť. Rozhodným krokom zamierila k budove z červených tehál. Okolo nej zaznievali prenikavé hrdelné výkri​ky a zrazu si pripadala ako v neskutočnom svete. Hovorí Brian po flámsky? A Cato? A čo ona? Čo ak ju niekto osloví? Znepokojene si uvedomila, že jej táto otázka predtým vôbec nezišla na um.

Vráta, ktorými vošiel Brian, zostali pootvorené. Uvažovala, či je ešte stále vo vnútri. Nemohla sú​stavne sledovať budovu, a tak si nebola istá, či už náhodou neodišiel. Ak áno, nezostáva jej nič iné, len nájsť hostinec Čierny tulipán.

Váhala len chvíľku a potom sa cez napoly otvore​né vráta prešuchla do šera obrovskej miestnosti, ktorá bola plná tovaru. Bol to prístavný sklad. Dnu prenikalo svetlo len cez nezasklené otvory vysoko, v stene.

Oprela sa o múr a naťahovala uši, aby zachytila aj ten najslabší zvuk. Vtom začula tiché hlasy prichá​dzajúce zo vzdialeného konca skladu.

Z diaľky nerozumela ani slovu. Opatrne sa posú​vala popri múre a keď došla k dreveným debniam naukladaným na sebe, skryla sa za ne. Cítila sa ako v bludisku. Po špičkách kľučkovala pomedzi debny a škatule, vedená zvukom hlasov, akoby to bol kom​pas.

Hlasy zosilneli a Phoebe spoznala Brianov nosový prízvuk. Zdalo sa, že sa s niekým háda. Našťastie, hovoril po anglicky.

Zastala tak blízko, ako sa len odvážila, a celá ro​zochvená sa prikrčila za bal pásikovanej bavlnenej plachtoviny. Keď jej vzápätí pomedzi nohy prebehla myš po zemi vystlanej slamou, od hrôzy takmer vy​kríkla.

„Potrebujem aspoň štyroch chlapov," hovoril Brian. „Poznám Granvilla a viem, o čom hovorím."

„Mám len dvoch voľných agentov - Johannesa a Karia," odvetil neznámy so silným cudzím prízvu​kom. „Sú šikovní."

„Ale asi nie dosť, keď nedostali ani Stricklanda," odvrkol Brian. „Tentoraz musíme dostať obidvoch -Stricklanda aj Granvilla."

Muž niečo zašomral, ale Phoebe mu nerozumela.

„Nepoznáte našu korisť, priateľu," pokračoval Brian úsečné, ale zároveň rozhodne. „Granville je rovnako prešibaný ako vaši agenti. Najlepšie bude, ak zoženiete aj Pietera."

„A čo za to?"

„Povedal som vám, že dostanete desať striebornia​kov!" Brianov hlas naberal na intenzite. „Zaplaťte, koľko chcete, a zvyšok si nechajte. Nebudem sa vás na nič pýtať."

„Tak mi ukážte, či toľko máte," zaznela požiadav​ka.

„Peniaze mám na lodi. Myslíte si, že som blázon, aby som si na takýto riskantný podnik bral so sebou toľko peňazí?" zasipel Brian zúrivo.

„Pätnásť strieborniakov a sedem vopred," navrhol muž po chvíli. „Prineste peniaze, a ja pošlem po chla​pov."

Phoebe začula Brianovo hlasné zafučanie, keď sa pokúšal vyrovnať s mužovou novou požiadavkou.

„Dvanásť," jednal sa. „Šesť teraz a šesť potom."

Na chvíľu zavládlo ticho, potom druhý muž niečo zašomral. „Stretneme sa tu o hodinu."

To jediné Phoebe rozumela.

Brian sa zvrtol na odchod a ozvena jeho krokov po kamennej dlažbe sa vzďaľovala spolu s ním. Phoebe sa rozhodla, že počká.

Brian zahrešil. Dvanásť strieborniakov bolo síce viac, než mienil zaplatiť, ale výsledok bude stáť za to. Zlikviduje Waltera Stricklanda, ktorý spôsobuje len samé problémy, zbaví sa aj Cata a zhrabne jeho majetok aj titul. A kráľ ho za jeho zásluhy určite pa​suje na rytiera.

Áno, kvôli tomu sa oplatí toľká námaha.

Keď vystupoval po mostíku lode, ktorou priplával, zahľadel sa na Bielu lady. Uvažoval, kde môže byť Phoebe. V Harwichi ju videl, ako vyšla na palubu. Zostala na lodi? Je v podpalubí tohto elegantného trojsťažňového škunera a čaká na manžela, ktorý sa už nikdy nevráti?

To zistí neskôr - až potom, keď jeho kord prepich​ne Catovo srdce. A to sa stane ešte dnes. Bol si tým istý, rovnako ako tým, že ráno opäť vyjde slnko.

Odrátal dvanásť mincí a schoval ich do vrecka no​havíc.

Napokon, Catova smrť je hodna oveľa viac než len dvanásť strieborniakov, pomyslel si, keď sa vracal späť do skladu.

Phoebe sa ešte stále krčila za plachtovinou, keď sa Brian vrátil. Kým bol preč, prišli traja muži, ale zhovárali sa flámsky, takže nič nerozumela. Zo spô​sobu, akým sa rozprávali, usúdila, že sa hádajú. Lenže ich reč bola taká drsná, že si nebola istá, či si tón rozhovoru vysvetlila správne.

„Je tu niekto?" zvolal Brian a vykročil za hlasmi ku skupinke mužov. „Dobre, že ste prišli," povedal spokojne á potriasol si s mužmi ruku na privítanie. „Granville šiel určite do Čierneho tulipánu, aby zistil niečo o Stricklandovi."

„Strickland tam je," ozval sa jeden z mužov.

Brian sa prudko k nemu otočil. „Ako to vieš, Pieter? Veď o ňom údajne nikto nevie nič najmenej tri mesiace."

Pieter mykol plecom. „Vyliezol z úkrytu. Podľa mojich informácií sa dnes ráno už mihol v Čiernom tulipáne."

„Máte to zo spoľahlivého zdroja?" zaujímal sa Brian.

Ticho, ktoré nasledovalo, bolo dostatočne jasnou odpoveďou.

Brian sa snažil potlačiť hnev. Jeho spoločníci boli nájomnými vrahmi, ktorí pracovali podľa vlastných pravidiel. Ak by sa im znepáčil, bez najmenších vý​čitiek svedomia by ho poslali na onen svet. Keďže ich potreboval, musel veriť, že mu pomôžu. Stupeň ich oddanosti rástol úmerne s peňažnou odmenou, kto​rú im bol ochotný zaplatiť a tentoraz sa im chystal zaplatiť viac, než boli zvyknutí. Nemohol riskovať, že si ich znepriatelí.

„Je možné, že Strickland má informácie, ktoré chce odovzdať," uvažoval Brian nahlas, akoby už za​budol na svoje predošlé pochybnosti. „Také dôležité informácie, kvôli ktorým neváhal vyjsť z úkrytu a riskovať, že ho niekto zbadá."

„To je jeho štýl," povedal jeden z mužov. „Potuluje sa v podsvetí a snorí, pokým nezistí niečo zaujíma​vé, a potom vytrčí hlavu ako králik. Práve sa nám podarilo dostať posledných dvoch agentov Parla​mentu. Zlikvidovali sme ich, keď sa vybrali na stret​nutie so Stricklandom."

„Nechápem, prečo vám Strickland stále uniká, keď tak dokonale poznáte jeho zvyky, Heinrich?" neubránil sa uštipačnej poznámke. „Myslím, že od​mena za jeho hlavu je dosť vysoká."

„Ten chlap je klzký ako úhor," namietol muž, kto​rého Brian oslovil menom Heinrich. Bol to ten chla​pík, s ktorým sa rozprával hneď pri príchode. „Zakaždým, keď si myslíme, že ho už-už máme v hrsti, sa vyparí ako gáfor."

„Hej, ale dám krk na to, že odo dneška už nepošle žiadnu správu," pridal sa prvý muž. „Trocha mu to skomplikujeme."

„Budem rád, páni," zašomral Brian, no vzápätí sa spamätal. „Začneme v Čiernom tulipáne. Ak tam Strickland nie je, Granville sa ho bude snažiť nájsť. Budeme ho sledovať a chytíme obidvoch."

Muži vyšli zo skladu. Phoebe sa prinútila počkať zopár minút, aby ju nezbadali, potom sa potichu vymotala z úkrytu a ponáhľala sa ku dverám.

Stála na slnkom zaliatom nábreží a rozhliadala sa okolo seba, no po Brianovi a skupinke nájomných vrahov nebolo ani stopy. Podišla k jednému z prístavných robotníkov, ktorý dozeral na vyklada​nie voza, a spýtala sa: „Kde je Čierny tulipán?"

Zamračil sa a zdalo sa, že jej nerozumie, ale keď pomaly zopakovala otázku, prikývol a prstom ukázal k úzkej uličke, ktorá viedla do centra mesta.

Phoebe sa poďakovala a rozbehla sa po uličke. Cestu tienili protiľahlé strechy domov, ktoré sa takmer dotýkali. Stoka po krajoch cesty bola plná odpadkov a na vlhkých mačacích hlavách sa v náhlivosti len-len že nepošmykla.

Ulička sa prudko stáčala za roh. Za ním zbadala to, čo hľadala - päť mužov kráčajúcich za svojimi obeťami. Na prvý pohľad vyzerali ako ľudia, ktorí sa chystajú vyplniť nejaké poslanie a jasne dávali naja​vo, že neznesú žiaden odpor.

Cato sa oprel o pult výčapu, do jednej ruky zobral korbeľ s pivom a nenápadne sa rozhliadal po tmavej miestnosti. Trámy na nízkom strope boli začadené od dymu a nad hlavami zákazníkov stúpali kúdoly modrastého dymu z fajok. Zdalo sa, že hostia si ni​koho nevšímali, ale vedel, že ho sleduje nejeden pár očí.

Krížom cez miestnosť kráčala slúžka a vysoko nad hlavou niesla podnos naplnený korbeľmi piva. Ob​ratne sa vyhýbala pľuvancom, ktoré v oblúkoch dopadali na zaprášenú dlážku. Varená kapusta, dymiace lojové sviečky a odstaté pivo vytvárali od​pornú smradľavú kulisu.

Trpezlivo čakal. Vedel, že si ho všimli, a dúfal, že niekto, kto je v spojení s Walterom Stricklandom, mu donesie správu o jeho prítomnosti. Samozrejme, nemohol zabudnúť ani na druhú stranu mince. Nie​len priatelia, ale predovšetkým nepriatelia zbystrili pozornosť, keď sa dozvedeli o príchode zámožného Angličana. Keďže musel pritiahnuť Stricklandovu pozornosť, nemal na výber a muselo sa o ňom vedieť.

Bolo by oveľa lepšie, keby ma Strickland vyhľadal na lodi, pomyslel si Cato ľútostivo a zavolal na hostinského, aby mu znovu nalial pivo. Pravú ruku in​štinktívne držal na rukoväti krátkeho kordu.

Majiteľ hostinca, červenolíci muž s nepríjemným a namosúreným výrazom, naplnil Catov korbeľ zo súdka. „Tamten výrastok by chcel s vami prehodiť zopár slov, pane," povedal vzápätí.

Cato nadvihol obočie. „Prečo by som mal ísť za ním?"

Hostinský ľahostajne mykol plecom. „Je na vás, pane, ako sa rozhodnete."

Cato pomaly dopil pivo. Bezmyšlienkovito sa roz​hliadol a zachytil pohľad mladíka stojaceho vo dve​rách. Položil prázdny korbeľ na pult, vedľa neho mincu a vykročil ku dverám. Prešiel okolo mladíka a namieril k prístavu.

Mladík vybehol za ním a prispôsobiac mu krok, držal sa Catovi v pätách. Ani jeden z nich nepreho​voril, ale keď došli na križovatku, mladík ho poťahal za plášť a ukázal, že musí odbočiť za roh.

Cato uvažoval, či sa ľahkovážne nevybral do pas​ce, no šiel za ním. Vedel, že riziku sa tak či onak nevyhne. Prechádzali cez ulicu, kde mali vývesné štíty samí krajčíri a obuvníci. Sedeli predo dvermi svojich domov a vykonávah svoju prácu rovno na uhci. Niektorí z nich si podozrievavo premerah ele​gantného muža, ktorý kráčal okolo, a vymenili si za​čudovane pohľady.

Mladík zastal pred domom na konci ulice. Stál pri dverách a upieral na Cata prosebný pohľad.

Cato siahol do vrecka a vybral mincu. Hodil ju mladíkovi a dúfal, že nezaplatil vrahovmu pomocní​kovi. Výrastok ju chytil vo vzduchu a vzal nohy na plecia.

Cato sa rozhliadol po ulici. Zdalo sa, že jej obyva​teľov plne zamestnávajú ich vlastné povinnosti. Gaz​diné zametali pred domami, iné prášlli obrusy z horných okien a veselo na seba pokrikovali nezro​zumiteľným jazykom.

Po krátkom zaváhaní vošiel do prítmia domu. Chvíľu mu trvalo, pokým si jeho oči privykli na šero. Ocitol sa v dlhej úzkej chodbe, na konci ktorej boli dvere. Napravo od neho boli úzke schody. Všade vládlo ticho, no cítil, že nie je sám.

Obzrel sa a pozrel na dvere, ktorými vošiel. Čakal, že mu niekto odreže ústupovú cestu. Nikto tam ne​bol. Popod dvere prenikal iba úzky pásik slnečného svetla. Mlčky pokrčil plecom a zamieril ku schodom. Vystupoval po drevených schodíkoch, ktoré za dlhé roky vyhladili tisícky krokov.

Schody viedli na malú plošinu s dvomi dverami. Jedny boli pootvorené. Zatlačil do nich prstom a nazrel do izby. Kozub bol vyhasnutý, ale okno ne​bolo zavreté okenicou. Stál vo dverách a pozorne po​čúval. Potom vošiel dnu a dvere zavrel na závoru. Ak naňho číhalo nebezpečenstvo, aspoň nepríde zvon​ku.

„To bolo rozumné," ozval sa tichý hlas.

Cato sa zvrtol a okamžite vytasil kord. Stál zo​či-voči rozložitému mužovi v hrubom, ručne tkanom odeve, ktorý rovnako ako on držal v jednej ruke kord a v druhej dýku.

Cato si domyslel, že muž musel stáť vo výklenku pri kozube. „Ste Walter Strickland?" spýtal sa poti​chu a zasunul kord do pošvy.

„A vy ste kto?"

„Markíz Cato Granville," predstavil sa a natiahol k mužovi ruku.

„Teší ma, pane." Aj Strickland zasunul kord do pošvy a prijal podávanú ruku. „Je to hotový zázrak, že som prežil posledné mesiace." Trpko sa zasmial a dýku zasunul do puzdra za opaskom.

„Mysleli sme si to. Dvaja agenti, ktorých sme za vami poslali, zmizli bez stopy." Cato podišiel k oknu a zahľadel sa na ulicu. „Je tu bezpečne?"

„Bezpečné miesto v Rotterdame nepoznám," odve​til Strickland. „Nikdy sa na jednom mieste nezdržu​jem dlhšie než deň-dva. Mali ste šťastie, že ste ma tu zastihli. Dnes večer sa totiž chystám do Haagu. Dú​fal som, že by som odtiaľ mohol poslať správu do Anglicka. V Rotterdame mi už prihorieva."

„Počuli ste, že kráľ Karol ušiel ku Škótom?" Cato sa odvrátil od okna a podišiel doprostred izby.

„Nie, to som nepočul." Strickland pokrútil hlavou. „Ale mám pocit, že to poriadne zamieša karty oranžskému kráľovi." Podišiel k vysokému príborní​ku, otvoril ho a vybral z neho fľašu s čírou tekuti​nou.

„Holandská pálenka z bobuliek jalovca," oznámil Catovi a vytiahol zátku z fľaše. Nalial do dvoch pohá​rov. „Je poriadne ostrá, ale neraz som videl, že do​dala odvahy aj zbabelcom." Podal Catovi pohár s nápojom.

Cato ho vypil na dúšok a potom sa striasol. „Od​porné," vzdychol.

Strickland sa uškrnul. „To je otázka zvyku," pove​dal, znova si naplnil pohár a prevrátil ho do seba. „Takže Karol zdrhol... Pozrime sa."

Cato prikývol a znechutene položil pohár na stôl. „Prišiel som po vás. Hlavný štáb si myslí, že máte veľa informácií, ktoré by ste mali odovzdať osobne. Chcú poznať vaše názory a komentáre, ktoré sa zvy​čajne nepíšu do správ."

„Celkom ma poteší, keď znova uvidím zelené lány rodnej krajiny." Znova sa zasmial. „Alebo to budú krvou pokropené lány?"

Cato sa zachmúril. „Sú aj také, ale koniec vojny je podľa mňa na dosah."

„Pokiaľ sa Škóti nedohodnú s Karolom."

„Všetko je možné," odvetil Cato.

„Ale nie veľmi pravdepodobné, však?" zaznel Stric​klandov cynický hlas.

„Kráľ nikdy nebol spoľahlivým partnerom. No, uvi​díme." Cato znovu podišiel k  oknu. Cítil vnútorný nepokoj a zmocnila sa ho zlá predtucha, keď si uve​domil, že poslanie sa mu podarilo splniť podozrivo ľahko.

Vtom niečo na ulici pritiahlo jeho pozornosť. Aká​si postava v zvláštnom oblečení náhlivo vošla do domu oproti. Nebolo to však oblečenie, čo ohromilo Cata. Mal pocit, že zbadal niečo dôverne známe.

Dvadsiata druhá kapitola

Phoebe sledovala päticu mužov, až kým nedorazi​li k Čiernemu tulipánu. Udržiavala si od nich odstup a snažila sa tváriť čo najnenápadnejšie. Hvízdajúc si popod nos, nespúšťala oči z dverí hostinca.

Úloha špiónky bola pre ňu nezvyčajná. Mala po​cit, že je stredobodom pozornosti. Uvažovala, či jej prestrojenie obstojí v skúške a či naozaj vyzerá ako povaľač, ktorého okolie neberie na vedomie. S uspokojením skonštatovala, že nik jej nevenoval viac pozornosti než len krátky pohľad a začínala sa vo svojom prezlečení cítiť bezpečne. Zrazu sa vo dve​rách hostinca zjavil jeden z Brianových komplicov.

Bol to podsaditý, bradatý muž, s mohutnými sval​mi a veľkými rukami i nohami. Rozhliadol sa po uli​ci a potom, strčiac si prsty do úst, zahvízdal.

Phoebe sa skryla za roh. Z uličky, vedúcej z prístavu pribehol strapatý výrastok a zastal pred obrom, postávajúcim predo dvermi hostinca.

Phoebe počula, že hlas obra postupne silnie. Vý​rastok sa prikrčil, akoby čakal, že ho už-už udrie. I napriek tomu, že to obor neurobil, mladík cúvol, keď sa na neho začal valiť vodopád slov.

Vtom z dverí vyšiel Brian a niečo mužovi povedal. Phoebe nepočula, o čom sa zhovárajú, ale Brian bol očividne spokojný. Potom k mladíkovým nohám ho​dil mincu a vrátil sa do hostinca.

Chlapec sa zohol, zodvihol svoju odmenu a rozbe​hol sa nadol ulicou. Obor si odpľul a z pošvy za opaskom vytiahol nôž. Podržal ho čepeľou oproti sln​ku a potom ho začal brúsiť na kamennom preklade nad vchodom do hostinca.

Pri pohľade na jeho zlobou presýtené pohyby sa Phoebe rozochvela na celom tele.

Po chvíli vyšiel Brian s ostatnými tromi komplicmi. Chvíľu sa všetci o niečom dohadovali a potom spolu vykročili smerom do centra.

Ukrývajúc sa vo vchodoch do domov, sa popri ste​nách zakrádala za nimi. Sledovala ich z bezpečnej vzdialenosti a snažila sá správať čo najnenápad​nejšie pre prípad, že by sa niektorý z nich náhodou otočil. Muži si však okoloidúcich očividne nevšímali a zabočili do uličky, kde mali svoje dielne obuvníci a krajčíri.

Vykračovali si tak spokojne, akoby cieľ ich cesty nemal žiaden pochybný zámer. A práve to ju desilo zo všetkého najviac. Keďže vedela, čo majú za lu​bom, samotná predstava, že nikto netuší, čo sa chystajú spáchať, bola hrozná. Ako keby v uliciach Rotterdamu bolo bežné, že sa za bieleho dňa vraždí.

Uprostred ulice zastali. Phoebe cúvla, no želala si dostať sa k nim bližšie, aby počula, o čom sa zhová​rajú. Obor ukázal na koniec ulice. Prehodili medzi sebou niekoľko slov a pokračovali ďalej, no tentoraz prešli na pravú stranu ulice. Aby sa ukryli pred pohľadmi z poschodí, kráčali tesne popri vápnom vy​bielených múroch domov.

Phoebe vykročila po opačnej strane ulice, úzkost​livo dbajúc, aby ich nestratila z dohľadu. Síce na seba upútala zopár zvedavých pohľadov, ale odpove​dala na ne prihlúplym úsmevom v snahe vyvolať dojem, že je duševne chorá. Nemala ani potuchy, čo urobí, ale jednoducho nemohla zostať nečinne se​dieť na lodi.

Brian a jeho komplici zastali pred domom na kon​ci ulice. Dom mal široké dvere a ponad ne prečnie​vala strieška z červených škridlí.

Brian s obrom zastali chrbtom k ulici a o niečom sa radili. Phoebe vkĺzla do vchodu domu oproti. Keď uprela zrak do okna na poschodí, v zlomku sekun​dy jej zamrelo srdce. Zbadala v ňom Cata. Hľadel na ulicu, no kvôli strieške nemohol vidieť Briana s muž​mi, ktorí stáli pri dverách.

Chvíľu zmätene uvažovala, či by ju Cato spoznal, keby mu zakývala, no príliš tomu neverila. V prívale bezmocnosti si skľúčene hrýzla do spodnej pery, každý sval mala napätý ako struna.

Dvere za jej chrbtom boli zatvorené. Vedľa nich na parapetnej doske okna na prízemí stáli ružové a bie​le pelargónie v hlinených kvetináčoch. Phoebe sa natiahla a schmatla jeden kvetináč s ružovými kvet​mi.

Zhlboka sa nadýchla a kvetináč hodila smerom k oknu, v ktorom stál Cato. Len čo narazil do múru, hlučne sa rozbil o tvrdý kameň. Na zem ako vodopád dopadali kúsky kvetináča, čierna zem a polámané kvety.

Muži stojaci pred domom chvíľu zostali hľadieť v nemom úžase, potom sa však inštinktívne uhli, ako keby na nich niekto vystrelil.

Cato sa stratil v miestnosti za oknom a Phoebe vbehla do kríkov, ktoré rástli vedľa domu.

„Asi máme problém," podotkol Walter Strickland pokojným tónom, ktorý prezrádzal, že je na podob​né situácie zvyknutý. Podišiel ku kozubu a zamum​lal: „Tadiaľto."

„Nie," odmietol Cato a vykročil ku dverám.

„Nebuďte blázon, človeče! Čo ak je to pasca?" namietol Strickland.

„To je možné," súhlasil Cato energicky. „Ale chcem sa o tom presvedčiť." Vzápätí vytiahol spoza opaska pištole. „Idete so mnou?"

Strickland si ho chvíľu zamyslene premeriaval a potom rezignovane pokrčil plecami. „Samozrejme." Vytasil kord a zamieril ku schodišťu. „Len tak medzi nami, obvykle uprednostňujem diskrétnejší po​stup," podotkol s úsmevom na perách. Vzápätí so stoickym pokojom precedil cez zuby: „Dúfam, že mi prezradíte, s kým to ideme bojovať."

„To neviem, priateľu. Viem len to, že tam dolu je moja žena," odvetil Cato a predbehol ho na schodiš​ti. „To, čo urobila, nebolo najrozumnejšie, ale chce​la nás varovať."

Strickland ohromene pokrútil hlavou, pretože mal pocit, že Granville hovorí v hádankách. Napriek tomu ho nasledoval so zdvihnutým kordom. Ktovie​ako často sa do potýčok nedostával, takže raz za čas mu podobné vzrušenie padlo vhod.

Len čo vybehli na slnkom zaliatu ulicu, Catov po​hľad sa okamžite skrížil s Brianovým, ktorý naňho mieril pištoľou. Keď z očí svojho nevlastného syna vyčítal úmysel vraždiť, pochopil, že ho podcenil. Jeho pohnútky neboli motivované politicky. Jedi​ným dôvodom jeho konania bola chamtivosť. S inštinktom vojaka, ktorý prežil množstvo vojno​vých situácií, uskočil nabok. Guľka preletela tesne ponad jeho plece a zavŕtala sa do drevenej zárubne za jeho chrbtom.

Otáľal so streľbou. S prstom na kohútiku a s na​mierenou muškou hľadel na dymiacu hlaveň Bria​novej zbrane. Ocitol sa v rozpore s pudom sebazáchovy, pretože jeho ruku teraz viedol zmysel pre rodinu. Keďže jeho adoptívny syn sa neštítil naňho chladnokrvne vystreliť, zvíťazila v ňom nut​nosť zničiť nepriateľa. Lenže útočníci boli v presile. V duchu ďakoval Bohu, že Phoebe sa niekde skryla. Musel dúfať, že nech už je kdekoľvek, zostane tam, kým sa všetko neskončí.

Prudko sa zvrtnúc, vystrelil z obidvoch pištolí na mužov, ktorí sa chystali vrhnúť na Stricklanda. Je​den z nich s výkrikom bolesti klesol na zem.

Jedného teda zlikvidovali. Teraz zostali štyria na dvoch. Cato si bol vedomý ich prevahy a usiloval sa nemyslieť na to, že jeho adoptívny syn a dedič ho chce zabiť. Odhodil teraz už nepotrebné pištole a vytasil kord.

Phoebe sa stále krčila v kríkoch. Príliš neskoro si všimla, že skočila doprostred hlohu. Pri každom na​dýchnutí sa jej do chrbta zapichávali ostré tŕne. Do uší jej premklo rinčanie zbraní, no zo svojho úkrytu nemohla vidieť, čo sa deje. S istotou však vedela, že Catovi protivníci sú v prevahe. Zrazu sa pred ňou na dosah ruky zjavila čižma, ktorá nepatrila Catovi. Prudko vystrčila ruku z kríka a pevnejú zovrela. Jej majiteľ sa zapotácal, spadol na zem a hlasno zahre​šil.

Povzbudená úspešným zásahom vyliezla z kríkov. Čiapka jej skĺzla z hlavy, už keď do nich skočila, takže na pleciach jej teraz spočívali vrkoče. Jej výzor ju však v tejto chvíli pramálo zaujímal. Pohľad plný úzkosti upriamila na Cata.

Na dlažbe sa leskli čerstvé mláčky krvi. Okrem bojujúcich mužov a nej bola ulica ľudoprázdna. Všetci obyvatelia sa vytratili pri prvom výstrele z pištole.

Muž, ktorého Phoebe zvalila na zem, sa pozviechal a vrhol sa na ňu. Uskočila nabok, len čo sa Catov kord zabodol do jeho pleca. Všimla si pohľad Cato​vých tmavých očí, ktoré sa upierali rovno na ňu. Vy​žaroval z nich strach. Sklonila hlavu a rozbehla sa na druhú stranu ulice.

Zrazu ju ktosi zozadu schmatol a vykrútil jej ruku na chrbát, až vykríkla od bolesti.

Zatiaľ čo kord Waltera Stricklanda zostal vztýče​ný vo vzduchu, Catova ruka so zbraňou klesla.

Brian Morse si pritiahol stonajúcu Phoebe k sebe. Pevne zovrela pery a bojujúc so slzami, ktoré sa jej tisli do očí, pohľad uprela na zem.

„Len pokojne," zasipel Brian a voľnou rukou ju chytil za vrkoče. Toto nemal v úmysle urobiť, ale člo​vek v ohrození života nemôže premrhať žiadnu prí​ležitosť, ktorá sa mu núka. Na svete je predsa toľko zvodných žien, nemusí byť odkázaný na nejakú Phoebe. Žien, ktoré svoje vnady ochotne ponúknu novému markízovi Granvillovi, bude nepreberné množstvo.

Škodoradostne sa uškrnul. „Iba blázni sa bezhla​vo vrhajú tam, kde sa boja vkročiť aj anjeli, milá Phoebe! Ako vidíš, tebe a tvojmu manželovi už niet pomoci." Víťazoslávne pozrel na Cata. „Odhoďte zbraň, pane," povedal pokojne, no zato úlisné. Zod​vihol ruku, v ktorej zvieral dýku, a jej čepeľ priložil Phoebe na hrdlo. „Aj vy, Strickland." Usmial sa na agenta. „Som si istý, že lord Granville neobetuje svo​ju žienku."

Walter Strickland úkosom pozrel na Cata, ktorý mal na tvári nepreniknuteľný výraz, akoby vytesaný z mramoru. Keďže na svoj spýtavý pohľad nedostal žiadnu odpoveď, jeho kord zostal aj naďalej hrozivo vztýčený.

„No tak, Stricklahd," dohováral mu Brian, silnej​šie pritlačiac dýku k Phoebinmu hrdlu. „Odhoďte tú zbraň! Inak umrie... okamžite." Brian zľahka poškrabal dýkou jemnú pokožku pod Phoebinou bra​dou.

Phoebe pozrela Catovi do očí a zamrazilo ju, pre​tože v nich zbadala rezignovanú skľúčenosť. Zachve​la sa od strachu. Tlak dýky na jej hrdle silnel a ona si zúfalo uvedomila, že ju Cato nezachráni. To má za to, že ho neposlúchla. On predsa nikdy nikomu ne​dovolil, aby bez jeho súhlasu zasiahol do jeho živo​ta. Vždy to vedela.

„Odhoďte zbraň!" zopakoval tentoraz už dôrazne Brian.

Cato hľadel na Phoebe, ale jej sa zdalo, že pozerá kamsi ponad ňu.

„Si väčší hlupák, než som si myslel," ozval sa Cato cynicky. „Ešte stále si nepochopil, že pre mňa city nič neznamenajú? Nič som necítil voči tvojej matke, takže prečo by som si mal robiť ťažkú hlavu kvôli tejto neposlušnej drzej žabe?" A náhle urobil výpad kordom, využijúc okamih Brianovej nepozornosti.

Jeho pohyb bol taký nečakaný a prekvapujúci, že Briana zmiatol. Phoebe mu pohotovo vrazila lakťom do brucha. Brian sa zohol od bolesti a uvoľnil zovre​tie jej hrdla. Zaťala mu zuby do ruky, ktorá okamži​te pustila dýku.

Keď sa vyslobodila z jeho zovretia a uštedrila mu kopanec do slabín.

Cato ju schmatol za ruku a odstrčiac ju nabok, podišiel k Brianovi. Vzkypel v ňom hnev, v jeho srdci už nebolo miesto pre zľutovanie či súcit, o rodinnom pute ani nehovoriac.

Cato odstrčil Phoebe tak silno, že stratila rovno​váhu a klesla na kolená. Rýchlo sa pozviechala, na​päto sledujúc, čo sa bude diať. Zatiaľ čo Cato bojoval s Brianom, jeho komplici držali Stricklanda v šachu. Dýka, ktorou ju Brian ohrozoval, ležala v priekope. Zodvihla ju, zavrela oči a zo všetkých síl ju zabodla do jedného zo Stricklandových väzniteľov. V prvom okamihu pocítila odpor jeho oblečenia i svalov, no vzápätí dýka prenikla hlboko do mužovho pravého pleca.

Muž pustil kord na dlažbu a zastonal od bolesti.

Phoebe nechala dýku v útočníkovom pleci, zohla sa, zodvihla kord zo zeme a obomi rukami pevne zo​vrela jeho rukoväť. Nemala potuchy, či by ho doká​zala použiť, ale v tejto chvíli sa jej videlo rozumné aspoň ho držať. Za jej chrbtom zápasil Cato s Bria​nom. Rinčanie ich kordov sa nieslo celou ulicou. Cato donútil Briana zaspätkovať a pritlačil ho o múr domu.

Cato bol lepší šermiar než Brian a hoci jeho ne​vlastný syn mal výhodu veku, proti skúsenému vo​jakovi nemal najmenšiu šancu. Očividne si toho bol vedomý. Z jeho pohľadu sršalo horúčkovité úsilie čo najrýchlejšie vymyslieť niečo, čím by svojho nevlast​ného otca zaskočil. Pomôcť mu mohli jedine jeho komplici, no jeho žalostné pohľady dopadali na neú​rodnú pôdu.

Vo chvíli, keď sa znova zahľadel do Catových čier​nych očí, ktoré ho neľútostne priklincovávali k múru, Brian pochopil, že je stratený.

Catov kord vnikol do Brianovho ramena ľahučko ako nôž do masla. Brian bolestne zaúpel, akoby sa mu uľavilo, že je konečne po všetkom. Dopadol na kolená a pomaly sa skrútiac, klesol na zem.

Poslední dvaja nezranení Brianovi komplici sa len zmätene poobzerali a potom sa s komickým gestom rezignácie stratili v priechode medzi domami. Svo​jich dvoch ranených spoločníkov ponechali vlastné​mu osudu.

Spoza okien domov sa na bojisko upierali nevidi​teľné pohľady.

Cato s nič nehovoriacim pohľadom hľadel na Bria​na.

„Je mŕtvy?" spýtala sa Phoebe so zatajeným dy​chom. Ešte stále zvierala v rukách kord.

„Nie." Cato zasunul svoj zakrvavený kord do pošvy a krátko si ju premeral. Potom jej nadvihol bradu a skúmavo si prezrel miesto na hrdle, na ktoré Brian pritláčal dýku. S očividnou úľavou si vydýchol.

„Daj mi to!" Vzal jej kord z ruky a podišiel k raneným. Chvílu ich mlčky pozoroval a potom oto​čil hlavu ku Stricklandovi, ktorý si zasúval kord do pošvy. „Všetko v poriadku?"

„Hej," odvetil Strickland stručne. „Ale musím sa priznať, že nemám rád situácie, keď stojím zoči-voči presile." Zvedavo pozrel na Phoebe, ktorá bezradne postávala pri Brianovi a nevedela, čo by mala urobiť. Po jeho vážnej tvári zrazu preletel úsmev. „Hoci vďa​ka vám, madam, sme sa im vcelku vyrovnali," dodal s potmehúdskym úškrnom.

Cato so zamračenou tvárou mlčal. „Poďme odtiaľto," zamrmlal po chvíli. „Čochvíľa sa tu zhromaždí pol mesta." Nato prstom pokýval smerom k Phoebe a prikázal jej: „Poď!"

Phoebe zdráhavo vykročila. „Briana necháš tu?"

„Nezabijem ho, keď som to už neurobil v zápale boja," odvetil Cato. „Poď už."

Catov odmeraný tón ju neupokojil a v tej chvíli si nedokázala ani len predstaviť, že by jej Cato ešte nie​kedy prejavil cit. Poobzerala sa okolo seba. Ulica bola stále ľudoprázdna, no cítila, že ich pozoruje množstvo očí.

Cato jej položil ruku na chrbát a netrpezlivo ju potisol vpred. Nemala inú možnosť, len poslúchnuť jeho príkaz.

„Kto je toto záhadné a neohrozené stvorenie?" spý​tal sa Strickland, ktorý si utieral dýku o nohavice a pritom zvedavo hľadel na Phoebe.

„Uveríte, keď vám poviem, že je to moja manželka lady Granvillová?" opovedal Cato protiotázkou, vyťahujúc z Phoebinho roztrhaného kabáta tŕne.

„To nie e možné!" zvolal Strickland, úprimne žas​núc.

Phoebe sa pod jeho pozorným pohľadom prudko začervenala.

„Je to tak, priateľu." Cato ju poťahal za kabát. „Čo to máš na sebe? Kde si vzala ten odporný kabát?"

„Musím ho vrátiť," zašemotila Phoebe skleslo. „Za požičanie som zaplatila iba libru. Čiapku som niekde stratila."

„Neodpovedala si mi," poznamenal Cato sucho. „Ale dúfam, že sa to raz dozviem." Pobavene pokrútil hlavou a so smiechom dodal: „Pod tým hrozným ka​bátom máš moju košeľu?"

Phoebe náhla zmena jeho tónu zmiatla. Jeho po​čiatočná odmeranosť sa vytratila ako šibnutím ča​rovného prútika a teraz sa na nej očividne zabával. Vo výraze jeho tváre síce nebolo ani stopy po hneve, ale ani po vďačnosti za jej pomoc. Vôbec to nechápa​la, ale najdôležitejšie bolo, že je opäť v bezpečí.

Po mimoriadnom telesnom a duševnom vypätí na ňu doľahla smrteľná únava zmiešaná s depresiou. Napriek všemožnému úsiliu nedokázala z mysle vy​pudiť jeho chladný a odmietavý pohľad. Odvrátil sa od nej, Brianovi povedal pravdu - nič k nej necíti. Preňho je len neposlušná drzá žaba.

Musela sa o seba postarať sama, pretože Cato pre jej záchranu nepohol ani prstom.

Jasne dal najavo, že mňa nestojí...

„Vravíte, že je to vaša žena, Granville?" Walter Strickland bol očividne úplne vyvedený z miery.

„Dovoľ, Phoebe, aby som ti predstavil Waltera Stricklanda," povedal Cato obradne.

„Veľmi ma teší, pane," odvetila Phoebe meravo, ale vzápätí sa v nej opäť prebudil ostrovtip a zažartova​la: „Človeka by ste nemali súdiť po perí, ale po reči - presnejšie podľa skutkov."

„A ja si naopak myslím, že zovňajšok znamená veľa. Šaty predsa robia človeka," vyhlásil Cato a pobavene pozrel na Stricklanda.

„Som rád, lady Granvillová, že som mal tú česť spoznať vás." Strickland sa úctivo uklonil a okázalo dodal: „Vaša odvaha a pomoc nám padla veľmi vhod."

Phoebe však viac čakala slová vďaky a uznania od Cata.

„Moja manželka je žena mnohých tvárí." To bolo všetko, na čo sa zmohol! „Je výstredná ako obleče​nie, ktoré má momentálne na sebe."

Keď dorazili do prístavu, na palube Bielej lady vlá​dol pokoj, pretože všetok tovar bol už vyložený a posádka sa roztrúsila po meste, zaliatom hrejivý​mi slnečnými lúčami.

Phoebe pálili oči od horúcich sĺz sklamania a ne​vďaku. Cato sa na nej nezakryto zabával. Najprv povedal, že k nej nič necíti a prakticky sa vykašlal zachrániť jej život, a teraz si z nej uťahuje a ponižu​je ju pred Stricklandom.

Možno ešte nevymyslel iný spôsob, ako ju potres​tať. Trest si síce zaslúži, ale v každom prípade je to od neho bezcitné. Odtiahla sa od neho a podišla k lodnému mostíku. Túžila po samote kajuty.

„S kapitánom Allanom sa dohodnite sám, Stric​kland," nadhodil Cato a položiac ruku na Phoebino plece, pritiahol ju k sebe. „Myslím, že by ste ho mohli nájsť v hostinci Čajka. Dnes ráno mi povedal, že tam strávi väčšinu dňa."

Strickland vrhol pohľad smerom k hostincu, kto​rý spomenul Cato, a potom sa zboku zahľadel na Phoebe, ktorá ticho stála s Catovou rukou na pleci. „Myslím, že bude lepšie, ak ho vyhľadám hneď a po​tom sa vrátim na loď. V meste to pre mňa nie je príliš bezpečné. Mnohí majú záujem o moju hlavu." Zasmial sa, akoby ho to pobavilo, a náhlivo vykročil k hostincu.

„Idem do kajuty," vyhŕkla Phoebe a znovu sa po​kúsila vymaniť spod Catovej ruky.

„Presne tam ideme. Ale spolu," odvetil Cato pokoj​ne. „Musíme sa vážne pozhovárať." Pustil ju a pred sebou potisol smerom k mostíku.

„Lenže ja chcem byť sama," namietla Phoebe. „Ne​cítim sa dobre."

„Ani ma to neprekvapuje po takom dobrodruž​stve," odvetil a prikývol. „Mali by sme zistiť, či sa dá ešte niečo napraviť."

Nemala na výber. Vedela, že pôjde s ňou, či si to už želá, alebo nie.

„Tak už mi konečne prezradíš, čí je tento hrozný kabát?" spýtal sa, len čo osameli v kajute. Zatvoril dvere a zostal stáť s rukami založenými vbok. Z očí mu však neomylne vyčítala pobavenie.

„Jedného námorníka, ktorý upratuje kajuty," od​vetila, napochytro sa vyzliekajúc. „Zaplatila som mu za požičanie jednu libru, ale pretože som stratila jeho čiapku, teraz mu budem musieť zaplatiť ešte viac."

„A využila si ho, aby ti pomohol dostať sa z lo​de?"

Phoebe mu blčiacim pohľadom hľadela rovno do očí. „V Harwichi mi pomohol dostať sa na loď."

Cato potichu hvizdol. „Ani som sa ťa nespýtal, ako sa ti podarilo dostať sa na palubu a vidím, že to bolo odo mňa neprezieravé. Keby som to vedel, zabránil by som tvojmu dnešnému husárskemu kúsku, na to môžeš vziať jed. Akým trikom sa ti podarilo presved​čiť toho nešťastníka?"

„Guineami," odvrkla Phoebe. „Celkom štyrmi."

Cato zostal ohromený. „Odkiaľ si zobrala toľko pe​ňazí?"

Otočila sa k nemu chrbtom a v rozpakoch si zača​la rozopínať košeľu. „Bola som v záložni vo Witney."

V kajute sa rozhostilo hrobové ticho. „Prepáč, ale ak ma pamäť neklame, presne to som ti zakázal," po​vedal po chvíli.

Pevne zovrúc pery, Phoebe odhodila košeľu a zo stoličky si zobrala blúzku.

„No, samozrejme," pokračoval Cato vľúdnym tó​nom. „Ale to sa udialo ešte vtedy, keď som žil v ilúzii, že ako tvoj manžel mám u teba nejakú autoritu. Ne​chápem, ako som mohol byť taký blázon."

Pomaly sa v nej začala zdvíhať vlna hnevu. Jeho výsmech a irónia boli tou povestnou poslednou kvapkou, ktorou pretiekla čaša jej trpezlivosti. Hnev nadobúdal čoraz väčšiu intenzitu, až zmietol posled​né zvyšky jej sebaľútosti. Otočila sa k nemu s blúz​kou v rukách a s očami blčiacimi v bledej tvári spustila: „Musíš sa mi stále posmievať? Čo by sa tým zmenilo, keby som sa nebola zamiešala do tvojich záležitostí?" zvolala obviňujúce. „Vďaka dnešku mi je aspoň definitívne jasné, čo pre vás znamenám, pane!"

Cato na ňu v úžase vypleštil oči. Pobavenie sa z jeho očí razom vytratilo. „O čom to hovoríš, Phoe​be?" spýtal sa potichu.

„Nemusíte si už robiť žiadne starosti," zahundrala zatrpknuto. „Už nikdy sa vám do ničoho nezamiešam. Dobre viem, pane, kde je moje miesto. Pripúšťam, že mi chvíľu trvalo, kým som to pochopi​la, ale asi som trocha pribrzdená. No teraz už viem presne, že vás nič neznamenám." Nato zodvihla ruku, akoby ho chcela odohnať, no iba nervózne za​šmátrala v rukávoch blúzky, ktoré sa jej poprekrú​cali, takže si ich nemohla navliecť.

Cato jej vytrhol blúzku z rúk a ju chytil za plecia. Horúcimi prstami vkĺzol pod ramienka spodnej ko​šieľky a zakvačil ich do rozhorúčenej pokožky. „Ne​mám potuchy, o čom hovoríš, Phoebe. Myslím, že by si mi to mala čo najskôr vysvetliť."

V jej nebovomodrých očiach, ktoré naňho upria​mila, sa ligotali slzy hnevu, sklamania, ale aj bolesti. „Nie je jasné, o čom hovorím?" spýtala sa hlbokým, navonok pokojným hlasom. „Pre teba bolo toto man​želstvo len výhodný obchod. Inak som ti bola od za​čiatku len na príťaž," dodala uštipačne. „Snažila som sa ti ukázať, čo vo mne je a že si zaslúžim tvoju dôveru a že môžem byť tvojou partnerkou, ale ty si bol hluchý a slepý. Ani si to len nepripúšťal!" Za​kryla si rukami tvár, ale vodopád slov pokračoval: „Teraz už viem, akú mám v tvojich očiach hodnotu! Nestojím ti za deravý groš!" A zúfalo sa rozplakala.

„Hej... No tak!" Cato ňou zatriasol v nádeji, že sa mu podarí zastaviť jej srdcervúci plač. „Čo to, dočer​ta, melieš, ženská! Chápem, že si prežila šok, ale ne​môžeš ma za to brať na zodpovednosť! Veľakrát si si urobila po svojom a nerešpektovala si moje príkazy, Phoebe. Uvedom si, že iba ty sama nesieš zodpoved​nosť za svoje rozhodnutia."

„Áno," odvetila Phoebe skleslo. „To je pravda. Ale nemyslela som si, že pre teba vôbec nič nezname​nám a že ma, že ku mne vôbec nič... že by si ma mohol..." Napriek rozčúleniu stíchla. Svoje podozre​nie nedokázala vysloviť nahlas.

„Čo by som ťa mohol?" spýtal sa Cato dojato.


„Že by si ma nechal bez pomoci," vyrazila zo

seba napokon. „Keby som sa nezachránila sama, bol by si ma nechal napospas Brianovi?"

Cato na ňu len nemo civel, pretože nemohol uve​riť vlastným ušiam. „Čo to hovoríš?!"

Phoebe sa pokúsila vymaniť z jeho zovretia. „Teraz už na tom nezáleží," vzdychla skormútene. „Mala som to vedieť. Od samého začiatku si uprednostňo​val predo mnou svoje povinnosti. Ja ti len stojím v ceste. Nemohol si si predsa dovoliť nesplniť svoje poslanie iba preto, že som sa do toho zamiešala."

Catovi pomaly začalo svitať, o čom jeho manželka hovorí. Stále mu však nebolo jasné, prečo to hovorí. Nie je predsa možné, aby si o mne myslela, že som schopný niečoho takého podlého, pomyslel si. „Vy​svetli mi to po lopate, pretože nemám istotu, či som ťa správne pochopil."

Phoebe cítila, ako sa jej do pliec znova zakvačili jeho pevné prsty.

„Takže ty ma obviňuješ z toho, že by som ťa nechal napospas Brianovi? Rozumel som dobre?"

Spýtal sa to takým tónom, že Phoebe znenazdania premkol pocit, že jej doposiaľ skalopevné presved​čenie sa začína rúcať. „A nie je to azda pravda?" vzlykla. „Veď si mu jasne povedal, že voči tej nepo​slušnej drzej žabe nič necítiš. Vykašlal si sa na mňa! Neviem, ako si to mohol urobiť, no urobil si to."

„Dobrotivý bože! Ako môžeš na niečo také čo i len pomyslieť? Azda som urobil niekedy niečo podobné, čo by ťa teraz oprávňovalo myslieť si o mne, že som taký podliak?" spýtal sa.

„Povedal si to. Jasne som to počula."

„A pamätáš si aj to, čo sa stalo po tom, ako som to povedal?" vyzvedal, pričom mu začalo mykať kútik​mi úst.

V jeho výzore bolo niečo presvedčivé. Phoebe sa zamyslela, horúčkovito v mysli spomínajúc a hľada​júc pravdivú odpoveď. Znovu cítila chladivú čepeľ dýky na hrdle a pred očami sa jej vybavoval Catov odmeraný a ľahostajný pohľad jeho čiernych očí. V úvahách sa mimovoľne dotkla hrdla.

„Brian môj výpad nečakal a práve to ho vyviedlo z miery," odpovedal Cato namiesto nej. „Keby si za​váhala a nevyužila výhodu momentálneho prekva​penia, pomohol by som ti."

Vari sa zmýlila a z celého toho zmätku vyvodila nesprávny záver?

„Poď!" vyzval ju naliehavo.

Phoebe z jeho úst i očí vybadala, že sa snaží ovlád​nuť hnev.

„Obvinila si ma, ale nič si mi nevysvetlila. Chcem počuť tvoje argumenty. Ihneď."

Prečo sa zrazu cíti tak zúfalo? Celé mesiace sa v nej zbierala sklučujúca beznádej a zrazu sa roz​hodla vyliať mu svoje najhlbšie city.

„Ľúbim ťa, ale ty ku mne necítiš ani za náprstok toho, čo pociťujem ja k tebe. Som len hračkou v tvojich rukách, ktorá ti spríjemňuje dlhé noci. Raz si mi povedal, že sa ti páčim, a ja som dúfala, že je to pravda. Uvedomujem si, že pre teba nič nezname​nám - veľakrát si mi to dal najavo. Žiješ vo vlastnom svete, ktorý je pre teba ovela dôležitejší než ja. Tak prečo by si mal kvôli mne niečo obetovať?"

Uhla pohľadom, pretože tušila, že po tom, ako mu dokorán otvorila svoje srdce, by neuniesla jeho vý​smech. „Naozaj to necítiš? Potrebujem tvoju lásku. Ľúbim ťa! Si môj život, a ja chcem byť tvojím živo​tom. Viem, že ma nedokážeš ľúbiť a nezáleží ti na mne, takže tvoje slová by aj tak nemali žiadnu ce​nu."

„Panebože, Phoebe!" Uchopil jej tvár do dlaní a prinútil ju, aby sa mu dívala rovno do očí. „Ako len môžeš povedať niečo také?! Hoci je pravda, že si ma už veľakrát priviedla do zúrivosti a v takých chvíľach mám naozaj čo robiť, aby som sa ovládol. Neviem, čo si mám s tebou počať. Si taká nezvládnuteľná laví​na!"

Uprene sa zahľadiac do jej napätej tváre s výraz​nými perami, okrúhlou bradou a krátkym nošte​kom, stíchol. Napokon sa jeho pohľad zastavil na jej vášňou blčiacich očiach. Takúto ju videl po prvý raz. Z jej očí vyčítal neistotu, bezbrannosť a dôveru.

S akou mu darovala svoje srdce. Z jej duše vyvierala na povrch hlboká láska a túžba...

A znenazdania pochopil, že voči nej cíti presne to isté. Veď aj on sa, síce neochotne, ale predsa len, stáva otrokom lásky. Nechcel si to pripustiť, pretože sa odjakživa bál akýchkoľvek citov. Mal priam pa​nickú hrôzu z toho, že stratí nad sebou kontrolu. Nikdy neventiloval žiadne citové prejavy, predo​všetkým lásky. A na Phoebe ho dráždilo najmä to, že si ho dokázala podmaniť a lapiť do siete lásky.

S porázeneckým výrazom na tvári si vplietol prsty do jej vlasov. „Nedokážem si ani len predstaviť deň, ktorý by som mal prežiť bez teba," zamrmlal a už sa ani nesnažil skryť prekvapenie zo svojho priznania. „Trvalo mi dlho, než som si to pripustil, ale Boh mi je svedkom, ako veľa pre mňa znamenáš. Jednodu​cho si už nedokážem predstaviť svoj ďalší život bez teba."

Ohromená Phoebe vypleštila oči. Ani v najtajnej​ších snoch nečakala, že si od neho niekedy vypočuje takéto vyznanie lásky. Nebolo nežné, ani sladké, ba ani romantické, ale prýštilo z jeho vnútra a v jej ušiach znelo ako rajská hudba.

„Nevedela som to," hlesla po chvíli ticha. „Ako som to mohla tušiť?"

„Mala si to vycítiť. Si predsa poetka. Dostala si do vienka dar imaginácie," doberal si ju. „Teraz ale na​ozaj neviem, na čo mám väčšiu chúť. Milovať sa s tebou, alebo ti vykrútiť krk? Obidve možnosti sú veľmi lákavé."

„A môžem si vybrať?" So širokým úsmevom na tvári ho objala okolo hrdla. Ten úsmev bol síce tro​cha rozpačitý, no dalo sa z neho vyčítať, že sa z nej náhle stala sebavedomá žena. Žena, ktorá vie, že je milovaná.

Cato jej myšlienky vyčítal z tváre ako z otvorenej knihy. „Bože," zašomral, „čo som komu urobil, že ma tak tresceš?"

„Nič také, čo by ste si sám neželali, pane," odveti​la Phoebe filištínsky.

Hladkal ju po vlasoch a nežne sa s nimi pohrával.

Jeho láskanie sa ako v zrkadle odrážalo na jej rozžiarenej tvári. „Ty moje nežné strapaté kuriatko!"

Phoebe sa nedala zmiasť priznaním jeho porážky. Ako by aj mohla, keď na ňu upieral pohľad presýte​ný láskou a túžbou?

Všetko bolo znovu nádherné.

„Ľúbim ťa," zašepkala. Len čo sa ich pery spojili v nežnom bozku, spolu s jeho dychom do nej začala prúdiť jeho životodarná láska.

Epilóg

Woddstock, neďaleko Oxfordu, november 1646 

„Olivia, pozri, aká som už okrúhla!" Z Phoebinho hlasu nezaznievala sťažnosť, ale skôr hrdé, samoľúbe uspokojenie. Stojac bokom pred zrkadlom, ru​kami objímala svoje guľaté bruško.

Olivia odtrhla oči od listu, ktorý práve čítala. „Nie si. Ak to už chceš ve-vedieť, tvár máš oveľa chudšiu než kedykoľvek predtým."

„Myslíš?" Phoebe si natiahla kožu pod bradou a pozorne skúmala v zrkadle svoj obraz. „Áno, mys​lím, že máš pravdu. 
Dokonca mi trocha vystúpili aj lícne kosti. Vyzerám celkom dobre. Čo povieš?" Rozosmejúc sa nad svojou samoľúbosťou, podišla k ok​nu.

„Portia píše, že možno p-prídu na Vianoce... Teda aspoň ona s deťmi. Rufus mu-musí ísť znovu do Londýna," oznámila jej Olivia a poskladala list.

„To je výborné!" zvolala Phoebe nadšene. „V tom prípade budú môcť všetci hrať v mojej hre," vychrli​la jedným dychom, prechádazjúc sa sem-tam po​pred okno, za ktorým sa v studenom novembrovom vetre zboka nabok knísali konáre stromov. „Napo​kon sa ukáže ako výhoda, že som ju neuviedla v lete. Vtedy mali všetci hlavy plné starostí okolo vydania kráľa do rúk Parlamentu, a tak by sa na ňu nikto po​riadne nesústredil. A Cato bol neustále preč. Takže ju zahráme počas Vianoc. Čo ty na to?"

„Máš pravdu," súhlasila Olivia. „Počas sviatkov majú všetci chuť baviť sa. Ke-kedy začneme skúšať? Ale ešte musíme premyslieť -"

„Cato prišiel!" zvýskla Phoebe a nezdvorilo skočila priateľke do reči.

Skupinka jazdcov na čele s lordom Granvillom práve vchádzala na chodník vedúci k domu.

Phoebe si nadvihla sukňu a rozbehla sa ku dve​rám. „Nemyslela som, že sa vráti tak skoro," skríkla celá natešená.

Vybehla zo salóna a berúc schody po dvoch, zbeh​la ku vchodovým dverám, ktoré už Bisset stihol otvo​riť. Napriek tehotenstvu ako víchor preletela okolo neho a zamierila na štrkom vysypaný chodník, prá​ve vo chvíli, keď Cato zosadal z koňa.

„Prišiel si o týždeň skôr, než som ťa čakala!" Phoebe zažiarili oči od šťastia.

„Podarilo sa mi všetko vybaviť skôr," odvetil. Chy​til ju za ruky a nevšímajúc si ostatných, pritiahol si ju k sebe. „Okrem toho, moja najsladšia, už som sa nemohol dočkať, kedy budeme zase spolu. Ako sa cítiš?" Objal ju okolo krku a prsty zaboril do rozpus​tených prameňov jej vlasov.

„Mám sa nádherne," ubezpečovala ho Phoebe. Zodvihla sa na špičky a pobozkala ho na kútik úst. „Nikdy som sa necítila lepšie."

Rozcítený Cato sa nežne usmial. Phoebe tehotnosť rozhodne svedčila. Jej telo prekypovalo zdravím a srdce hlbokými citmi. Vďaka šperkom, ktoré dopĺ​ňali jej skromnú garderóbu, pôsobila celkom ele​gantne, čo zvyšovalo jej sebavedomie. V každom detaile bolo výrazne cítiť jej rozradosteného ducha. Z príťažlivosti jej neuberali ani špinavé ruky a atramentové šmuhy na tvári.

„Zdržíš sa dlhšie?"

„Nie. ale keď budem musieť odísť, tak pôjdeme spolu."

„A ďaleko?"

„Do Hampton Courtu. Tam sa bude zdržiavať král počas vyjednávania s Parlamentom. Vyjednávať sa bude aj počas Vianoc, takže ich zrejme strávime tam."

„To je skvelé! Moju hru teda budem môcť uviesť v dôstojných priestoroch." Náhle zastala na prahu jeho pracovne a zamračila sa. „Plánovala som ju uviesť na sviatok Troch kráľov. Myslíš, že je to dobrý nápad?"

Cato sa pobavene usmial. „Je to ten najlepší ná​pad. Ale obávam sa, že s tým tvojím bruškom už ne​budeš môcť hrať Glorianu."

„To nie, ale na Vianoce k nám príde Portia s deťmi.

Alžbetou bude ona. Dúfam, že budú môcť ísť s nami."

„Parlament vyzval Decatura, aby sa ujal úlohy sprostredkovateľa pri rokovaniach, takže Portia ho bude určite sprevádzať do Hampton Courtu," ozná​mil jej Cato. „Ale kto potom bude hrať Dudleya, keď kráľovnou bude Portia?" Spýtavo nadvihol obočie a podpichol ju: „Ja?"

„Samozrejme, že ty nie," odvetila Phoebe rázne. „Tú postavu som síce napísala pre teba, ale iba keby som ja hrala Alžbetu. Možno by sa na to podujal Ru​fus... ale on je taký... príliš tvrdý a nekompromisný. Róbert Dudley taký nebol."

Cato sa tajomne usmial. „Mám pre teba darček. Vzhľadom na okolnosti sa mi zdá, že ti padne celkom vhod."

„Aký?" zvolala Phoebe s doširoka otvorenými oča​mi od nedočkavosti.

„Ak nezostaneš trčať vo dverách a podarí sa ti pre​pchať dnu, tak ti ho ukážem," povedal a vtlačil ju do pracovne.

Phoebe vzrušene sledovala manžela, ako z vrecka svojho čierneho zamatového kabáta vyťahuje malý balíček, zabalený do pergamenu. Podal jej ho so ši​rokým úsmevom.

„Čo je to?" spýtala sa, nedôverčivo obracajúc balí​ček v rukách.

„To zistíš, keď ho otvoríš."

Phoebe roztrhla obal a vyjavené hľadela na kniž​ku viazanú v koži, na ktorej sa leskli zlaté písmená. Bolo na nej jej meno. Otvorila ju a s úžasom v očiach opatrne prevracala pergamenové strany.

„Ale veď to je moja hra," hlesla omráčené, zahľa​diac sa Catovi do očí. „Kto ju vytlačil?"

„Istý londýnsky tlačiar."

„Ale, ako sa k nemu dostala? Kto mu ju dal?"

„Ja som mu dal tvoj text, moja najsladšia," vysvet​lil Cato trpezlivo. Phoebina reakcia ho hriala pri srd​ci.

„Ako si mu ich mohol dať? Veď ich mám v salóne!" Phoebe naňho hľadela celá zmätená.

„Priznávam, že bez pomoci by som to nezvládol," povedal. „Olivia mi ich tajne odpisovala. Ona, na​šťastie, dokáže rozlúštiť tvoj škrabopis. Nemyslím, že ten tlačiar by ho vedel prečítať," dodal a uvoľnene sa rozosmial.

„Tak ty si to všetko robil za mojím chrbtom, a mne si nič nepovedal!" vykríkla Phoebe. „Nikdy si sa ani len slovíčkom nezaujímal o to, čo robím. Myslela som, že ti to je ukradnuté."

„Niekedy sa stávajú aj nanajvýš nepravdepodob​né veci." Láskyplne jej odhrnul z čela prameň vlasov a pokračoval: „Ale nejaký čas trvalo, kým som to mo​hol urobiť. Keď som zistil, že si dobrá poetka, rozho​dol som sa ukázať tvoje verše kompetentným ľuďom a všetci do jedného potvrdili môj názor. Vraj sa už te​šia na stretnutie s tebou v Londýne."

„Nejakí básnici?"

„Napríklad John Milton."

„Vari chceš povedať, že sa mu páčilo, čo som na​písala?" Phoebe upierala na Cata neveriaci pohľad.

„No, pravdu povediac, pán John Milton sa trocha vzpieral. Odmietal pripustiť, že by nejaká žena doká​zala vkročiť na posvätnú pôdu poézie. Ale napokon sa vyjadril, že v tvojej poézii sa vyskytujú niektoré veľmi zaujímavé pasáže, a že používaš lyrický ja​zyk." Cato sa pri spomienke na samoľúbeho básni​ka uškrnul.

„Kedy odchádzame?" spýtala sa Phoebe, ešte stále neveriacky obracajúc knihu v rukách.

„Čoskoro, aby sme ešte mali dosť času pripraviť sa na príchod dieťatka."

„Za pôrodnú babicu chcem Meg," rozhodne vyhlá​sila Phoebe, keď napokon neochotne odlepila pohľad od vzácnej knihy a zdráhavo ju položila na sťôl. „Ni​koho iného pri sebe nestrpím."

„Ak bude ochotná ísť s nami..."

„Ale aj s kocúrom," opatrne dodala Phoebe.

„Ako inak. Budeš potrebovať ešte niekoho iného, aby si mala dostatočný komfort?" spýtal sa pobave​ne.

„Pozri, ako som sa nádherne zaguľatila," poveda​la, otočiac sa k nemu zboku. „Čo ak sú tam dvaja chlapci?" spýtala sa dráždivo, vpíjajúc sa mu pohľa​dom hlboko do očí. Puto, ktoré ich spájalo, bolo sil​nejšie než všetky magnety sveta.

„Uspokojím sa aj s jedným," odvetil a znova jej odhrnul z čela neposlušný pramienok vlasov. „Ale ak mám byť úprimný, moja najsladšia, ty si pre mňa všetkým na svete. Nechcel by som ťa stratiť kvôli synom."

Phoebe mu vkĺzla do náručia. „O mňa sa nemusíš báť," chlácholila ho. „Som pripravená porodiť vám synov, pane." Oprela sa o jeho pevné ramená, ktoré ju nežne objímali, a sprisahanecky sa naňho usmia​la. „A ja zasa na oplátku očakávam od teba veľa lásky," zašepkala a priložila mu na pery ukazovák. „Bez lásky... teda bez milovania sa, k deťom ešte nikto nedopracoval," dodala.

„Potom budeme musieť zriadiť veľkú detskú izbu," odvetil Cato s divokou vášňou v očiach. Oprel sa o stôl a rukami nežne prešiel po Phoebinom bruchu. „Si to najvzácnejšie v mojom živote, láska moja," opakoval nežne.

Phoebe sa o neho jemne oprela vypuklým bruš​kom. Vtom sa dieťatko vnútri pohlo a slabučko ho koplo. Cato na vlastnej koži pocítil jeho pohyb.

Phoebe žiarivými očami hľadela do jeho tváre, kým v nej nenašla to, čo tak dlho hľadala.

V tejto chvíli si bola istá, že jeho duša i telo jej patria tak, ako ona patrí jemu.

Faktografia zo života kráľa karola I

Narodil sa r. 1600 ako vnuk Márie Suartovej a syn kráľa Jakuba VI. škótskeho, ktorého kráľov ná Alžbeta stanovila ako svojho následníka.

V období dospievania jeho myslenie negatívne ovplyvňoval favorit jeho otca vojvoda z Buckingha-mu.

S cieľom získať peniaze pre svojho vojnami zru​inovaného nemeckého švagra, kurfirsta falckého, odišiel spolu s Bukcirighamom do najbohatšieho eu​rópskeho štátu, do znepriateleného Španielska, kde sa zaľúbil do infantky Márie, dcéry panovníka Fili​pa IV. Svojím okázalým dvorením vjrvolal škandál, po ktorom sa na nátlak obidvoch kráľovských dvo​rov musel svojej lásky vzdať.

V roku 1625 sa vrátil domov a oženil sa so ses​trou francúzskeho kráľa Ľudovíta XIII., Henrietou Máriou.

V tom istom roku zasadol na kráľovský trón a pustil sa do finančne náročných výbojov. V roku 1626 rozpustil Parlament, pretože jeho poslanci chceli popraviť jeho priateľa a radcu Buckinghama, ktorý ho nabádal na vojnové dobrodružstvá.

Úmysel Parlamentu dovŕšil neznámy fanatik, ktoiý v r. 1628 vojvodu dobodal dýkou. Zúfalý a osa​melý Karol našiel útočisko u Henriety Márie, s kto​rou potom žil v šťastnom manželstve a ktorá mu porodila osem detí.

V rokoch 1629-1640 autorltátorsky odmietal zvolať parlament. Toto obdobie sa zapísalo do histó​rie ako tzv. „jedenásťročná tyrania".

V túžbe po absolútnej moci sa politicky prikláňal ku katolicizmu, čo Angličania pokladali za ponižujú​ce poklonkovanie Vatikánu.

V rokoch 1638 a 1640 viedol dve vojny proti presbyteriánskemu Škótsku s cieľom vnútiť mu ang​lický náboženský systém, ktoré krajinu finančne zruinovali. Preto sa v r. 1640 odhodlal zvolať paria​ment, ale po búrlivých rokovaniach ho opäť rozpus​til, pretože poslanci žiadali hlavu jeho obľúbeného ministra financií Strafforda. Po dlhých vyjednáva​niach napokon predsa len rezignoval a vydal ho.

4. januára 1642 sa znovu pokúsil uchopiť moc do svojich rúk. Vydal rozkaz na zatknutie vod​cov parlamentnej opozície, na čele ktorej stál Oliver Cromwell, čím rozpútal prvú občiansku vojnu.

Keď 14. júna 1645 v Naseby porazili opozičné Cromwellova armáda tzv. „Ostrihancov" a Karol sa ocitol v úzkych, pokúsil sa rokovať so Škótmi.

Napokon ho za výkupné Škóti vydali Parlamen​tu. Dva roky ho prevážali z väzenia do väzenia, z prepychovej cely hodnej kráľovského majestátu až do naj špinavej šej temnice, aby ho napokon Najvyšší súd ako prvého anglického panovníka v dejinách odsúdil na smrť.

30. januára 1649 mu v Londýne na pompézne upravenom popravisku a pred davom poddaných po 24 rokoch vládnutia sťali hlavu.

























